
Prefaţă 


Ideea de a scrie această carte s-a născut din rațiuni didactice. 
Fiind confruntat în fiecare an cu diverse lucrări mai mult sau mai 
puțin ştiinţifice ale studenţilor, am constatat numeroase carențe în 
redactarea acestora. La început, am consacrat mai multe seminarii 
lămuririi şi familiarizării studenților cu rigorile pe care le implică 
redactarea unui text ştiinţific. Pe măsură ce problemele luau am- 
ploare, am considerat că aş putea chiar să propun un curs de un 
semestru dedicat acestei probleme. Mai întâi a fost un curs opțional, 
care s-a bucurat de un oarecare interes din partea auditorilor. Dar 
nici aşa nu eram suficient de convins că o asemenea preocupare ar 
putea constitui materia unei discipline din planul de învățământ al 
studenților jurnalişti. Mi-au trebuit încă multe argumente până să fiu 
total convins de eficiența demersului meu. lar aceste argumente 
le-am găsit în cărți şi la oameni cu autoritate în domeniu. 

Astfel, profesorul Şerban C. Andronescu (1997) povesteşte că a 
resimțit lipsa unui manual de profil încă de prin anii '70, când îşi 
pregătea teza de doctorat la Paris, cu faimosul Rene Etiemble, de la 
Sorbona: 


Etiemble ne atrăgea atenţia nouă, candidaților, nu numai asupra 
conţinutului tezei, ci şi asupra formei grafice în care trebuia să o 
prezentăm, forma aceasta fiind ea însăşi o disciplină prin care se 
testa puterea noastră de concentrare (p. 5). 


Acelaşi autor mai arăta că, în SUA, „unul din cursurile necesare 
pentru obținerea doctoratului de stat (Ph.D.) era cel despre cercetarea 

ştiinţifică, în care tehnica redactării academice constituia un capitol 
separat" (p. 7). 

O discuţie cu academicianul Camil Mureşanu a avut darul să mă 
încurajeze în această direcție. Cunoscutul istoric îmi spunea că, la 
rândul său, a ţinut în tinereţe asemenea cursuri. 

În excelenta sa carte, Principii şi norme de tehnoredactare 
computerizată, 1. Funeriu scria: 


Tot din această lucrare mai aflăm (cu oarecare surprindere, dacă ne 
gândim la situația de la noi) că în Franţa există un Centru Naţional 
de Documentare Pedagogică, sub egida căruia a fost publicată bro- 
şura Regles d'ecriture et de disposition de textes. Mode d'evaluation 
des travaux de secretariat. Această broşură conține toate regulile 
fixate de Ministerul Educaţiei Naţionale pentru toate textele dactilo- 
grafiate care au un caracter oficial: examene, lucrări de licenţă, de 
doctorat sau chiar documente de mai mică importanță (p. 205). 


Faptul că acest curs se predă şi la alte secţii ale facultăţii noastre 
(Administraţie Publică — Scrierea academică) sau la alte facultăţi 
(Studii Europene — Metodologia cercetării ştiinţifice — sau Litere - 
Introducere în filologia română) a constituit un nou imbold în 
realizarea demersului despre care vorbeam. 

În fine, luând în considerare bogata bibliografie străină de profil, 
am considerat că şi noi trebuie să avem asemenea lucrări, care să 
facă puțină ordine în această arie de activitate. Aşa cum spunea 
învățatul D. Russo (1912), problemele tehnice 


sînt lucruri pe cari parcă toată lumea le ştie, profesorii le tratează cu 
suveran dispreț ca [şi] cunoscute sau fără importanţă, studenții le 
consideră ca elementare şi trec peste şi, cu toate acestea, puțini au 
o idee precisă despre ele (p. 9). 


Magdalena Vulpe, autoarea unei excelente lucrări de specialitate, 
(2002), scria: 


Dubla mea experienţă, de redactor la o publicaţie lingvistică şi de 
profesor la anul I, mi-a dat posibilitatea să identific acele lucruri în 
aparenţă simple şi evidente pe care, dacă nu ţi le spune nimeni, nu 

le „descoperi" decât târziu, prin mimetism, după lecturi îndelungi şi 
repetate (pp. 19-20). 


Având în vedere toate cele de mai sus, am încercat, în lucrarea 
de faţă, o sintetizare a tuturor cercetărilor de până acum în domeniul 
care ne interesează. 

Prin conținutul ei, lucrarea se adresează studenţilor, cercetăto- 
rilor, doctoranzilor, masteranzilor, cadrelor didactice din învăță- 
mântul preuniversitar, care se pregătesc pentru obținerea unor grade 
didactice. De asemenea, lucrarea va fi utilă jurnaliştilor, editorilor, 
redactorilor de carte din edituri, organizatorilor de manifestări ştiin- 
țifice etc. 

Fie că lucrează în presa scrisă sau în cea audiovizuală, jurnalistul 
nu face numai anchete, reportaje sau interviuri, ci „produce" şi 
pagini sau emisiuni documentare despre diverse idei, evenimente 
sau obiective istorice. în asemenea situaţii, jurnalistul trebuie să 
adopte ipostaza omului de ştiinţă, adică să fie obiectiv, riguros şi 
bine documentat. Or, o asemenea postură necesită cunoaşterea 
unor norme elementare privind tehnica cercetării, a elaborării şi 
redactării unui text ştiinţific. Nu mai vorbim de faptul că aceste 
norme sunt necesare şi studenților, în timpul facultății, cu prilejul 
întocmirii unor lucrări pentru simpozioane şi sesiuni ştiinţifice, 
lucrări de seminar, culminând cu redactarea lucrării de diplomă. 

În ceea ce priveşte ultimul aspect, se ştie că, la fiecare examen 
de licenţă, comisia a constatat că puţine dintre lucrările susținute au 
fost ireproşabile sub aspectul normelor de redactare ştiinţifică (întoc- 
mirea notelor, a bibliografiei, reproducerea citatelor etc.). Aceste 
carențe au fost semnalate şi în cazul unor lucrări de doctorat. Cauza 
este una singură: e vorba despre norme care nu se învaţă nicăieri, 
pe care fiecare cercetător şi le însuşeşte „din mers". De aceea, acest 
volum îşi propune să-i învețe pe tinerii jurnalişti ABC-ul cercetării şi 
al redactării unui text ştiinţific. 

Ar trebui ca o instituție abilitată - în speță Academia Română - 
să elaboreze un manual care să devină apoi obligatoriu. în caz 
contrar, fiecare universitate, editură sau profesor solicită norme 
proprii de redactare. 

În anul 2006, Editura Polirom a publicat celebra lucrare a lui 
Umberto Eco, Cum seface o teză de licență, domeniul vizat fiind cel 
al disciplinelor umaniste. Este, de fapt, o ediţie revăzută, prima 
versiune în limba română apărând la Editura Pontica din Constanţa, 
în anul 2000. 

Cineva s-ar putea întreba, pe bună dreptate, de ce mai este 
nevoie de încă o carte specializată pe acelaşi domeniu, tipărită de 
aceeaşi editură. Răspunsul este simplu : noua lucrare aduce în atenţie 
alte probleme, nediscutate de Umberto Eco. în plus, oricât de 
folositoare ar fi lucrarea lui Eco, oricât de mare este prestigiul 
autorului, Cum se face o teză de licență provine din alt spaţiu 
cultural, cu o altă tradiţie universitară, având numeroase diferențe 
metodologice față de mediul ştiinţific românesc, aşa cum sublinia şi 
Rodica Zafiu în recenzia din România literară (nr. 13, 6 aprilie 
2007, p. 15). 

Mai există încă un argument care ar justifica publicarea mai 
multor lucrări pe aceeaşi temă: utilizarea tot mai intensă a informa- 
ţiilor de pe Internet aduce în faţa cercetătorului probleme noi, cele 
mai importante fiind evitarea plagiatului şi utilizarea unor informaţii 
credibile. Aşa se explică succesul unor cărți cu un asemenea profil, 
atât la noi (volumul lui Septimiu Chelcea, Cum să redactăm o lucrare 
de licență, o teză de doctorat, un articol ştiinţific în domeniul ştiin- 
țelor socioumane, a ajuns la ediţia a IV-a!), cât şi în străinătate, unde 
lucrările clasice în domeniu (MLA Handbook for Writers of Research 
Papers, de Joseph Gibaldi, şi A Manualfor Writers oflerm Papers, 
Theses, and Dissertations, de Kate L. Turabian) s-au tipărit în mili- 
oane de exemplare. 


Am publicat prima ediţie a acestei cărţi în luna februarie 2008, în 
timpul sesiunii de examene, pentru ca studenţii să o poată folosi în 
pregătirea lor. La scurt timp după aceea, am primit de la câţiva 
studenţi mesaje interesante, exprimate în stilul specific vârstei şi 
„limbajului" folosit în e-mailuri: „Cartea e super, am invatat si pt 

examen, dar si lucruri de viata!" (Raluca Dârgău, Jurnalism, anul 1), 
„Vreau sa va felicit pentru cartea pe care tocmai ati scris-o! Nu am 
citit-o inca pe toata, dar pot sa spun ca este foarte interesanta, uşor 
de parcurs, uşor de citit" (Andreea Boiciu, Jurnalism, anul 1). 

Ecouri asemănătoare mi-au trimis şi unii colegi din ţară, autori ai 
unor valoroase cărţi cu acelaşi profil: Ionel Funeriu, Septimiu Chelcea, 
Mihaela Şt. Rădulescu. „Voi recomanda cartea studenţilor şi docto- 
ranzilor mei. Felicitări!", îmi scria profesorul Septimiu Chelcea, de 
la Universitatea din Bucureşti. „Vă mulțumesc pentru lucrarea bine 
documentată şi meticulos elaborată, care completează în mod fericit 
peisajul românesc al scrierilor de profil", a fost de părere doamna 
conf. univ. dr. Mihaela Şt. Rădulescu, de la Universitatea Tehnică 
din Bucureşti, iar profesorul lonel Funeriu, de la Universitatea „Aurel 
Vlaicu" din Arad, îmi scria: „i-am citit cartea. Eu n-aş recomanda-o 
studenților, ci i-aş obliga (dacă aş putea) pur şi simplu s-o citească 
sau măcar s-o consulte". 

În fine, editorul Richard Miiller-Schmitt, de la prestigioasa Editură 
Reclam, din Germania, îmi scria între altele: „Cartea ta nu numai că 
se ocupă la modul exhaustiv de toate fațetele şi detaliile impuse de 
un asemenea subiect, dar este şi o plăcere să o citeşti, fiindcă tu 
scrii într-un stil clar, vioi, prietenos şi personal, încât este interesant, 
util şi încântător să citeşti toate observaţiile tale personale, amintirile 
despre cărţile proprii, citatele din poezii, tăieturile din ziare, detaliile 
pe care le menţionezi despre obiceiurile tipografice ale altor ţări şi, 
desigur, unele ciudățenii din trecutul țării tale, din prima jumătate a 
secolului al XIX-lea şi din secolul XX". 

Criticul şi istoricul literar Mircea Popa a publicat o recenzie 
amplă a cărţii (Făclia, 4 februarie 2007, p. 4), din care reproduc un 
fragment: „Nevoia unui asemenea îndreptar sau chiar a unui manual 
academic de profil se pune cu tot mai mare insistență în ultimul 
timp, când o mare masă de tineri studioşi sunt antrenați în activități 
de cercetare şi muncă academică, începând de la modestele şi 
banalele referate de seminar, până la lucrările de licență, de masterat 
şi doctorat, iar noi, îndrumătorii unor astfel de lucrări, eram nevoiţi 
să ne pierdem o bună parte din timp furnizând tinerilor explicațiile 
necesare privind partea formală a redactării unor astfel de lucrări şi, 
nu de puține ori, părerile noastre nu se potriveau unele cu altele. [...] 

Nu numai că este un manual practic de tehnică ştiinţifică de 
înalt nivel, dar cartea de față se prezintă şi cu pagini agreabile 
de cultură generală". 


Trebuie să aduc aici mulțumiri mai multor persoane, care mi-au 
fost de un real folos în redactarea cărții. Profesorul John Ryder, 
decanul Facultăţii de Ştiinţe şi Arte de la State University of New 
York College at Cortland, mi-a oferit lucrarea celebră în domeniu, 
scrisă de Kate L. Turabian. Doamna Sharon Pesesky, de la aceeaşi 
universitate, a avut bunăvoința să-mi procure materiale, altfel greu 
accesibile, cum ar fi studiul Cur se face un index sau lucrarea clasică 
Plagiat şi originalitate, de Alexander Linden. Domnul Richard Miiller- 
Schmitt, de la Editura Reclam din Stuttgart, doamna conf. univ. dr. 
Mirela Lazăr, de la Facultatea de Jurnalism şi Ştiinţele Comunicării a 
Universităţii din Bucureşti, şi domnişoara Laura Petrehuş, fosta 
noastră studentă, mi-au pus la dispoziţie diverse studii şi materiale 
de profil. Tuturor le exprim recunoştinţa mea. 

Mulţumesc Editurii Polirom pentru interesul manifestat față de 
această lucrare, precum şi profesorului Ionel Funeriu şi editorului 
Richard Miiller-Schmitt, pentru atenta lectură a cărții şi pentru nume- 
roasele propuneri de îmbunătăţire a textului. 


Ilie Rad 
Cluj-Napoca, martie 2008 


l 


Importanța cunoaşterii normelor 
şi principiilor 
de redactare a unui text stiintific 


1. Importanţa cercetării ştiinţifice 


Cercetarea ştiinţifică, indiferent în ce domeniu ar fi întreprinsă, 
conduce la progres şi cunoaştere. Având în vedere faptul că 
universul este, practic, infinit, iar cunoştinţele omului fatal 
limitate, rezultă că sfera cunoaşterii devine şi ea nelimitată, 
întotdeauna va mai fi ceva de cercetat şi de descoperit, iar o 
mică descoperire va însemna un mic pas în cercetarea ştiin- 
țifică. Se ştie ce a spus Armstrong când a păşit pe Lună: „E un 
pas mic pentru om, dar unul uriaş pentru omenire!". 

În general, există trei tipuri de cercetare: a) cercetarea 
fundamentală; b) cercetarea aplicativă; c) cercetarea tehno- 
logică. Fiecare tip va avea metodele sale specifice. Pe noi ne 
va interesa cu precădere primul tip de cercetare. 

Lucrul cel mai important când vrem să pornim o cercetare 
este ideea, tema acesteia. Se ştie că multe idei geniale au fost 
descoperite întâmplător. De pildă, se cunoaşte momentul în 
care Arhimede a descoperit legea care de atunci îi poartă 
numele, lege conform căreia un corp solid, scufundat în apă, 

pierde o parte din greutatea sa, egală cu volumul de apă dis- 
locat. Arhimede trăia în oraşul grecesc Siracuza, pe vremea 
când rege al cetăţii era Hieron al II-lea. Acesta dăduse o 
anumită cantitate de aur unui meşter făurar, pentru a-i face o 
coroană. Bănuind că meşterul a amestecat aurul primit cu un 
metal mai ieftin, regele 1-a chemat la el pe Arhimede şi i-a 
cerut ca, fără să strice coroana, să afle dacă meşterul a furat 
din aurul pe care i l-a dat. Iniţial, Arhimede nu ştia cum să 
rezolve această problemă chinuitoare. într-o zi, făcând baie, 
a constatat că apa se ridică în momentul în care el intră în 
cadă, iar picioarele îi devin mai uşoare. Aşa a descoperit 
răspunsul la întrebarea chinuitoare, rostind faimosul strigăt: 
„Evrika! („Am găsit, am descoperit!"). 

Un alt exemplu. Inginerul român George (Gogu) Constan- 
tinescu este recunoscut drept creatorul sonicității (ştiinţa care 
studiază transmiterea puterii prin vibrații în medii solide şi 
lichide). Pe baza acestei teorii, inginerul român a pus la punct 
un dispozitiv sonic de tragere cu mitraliera printre palele 
elicei de avion. Această descoperire a atras atenția amiralității 
britanice, care, la începutul secolului XX, a investit resurse 
financiare imense pentru dezvoltarea şi perfecționarea siste- 
mului. Se spune că invenţia inginerului român a fost aplicată 
în armata britanică până în anul 1939, când a început al 
Doilea Război Mondial. 

Mai dăm un exemplu, legat de activitatea doctorului 
Theodore Marton, care s-a ocupat de problema cordonului 
de legătură dintre o navă cosmică şi astronauții care ieşeau în 
spațiul extraterestru. Pe de o parte, acest cordon, lung de mai 
mulți metri, trebuia să fie foarte flexibil, pentru a-i permite 
astronautului o cât mai mare libertate de mişcare în spaţiu. Pe 
de altă parte, cordonul trebuia să aibă posibilitatea de a 
deveni rigid, pentru ca, în caz de nevoie, astronautul să poată 
fi adus în interiorul navei, operaţie care, cu un cordon flexibil, 

este mai greu de realizat. Existau, aşadar, fie cordoane flexi- 
bile, fie cordoane rigide. Nu se descoperise încă acel cordon 
ideal, care să se poată transforma, la comandă, din flexibil în 
rigid şi invers. Doctorului Theodore Marton i-a venit ideea 
unui altfel de cordon în timp ce-şi distra copilul cu o jucărie 
în formă de câine, confecționată din mărgele înşirate pe sfori. 
Când sforile erau întinse, şirurile de mărgele erau rigide, iar 
câinele stătea în picioare. Când sforile erau libere, şirurile 
deveneau flexibile, iar cățelul se transforma într-o grămadă 
de mărgele. Pe baza analogiei dintre şirurile de mărgele ale 
jucăriei şi cordonul astronauţilor, s-a putut realiza cordonul 
dorit, confecționat dintr-o „serie de elemente cuplate articulat, 
străbătute de un cablu central. Când cablul este destins, 
cordonul este flexibil, iar când se întinde cablul, cordonul se 
transformă într-o bară rigidă" (Florea, 1983, p. 30). 


Aş vrea să închei această serie de exemple cu descoperiri 
din diferite domenii, amintind de o invenţie, pe care Arghezi 
a folosit-o în fabula intitulată Cuiul. Confruntaţi cu problemele 
iscate de lipsa acestui instrument fundamental de tâmplărie, 
oamenii dintr-un „leat nemaiştiut" îşi vedeau munca zadar- 
nică, întrucât vântul le lua casele, gardurile şi pătulele. Până 
când „un băiat al nimănui" a inventat cuiul. „Cuiul nou o 
săptămână/ A umblat din mână-n mână./ A fost strâns şi 
pipăit,/ Pus pe limbă, mirosit, / Niciun om nu înţelege/ Cuiul 
țţeapăn cum să lege,/ Fără funii şi curele,/ Scândurile între 
ele./ Năzdrăvanul şi golanul/ îl înfipse cu ciocanul.// Zice 
unul: - -Dragul meu,/ Aşa cui făceam şi eu,/ Poate chiar mai 
dichisit,/ însă, vezi, nu m-am gândit»" (TI. Arghezi). 

Desigur, s-ar putea da mult foarte exemple din care să se 
poată vedea cum anumite invenţii au fost descoperite absolut 
întâmplător. La alte soluții s-a ajuns în urma unor eforturi 
îndelungate de cercetare. Din păcate, tradiţia universității 
româneşti nu este una profilată pe cercetarea aplicativă, aşa 

cum este universitatea americană, de pildă. Cei mai mulți 
laureați ai Premiului Nobel din SUA sunt cadre didactice 
universitare. La noi au prevalat mai ales „umanioarele". Re- 
forma în care se află astăzi învățământul românesc trebuie să 
vizeze şi domeniul cercetării universitare. 

Procesul de cercetare cunoaşte trei etape importante. 


1.1. Pregătirea cercetării 


Aceasta constă în culegerea de informații şi date despre pro- 
blema, tema sau subiectul care ne interesează. Este o etapă a 
căutărilor, când cercetătorul nu ştie încă în ce direcție se va 
îndrepta activitatea sa. în această fază, trebuie să stabilim 
tema, să alcătuim bibliografia inițială şi să fixăm un titlu, fie şi 
provizoriu. în urmă cu mai mulţi ani, recenzând o antologie 
de proză scurtă despre Războiul de Independenţă din 1877, 
mi-a venit ideea să scriu un studiu despre memorialistica 
războiului de reîntregire din 1916-1918. După finalizarea 
studiului, mi-am dat seama că aş putea extinde cercetarea la 
memorialistica războaielor balcanice, apoi la aceea a celor 
două războaie mondiale. Aşa s-a născut lucrarea mea, Memo- 
rialistica de război în literatura română. Şi exemplele ar 
putea continua. 


1.2. Finalizarea cercetării 


Cercetarea trebuie să ne conducă fie la realizarea unui nou 
produs, fie la redactarea unui nou studiu, dacă e vorba despre 
ştiinţele socioumane. în această fază, cercetătorul trebuie să 
cunoască foarte bine domeniul în care operează, pentru a nu 
forța uşi deschise — cu alte cuvinte, pentru a nu inventa ceea 

ce deja este inventat de mult timp. Dacă în domeniul ştiinţelor 
exacte problemele sunt mai clare (fiindcă nu putem să des- 
coperim la fiecare sută de ani formula apei!), în ştiinţele 
socioumane situația este complet diferită. Factorii politici, de 
conjunctură au în al doilea caz un rol extrem de important. 
Bunăoară, despre Răscoala din 1907, istoriografia comunistă 
înregistrează numeroase volume de documente şi interpretări 
ale acestora. S-ar părea că lucrurile sunt aici pe deplin clarifi- 
cate. În realitate, situația nu este deloc aşa, pentru că multe 
documente au fost publicate trunchiat, iar interpretarea lor s-a 
făcut de pe poziții propagandistice. S-a spus doar că regele 
Carol a împuşcat 11.000 de țărani, unii dintre ei cu piepturile 
pline de decorații şi medalii obținute cu trei decenii în urmă, 
pe câmpurile de luptă de la Plevna şi Griviţa. Nu s-a spus 
nimic despre faptul că răscoalele amenințau însăşi existența 
statului român, creat prin Unirea din 1859, că marile imperii 
(țarist, habsburgic) l-au avertizat pe Carol că, dacă nu-şi face 
ordine în țară, îşi trimit armatele să-l ajute! La fel se pune pro- 
blema şi în cazul Actului de la 23 august 1944 ori al procesului 
de cooperativizare, naționalizare etc. 


1.3. Valorificarea rezultatelor cercetării 


Se impune publicarea rezultatelor cercetării în reviste de spe- 
cialitate româneşti şi străine, pentru a intra cât mai repede în 
circuitul informaţional din țară şi din lume. O cercetare ale 
cărei rezultate nu sunt făcute publice este o cercetare moartă, 
similară cu pierderea de timp, de energie şi de bani. De 
aceea, le-am recomandat întotdeauna studenţilor să-şi publice 
lucrările, dacă acestea sunt valoroase şi originale, măcar 
pentru „portofoliul" lor, dacă nu pentru altceva. Foarte puţini 

fac acest lucru, fiindcă publicarea înseamnă asumarea unei 
responsabilități ştiinţifice. 

Pe de altă parte, valorificarea prin publicare a rezultatelor 
cercetării se impune şi datorită priorităților, mai ales când e 
vorba despre unele descoperiri ştiinţifice. Este cunoscută situa- 
ţia savantului român Nicolae Paulescu (1869-1931), medic şi 
fiziolog, român, cel care a izolat hormonul pancreatic (pancreină, 
ulterior numită insulina), cu efect hiperglicemiant. Pentru că 
nu şi-a publicat la timp invenția, alți doi savanţi au descoperit 
după câteva luni aceeaşi substanță, pentru care au luat Pre- 
miul Nobel. La fel este situaţia altui savant român, Ştefan 
Odobleja (1902-1978), autorul primei concepții cibernetice 
generalizate, a cărui descoperire a avut aceeaşi soartă cu a lui 
Nicolae Paulescu. Publicarea rezultatelor cercetării este şi 
mai imperioasă astăzi, când informaţia circulă cu o viteză 
ameţitoare. 

Desigur, pentru a-şi putea publica rezultatele în reviste de 
prestigiu, e nevoie ca tânărul cercetător să aibă un maestru care 
să-i deschidă porțile. Această ucenicie este absolut necesară, 
cel puţin la început, chiar dacă, aşa cum spunea Brâncuşi, la 
umbra copacilor nu creşte iarba! Dar ucenicia pe lângă un 
maestru constituie o garanție a probităţii ştiinţifice. Nu întâm- 
plător, marile publicaţii au introdus consiliile editoriale, cel 
mai adesea onorifice, însă care pot constitui o garanţie a 
valorii materialelor publicate. În regimul comunist, de pildă, 
nicio carte ştiinţifică (uneori şi literară) nu se putea publica 
fără două-trei referate făcute de specialişti din domeniul res- 
pectiv. 

E greu de spus ce se va întâmpla cu publicaţiile electro- 
nice, unde spaţiul este, practic, nelimitat, încât oricine poate 
publica orice. Deocamdată ne aflăm în faza experimentelor la 
acest capitol, datorită faptului că presa electronică nu are 
încă o tradiție foarte îndelungată. 

2. Despre necesitatea redactării unui manual 
academic de profil 


O societate democratică este, printre altele, una în care 
circulația oamenilor şi a ideilor nu cunoaşte oprelişti. Au loc 
un intens schimb de publicații de specialitate şi un mare număr 
de manifestări ştiinţifice (congrese, simpozioane, seminarii, 
mese rotunde etc.), unde se prezintă comunicări ştiinţifice, 
care trebuie redactate cu respectarea unor norme, principii, 
reguli etc. Există astăzi instituții naționale şi internaționale 
care se ocupă exclusiv de informarea şi documentarea ştiin- 
țifică. UNESCO, ISO (Organizaţia Internaţională de Standar- 
dizare) şi AID (Asociaţia Internațională a Documentariştilor) 
au elaborat numeroase lucrări normative în acest sens (ghi- 
duri, coduri etc.), menite să uniformizeze normele respective. 
Publicaţia de profil este Bulletin ofthe European Association 
of Science Editors. în România funcționează Comitetul Naţio- 
nal pentru Ştiinţă şi Tehnologie, care are în subordine Insti- 
tutul Român de Standardizare. Aceste instituţii se ocupă cu 
elaborarea standardelor în diverse domenii (STAS-uri), care 
trebuie respectate („Nerespectarea Standardelor de Stat este 
urmărită conform legii" se scrie pe fiecare ediție oficială a 
unui standard de stat). lată două exemple de STAS-uri: STAS 
6072-88 - Prezentarea cuprinsului publicaţiilor periodice sau 
STAS 5309/1-89 - Conversia scrierilor nelatine. Transliteraţia 
caracterelor chirilice slave în caractere latine. Ambele standarde 
sunt în concordanţă cu ISO. Cu toate acestea, numeroase 
lucrări ştiinţifice româneşti, cel puţin în domeniul ştiinţelor 
socioumane, arată că normele amintite nu sunt întotdeauna 
cunoscute şi aplicate în mod corespunzător. Activitatea edito- 
rială fără precedent, susținută adesea de neprofesionişti, de 

oameni care nu urmăresc decât profitul, duce la neglijarea celor 
mai elementare aspecte ale domeniului care ne interesează. 

Normele şi principiile de redactare a textului ştiinţific au 
evoluat în aşa măsură, încât s-a ajuns chiar la o specializare a 
textului ştiinţific, în funcție de domeniul abordat: 


S-a făcut propunerea ca scrisul medical să fie introdus în pla- 
nurile de învățământ ale facultăților de medicină, ca o necesitate 
stringentă pentru deprinderea acestei tehnici, prin care s-ar putea 
înlătura multe din abaterile de la cerinţele ştiinţifice, abateri 
întâlnite frecvent în publicaţiile de specialitate. Se semnalează 
că, încă din 1975, la Facultatea de Medicină din Dusseldorf 
(Germania) s-a înființat o „Catedră de Scris Medical", prima de 
acest fel din lume, 


scrie profesorul ieşean N. Gherghel (1996, p. 10), care amin- 
teşte lucrări dedicate scrisului ştiinţific în diferite domenii, 
cum ar fi chimia (Hans F. Ebel, Claus Briefert, William E. 
Russey, The Art of Scientific Writing. From Student Reports to 
Professional Publications in Chemistry and Related Fields, 
VCH Verlagsgesellschaft GmbH, 1987), fizica (R. Hewit, The 
Physician Writer's Book, Saunders, Philadelphia, 1957) sau 
biologia (Erwin Neter, Philip L. Altman, Murrie W. Burgan, 
Noel H. Holmgren, Gisela Pollock, Elisabeth M. Zipf, CBE 
Style Manual. A Guide for Authors, Editors and Publishers în 
theBiological Sciences, fifth edition, Council of Biology Editors, 
Inc., Bethesda, Maryland, 1983; T.E. Huth, How to Write and 
Publish Papers in Medical Sciences, 1982). 


întocmirea corectă a lucrărilor ştiinţifice este importantă, 
în opinia profesorului N. Gherghel, din mai multe motive: 


a) de modul în care sunt transmise rezultatele unei cercetări 
ştiinţifice depinde valorificarea în practică a acestor rezul- 
tate. Un studiu confuz de critică literară - despre Eminescu, 
de pildă - nu va constitui niciun progres în eminescologie; 

b) redactarea după norme riguroase a unei lucrări conduce 
la o comunicare rapidă între specialişti, lucru cu atât mai 
imperios în epoca noastră, dominată de Internet; 

c) lucrările ştiinţifice impecabil redactate au şanse mai mari 
de a fi acceptate spre publicare în reviste sau volume de 
specialitate, decât cele prezentate într-o formă neglijentă, 
multe redacţii impunând colaboratorilor un set de norme 
standardizate; 

d) în fine, „redactarea corectă a comunicărilor şi articolelor 
ştiinţifice contribuie şi la formarea stilului ştiinţific, a tehnicii 
şi a artei scrisului ştiinţific, la dezvoltarea artei de a vorbi, 
precum şi la desăvârşirea trăsăturilor morale, etice ale oame- 
nilor de ştiinţă, cercetătorilor, specialiştilor" (Gherghel, 
19%, p. 6). 


Desigur, aşa cum am mai spus, în redactarea unui text 
ştiinţific trebuie să se țină seama de câteva principii, reco- 
mandări, norme etc., acceptate pe plan internațional. Se pune 
însă problema dacă aceste principii, norme etc. trebuie pre- 
luate tale quale sau trebuie adaptate tradiţiei constituite în 
spațiul românesc. Opinia noastră este că nu trebuie să eludăm 
tradiția românească, bazată pe anumite reguli ale limbii, orto- 
grafiei sau punctuaţiei româneşti. încercarea de a ne racorda 
cu orice preţ, şi în acest domeniu, la normele internaționale 
duce la mixturi inoperante. De pildă, Şerban C. Andronescu, 
în cartea sa, Tehnica scrierii academice, realizează un ames- 
tec între tradiția americană şi cea românească, iar rezultatele 
nu sunt dintre cele mai bune. 

În fine, last but not least, trebuie să ținem seama şi de 
impactul extraordinar pe care îl are calculatorul asupra tehni- 
cilor de redactare şi tehnoredactare. Posibilităţile aproape 
nelimitate pe care le oferă programele de editare (în ceea ce 
priveşte corpul de literă, caracterul literelor etc.) fac în aşa fel 

încât utilizatorul calculatorului să reziste cu greu tentației şi 
provocărilor acestor multiple posibilități. În zadar vom susține 
noi că numele autorului trebuie scris cu drepte, iar titlul ope- 
rei cu italice, fiindcă vedem adesea numele autorului cules 
cu bold, iar opera cu italice + bold etc. 


3. Lucrările româneşti din domeniul 


tehnicii cercetării ştiintifice 


În spaţiul cultural românesc, lucrările consacrate acestui 
domeniu nu sunt prea numeroase, dar cele care au apărut 
până acum îşi au locul lor în domeniul de care ne ocupăm. 
lată câteva dintre acestea: Aurel Avramescu, Virgil Cândea, 
Introducere în documentarea ştiinţifică (1960); Ştefan Mun- 
teanu, Introducere în filologia română (1967); Elena Barborică, 
Liviu Onu, Mirela Teodorescu, Introducere în filologia română. 
Orientări în tehnica cercetării ştiinţifice a limbii române 
(ediția a Il-a, 1978). 

După Revoluţia din decembrie 1989, interesul pentru astfel 
de lucrări pare să fi crescut. În ultimii ani, au apărut urmă- 
toarele volume: Doina Bogdan-Dascălu, Principii şi norme 
de tehnoredactare a lucrării de diplomă (1997); Şerban C. 
Andronescu, Tehnica scrierii academice (1997); lonel Funeriu, 
Principii şi norme de tehnoredactare computerizată (1995); 
Septimiu  Chelcea, Cum să redactăm în domeniul ştiinţelor 
socioumane (2000); Magdalena Vulpe, Ghidul cercetătorului 
umanist. Introducere în cercetarea şi redactarea ştiinţifică 
(2002); Mihaela Şt. Rădulescu, Metodologia cercetării ştiin- 
țifice. Elaborarea lucrărilor de licență, masterat, doctorat 
(2006). În fine, trebuie amintită şi traducerea lucrării lui 
Umberto Eco, Cum se face o teză de licență (2000; ediția 
a Il-a, 2006). 

Înstrăinătate, lucrările din acest domeniu sunt mult mai 
numeroase, aşa cum se poate vedea din bibliografia volu- 
mului de față. 


Un incredibil succes 


„Lynne Truss e o domnişoară bătrână, jurnalistă şi scriitoare, 
care nu s-a distins până anul trecut, când s-a apucat să scrie 
o carte despre folosirea punctuației în limba engleză, inti- 
tulată Eats, Sboots and Leaves. Având în vedere subiectul, 
Editura Profile Books n-a tras decât 15.000 de exemplare. 
Dar, de a doua zi după lansare, librăriile din toată Marea 
Britanie au început să ceară tot mai multe cărți din lucrarea 
Lynnei Truss, astfel încât, după o săptămână, tirajul ajunsese 
la 540.000 de exemplare. Şcolile şi universităţile au inclus-o 
pe lista de lecturi obligatorii, iar oamenii au început să 
vorbească pe stradă despre virgule şi cratime. Autoarea e ea 
însăşi uluită de ceea ce i se întâmplă (la primăvară, cartea îi 
va apărea şi în SUA) şi declară că habar n-are ce va face cu 
cei peste un milion de euro care-i revin ca drepturi de autor" - 
scrie The Daily Telegraph. 


(România literară, anul XXXVII, nr. 2, 
21-27 ianuarie 2004, p. 28) 


l. 


II 


Trăsăturile stilului stiintific 


Funcţiile limbii 


Intr-o excelentă lucrare consacrată stilurilor funcţionale ale 


limbii române, profesorul ieşean D. Irimia (1995) aminteşte 
celebra clasificare a funcțiilor limbii, datorată lui Roman 


Jakobson: 


a) 


b 


> 


c) 


d) 


funcţia referenţială, numită şi cognitivă sau denotativă, ce 
are în vedere realitatea obiectivă, extralingvistică, faţă de 
care emițătorul manifestă o atitudine rece, neutră; 
funcţia expresivă sau emotivă, care se manifestă prin ex- 
primarea din partea emițătorului a unei atitudini afective 
față de realitatea extralingvistică; 

funcţia conativă, care se aseamănă cu funcția expresivă, 
deosebindu-se de aceasta prin faptul că emițătorul doreşte 
să-l implice pe receptor în actul lingvistic; în acelaşi timp, 
emițătorul îşi exprimă o anumită atitudine față de receptor; 
funcţia metalingvistică „acţionează în sensul introducerii 
unor elemente lingvistice pentru definirea unor componente 
din codul limbii întrebuințate în text" (p. 7); 

funcţia fatică are în vedere potențarea legăturii dintre emi- 
țător şi receptor; 

O funcţia poetică, aflată la antipodul funcţiei referenţiale, se 
referă la organizarea intrinsecă a unui text, care vizează 
cunoaşterea poetică a lumii. 


Aceste şase funcţii ale limbajului se întrepătrund în actul 
de comunicare şi cunoaştere a lumii. în funcţie de predo- 
minanța uneia sau a alteia, se cristalizează cele patru stiluri 
funcţionale ale limbii. D. Irimia este de părere că, în confi- 
gurația stilistică a limbii române literare, stilul ştiinţific repre- 
zintă una dintre extreme, cealaltă fiind reprezentată de stilul 
beletristic. între aceste două extreme îşi găsesc locul stilurile 
juridico-administrativ şi publicistic. 


În stilurile ştiinţific şi beletristic, în procesul de comunicare lingvis- 
tică, nu există propriu-zis un destinatar, ci un receptor. În stilurile 
publicistic şi administrativ, cel de-al doilea protagonist este consi- 
derat încă de la emitere un destinatar, în funcție de care emiţăto- 
rul îşi structurează textul (şi mesajul) (Irimia, 1995, pp. 186-187). 


Urmând clasificarea propusă de D. Irimia, vom urmări 
specificul stilului ştiinţific în funcţie de mai multe nivele. 


2. Trăsăturile stilului ştiinţific 


2.1. Nivelul fonematic 


Conform definiţiilor uzuale, fonemul este „cea mai mică 
unitate sonoră a limbii, care are funcțiunea de a diferenția 
cuvintele între ele, precum şi formele gramaticale ale aceluiaşi 
cuvânt" (DEX, 1998). Iată câteva trăsături distincte la acest 
nivel, stabilite, aşa cum spuneam, de către profesorul D. Irimia: 


- existenţa unor termeni care au în structura lor morfematică 
prefixe de origine greacă, precum: hema-, hemo-, helio-, 

hidro-:  hemartroză, hematie, hemoglobina, hemoragie, 
hemopatie,  helioterapie,  helioscopie, hidrocefalie etc.; 

- consolidarea grupului consonantic ps (întâlnit în unele 
cuvinte vechi, precum psalm, psaltire), în neologisme ca: 
psihic, psihanaliză, psihoterapie, psihiatrie etc.; 

- grupul fi, trecut în fondul pasiv al limbii, odată cu unele 
cuvinte vechi care îl conţineau (ftorilogofăt), reapare în 
neologisme precum: fialat, ftaleină, ftalic, ftiriază, — ftizie, 
fiizie,  fliziolog,  ftiziologie etc. 


2.2. Nivelul morfematic 


- frecvenţa substantivelor şi pronumelor nepersonale, ca 
urmare a predominării funcţiei referențiale; 

- frecvenţa substantivelor proprii, a substantivelor abstracte 
(mai ales în filosofie); 

- lipsa interjecţiilor, care pot apărea doar în varianta didac- 
tică a stilului ştiinţific; 

-  predominarea persoanei a Ill-a. Persoana 1 se foloseşte 
doar ca marcă a pluralului autorităţii şi modestiei: 


Încercând să delimităm [subl. n. spaţiul investigaţiei noastre, 
trebuie să precizăm că este vorba de modul în care filtrul com- 
plex numit „univers de discurs" selectează şi combină semnele 
lingvistice şi nonlingvistice (Rovenţa-Frumuşani, 1995, p. 18). 


Inprivinţa adjectivului, remarcăm predominarea celor fără 
grad de comparaţie sau, în tot cazul, predominarea gradului 


pozitiv: 


În comparaţie cu limbajul cotidian, considerat indicial prin ex- 
celență (prezenţa deicticelor, a ostensiunii, a implicitului situa- 
țional etc., Biihler, definind limba naturală ca spațiu al „arătării" 

„monstrare", discursul ştiinţific utilizează o bogată componentă 
iconică (cu o scară foarte nuanţată a simularităţii) şi simbolică 
(Rovenţa-Frumuşani, 1995, p. 71). 


Dacă extragem adjectivele din acest text pur ştiinţific 
(cotidian,  indicial, — situațional, naturală, ştiinţific, bogată, 
iconică, foarte nuanţată, simbolică), doar unul singur /foarte 
nuanțată) este la superlativ, celelalte fiind la pozitiv sau pur 
şi simplu refuzând comparativul. Dat fiind faptul că, aşa cum 
spuneam, în stilul ştiinţific predomină funcția cognitiv-refe- 
rențială, aici vom găsi puţine adjective calificative sau apre- 
ciative. Acest tip de adjective pot fi prezente totuşi în sfera 
criticii literare, textul critic putând fi revendicat, tocmai de 
aceea, şi de stilul beletristic (aşa cum e cazul interesant al 
Istoriei... lui G. Călinescu). 


2.3. Nivelul flexiunii verbale 


- preponderența indicativului, a infinitivului şi a condițional- 
optativului, precum şi absența imperativului (prezent totuşi 
în varianta didactică, prin formulări ca: subliniați, să se 
calculeze, fie,  arătaţi etc.); 

- folosirea prezumtivului, întâlnit mai ales în textele istorice 
sau în cele de evocare fvafi avut, trebuie săfi fost) ; 

- utilizarea prezentului atemporal (mai cu seamă în textele 
istorice). 


2.4. Nivelul sintactic 


- prezența raporturilor de complementaritate între planul 
prim al comunicării şi cel secund (putând consta într-un 
citat care să susțină afirmaţia din primul plan). Tot o 

dovadă a existenţei raporturilor de complementaritate este 
„dialogul" dintre planul prim şi textul din infrapagină 
(note, comentarii, trimiteri bibliografice); 

- frecvenţa ridicată a structurilor redundante, trăsătură care 
derivă din raportul de complementaritate amintit mai sus. 
în critica literară, de exemplu, o idee este argumentată cu 
un citat amplu. Alteori, putem întâlni un text într-o limbă 
străină, care poate repeta ceea ce s-a spus deja în româ- 
neşte ; 

- prezenţa structurilor enumerative; 

- dezvoltarea — transformarea atributelor în atributive, ajun- 
gându-se la fraze lungi, arborescente, cu multe subordo- 
nate (aşa cum sunt, de pildă, textele lui Odobescu). 


2.5. Nivelul lexical 


- cuvintele trebuie folosite fără nicio funcţie expresivă, aşadar 
cu sensul propriu, denotativ, care să nu poată genera niciun 
fel de ambiguităţi. Un enunț precum „Adi Mutu o vrea pe 
Monica Bârlădeanu", potrivit în stilul literar sau jurnalistic, 
nu are ce căuta în textul ştiinţific. 


Înurmă cu mulţi ani, am colaborat, în cadrul Institutului 
de Lingvistică şi Istorie Literară „Sextil Puşcariu" din Cluj- 
Napoca, la Dicţionarul general al literaturii române,  redac- 
tând mai multe articole despre diverse publicaţii. Câteva arti- 
cole mi-au fost returnate cu unele modificări făcute de redactorii 
Editurii Academiei. De pildă, mi-am încheiat articolul despre 
revista Pământul românesc (1941-1945) în felul următor: 
„încercarea revistei de a se adapta noilor realități politice a 
rămas fără efect, revista dispărând sub tăvălugul comunist, 
care va pătrunde în România". Redactorul respectiv mi-a 

subliniat cuvintele „sub tăvălugul comunist, care va pătrunde 
în România", scriind pe margine: „Nu e stil de dicţionar!”, 
adică nu e un stil ştiinţific, fiindcă un dicționar reprezintă o 
lucrare ştiinţifică. într-un articol despre o altă publicaţie, 
Poezie, cântec, joc (1950-1954), scriam la un moment dat: 
„între cei mai zeloşi cobzari proletcultişti se numără Laurenţiu 
Profeta, Aurel Giroveanu, Matei Socor ş.a.". Redactorul a 
subliniat expresia „cobzari proletcultişti" şi a scris pe margine: 
„Nu e stil de istoric literar!" - cu alte cuvinte, nu e stil ştiinţific. 
Analizând cele două cazuri, se observă clar că încercarea de 
a utiliza stilul metaforic a fost prompt sancţionată de redac- 
torul respectiv: 


- capacitatea de înnoire a vocabularului, în funcţie de pro- 
gresele ştiinţifice şi tehnice; 

- frecvenţa redusă a cuvintelor populare, arhaice, argotice, 
cu excepţia cazurilor când e vorba despre studii consacrate 
chiar acestor elemente de limbaj. 


3. Alte trăsături ale stilului ştiinţific 


Stilul ştiinţific reprezintă, aşa cum s-a mai spus, expresia 
utilizării limbii cu scopul cunoaşterii științifice a lumii. Rezultă 
de aici că stilul ştiinţific este opus celui artistic, expresie a 
utilizării limbii cu scopul cunoaşterii artistice a lumii. Stilul 
ştiinţific urmăreşte informarea obiectivă şi exactă a cititorului. 
De aici decurg şi alte trăsături care-i sunt specifice: logică, 
obiectivitate, precizie, unitate, concizie, claritate, sobrietate, 
forță, concizie, accesibilitate. Să le luăm pe rând. 

3.1. Logica 


Presupune ordonarea corectă a ideilor, pasajelor etc. Trecerea 
de la o idee la alta, de la un pasaj la altul se face prin nume- 
rotarea corespunzătoare a acestor diviziuni ale textului ştiinţific. 
Trecerea de la o diviziune la alta se face prin aşa-zisele cuvinte 
„de trecere": așa cum rezultă din cele arătate anterior, prin 
urmare, cu toate că etc. Textul trebuie să releve foarte clar 
relația cauză-efect. Se înțelege că revenirea asupra unei idei 
exprimate anterior nu este de natură să-l satisfacă pe cititor, 
care trebuie, dimpotrivă, să aprecieze logica strânsă a faptelor 
prezentate pe parcursul cercetării. Este necesar ca ideile să 
aibă un crescendo, să pornească de la simplu la complex, de 
la concret la abstract. Dacă o operă artistică (roman, film) îşi 
poate permite să înceapă cu sfârşitul, aşa ceva nu este admis 
în stilul ştiinţific. 


3.2.  Obiectivitatea 


Înseamnăprezentarea obiectivă, exactă a faptelor, sine ira et 
studio. Acest principiu nu poate fi respectat întotdeauna şi nu 
poate fi deloc respectat în regimuri totalitare, în care libertatea 
cuvântului nu este asigurată. Ne amintim cât de subiectiv a 
fost prezentată istoria românilor de către istoriografia comu- 
nistă, care ridica în slăvi anumite perioade (înființarea Parti- 
dului Comunist, venirea la putere a lui Ceauşescu) şi oculta 
alte etape (regalitatea, ocuparea țării de către sovietici). Obiec- 
tivitatea îl obligă pe autor să folosească un stil impersonal, 
care să excludă exclamaţiile, interjecţiile, opiniile prea per- 
sonale, epitetele etc. Pluralul politeţii este specific mai ales 
stilului ştiinţific. 

Înaltă ordine de idei, obiectivitatea înseamnă şi consem- 
narea opiniilor nefavorabile, a unor aspecte negative etc. De 
pildă, colaborând cu articole la Dicţionarul scriitorilor români, 
am constatat că mulţi voiau să-şi şteargă din palmares opere 
nereprezentative sau puternic marcate ideologic. Alţii nu 
doreau să se menţioneze la „Referinţe critice” decât recenziile 
favorabile. Un istoric literar obiectiv nu ar trebui să ţină 
seama de asemenea idiosincrasii, având obligaţia să prezinte 


realitatea literară aşa cum a fost, cu luminile şi umbrele ei. 


3.3. Precizia 


Constă în utilizarea unei terminologii de specialitate. Astfel, 
lingvistul va folosi noţiuni precum afixe, desinență, diateză, 
flexiune, morfem, în timp ce istoricul va utiliza frecvent cuvinte 
ca areal, cruciadă, eră, front, independență, ofensivă, ca să 


nu mai vorbim de alte domenii (medical, geografic etc.). 


3.4. Unitatea 


Se obține prin folosirea terminologiei de specialitate consa- 
crate în domeniul respectiv. Această terminologie va fi utilizată 
pe tot parcursul lucrării. Ilustrăm unitatea textului ştiinţific cu 
trei fragmente din trei texte ştiinţifice aparținând unor dome- 
nii diferite (medical, juridic şi lingvistic). .O lectură atentă 
arată că fiecare fragment are particularități lexicale care sunt 


accesibile doar specialiştilor din domeniile respective. 


Hamartomul pulmonar este o formaţiune tumorală dezembrio- 
plazică, relativ frecventă atât la bărbaţi, cât şi la femei, care se 
dezvoltă în bronhiile mici sau în parenchimul pulmonar. Are o 
formă circumscrisă, rotundă, bine delimitată de țesutul din jur, 


TRĂSĂTURILE STILULUI ŞTIINŢIFIC 39 


cu suprafaţa netedă sau baselată. Localizarea poate fi bronşică, 
dar de obicei este intraparenchimatoasă, iar în structura sa histo- 
logică intră un amestec de ţesuturi: epitelial, fibros, grăsos, 
cartilaginos şi chiar osos. [...] Atât hamartomul endobronşic, cât 
mai ales cel pulmonar pot fi diagnosticate radiologie, determi- 
nând opacităţi pulmonare regulate, asimptomatice sau cu simpto- 
matologie foarte săracă, cu evoluţie foarte lentă şi prezentând 
uneori diferenţe de intensitate în sânul opacităţii tumorale, destul 
de caracteristice pentru a favoriza orientarea diagnosticului. 
!Tratat de medicină internă, voi. |, Editura Medicală, Bucureşti, 
1984, p. 608) 


Întreruperea cursului prescripției  extinctive. 25. Principiu şi 
justificare. Stingerea dreptului la acţiune prin efectul prescripţiei 
presupune, pe de o parte, o încălcare a dreptului subiectiv al 
titularului, iar pe de altă parte, inacţiunea sau pasivitatea din 
culpă a titularului dreptului. Dacă una din aceste condiții dispare, 
fie că creditorul iese din pasivitate, fie că debitorul nu se mai 
împotriveşte dreptului, continuarea cursului prescripției nu-şi mai 
găseşte justificare. Drept urmare, acest curs se întrerupe, în sensul 
că efectele prescripţiei sînt şterse pe trecut, urmând să înceapă 
a curge un nou termen de prescripţie, după încetarea cauzei de 
întrerupere (art. 17, alin. 1 şi 2, din Decretul nr. 167/1958). /Tratat 
de drept civil, Editura Academiei RSR, Bucureşti, 1989, p. 473) 


1.3.2.1. Faptele arată însă că Ind nu exprimă Cert-, ca dovadă, el 
este compatibil cu adverbele „probabilităţii”: probabil a sosit; 
dacă ar exprima Cert, ar trebui să se creeze o incompatibilitate de 
aceeaşi mărime ca una din planul temporal: va sosi ieri. Denu- 
mirea indicativ este motivată şi ea, ca şi cele de la 1.1. a), prin 
sens, un sens gramatical zero -. Ind indică pur şi simplu acţiunea. 
1.3.2.2. Înseamnă că ipotetica Psb a Cv sau există şi se opune 
unui zero, sau nici ea nu există, cum nu există Cert. în vederea 
răspunsului, recurgem la o opoziţie I/nd/Cv 1], Ind, şi el în 
subordonată: (a) Sper să-mi spui/ (b) Sper că-mi spui. Dacă 
poate fi identificată vreo Psb, aceasta este strict egal de prezentă 
atât în (a), cât şi în (b); o astfel de Psb este însă de un asemenea 

grad de generalitate, încât ar putea fi invocată şi pentru viitor. 
(D.D. Draşoveanu, Teze și antiteze în sintaxa limbii române, 
Editura Clusium, Cluj-Napoca, 1997, p. 178) 


3.5. Proprietatea termenilor 


Reprezintă o altă trăsătură de bază a stilului ştiinţific. Un stu- 
dent mi-a atras atenția că într-o publicaţie din provincie a citit 
următorul articol: „Adrian Mutu o vrea pe Monica Bârlădeanu". 
Nedumerirea sa era legată de faptul că Adrian Mutu nu era 
celebrul fotbalist, ci un om simplu din Sudul țării, care purta 
acelaşi nume cu al cunoscutului sportiv. Este discutabilă, 
desigur, şi ambiguitatea verbului a vrea, care lasă loc unor 
interpretări dintre cele mai diverse. Ne amintim că omul 
politic Oliviu Gherman, care a fost, la un moment dat, preşe- 
dintele Senatului României, a spus: „N-am avut-o pe regină!", 
ambiguitatea verbului a avea producând un mic scandal 
diplomatic. 


3.6.  Claritatea 


Cu mulţi ani în urmă, savantul D. Russo preciza foarte răspicat: 


Claritatea din stilul ştiinţific nu înseamnă să ne facem inteligibili 
absolut tuturor cititorilor! Năzuinţa spre claritate a lui A, care 
scrie pentru marele public, nu poate să fie aceeaşi cu năzuinţa 
lui B, care, adresându-se specialiştilor, presupune cunoscut tot 
ce s-a spus până la el şi scrie nu pentru a populariza, ci pentru 
a face să progreseze ştiinţa. Chiar dacă un autor e clar ca lumina 
zilei pentru specialişti, tot obscur şi neinteligibil rămâne pentru 
cei nepregătiți! Sunt discuţiuni pe cari nu le pot urmări decât 
foarte puţini, dar aceasta nu însemnează că ele sunt scrise neclar, 
ci că puţini au pregătirea necesară ca să le urmărească (Russo, 
1912, p. 88). 

In continuare, savantul afirma: 


Ştiinţa nu urmăreşte decât adevărul şi cea mai bună însuşire a 
stilului e expunerea adevărului în modul cel mai clar şi cel mai 
simplu, fără podoabe retorice, fără picanterii epigramatice. 


3.7.  Concizia 


Înseamnă capacitatea de a exprima cât mai multe lucruri în 
cât mai puţine cuvinte. Scriitorul şi filosoful Baltasar Graciân 
y Morales (1601-1658) obişnuia să spună: „Ceea ce este bun 


este de două ori mai bun dacă e scurt!”. 


4. Pluralul modestiei 


Una dintre convențiile stilului ştiinţific este ceea ce se nu- 
meşte pluralul modestiei sau pluralul autorului. Desigur, în 
epoca regimului totalitar, acest plural al modestiei se potrivea 
foarte bine cu limbajul de lemn folosit, care excludea din 
start persoana, în favoarea colectivităţii. Se spunea: după 
părerea noastră, facem precizarea, am fost nevoiţi să  cer- 
cetăm etc. Doar marii savanţi, ajunşi la vârsta maturității 
creatoare, îşi permiteau (dar nu întotdeauna!) personalizarea 
textului, folosirea persoanei I singular. Astăzi, pe măsura 
democratizării societăţii, există tendinţa de a se renunța la 
acest plural. El rămâne însă recomandabil studenţilor, celor 
care se află la începutul unei cariere ştiinţifice. 

5. Folosirea cuvintelor 
şi a expresiilor străine 


Intextele ştiinţifice se folosesc adesea cuvinte sau expresii 
consacrate - de obicei, din limba latină, dar nu numai. lată 
câteva exemple, luate dintr-un text istoric: 


Dacă anii 1968-1971 au reprezentat un fel de no man's land 
ideologic, din iulie 1971, odată cu lansarea „tezelor din iulie", a 
început aşa-numita „minirevoluţie culturală”. 


Un alt exemplu: 


La Conferinţa pentru Securitate şi Cooperare Europeană de la 
Helsinki (1975), încheiată printr-un Acord final, care consacră 
statu-quo-ul politic şi teritorial etc. 


După cum se vede din exemplele de mai sus, asemenea 
cuvinte sau expresii vor fi culese cu italice şi nu se traduc. 
Există un Dicționar de cuvinte, expresii, citate celebre, de 
I. Berg şi unul de maxime comentate, datorat lui Tudor Vianu. 
în aceste lucrări se explică pe larg şi cu exemple originea 
multor cuvinte şi expresii celebre. 


lată o listă cu cele mai uzuale expresii de acest fel: 


* apriori (lat., „din cele precedente", „din ceea ce este mai 
dinainte"); 

* ab ovo (lat., „de la ou", adică de la naştere, de la început); 

* Acta, non verba (lat., „Fapte, nu vorbe"); 

* ad calendas graecas flat., „la calendele greceşti”); 

* ad Litteram (lat., „literă cu literă", „cuvânt cu cuvânt"); 

* ad usum Delphini (lat., „Pentru folosinţa Delfinului"). Le 
Dauphin (Delfinul) era un titlu care se acorda fiului mai 
mare al regilor Franţei; 


* ad-hoc (lat., „pentru aceasta", „creat pentru un anumit scop"); 


TRĂSĂTURILE STILULUI ŞTIINŢIFIC 43 


advocatus diaboli (lat., „avocatul diavolului” - un fel de 
procuror ce punea la îndoială, în fața Papei, meritele per- 
soanei propuse pentru canonizare şi trecerea acesteia în 
rândul sfinților); 

Alea iacta est (lat., „Zarurile au fost aruncate" - cuvinte 
rostite de Cezar la trecerea Rubiconului, în anul 49 î.Hr.); 
alma mater (lat., o formulă sinonimă pentru universitate, 
în sensul că aceasta este ca o mamă, care îţi oferă hrană 
spirituală); 

alter ego (lat., „alt cu", „al doilea eu"); 

Amicus Plato, sed magis amica veritas (lat., „Mi-e prieten 
Platon, dar mai prieten mi-e adevărul”); 

anno Domini (lat., „în anul Domnului" - numărul anilor 
având ca reper naşterea lui lisus Hristos); 

Aquila non captat muscasilat., „Vulturul nu prinde muşte" - 
expresie folosită pentru a arăta că un om superior nu se 
ocupă cu lucrurile lipsite de valoare); 

Ars longa, vita brevis (lat., „Arta e lungă, viaţa e scurtă"); 
Audiatur et altera pars (lat., „Să fie ascultată şi cealaltă 
parte"); 

aurea mediocritas (lat., „aurita cale de mijloc"); 

auri sacra James (lat., „blestemata sete de aur"); 

Aut Caesar, aut nihil (lat., „Ori Cezar, ori nimic"); 

bellum  omnium contra omnes (lat., „războiul tuturor con- 
tra tuturor"); 

bene merenti (lat., „celui care merită"); 

captatio  benevolentiae (lat., „captarea bunăvoinţei publi- 
cului, a cititorilor etc."); 

Cârpe diem (lat., „Bucură-te de ziua de azi", „Foloseşte-te 
de ziua de azi”); 

casus belii (lat., „motiv de război"); 

Cogito, ergo sum (lat., „Cuget, deci exist"); 

conditio sine qua non (lat., „condiţie fără de care nu se 
poate"); 

Cui prodest ? (lat., „Cui foloseşte?"); 

defacto (lat., „de fapt"); 

De gustibus et coloribus non  disputandum  (lat., „Despre 
gusturi şi culori nu trebuie să discuţi”); 

dejure (lat., „de drept", „din punct de vedere legal"); 
De mortuis nil nisi bene (lat., „Despre morţi numai de bine"); 
deplano (lat., „de la sine înţeles"); 

Divide et impera (lat., „Dezbină şi stăpâneşte!"); 

doctor honoris causa (lat., „doctor în semn de cinstire"); 
Dura lex, sed lex (lat., „Legea este dură, dar este lege"); 
Errare  bumanum est, sed perseverare  diabolicum  (lat., 
„Greşeala este omenească, dar perseverarea în greşeală e 
diabolică”); 

ex abrupto (lat., „brusc", „dintr-odată"); 

ex cathedra (lat., „de la catedră"); 

Ex nihilo nihil (at., „Din nimic nu iese nimic"); 

expressis verbis (lat., „în termeni expliciţi”); 

extra muros (lat., „dincolo de ziduri”); 

grosso modo (lat., „în mare, în linii mari"); 

hic et nune (lat., „aici şi acum", „pe loc"); 

in extenso (lat., „pe larg"); 

in extremis (lat., „în ultimă instanţă"); 

ipso facto (lat., „prin faptul însuşi”); 

Macht geht vor Recht (germ., „Forţa merge înaintea drep- 
tului"); 

Magister dixit (lat., „A spus magistrul”); 

magna cum laude (lat., „cu mare laudă"); 

malum  necessarium (lat., „un rău necesar"); 

mânu militari (lat., „prin forță militară"); 

mânu propria (lat., „cu propria mână"); 

Materiam superabat opus (lat., „Opera depăşea materialul"); 
mea culpa (lat., „din vina mea"); 

Memento mori (lat., „Adu-ţi aminte că vei muri"); 

Memento, homo,  quiapulvis et in pulverem  reverteris (lat., 
„Aminteşte-ţi, omule, că pulbere eşti şi că în pulbere te vei 
întoarce"); 

Mens sana in corpore sano (lat., „Minte sănătoasă în corp 
sănătos"); 

mirabile dictu (lat., „admirabil de spus"); 

mixtum  compositum  (lat.,  „amestecătură"); 

modus vivendi (lat., „fel de a trăi”); 

mot-ă-mot (fr., „cuvânt cu cuvânt"); 

Much ado about nothing (engl., „Mult zgomot pentru 
nimic"); 

multapaucis (lat., „mult în puţine cuvinte"); 

multum inparvo (lat., „mult în puţin”); 

mutatis mutandis (lat., „schimbând ceea ce trebuie schim- 
bat"); 

Ne varietur (lat., „Să nu se modifice" - caracterul definitiv 
al unui text); 

necplus ultra (lat., „nimic în plus"); 

Nihil sine Deo (lat., „Nimic fără Dumnezeu"); 

nomina odiosa (lat., „numele persoanelor detestate"); 
Non multa, sed multum (lat., „Nu multe, ci mult"); 

Non scholae, sed vitae discimus (lat., „Nu învăţăm pentru 
şcoală, ci pentru viață”); 

Nota bene (lat., „la aminte" - notație pentru a atrage atenţia 
asupra unui pasaj dintr-un text); 

Nulla dies sine linea (lat., „Nicio zi fără o linie, fără a face 
un lucru util”); 

numerus clausus (lat., „număr limitat" - iniţial, cu referire 
la procentul studenţilor dintr-o anumită categorie socială); 
O, temporal O, mores!flat., „O, timpuri! O, moravuri!"); 
opus citatum fop. cit.) (lat., „opera citată”); 

panem et circenses (lat., „pâine şi circ"); 


passim (lat., „ici-colo”); 

Per aspera ad astra (lat., „Prin greutăţi spre stele"); 

per pedes apostolorum  (lat., „cu picioarele apostolilor”, 
„pe jos"); 

persona non grata (lat., „persoană nedorită, neacceptată - 
de obicei, despre diplomaţi, persoane publice"); 

pluralis majestatis (lat., „pluralul majestăţii” — a vorbi 
despre sine la plural”); 

postfactum (lat., „după faptă", „ulterior”); 

postfestum (lat., „după sărbătoare", „prea târziu"); 
postscriptum (lat., „adaos la o scrisoare după semnătură"); 
primum movens (lat., „primul motor", „principiul etern al 
schimbării"); 

primus interpares (lat., „primul între egali"); 

pro domo sua (lat., „pentru casa lui" - pledoarie pentru 
propria cauză); 

pro forma (lat., „de formă"); 

pro memoria (lat., „spre aducere-aminte"); 

Ouo vadisP(lat., „Unde te duci?" - întrebare pusă lui lisus 
de către Sfântul Petru); 

Ouod erat demonstrandum (lat., „Ceea ce era de demon- 
strat") ; 

Ouod licet lovi non licet bovi (lat., „Ceea ce este permis lui 
Jupiter nu este permis boului”); 

Ouod linguas calles, tot homines vales (lat., „Câte limbi 
ştii, atâţia oameni valorezi”); 

Ouot homines, tot sententiae (lat., „Câţi oameni, atâtea 
păreri"); 

rara avis (lat., „pasăre rară" - ceva ce apare rareori); 
Repetitio est mater studiorum (lat., „Repetiţia este mama 
învăţăturii”) ; 

Res, non verba (lat., „Fapte, nu vorbe"); 

restitutio in integrum (lat., „restituire integrală"); 
Ridendo castigat mores (lat., „Prin râs se îndreaptă mora- 
vurile") ; 

Si vis pacem, para bellum (lat., „Dacă vrei pace, pregă- 
teşte-te de război”); 

Sic transitgloria mundi (lat., „Aşa trece gloria lumii”); 
sic! (lat., „aşa"”, „astfel" - de obicei, este pus între paran- 
teze ; cuvântul arată că greşeala din text aparţine autorului, 
textului iniţial); 

sine die (lat., „fără o zi stabilită”); 

sine dubio (lat., „fără îndoială"); 

sine ira et studio (lat., „fără mânie şi fără părtinire"); 
sine qua non (lat., „fără de care nu se poate"); 

Spiritus rector (lat., „spirit conducător"); 

Statu-quo (lat., „prin/în situaţia în care se găsesc lucrurile 
la un moment dat", „fără schimbare"); 

stricto sensu (lat., „în sens strict"); 

sub lege libertas (lat., „libertate în cadrul legii”); 

sub specie aeternitatis (lat., „a concepe faptele din pers- 
pectiva veşniciei”); 

sub voce (s.v.) (lat., „sub cuvânt" - referire la citarea unui 
cuvânt dintr-un dicționar”); 

sui generis (lat., „propriu", „unic în felul său"); 

Summa  Summarum  (lat., „suma sumelor"); 

tabula rasa (lat., „tablă ştearsă, curată”); 

tale quale (lat., „ca atare", „aşa cum este") 

Tempus omnia revelat (lat., „Timpul le descoperă pe toate”); 
terra incognita (lat., „ţinuturi neexplorate" - exprimă pro- 
blemele nerezolvate încă de ştiinţă”); 

Tertium non daturi lat., „a treia soluţie nu există, nu se dă”); 
That is the question (engl., „Aceasta-i întrebarea"); 

The rest is silence (engl., „Restul e tăcere"); 

The right man in the right place (engl., „Omul potrivit la 
locul potrivit”); 

Time is money (engl., „Timpul înseamnă bani”); 

Timeo Danaos et dona ferentes (lat., „Mă tem de greci, 
chiar când aduc daruri”); 

To be or not to be (engl., „A fi sau a nu fi”); 

Traduttore, traditore Cit., „Traducătorul e trădător"); 

Ubi bene, ibi patria (lat., „Unde este bine, acolo este 
patria"); 

Urbi et orbi (lat., „Oraşului şi lumii" - benedicţiune papală); 
Ut pictura poesis (lat., „Poezia este asemenea picturii"); 
utile et dulci (lat., „utilul şi plăcutul"); 

Vae victis! Țlat., „Vai de cei învinşi!”); 

Vanitas  vanitatum et omnia vanitas (lat.,  „Deşertăciunea 
deşertăciunilor, toate sunt deşertăciune"); 

VediNapoli, epoi mori!Cit., „Să vezi [oraşul] Napoli şi apoi 
să mori!"); 

Veni, vidi, viei (lat., „Am venit, am văzut, am învins"); 
Verba volant, scripta manent (lat., „Cuvintele zboară, scrisul 
rămâne"); 

verbi gratia (y.8.) (lat., „de exemplu"); 

Veritas odium parit (lat., „Adevărul stârneşte ură"); 

Veto! (lat., „Mă opun!"); 

Vincit omnia veritas (lat., „Adevărul le învinge pe toate”); 
violon d'Ingres (fr. „vioara lui Ingres"); 

Vivat, crescat, floreat! (lat., „Să trăiască, să sporească, să 
înflorească"); 

Volens, nolens (lat., „Vrând, nevrând"); 

Vox clamanti in deserto (lat., „Vocea celui care strigă în 
deşert"); 

Voxpopuli, vox Dei (lat., „Vocea poporului este vocea lui 
Dumnezeu" - afirmaţia se bazează pe autoritatea majorităţii); 
Vox populi, vox stultorum  (lat., „Vocea poporului este 
vocea proştilor" - afirmaţia se bazează pe incompetenţa 
majorităţii); 

Vulpespilum mutat, non mores (lat., „Vulpea îşi schimbă 
părul, nu şi obiceiurile”). 


III 


Structura unui text 


ştiinţific 


A redacta înseamnă a compune, a formula în scris, a scrie, 
a întocmi (un studiu, un act etc.). Redactarea unui text literar, 
ştiinţific, administrativ sau publicistic este un proces complex, 
care presupune o seamă de cunoştinţe şi abilităţi. Sunt texte 
întinse pe mai multe volume (Comedia umană a lui Balzac, 
de pildă), în timp ce altele ocupă doar o jumătate de pagină 
(teoria relativității descoperită de Einstein). Sunt autori care 
scriu uşor, „dintr-o suflare", cum se spune, dar întâlnim autori 
de texte care trudesc din greu pe marginea manuscrisului. De 
exemplu, Eugen Barbu declara că a scris romanul Groapa în 
zece variante, în timp ce lui Sadoveanu i-a trebuit doar o 
săptămână pentru a scrie Baltagul, într-o singură variantă. 
Sunt apoi texte concepute în câteva minute, pentru pagina 
„fierbinte" a unui ziar, după cum avem lucrări la care autorii 
au lucrat o viaţă întreagă (bunăoară Răscoala lui Horea, de 
David Prodan). Textele diferă şi în privinţa stilului. Stilul 
ştiinţific este mai arid, datorită obiectivităţii sale. Depinde 
mult de personalitatea autorului textului ştiinţific, dacă reu- 
şeşte să confere textului o lectură plăcută, agreabilă. Lucrările 
lingvistice ale lui Iorgu Iordan, de pildă, sunt plăcute la 
lectură, chiar dacă tratează probleme aride. 

Un tânăr cercetător trebuie să ştie câteva lucruri atunci 


când se implică într-o activitate de cercetare: 


a) 


c) 


Tema aleasă pentru studiu trebuie să fie una la care să 
lucreze cu plăcere. „Alegând o temă care ne interesează 
deopotrivă pe noi şi pe cititori, vom scrie interesant, sincer, 
cu entuziasm", crede şi Andra Şerbănescu (2001, p. 23). 
Cercetarea trebuie să fie restrânsă la un domeniu precis. O 
lucrare precum Revoluția română de la 1848 nu are, din 
start, şansa unei reuşite, fiindcă despre acest eveniment 
s-au scris biblioteci întregi. Altceva este dacă ne vom 
intitula studiul Participarea unor clujeni la Revoluţia de la 
1845, în lumina unor descoperiri recente de arhivă. 
încadrarea în subiect, adecvarea conținutului la tema aleasă. 
Foarte multe texte, inclusiv ştiinţifice, nu corespund orizon- 
tului de aşteptare al cititorului, în sensul că nu se respectă 
promisiunile din titlu. 

Revizuirea textului. Se recomandă ca, după ce am finalizat 
o lucrare, să o lăsăm un timp „la dospit", cum se spune, şi 
să nu o publicăm imediat. La o nouă lectură, vom sesiza 
nenumărate greşeli, mai ales de exprimare, de punctuație, 
de logică etc. Dar această etapă nu trebuie să fie prea 
lungă, iar publicarea nu trebuie amânată sinedie, pe motiv 
că nu e perfectă. Niciodată o lucrare omenească nu va fi 
perfectă, deci nu trebuie să devenim victime ale unui 
perfecționism exagerat. Revizuirea poate însemna mutarea 
unui paragraf sau pasaj de la un capitol la altul, operaţie 
care se face extrem de simplu, cu ajutorul calculatorului. 
Corectura cea mai eficientă este cea făcută pe un text 
printat, căci inadvertențele, greşelile de orice natură devin 
astfel mult mai vizibile decât în textul manuscris. Revizia 
înseamnă şi controlul ortografiei, al punctuației, al repro- 
ducerii corecte a citatelor şi notelor de subsol, al întocmirii 

standardizate a indicelui, bibliografiei etc. Cu ocazia reviziei 
finale, putem controla anumite informații, citate, traduceri, 
putem corecta cuvinte sau expresii etc. 


Fie că trebuie să redactăm o lucrare pentru seminar, pentru 
un simpozion sau o conferință, pentru un examen de licență 
sau de doctorat, textul ştiinţific va cuprinde următoarele părți: 


1. Titlul 


Acesta trebuie ales astfel încât să informeze cât mai exact şi 
mai complet asupra conţinutului lucrării respective. 


Deşi poate părea un simplu amănunt, alegerea titlului este o 
operație pe care cercetătorul o tratează cu maximă atenție, 
deoarece partea cu cea mai mare circulație din lucrare este toc- 
mai titlul. Dacă el nu atrage suficient atenția sau nu reuşeşte să 
sugereze conținutul şi domeniul de aplicare al lucrării, foarte puţini 
cititori se vor încumeta să o parcurgă (Florea, 1983, p. 113)- 


Am arătat cu alt prilej („Titlul jurnalistic", în Stilistică şi 
mass-media. Aspecte ale experienței jurnalistice, Editura 
Excelsior, Cluj-Napoca, 1999, pp. 96-119) câteva dintre „secre- 
tele" titlului jurnalistic (uneori şi literar). Spre deosebire de 
acestea, titlul unei lucrări ştiinţifice presupune o seamă de 
restricții şi exigenţe: 


- să fie cât mai scurt, suprimând verbele afi, a avea, a 
obține etc. Titluri care încep cu formulări specifice anilor 
'50 au ieşit de mult din uz: Cu privire la... Câteva obser- 
vații asupra... In legătură cu... etc.; 

- să informeze cât mai exact asupra conținutului lucrării, 
într-o manieră cât mai clară posibil, fără ambiguităţi, care 
ar putea genera confuzii; 

- să includă un cuvânt-cheie, pentru ca, pe baza acestuia, 
titlul să poată fi corect prelucrat în diverse baze de date. 
în 1999, am publicat studiul Memorialistica de război în 
literatura română.  Cuvântul-cheie este aici  memorialis- 
tică, cu ajutorul căruia acest studiu ar putea intra într-o 
bază de date privind istoria memorialisticii româneşti; 

- să precizeze - eventual, printr-un subtitlu - limitele (în 
timp şi spațiu) ale cercetării, publicul-țintă etc. Istoria presei 
româneşti din Transilvania, de Mircea Popa şi Valentin 
Taşcu, poartă subtitlul De la începuturipână în 1918. în 
1982, lorgu lordan a publicat un volum intitulat Istoria 
limbii române, cu subtitlul: Pe-nfelesul tuturor. E vorba 
aici şi despre onestitatea şi corectitudinea cercetătorului, 
care nu trebuie să promită în titlu mai mult decât oferă 
prin cercetarea sa. în caz contrar, poate apărea sancţiunea 


lumii ştiinţifice, ca în următorul exemplu: 


Ne referim înainte de toate la modesta schiță a unui proiect de 
cercetare intitulată pompos (subl. n.] Istoria presei de către autorul 
ei, Iulian Negrilă (Editura Multimedia, 1997, 125 p.) (Popa, Taşcu, 
2003, p. 5). 


Observaţii 


Magdalena Vulpe atrage atenția asupra rolului articolului 
hotărât în formularea titlurilor, care ar sugera tratarea exhaus- 
tivă, monografică a unei probleme, ceea ce nu se întâmplă 
întotdeauna. Autoarea recomandă Tendinţe actuale în... (nu 
tendințele), deşi o lucrare foarte cunoscută a lui Al. Graur se 
intitulează  Tendinţele actuale ale limbii române (1966). Dar 
poate aceasta este o excepție care întăreşte regula, dată fiind 
personalitatea lui Al. Graur! Sunt alte titluri care folosesc 
substantivul nearticulat (lorgu Iordan, Dicţionar al numelor 
de familie româneşti) sau articulat cu articol nehotărât (Victor 

Vişinescu, O istorie a presei româneşti, 2000; Ion Rotaru, 
O istorie a literaturii române etc.). Totuşi, în cazul folosirii 
unor titluri metaforice, criptice, subtitlul va oferi informații în 
privința conţinutului cărţii (Aurora Liiceanu, Valurile, smin- 
telile, păcatele. Psihologiile românilor de azi). Septimiu Chelcea 
aminteşte lucrarea lui Desmond Morris, Maimuţa goală (1967), 
un studiu ştiinţific de etologie umană. 


- după finalizarea lucrării, e bine să verificăm în ce măsură 
titlul mai corespunde cu rezultatele cercetării noastre. De 
multe ori, cercetarea a cunoscut direcţii noi, nebănuite la 
început. De exemplu, i-am propus unei studente să scrie o 
lucrare despre literatura închisorilor. Dându-şi seama că 
domeniul este prea cuprinzător, iar timpul de cercetare 
prea scurt, ea şi-a restrâns studiul la literatura închisorilor 
comuniste. 


2. Numele autorului 


Acest aspect comportă şi el câteva reguli: 


- trebuie scris imediat după titlu — de obicei, lateral-dreapta 
(dacă e vorba despre o comunicare, un referat, un studiu). 
Menţionarea gradului didactic sau ştiinţific, a instituţiei 
unde activează autorul rămân la alegerea redactorului 
publicației respective; 

- când numele nostru coincide cu al unei personalități con- 
sacrate deja, e nevoie de o marcă de diferențiere. Astfel, 
într-o revistă din Bacău publică frecvent un autor care 
semnează „Marin Preda". Desigur, este un gest de sacri- 
legiu la adresa marelui scriitor. 

Observaţii 


În privința alegerii numelui cu care ne semnăm lucrările 
ştiinţifice, se mai impun câteva precizări. Unii autori semnează 
doar cu inițiala prenumelui, urmată de numele de familie: 
D. Caracostea, G. Călinescu, S. Damian, B. Elvin, Z. Ornea. 
Uneori, urmează şi inițiala prenumelui tatălui: PP. Carp. 
I.G. Duca, P.P. Negulescu, M.N. Rusu. Mulţi clujeni, după exem- 
plul lui D.D. Roşea, au folosit acelaşi procedeu: D.D. Draşo- 
veanu, G. Gruiţă, G.G. Neamţu, C. Milaş, F. Edelstein ş.a. în 
acest caz, e vorba despre vocaţia esenței, de care sunt stăpâ- 
niți aceşti autori, de dorința înlăturării a ceea ce ar putea 
prisosi în prenumele lor! Alţi autori au două nume de botez: 
Miron Radu Paraschivescu, lon Maxim Danciu, loan-Aurel 
Pop (legate sau nu prin cratimă). în asemenea situații, primul 
prenume poate reprezenta numele persoanei respective, iar 
al doilea numele tatălui acesteia sau ambele pot fi prenume 
ale persoanei. 

Multe persoane feminine îşi păstrează la căsătorie şi ve- 
chiul nume: luliana Marciuc Posea, Gabriela Pană-Dindelegan, 
Valeria Guţu Romalo (procedeu întâlnit mai frecvent în Banat, 
nelipsit de anumite conotaţii psihologice). Cred că regula ar 
cere ca între cele două nume de familie să se pună o cratimă, 
aşa cum procedează Tatiana Slama-Cazacu, Doina Bogdan- 
Dascălu sau losif Cheie-Pantea. (Cratima este obligatorie în 
cazul ataşării numelui localităţii natale - |. Dumitru-Snagov, 
Octav Pancu-laşi, Ştefan Mihăilescu-Brăila, Ilie Radu-Nandra 
sau a unei porecle — Grigore Vasiliu-Birlic.) 

Mulţi autori - americani, mai ales - folosesc în componența 
numelui şi inițiala celui de-al doilea prenume: Rebecca B. 
Rubin, Alan M. Rubin, Linda ]. Piele, James A.W. Heffernan, 
John E. Lincoln ş.a. Procedeul poate fi întâlnit şi în cultura 

românească actuală: Constantin C. Giurescu, Radu G. Țeposu, 
Radu F. Alexandru, Dumitru M. lon, Aug. Z.N. Pop, Dragoş 
C. Popa, cu mențiunea că, în acest caz, inițiala desemnează, 
aşa cum spuneam, inițiala prenumelui tatălui (e vorba aici şi 
despre o chestiune de mentalitate, care ar merita discutată 
mai pe larg). Dar moda americană se extinde şi la noi: Şerban 
C. Andronescu, Tehnica scrierii academice (1997). 

În cazul cărților - mai precis, al unor ediţii, culegeri, anto- 
logii -, se pune problema dacă numele editorului trebuie 
trecut pe coperta cărții sau doar pe foaia de titlu. Dau ca 
exemplu un caz personal: în 2003, am public-at la Editura 
Dacia volumul Geo Bogza, Rânduri către tineri scriitori arde- 
leni, în care am inclus toate scrisorile şi telegramele expediate 
de Geo Bogza unor tineri autori din Ardeal: Teofil Răchițeanu, 
Ilie Rad şi Viorel Mureşan. Pe foaia de titlu am precizat: 
„O carte gândită şi realizată de Ilie Rad". E clar că, dacă eu nu 
aveam ideea strângerii scrisorilor, cartea nu ar fi existat. Deci 
ar fi fost perfect justificat ca pe copertă să se scrie: Ilie Rad, 
Scrisori de la Geo Bogza. Un alt caz. Cu ajutorul unor colegi 
din țară, Mihai Coman a publicat două volume din Manualul 
de jurnalism, el apărând pe copertă în calitate de coordona- 
tor. Opţiunea mi se pare perfect justificată. La fel au procedat 
şi Mircea Zaciu, Marian Papahagi şi Aurel Sasu, care şi-au 
trecut numele pe Dicţionarul scriitorilor români, în calitate 
de coordonatori. Cu altă ocazie, Mircea Zaciu a conceput şi a 
editat (la centenarul prozatorilor lon Agârbiceanu şi Liviu 
Rebreanu) volumele colective de studii Ceasuri de seară cu 
lon Agârbiceanu (1982), respectiv Liviu Rebreanu după un 
veac (1985), dar, în cazul ambelor volume, numele său a fost 
trecut doar pe pagina de titlu. Cred că e vorba aici despre o 
modestie exagerată, fapt care nu se găseşte în spațiul altor 
culturi. 

Introducerea (prefața) 


Aceasta are scopul de a pregăti cititorul în vederea lecturii. În 
introducere se vor menţiona: 


motivația alegerii temei respective, care poate fi extrem 
de diversă. Lucrarea de faţă a luat ființă, aşa cum am arătat 
în prefață, din raţiuni didactice: nevoia de a-i obişnui pe 
studenți cu rigorile textului ştiinţific. Alegându-şi pentru 
lucrarea de licență tema Memorialistica oamenilor politici, 
o studentă şi-a motivat opțiunea prin faptul că părinții ei 
sunt profesori de istorie, iar ea a crescut cu un mare 
interes pentru cartea de istorie în general. A adăugat şi 
faptul că nimeni nu a tratat până în prezent, într-un studiu 
coerent, acest tip de memorii (numai după 1989 avem o 
bogată literatură de profil, dacă ne gândim la cărţile de 
memorii scrise de Petre Roman, Gabriel Țepelea, Emil 
Constantinescu, Ion Iliescu, Alexandru Paleologu, Ion Dia- 
conescu, pentru a nu mai vorbi despre culegerile de 
interviuri cu mari oameni politici (convorbirile lui Mircea 
Ciobanu cu regele Mihai, ale lui Vartan Arachelian cu 
liderul țărănist Corneliu Coposu etc.). Altă studentă şi-a 
ales tema Scrisori de la Constantin Noica. Ea şi-a motivat 
alegerea prin faptul că este o mare admiratoare a filosofu- 
lui de la Păltiniş, dar şi a genului epistolar în general (ceea 
ce m-a surprins puțin, recunosc, fiindcă tinerii de azi nu 
mai au obiceiul de a scrie scrisori, ci mai mult e-mailuri!). 
Referindu-se la acest aspect, Magdalena Vulpe amintea de 
un citat din introducerea lui Sextil Puşcariu la capodopera 
sa, Limba română. Privire generală-. 


Omul de ştiinţă nu trădează bucuros dorințele care l-au ispitit şi 
îndoielile care l-au neliniştit la zămislirea unei opere. De aceea, 

prezentându-şi cartea cetitorului, ține să-l lămurească, de obicei, 

numai asupra țelurilor urmate şi a metodei întrebuințate. Totuşi, 

oricât ar căuta un autor să păstreze o obiectivitate absolută, ceva 
din sufletul lui străbate totdeauna opera de la un cap la altul 
(apuciVulpe, 2002, p. 174); 


importanţa şi actualitatea problemei cercetate. Prin 1995, 
răsfoind presa clujeană interbelică, am descoperit în ziarul 
Patria, care apăruse, în perioada interbelică la Cluj, mai 
multe articole semnate de Corneliu Coposu. Am sugerat 
unei studente să facă o antologie din aceste articole, care 
pe atunci erau extrem de actuale, fiindcă liderul țărănist 
era considerat „preşedintele moral" al tuturor românilor, 
articolele publicistice aducând la lumină dovezi ale con- 
secvenței convingerilor sale democratice. Aşadar, acțiunea 
editorială era nu numai importantă, ci şi de o mare actua- 
litate ; 

stadiul la care a ajuns cercetarea în domeniul respectiv. 
Anumite teme nu s-au bucurat de o cercetare exhaustivă 
din diverse motive. Când am elaborat monografia mea con- 
sacrată lui Aron Pumnul, am menționat în prefață studiile 
care s-au scris despre marele dascăl al lui Eminescu de la 
Cernăuţi, arătând cauzele pentru care acest învățat român 
nu are încă o monografie pe măsură. Eu trebuia să duc mai 
departe cercetările făcute deja de I.G. Sbiera, Constantin 
Loghin, Petru Rezuş ş.a. Am examinat aceste contribuţii la 
modul critic, arătând limitele fiecăreia (impuse de stadiul 
în care se găsea cercetarea filologică la momentul respec- 
tiv, de imposibilitatea de a consulta anumite arhive (pre- 
cum cele de la Viena, Cernăuţi etc.). Această examinare 
critică trebuie făcută în mod obiectiv, cu tot respectul 
cuvenit înaintaşilor noştri în cercetarea temei amintite; 


metodele principale de cercetare diferă de la un subiect la 
altul şi de la un domeniu la altul. Sociologia poate lucra cu 

metode cantitative şi calitative, critica şi istoria literară 
având alte metode (textualiste, structuraliste etc.); 

- eventualele dificultăți (de informare, de documentare etc.). 
O cercetare se poate izbi de anumite dificultăţi, care 
trebuie menţionate în prefaţă - eventual, pentru a răs- 
punde cu anticipație unor posibile critici. Dacă cineva ar 
dori să scrie un studiu despre revistele editate în timpul 
războiului pentru soldaţii de pe front, o primă dificultate 
ar fi lipsa acestor publicații din colecţiile bibliotecilor 
publice. Alteori, fondurile unor biblioteci sau arhive sunt 
în reorganizare, împiedicând accesul cercetătorilor la ele. 
Dar se pot ivi şi alte dificultăţi, legate de cenzură, obtuzi- 
tatea unor funcționari etc.; 

-  clarificările terminologice. Uneori, este nevoie să precizăm 
sensul pe care îl atribuim unor cuvinte mono- sau polise- 
mantice ; 

- perspectivele deschise de cercetarea în cauză. în prefața 
la primul Dicţionar de scriitori români (1978), profesorul 
Mircea Zaciu arăta că acesta este „cea dintâi «etapă» auto- 
nomă, pe traseul ce ne-am propus către realizarea dicțio- 
narului-tezaur" (p. 6). E adevărat că multe dintre promisiunile 
ştiinţifice anunţate în prefețe nu au fost realizate, din diverse 
motive. 


Observaţie 


Unii autori îşi încheie introducerea sau prefața cu un citat, 
având rolul de a capta atenţia şi bunăvoința cititorului. Prefaţa 
cărții mele consacrate lui Aron Pumnul se termină cu urmă- 
toarele cuvinte, extrase din Pravila lui Vasile Lupu: „Să nu se 
uite că au scris mână de lut, supusă greşelii!". Acest procedeu 
îl întâlnim şi în unele opere literare. Celebrele Poveşti ale lui 
Ion Creangă au următoarea „Prefață la poveştile mele": 

Iubite cetitoriu, 
Multe prostii ăi fi cetit, de când eşti. Ceteşte, rogu-te, şi ceste şi, 
unde-i vede că nu-ți vin la socoteală, ie pana în mână şi dă şi tu 
altceva mai bun la ivală, căci eu atâta m-am priceput şi atâta am 
făcut. 

Autoriul 


4. Cuprinsul (conţinutul) 


Constituie partea cea mai importantă a unei lucrări ştiinţifice. 
Fiind secvența cea mai amplă, tratarea trebuie să fie bine 
structurată, astfel încât să evidenţieze cât mai bine contribuția 
originală a autorului la cercetarea respectivă. Subdiviziunile 
acestei părți pot avea dimensiuni diferite, de la un paragraf la 
un capitol. Ideile fiecărei subdiviziuni trebuie bine înlănțuite. 
Un lucru important de care trebuie să ținem seama este acela 
de a nu ne pierde în detalii nesemnificative, ce ar putea abate 
atenţia cititorului de la subiectul principal al lucrării. Even- 
tualele informaţii secundare pot fi plasate în notele de subsol, 
peste care un cititor mai puţin interesat de subiect poate 
trece cu uşurinţă. 

Monografia mea consacrată lui Aron Pumnul are în cuprins 
23 de capitole: I. Naşterea, copilăria şi primii ani de şcoală 
(1832-1836). II. Elev la Gimnaziul din Blaj (1835-1840), 
apoi la Liceul Episcopal de aici (1840-1841). II. La Liceul 
Piariştilor din Cluj (1841-1842). IV. Student la Universitatea 
din Viena (1842-1846) etc. Se înțelege că dimensiunile cu- 
prinsului depind de dimensiunile lucrării în ansamblu. 

5. Concluziile (încheierea) 


Reprezintă partea finală a lucrării, cu rolul de a sintetiza ideile 
autorului şi de a le fixa în memoria cititorului. Aici se reiau 
concluziile din cuprinsul cărții. De asemenea, în capitolul de 
concluzii se pot arăta deschiderile oferite pentru cercetări vii- 
toare (aceste perspective pot fi precizate şi în prefața lucrării). 
După ce am terminat monografia despre Aron Pumnul, am 
menționat că intenționez să public un volum cu toate scri- 
sorile păstrate de la acest mare cărturar, precum şi cu unele 
studii de lingvistică rămase risipite prin reviste. 


6. Lista siglelor şi abrevierilor 


Ea poate fi poziționată şi la începutul lucrării, imediat după 
prefață. Practica demonstrează că e mai util să fie plasată la 
început, pentru ca lectorul să se poată familiariza mai repede 
cu siglele şi abrevierile folosite. 


7. Bibliografia 


Se întocmeşte în mod obligatoriu la redactarea unei lucrări 
ştiinţifice, aplicându-se toate regulile stabilite în acest sens 
(pentru modul în care va fi redactată bibliografia, a se vedea 
capitolul VI). 

$. Materialul ilustrativ 


Acesta nu trebuie să depăşească suprafața unei pagini pe 
care se tipăreşte lucrarea, fiindcă e greu de presupus că toți 
cititorii vor avea timp pentru plierea sau deplierea planşelor, 
oferite de utilizarea calculatorului, se recomandă ca materialul 
ilustrativ să fie încorporat chiar în textul pe care trebuie să-l 
ilustreze, astfel încât cititorul să poată face rapid conexiunile 
necesare între text şi imagine. 


9. Lista ilustraţiilor 


În cazul în care reproducerea unei ilustrații nu permite şi 
explicaţiile necesare, acestea se vor reda la final. Repet, teh- 
nicile moderne de editare permit ca sub fiecare ilustrație să 
apară explicaţiile necesare, ceea ce contribuie la cursivitatea 
lecturii. 


10. Rezumatul 


Are scopul de a informa cititorul, foarte pe scurt, asupra 
conţinutului lucrării, precum şi asupra concluziilor la care s-a 
ajuns. Ca putere de circulație, rezumatul se situează între titlu 
şi articolul propriu-zis, în sensul că este reprodus în planuri 
editoriale, în reviste cu referate, fişe sau alte forme de sem- 
nalare. Cum rezumatul apare de cele mai multe ori în limbi 
străine, se înțelege că el este foarte răspândit. De multe ori, 

rezumatul apare publicat şi independent, ceea ce trebuie să 
ne facă şi mai atenţi la redactarea lui. Pe vremea maşinilor de 
scris, se cerea ca un rezumat să aibă cinci-şase rânduri. După 
apariția calculatorului şi a diverselor programe de editare, se 
cere ca un rezumat să conțină 100-200 de cuvinte. Pentru ca 
o lucrare să fie acceptată la o conferință internațională, trebuie 
trimis înainte un rezumat al acesteia (aşa-numitul abstract). 
Se poate întâmpla ca rezumatul să fie util şi unui cititor 
grăbit, care îşi poate face o idee despre conţinutul articolului 
respectiv. În revista Ephemerides (nr. 1, 199%, p. 87), editată 
de Secţia de Jurnalism a Facultăţii de Ştiinţe Politice, Adminis- 
trative şi ale Comunicării, Emil Boc a publicat studiul Liber- 
tatea de exprimare şi calomnia prin presă, studiu care a fost 
precedat de următorul abstract: 


The article is focused on the relations between the freedom of 
expression and the libel through the media on comparative pers- 
pective. The analysis is taking in consideration the European 
and American standards on freedom of expression, especially 
concerning  libel for public officials and public figures. 

Also, the analysis is concentrated on Romanian constitutional 
(the Romanian Constitution from 1923 and 1991) and legal 
provision (Penal Code) concerning the freedom of expression. 


Observație 


Dacă este vorba despre un studiu, articol, comunicare etc., 
rezumatul este amplasat înaintea articolului, imediat după 
titlu şi numele autorului. Dacă este vorba despre o carte, 
rezumatul este poziționat la sfârşitul cărții. Multe cărți au 
rezumate în mai multe limbi de circulație internațională. 

11. Indicele de nume, de persoane etc. 


Pentru importanța pe care o deține indicele într-o lucrare 
ştiinţifică, a se vedea capitolul VIII al prezentei lucrări, 
pp. 177-199. 


12. Cuprinsul 
(tabla de materii, sumarul) 


Reprezintă o listă cu toate părțile sau capitolele unei lucrări, 
cu precizarea paginii unde începe fiecare. în trecut, cărțile 
aveau cuprinsul poziționat la sfârşitul cărții. Acum, din rațiuni 
editoriale, cuprinsul se plasează la început, pentru ca acesta 
„să cadă" rapid sub ochii cititorului. 

Cuprinsul poate indica titlurile părților şi ale capitolelor, 
iar uneori chiar ale paragrafelor. Cărţile americane, mai ales, 
menţionează cele mai mici subdiviziuni. 

În privinţa tehnoredactării cuprinsului, sunt şi aici mai multe 
variante. Metoda clasică uzează de un şir de puncte între 
ultimul cuvânt al fiecărui capitol şi pagina corespunzătoare. 


Este inestetic şi şcolăresc să se marcheze cu un şir de puncte 
corespondenţa dintre titlul capitolelor sau al subcapitolelor şi 
numărul paginii unde se află în cuprinsul lucrării. În lucrările 
moderne, la „Cuprins' numărul paginilor se trece, în general, 
imediat după titlul unităților de text (capitole, subcapitole), la 
două spaţii albe după o linie oblică. (Chelcea, 2007, p. 177) 


În ciuda acestei recomandări, majoritatea editurilor de 
prestigiu (Polirom, Humanitas) continuă să folosească şirul 
de puncte! 

În fine, o altă metodă este aceea a forşpanului, model luai 
din cinematografie, prin care titlurile capitolelor sunt centrate 
şi urmate imediat de numărul paginilor corespunzătoare. 


Cuprins 


PREFAŢĂ de Prof. univ. dr. Mircea Popa 
CUVÂNT LĂMURITOR 


A. FEDERAȚIA RUSĂ 
Sankt-Petersburg (1998) 
.. Spre „Parisul de pe... Neva“ 


.. La Facultatea de Jurnalistică. 
, PeNevyski Prospekt.....<n nm cacocaenaedezaeseiaânăeacaceă aici ăia ăia aie 26 
.. La Cafeneaua „Literatura“, unde Puşkin a mâncat pentru ultima oară... ..29 
.. Varul Petru cel Mare în vizită la laşi 
„.. Hotelul „Angleterre'*, unde Esenin şi-a scris, cu propriu-i sânge, 

ultimele versuri, după care s-a spânzurat. 
.. La alegerile locale din Sankt-Petersburg 


Model de cuprins la o carte literară (fragment): Ilie Rad, De la 
Moscova la New York. Note de drum din Federaţia Rusă și frag- 
mente de jurnal american, Editura Limes, Cluj-Napoca, 2005, p. 8 


Cuprins 


Cuvânt înainte 


7 


ALEXANDRU VULPE 


Moştenirea antichităţii 
9 

STELIAN BREZEANU 


Romanitatea orientală în mileniul marilor migrații 


34 


ŞTEFAN ANDREESCLI 


Constituirea principatelor româneşti 


55 


IOAN-AUREI. Pop 
Voievodatul Transilvaniei şi Părţile Vestice în sec. XIL-XVI 


15 


Mina! Maxim 
Principatele Române şi Imperiul Otoman (1400-1878) 
129 


GHEORGHE PLATON 


Între imperiile otoman, austriac şi rus (secolele XVI-XVIII) 


148 


DAN Honia Mazilu 


Românii şi creştinismul (de la începuturi până la sfârşitul secolului al XVIII-lea) 
168 


Un model de cuprins: O istorie a românilor. Studii critice. 
Fundaţia Culturală Română. Centrul de Studii Transilvane, 
Cluj-Napoca, 1998 


13. Textele ocazionale 


13.1. Mottoul 


Este un citat scurt, în proză sau în versuri, însoțit de indicarea 
sursei (uneori, doar a autorului şi a anului). Mottoul va fi 
cules pe un format care nu va depăşi 1/3 din lungimea unui 
rând obişnuit de text al paginii; dacă acesta este mai lung, va 

fi cules pe un format egal cu 2/3 din dimensiunea menționată. 
Mottoul poate fi utilizat la începutul cărții, cum este cazul 
romanului Baltagul, care are ca motto un vers din Miorița: 
„Stăpâne, stăpâne,/ Mai cheamă ş-un câne'. Alteori, fiecare 
capitol al unei cărți poate fi precedat de un motto diferit. 
De pildă, toate capitolele cărții mele, Stilistică şi mass-media, 
au câte un motto: capitolul despre punctuație, deviza lui 
Caragiale: „Punctuaţia, fraților, e gesticulația gândirii!"; cel 
despre ortografie, paradoxala afirmaţie a lingvistului D. Macrea: 
„Şi eu sînt pentru suntl". 

Mottoul se poate culege fie cu acelaşi caracter de literă ca 
textul principal, fie cu italice. De reținut însă că litera folosită 
va fi cu un corp mai mic decât restul textului. 

Şi mottoul are un mic alineat, în cazul în care e aşezat pe 
două sau mai multe rânduri, cu excepţia versurilor. în ceea 
ce priveşte locul acestuia în spațiul tipografic al cărții, dacă 
mottoul se leagă de întregul conținut al cărții, el se poate 
culege pe o pagină separată sau pe coperta interioară. Dacă 
se referă la un singur capitol, este amplasat imediat sub titlul 
capitolului, respectându-se regulile de mai sus. 

De reținut că motto se scrie, conform normelor stabilite de 
DOOM (ediţia a II-a), cu dublu +. 


13-2.  Dedicația 


Este un text de mici dimensiuni, prin care autorul dedică 
opera sa unei persoane, personalități, colectivități, instituții 
etc. Prima parte a Amintirilor din copilărie de lon Creangă 
conţine următoarea precizare: „Dedicaţie d-şoarei L.M." (ini- 
țialele reprezentând-o pe fiica lui Titu Maiorescu, Livia 
Maiorescu). Liviu Rebreanu şi-a dedicat principalele romane 
soţiei sale, Fanny. lorgu lordan a dedicat volumul al treilea al 

Memoriilor sale Ecaterinei Oproiu, „pentru strălucitul ei talent 
literar", iar profesorul G. Gruiţă şi-a dedicat cunoscuta Gra- 
matică normativă soţiei: „în amintirea soției mele, MARIANA 
GRUIȚĂ (născută VASU), lector universitar, doctor în filologie 
(1948-1987). Mircea Muthu a inclus în volumul Literatura 
română şi sud-estul european următoarea dedicație i „Părin- 
ților mei, alunecați în uitare". Eu mi-am dedicat cartea Memo- 
rialistica de război în literatura română unui destinatar 
necunoscut: „Eroilor ştiuţi şi neştiuți, care au murit pe câmpu- 
rile de bătaie". Dar nu numai cărțile au astfel de dedicaţii, ci 
şi poeziile. În orice caz, s-ar putea scrie un studiu de menta- 
litate plecând de la analiza unor dedicații. 


14. Jalonarea textului 


Prin termenul jalonare, propus de Magdalena Vulpe, se înțe- 
lege numerotarea diviziunilor textuale (capitole, subcapitole, 
paragrafe etc.), prin folosirea unor combinaţii progresive de 
cifre arabe. Procedeul a fost folosit mai întâi în lucrările de 
lingvistică din anii '60, generalizându-se apoi şi la alte cate- 
gorii de texte ştiinţifice. 

Capitolul unei lucrări este numerotat cu o cifră, urmată de 
punct şi de titlul său (opţional). 

În unele lucrări se folosesc cifre latine pentru numerotarea 
capitolelor, în cadrul fiecărui capitol numerotarea paragrafelor 
făcându-se cu cifre arabe, începând cu 1. Alte lucrări notează 
capitolele tot cu cifre arabe, numărul respectiv repetându-se 
la toate subdiviziunile. 

1. 2. Motivant şi "definiens". Rămînînd la aceeaşi comparaţie, mai 
constatăm: a) în cazul Opt, Imper, Prez, motivantul, un fapt de conţinut, 
este identic cu "definiens"-ul; b) pentru întregul Cv se dă ca "definiens" 
Psb şi nu motivantul, între conjungere şi Psb neexistind nici o legătură. 


1. 3. Se pune adică problema conținutului Cv. Considerind Psb ca 
ipoteză, o vom căuta confruntind Cv-ul cu celelalte moduri personale. 


1. 3. 1. Cv vs Opt, Imper, Prez. Ipotetica Psb a Cv-ului nu intră în 
opoziţie, în coordonare logică, cu conţinutul celorlalte moduri. 
Semnificative în acest sens sînt denumirile “speciilor” lui Cv2, Cv 
imperativ, Cv hortativ, Cv deliberativ ş. c. |., termenul al doilea din 
denumirile respective excluzind Psb din conţinutul iui Cv 2, considerat 
acesta ca un întreg, ca "gen", opus celorlalte moduri. 


Un text de lingvistică, jalonat până la nivelul fiecărui paragraf. 
Împreună cu simbolurile folosite, pagina tinde spre o esențializare 
absolută (D.D. Drașoveanu, 1997, p. 168) 


Să presupunem că avem de întocmit o lucrare despre me- 
morialistica oamenilor politici. La capitolul VII vorbim despre 
memorialistica oamenilor politici postdecembrişti. Numărul 1 
va marca pasajul (subcapitolul) despre memoriile lui Petre 
Roman, 2 despre cele semnate de Emil Constantinescu, 3 despre 
amintirile lui lon Diaconescu etc. Secţiunile fiecărui subcapitol 
vor purta mărcile respective: 1.1, 1.2, 1.3 etc. lată un exemplu: 


1. Memoriile lui Petre Roman 
1.1. Tematica volumului 
1.2. Virtuţi stilistice 


1.3. Inadvertenţe istorice 
1.4. Caracterul polemic al memoriilor 
1.5. Importanţa istorică și literară 


Capitolul următor poate avea o structură asemănătoare 

2. Memoriile lui Emil Constantinescu 
2.1. Din culisele Palatului Cotroceni 
2.2. Război cu foştii prieteni 
2.3. Război cu foştii adversari 
2.4. Între parodie şi pamflet 
2.5. Arc peste timp etc. 


Unele lucrări introduc în sistemul de jalonare şi cifra atri- 
buită capitolului respectiv, fie ea arabă sau romană. De pildă, 
subcapitolul „Memoriile lui Petre Roman" din capitolul 7 al 
lucrării ar fi jalonat astfel: 


7.1. Memoriile lui Petre Roman 
7.1.1. Tematica volumului 
7.1.2. Virtuţi stilistice 
7.1.3. Inadvertenţe istorice 
7.1.4. Caracterul polemic al memoriilor 
7.1.5. Importanţa istorică şi literară 


Introducerea cifrei respective mi se pare inutilă. 

Această jalonare, repetată şi în tabla de materii, dă seama 
de conținutul lucrării respective, ajutându-l pe cititor să se 
orienteze rapid şi să găsească uşor părțile care îl interesează. 

Elemente 
posttextuale 


Elemente 


textuale Teterinjele 


sta abreverilor” 
Elemente 


pretextuale lista tabelelor” 


dedicația”* 
pagina tehnică 


pagina de gardă 


" Elemente condiționate de necesitate 
** Elemente opționale 


O posibilă structură a unei lucrări ştiintifice 
(apud Chelcea, 2007, p. 177) 


Bibliografie specială 


Florea, Cornel, 1983, Ce cercetăm, cum cercetăm, Editura Ştiinţifică 
şi Enciclopedică, Bucureşti. 
Șerbănescu, Andra, 2001, Cum se scrie un text, Editura Polirom, laşi. 


IV 


Speciile textului ştiinţific 


Fiecare dintre cele patru stiluri publicistice şi-a cristalizat 
specii proprii. Astfel, în cazul stilului beletristic, vorbim despre 
sonet, rondel, odă, roman, schiță, povestire, nuvelă, dramă etc. 
Stilului administrativ îi sunt specifice petiția, cererea, procesul- 
verbal, CV-ul, scrisoarea de intenție, scrisoarea de recoman- 
dare, după cum stilul publicistic are următoarele specii: 
ştirea, interviul, ancheta, reportajul, editorialul etc. Este 
normal ca stilul ştiinţific să fi impus şi el câteva specii proprii: 
nota, articolul, eseul, studiul, prolegomena, tratatul, compen- 
diul etc. Să vedem în continuare cum delimităm aceste specii 
ale stilului ştiinţific, folosind definițiile propuse în DEX. 

Aşa cum se ştie, ori de câte ori operăm cu o clasificare, 
trebuie să ne stabilim criteriile specifice. 

După opinia Danielei Rovenţa-Frumuşani, în cazul discursu- 
lui ştiinţific vom distinge: a) discursul didactic (specific ma- 
nualelor şcolare, cursurilor universitare etc.); b) discursul de 
vulgarizare, în care cele mai noi cuceriri ştiinţifice dintr-un 
domeniu sunt transmise într-un limbaj cât mai accesibil, pentru 
o largă categorie de cititori; c) discursul specializat, adresat 
exclusiv unui cerc restrâns de specialişti. 


Discursul didactic şi de vulgarizare presupun un receptor out- 
sider, căruia i se inculcă sau transmite un corpus de cunoştinţe, 

În timp ce discursul specializat implică un partener insider; 
deţinător al aceluiaşi background knowledge, ce se cere dezvoltat 
sau reexaminat (Rovenţa-Frumuşani, 1995, p. 32). 


Clasificarea speciilor stilului ştiinţific se face, în cele ce 
urmează, ţinând seama de dimensiunea textului. Criteriul 
acesta este destul de vag, fiindcă, se ştie, nu dimensiunile 
unei lucrări ştiinţifice impun specificul ei. Teoria relativității a 
lui Einstein încape pe o jumătate de pagină, în timp ce alte 
contribuţii pot însuma mii de pagini. O altă precizare care se 
impune este că graniţele dintre aceste specii sunt destul de 
flexibile, ca şi în cazul genurilor literare, de exemplu, despre 
care G. Călinescu scria că sunt pure doar la analiza din retortă 
(„Clasicism-Romantism sînt două tipuri ideale, inexistente 
practic în stare genuină, reperabile numai la analiza în re- 
tortă" - Călinescu, 1965, p. 16). 


1. Nota 


Este o „însemnare, înregistrare în scris a unei observații 
referitoare la o anumită chestiune; text scris care conține o 
scurtă însemnare, un comentariu" (DEX). Să reținem că nota 
este concentrată asupra discutării unei chestiuni punctuale, 
de amănunt. Deseori, notele aduc anumite îndreptări, corecții, 
puneri la punct în chestiuni foarte precise. După cum spunea 
Magdalena Vulpe (2002), 


în cazul notei, accentul cade pe noutatea informației aduse, indi- 
ferent dacă această noutate constă în prezentarea unui material 
necunoscut sau (mai rar) într-o interpretare proprie a unor date 
cunoscute. O notă ştiinţifică poate, de asemenea, să suplimen- 
teze informaţia existentă într-o lucrare anterioară datorată ace- 
luiaşi autor sau altcuiva (pp. 23-24). 

În sensul acestor precizări, pot fi considerate note, de 
exemplu, comentariile lui Stelian Dumistrăcel (2001) la diverse 
expresii româneşti sau ale lui G.I. Tohăneanu (1995). 

O specie asemănătoare notei este glosa („comentariu sau 
notă explicativă făcută pe marginea unui text", cf. Barbu 
Lăzăreanu, 1958; Zaciu, 1970). 

Deşi are dimensiuni mici (una-trei pagini), o notă nu este 
uşor de realizat, ea presupunând cunoştinţe temeinice din 
domeniul respectiv. În revistele literare mai ales, rubrica Note 
de lectură poate cuprinde recenzii la diferite cărți, semnate 
de critici profesionişti. 


2. Recenzia 


Este „prezentarea succintă (la apariție) a unei opere literare 
sau ştiinţifice, cu comentarii şi aprecieri critice" (DEX, s.v. 
recenzie). Majoritatea revistelor ştiinţifice au pagini dedicate 
recenziilor, în care se prezintă, de obicei, cărțile din domeniul 
căruia îi aparține publicația respectivă. Spre deosebire de o 
recenzie literară, unde intervine problema gustului, recenzia 
la o carte ştiinţifică trebuie să fie cât mai obiectivă posibil. Nu 
există o reţetă generală pentru redactarea unei recenzii, pe 
considerentul că aproape fiecare carte este un unicat. Totuşi, 
pot fi date câteva repere. 

Astfel, dacă autorul este debutant sau mai puţin cunoscut, 
se pot oferi la început câteva informaţii despre acesta (locul 
de muncă, studii, alte cărți publicate); descrierea biblio- 
grafică, adică prezentarea fişei cărții, cu toate datele de pe 
pagina de titlu (subtitlu, prefață, postfață, editură, localitate, 
an etc.); prezentarea conţinutului cărții, mai lungă sau mai 
scurtă, în funcție de spațiul avut la dispoziţie; aprecierile 

critice, adică relevarea punctelor „tari" şi „slabe" ale cărţii, 
originalitatea lucrării în biografia autorului sau în bibliografia 
domeniului etc. Se înțelege că, pentru a putea sublinia, de 
exemplu, originalitatea cărţii prezentate, autorul recenziei tre- 
buie să fie el însuşi un specialist în domeniul respectiv. 


GA 


Referatul 


Este o „expunere succintă asupra unui subiect ştiinţific sau 
literar, bazată pe informaţia bibliografică" (Vulpe, 2002, p. 49) 
Referatul este una dintre cele mai „compromise" specii ale 
stilului ştiinţific, la această situație contribuind inclusiv şcoala, 
într-un articol din România literară, academicianul Solomon 
Marcus (2002) a sesizat foarte bine acest aspect: 


Devenit pionier şi apoi utecist, el [elevul, n.n.] a fost stimulat să 
colaboreze la revista şcolii sau la alte publicaţii locale, să prezinte 
„comunicări" la diferite sesiuni organizate după principiile între- 
cerii socialiste. Dacă nu-i trecea prin cap ceva, el găsea, cu 
ajutorul celor apropiați, cărți, reviste sau almanahuri, din care 
prelua pasaje mai mici sau mai mari, închegând astfel un „articol”. 
De cele mai multe ori, nimeni nu i-a spus că, în această situaţie, 
este obligatoriu să se indice cu scrupulozitate sursele folosite. în 
mod frecvent, texte de acest fel nici măcar nu sunt însoțite de o 
bibliografie. Ideea că aşezarea sub un text a numelui tău te 
obligă să delimitezi ceea ce îți aparţine de ceea ce este preluat 
de la alţii a rămas străină multor elevi şi chiar multor studenți 
ajunşi în faza pregătirii lucrării de diplomă (p. 3). 


Din păcate, practica respectivă este azi aproape genera- 


lizată, grație Internetului. Există un site, www.referate.ro, 


unde sunt postate astfel de referate din orice domeniu. Prac- 
tica „sesiunilor de referate şi comunicări" a continuat şi după 

Revoluţia din 1989, poate chiar cu mai mare amploare, fiind 
stimulată de ambiția şcolilor de a ieşi în evidenţă, prin orga- 
nizarea unor asemenea manifestări. 


4. Articolul 


Este o lucrare de dimensiuni mai mari, având un pronunțat 
caracter de originalitate, care tratează o temă ştiinţifică bine 
stabilită. DEX defineşte articolul drept o „expunere scrisă (de 
proporții mai reduse) cu caracter publicistic, pe o temă poli- 
tică, economică, ştiinţifică etc.". Întrucât această specie se re- 
găseşte mai frecvent în stilul publicistic (a se vedea definiția 
din DEX), noţiunea ca atare pare să-şi piardă din prestigiu ca 
specie a stilului ştiinţific. De pildă, fostul lider comunist, 
Gheorghe Gheorghiu-Dej, a publicat un volum intitulat Arti- 
cole şi cuvântări. De obicei, articolele sunt intervenţii perso- 
nale referitoare la diferite probleme social-politice, culturale, 
dar şi ştiinţifice propriu-zise. Dan Zamfirescu a publicat, în 
1976, volumul Studii şi articole de literatura română veche, 
ceea ce denotă apartenența (încă!) a speciei la stilul ştiinţific. 


5. Studiul 


Este foarte apropiat de articol, uneori confundându-se cu el. 
Spre deosebire de articol, implică abordarea ştiinţifică, nu 
publicistică a unei probleme. Studiul are în mod obligatoriu 
note şi bibliografie, uneori şi un rezumat într-o limbă de cir- 
culaţie internațională. Prefeţele la numeroase lucrări ştiinţifice 
se numesc studii introductive. În general, studiile abordează 

monografic domeniul respectiv, dimensiunile unuia putând 
ajunge de la câteva zeci de pagini la câteva sute. Ele pot fi 
publicate în diferite forme: 


a) 


lucrări independente, care pot avea mai multe volume: 
Mircea Popa, Valentin Taşcu, Istoria presei româneşti din 
Transilvania de la începuturi până la 1918, Editura Trito- 
nic, Bucureşti, 2003; Mihai Coman, Mass-media în România 
postcomunistă, Editura Polirom, laşi, 2003; D. Vatamaniuc, 
Publicistica lui Eminescu. 1877-1883, 1888-1889, Editura 
Minerva, Bucureşti, 1996; 

în volume colective: Mircea Cărtărescu, „Despre nevoia 
de nesupunere", în Cazul Eminescu. Polemici, atitudini, 
reacții din presa anului 1998. Antologie realizată de Cezar 
Paul-Bădescu, Editura Paralela 45, Piteşti, 1999, pp. 160-162; 
în reviste de specialitate: Dănuţ Julean, „Internationaliza- 
tion: A Step Forward to the Development of Universities", 
în Perspectives ofHigher Education Reform, vol. 12. Based 
upon the Thirteenth Annual Conference held in Timişoara, 
România, 10-13 November 2002. Edited by Russel ]. Meyer. 
Published for The Alliance of Universities for Democracy 
through the American University in Bulgaria, Blagoevgrad, 
Bulgaria, October 2003, pp. 114-118; Ion Buzaşi, „Andrei 
Mureşanu evocat de Eminescu", în Cultura creştină, anul 
III, nr. 1, 1997, pp. 81-84; 

ca studii introductive la diverse volume: Ilie Rad, „O in- 
troducere în sistemul mass-media". Studiu introductiv la 
volumul lui Pierre Sorlin, Mass-media. Traducere de Rodica 
Roxana Anghel şi Mihai-Eugen Avădanei. Prefață de Ilie 
Rad, Institutul European, laşi, 2002. 

6. Prolegomena 


Este „partea introductivă care precedă expunerea propriu-zisă 
într-o operă ştiinţifică; ansamblu de noțiuni preliminare apar- 
ținând unui domeniu ştiinţific” (DEX, s.v. prolegomene). Ter- 
menul este livresc, fiind aproape ieşit din uz. În acest sens, 
amintim câteva titluri: Immanuel Kant, Prolegomene la orice 
metafizică viitoare care se va putea înfățişa drept ştiinţă. 
Traducere de Mircea Flonta şi Thomas Kleininger. Studiu 
introductiv şi note de Mircea Flonta, ediția a Il-a, revăzută şi 
îmbunătățită, Editura All, Bucureşti, 1996; Prolegomenes ă la 
philosophie de Platon. Texte etabli par L.G. Westerink. Traduit 
par ]. Tronillard, avec la collaboration de A.Ph. Segonds, 
Paris, 1990. 


7. Tratatul 


Este o lucrare sintetică de mari dimensiuni, în care sunt abor- 
date problemele fundamentale ale unei discipline. Aşadar, 
există un tratat privind istoria limbii române, a literaturii 
române etc. Şi tratatele pot avea un colectiv de autori sau un 
singur autor. lată câteva exemple de tratate cu un singur 
autor, chiar dacă în titlul acestora nu apare în mod explicit 
cuvântul tratat: G. Călinescu, Istoria literaturii române de la 
origini până în prezent, Fundaţia Regală pentru Literatură şi 
Artă, Bucureşti, 1941; Iorgu Iordan, Stilistica limbii române, 
ediție definitivă, Editura Ştiinţifică, Bucureşti, 1975; Aurel 
Iancu, Tratat de economie, voi. I: Ştiinţa economică şi inter- 
ferențele ei, Editura Economică, Bucureşti, 1993. lată şi câteva 
exemple de lucrări colective: Tratat de drept civil, voi. LI, 

Editura Academiei RSR, Bucureşti, 1967; Tratat de lingvistică 
generală. Colectivul de elaborare a lucrării: Nadia Anghelescu, 
I. Coja, C. Dominte ş.a. Redactori responsabili: Al. Graur, 
S. Stati şi Lucia Wald, Editura Academiei RSR, Bucureşti, 1971; 
Tratat de medicină internă: hematologie. Sub redacția Radu 
Păun, Editura Medicală, Bucureşti, 1997. 

În general, tratatele sunt lucrări sintetice. De cele mai 
multe ori, reprezintă opera unui colectiv de autori. Unele 
tratate, mai ales cele din domeniul ştiinţelor sociale, pot fi 
puternic marcate ideologic, în regimurile totalitare fiind supuse 
cenzurii şi presiunii factorilor politici. De exemplu, tratatul 
de istorie a României a avut până în prezent trei începuturi: 
un prim proiect a fost inițiat în timpul „obsedantului deceniu", 
fiind coordonat de istoricul de tristă faimă, Mihail Roller, care 
a pus istoria românilor în strânsă conexiune cu cea a Uniunii 
Sovietice. Al doilea proiect a început în perioada lui Ceauşescu, 
autorii împotmolindu-se în problemele sensibile contempo- 
rane. în fine, după 1989, au apărut mai multe volume din 
Istoria românilor, unele fiind acuzate de plagiat. 


8. Compendiul 


Este „o expunere sintetică a unei lucrări, a unei discipline sau 
a unei concepții" (DEX, s.v. compendiu). De obicei, com- 
pendiul este scris după redactarea unui tratat, dar pot exista 
şi excepții: G. Călinescu, Istoria literaturii române.  Com- 
pendiu, Editura Naţională Mecu SA, Bucureşti, 1945 (ediția 
a Il-a, 1968). Se vede clar că acest compendiu a fost scris 
după elaborarea monumentalei Istorii... din 1941. La fel stă 
situaţia şi în cazul lui Nicolae Iorga. După ce a publicat Istoria 


SPECIILE TEXTULUI ŞTIINŢIFIC 79 


literaturii române contemporane (vol. I-II, Bucureşti, 1934), 
a fost tipărită şi Istoria literaturii româneşti. Introducere sin- 
tetică (editată şi cu o postfață de M. Ungheanu, Bucureşti, 
1977). Fără să fi publicat un tratat de istorie a limbii române, 
Iorgu lordan a scris în 1982 Istoria limbii române (Pe-nţelesul 
tuturor). 


9. Manualul 


Este o lucrare ce include noţiunile de bază ale unei ştiinţe, 
ale unei arte sau ale unei îndeletniciri practice, scopul său 
explicit fiind unul didactic. De aici rezultă şi câteva trăsături 
specifice unui manual: 


- se adresează unui grup precis de cititori, delimitat pe cri- 
terii de vârstă (Manual de istorie pentru clasa a VII-ă); 

- limbajul folosit este unul de maximă accesibilitate. Deseori, 
unele manuale oferă liste în care sunt explicaţi termenii 
noi folosiţi; 

- sunt evitate problemele controversate, care îşi au locul în 
studii şi articole de specialitate; 

- după fiecare „lecţie", sunt prezentate seturi de exerciţii, 
menite să consolideze cunoştinţele însuşite. 


Asemenea tratatelor, manualele pot fi supuse unor presiuni 
ideologice. De exemplu, manualele de istorie redactate în 
timpul regimului comunist au falsificat multe evenimente din 
istoria națională, prezentându-le deformat, în funcție de impe- 
rativele propagandistice ale regimului. După 1989, când a 
apărut posibilitatea unor manuale alternative, acestea au 
generat ample dezbateri şi controverse în presa românească. 

10. Eseul 


Este un „studiu de proporţii restrânse asupra unor teme 
filosofice, literare sau ştiinţifice, compus cu mijloace originale, 
fără pretenţia de a epuiza problema" (DEX, s.v. eseu). Eseul 
se caracterizează printr-un grad ridicat de originalitate, prin 
lipsa aparatului critic etc. Multe dintre lucrările lui Alexandru 
Paleologu pot fi considerate eseuri (de exemplu, Despre 
lucrurile cu adevărat importante, Polirom, laşi, 1997). Există 
edituri care au inițiat colecţii de eseuri, ca dovadă a răspândirii 
acestei specii în cultura contemporană. 


Observaţii 


Din când în când, în publicistica românească apar ample 
dezbateri legate de condiţia eseului, considerat deseori o 
specie „uşoară", care nu presupune erudiție şi lucru în biblio- 
tecă. G. Călinescu a criticat specia „eseului vagabond". Recent, 
Mircea Cărtărescu a publicat, în LAGI (anul VIII, nr. 30 [286], 
1 septembrie 2003, p. 1), suplimentul de cultură al ziarului 
Cotidianul, editorialul „O cultură de eseişti", care a contrariat 
multă lume, deşi, în principiu, autorul avea dreptate atunci 
când deplângea primatul eseului în cultura română, compa- 
rativ cu tentaţia construcției durabile, monumentale. Cel mai 
pertinent ecou al tezei lui Cărtărescu 1-a constituit articolul lui 
Dan C. Mihăilescu din aceeaşi publicaţie (anul VIII, nr. 38 
[294], 27 octombrie 2003, p. 1), intitulat „Eseul şi elanurile 
normative". în acest editorial, Dan C. Mihăilescu, reluând o 
idee dintr-un articol mai vechi de-al său, publicat în revista 22 
(nr. 26, 1-7 iulie 1997), propunea 


un deceniu al factologiei în lumea noastră culturală. Al răcelii con- 
structive în locul nimicniciei febrile, dar talentate. Al acumulărilor 
pozitive, al pragmatismului şi strictei referenţialități. Zece ani în 

care toate instituțiile de cultură să fie obligate să-şi redacteze 
marile şi micile instrumente de lucru, istoria Academiei şi a uni- 
versităților româneşti [subl. n.], istoria radiodifuziunii, dicționarul 
barocului românesc, istoria institutelor de cercetare, a uniunilor 
de creație, o istorie serioasă a ziaristicii, dicționare de istorici, 
geografi, actori, regizori, muzicieni, o colecție editorială cu toate 
cărțile dedicate Bucureştilor, o enciclopedie a teatrului... mă 
rog, fiecare e liber să adauge alte şi alte exemple. 


Sub influența limbii engleze, termenul eseu tinde să-l 
înlocuiască pe mult prea demodatul compunere. La şcoală, 
elevii nu mai scriu compuneri, ci... eseuri! Mai nou, ei fac 
proiectel 

în fine, să mai notăm o observaţie judicioasă a Magdalenei 
Vulpe (2002), care spunea că: 


nu tot ce e scris într-o formă liberă, greu de încadrat într-o specie 
literară sau într-un tip de scriere ştiinţifică, poate fi numit eseu. 
Eseul nu trebuie confundat — cu toată imprecizia actuală a terme- 
nului - cu pagina de jurnal, cugetarea sau poemul în proză (p. 31). 


11. Comunicarea stiintifică 


Este o variantă orală a unui articol sau studiu ştiinţific, ce se 
poate prezenta şi într-o formă prescurtată, dacă lectura inte- 
grală ar depăşi timpul alocat prezentării. În general, comu- 
nicările ştiinţifice au loc în cercuri restrânse de specialişti, 
care au un limbaj comun. De pildă, la o sesiune ştiinţifică 
dedicată profesorului D.D. Draşoveanu, dr. Eugen Beltechi, 
directorul Institutului de Lingvistică şi Istorie Literară „Sextil 
Puşcariu" din Cluj-Napoca, a prezentat o comunicare intitulată 
„D.D. şi CL". Toată lumea ştia că „D.D." însemna D.D. Draşo- 
veanu, iar „CL' era sigla revistei Cercetări de lingvistică! 

12. Prelegerea 


Este un „curs, o lecție ținută într-o şcoală de grad superior”. 
Ea poate fi varianta orală a unui studiu, având toate trăsăturile 
oralității. Să reținem că multe lucrări ale unor cadre didactice 
universitare au fost la origine cursuri universitare. Modul de 
prezentare a acestora diferă de la un conferențiar la altul. 
Prelegerile lui Blaga, de pildă, ținute la Universitatea din Cluj, 
erau, spun cei care le-au audiat, plictisitoare, fiindcă autorul 
îşi citea monoton lucrările deja publicate. Prelegerile altora 
(Nae Ionescu, spre exemplu) străluceau prin farmecul scân- 
teietor, prin spontaneitate şi teatralitate. Uneori, din diverse 
motive, autorii prelegerilor nu au apucat să şi le publice, 
această responsabilitate revenind unor discipoli. Celebra 
lucrare a lui Ferdinand de Saussure, Cours de linguistique 
generale (Lausanne, Paris, 1916) a fost publicată de Charles 
Bally şi Albert Sechehaye. Un curs despre Eminescu al regre- 
tatei loana Em. Petrescu a fost publicat ulterior de Ioana 
Both, pe baza însemnărilor de la curs: Cursul Eminescu. Text 
stabilit de Ioana Both, Cluj-Napoca, 1991. Desigur, aici apare 
problema fidelității transcrierii textului rostit, despre care vom 
discuta cu alt prilej. 


13. Teza de doctorat 


Reprezintă lucrarea pe care cineva o prezintă unei comisii, în 
vederea obținerii titlului de doctor în specialitatea respectivă. 
Instituția doctoratului are o istorie foarte interesantă la noi. 
Ar merita scris un studiu despre evoluţia acestei forme de pre- 
gătire ştiinţifică, evoluţie care diferă de la o ţară la alta şi de 

la o epocă la alta. În perioada interbelică, dar şi înainte, mulţi 
savanți şi cercetători români îşi susținuseră doctoratul în 
străinătate cu teze strălucite (Liviu Rusu, D.D. Roşea, Mihai 
Ralea, Nicolae Mărgineanu ş.a.). Pe măsură ce legăturile 
noastre cu Occidentul au devenit tot mai puține, această 
practică n-a mai putut fi continuată. Şi la noi a fost introdus 
sistemul sovietic, cu toate consecințele de rigoare. A apărut 
aspirantura, care consta într-un „sistem de pregătire postuni- 
versitară şi academică a viitorilor candidați în ştiinţe”. După 
aspirantură, se obținea titlul de „candidat în ştiinţe", care 
echivalează cu doctorandul de astăzi. La susţinere, lucrarea 
de doctorat avea obligatoriu doi oponenți, care aveau (şi au 
în continuare, în sistemul rusesc) rolul procurorilor dintr-un 
proces. Dacă argumentele acestora în favoarea respingerii 
tezei sunt de necombătut, teza poate fi într-adevăr amânată 
sau chiar respinsă. În România s-a renunțat la acest sistem, pe 
măsură ce s-a produs distanțarea de Uniunea Sovietică. În 
ultimii ani ai regimului comunist, şi instituția doctoratului a 
avut de înfruntat rigorile cenzurii şi ale regimului totalitar. 
Existau, de pildă, subiecte tabu, care nu puteau fi abordate 
(Bucovina, Basarabia, războaiele balcanice etc., dacă ne refe- 
rim doar la domeniul istoric). Tot atunci, au existat şi docto- 
rate „cu uşile închise" (care nu erau publice). Regimul voia să 
aibă „în rezervă" lucrări cu care să poată contracara anumite 
idei şi teze apărute în străinătate. Tot în anii dictaturii ceau- 
şiste a apărut „indicaţia", pe fondul inventatei crize de hârtie, 
ca tezele de doctorat să nu depăşească 200 de pagini, să fie 
scrise pe ambele părți ale colii de hârtie, ceea ce era un chin, 
date fiind posibilitățile de dactilografiere de atunci (cei care 
lucrează astăzi la calculator, cu ajutorul căruia pot fi făcute 
modificări de literă, format etc., pot cu greu să înțeleagă ce a 
însemnat pentru cercetători această „indicație prețioasă"!). 
Accesul la doctorat era strict supravegheat de partid, pentru 


84 CUM SE SCRIE UN TEXT ŞTIINŢIFIC 


înscriere fiind necesară aprobarea organizației de bază şi a 
comitetului județean de partid. La susținere, se obişnuia ca, 
pe lângă referatele membrilor comisiei, să se prezinte aşa- 
-zisele „referate externe", întocmite, de regulă, de prieteni şi 
colegi ai doctorandului. Se înţelege că toate aceste referate 
erau superelogioase. Se mai credea că teza este cu atât mai 
valoroasă, cu cât avea mai multe astfel de referate externe. 
Ulterior, s-a renunţat la acest obicei fără relevanţă ştiinţifică. 

După Revoluţie, instituția doctoratului şi-a pierdut din 
prestigiu. Presa a scris în nenumărate rânduri despre obsesia 
multor persoane publice (în special politicieni) de a avea 
titlul de doctor. Intruziunea factorului politic a fost şi în acest 
domeniu nefastă. Când teza lui Adrian Păunescu (despre 
poezia lui Marin Sorescu, Nichita Stănescu şi loan Alexandru, 
avându-l ca îndrumător ştiinţific pe academicianul Eugen 
Simion) a fost trimisă spre revizuire de către colectivul Cate- 
drei de Literatură Română de la Universitatea din Bucureşti, 
pe motiv că nu era o lucrare ştiinţifică, ci una de amintiri şi 
confesiuni, poetul s-a considerat o victimă a opțiunilor sale 
politice. 

Reglementările în vigoare cer, de pildă, ca teza să nu fie 
publicată înainte de susținere, pentru ca, în momentul sus- 
ținerii, să aducă efectiv ceva nou în domeniul respectiv. În 
perioada interbelică, dimpotrivă, era obligatoriu ca teza să fie 
publicată înainte, pentru a fi supusă astfel unei dezbateri 
publice reale. Odată cu integrarea României în structurile 
euroatlantice, se va ajunge şi în acest domeniu la normalitate, 
deşi bizareriile ar putea continua. Presa a relatat un caz în 
care o persoană a fost trimisă într-o misiune în străinătate pe 
baza unui doctorat obținut în SUA. Ulterior, s-a constatat că 
respectivul titlu fusese pur şi simplu cumpărat cu 400 de 
dolari de la o instituție americană, care vindea oricui, contra 
cost, diplome de doctor! 

În mod normal, o teză de doctorat trebuie să aibă între 
200 şi 300 de pagini şi va fi redactată în şase exemplare 
(pentru cei patru membri ai comisiei, pentru biblioteca institu- 
ției unde se susține doctoratul şi pentru candidatul însuşi). 


14. Teza de licență 


Reprezintă lucrarea pe care orice absolvent al unei instituții 
de învățământ superior trebuie să o prezinte în fața unei 
comisii, pentru obținerea diplomei de absolvire. Ea constituie 
proba maturității candidatului, a capacității sale de a-şi susține 
lucrarea şi de a purta un dialog competent pe marginea ei. 
Realitatea demonstrează că, uneori, pe fondul scăderii calităţii 
învățământului superior, din motive pe care nu e cazul să le 
comentăm aici, a scăzut şi nivelul ştiinţific al tezelor de 
licenţă. Mai păgubitoare este situația plagiatului sau a scrierii 
tezei de licenţă de către o altă persoană, contra unei remu- 
nerații. Anunţurile de mică publicitate sunt pline de oferte cu 
vânzarea unor lucrări de diplomă. Nota maximă luată la 
susținere contribuie la creşterea prețului acesteia! Se cum- 
pără, în general, lucrări de licență prezentate la alte univer- 
sități, fiindcă noua comisie nu are de unde să ştie că lucrarea 
respectivă a mai fost susținută, atât timp cât nu există o bază 
de date cu titlurile susținute de-a lungul anilor la fiecare facul- 
tate din țară. 


Pentru alegerea subiectului, candidatul are două posibi- 
lităţi : fie îşi alege o temă dintre cele propuse de fiecare cadru 
didactic al secției respective, fie vine el însuşi cu o propunere 
de subiect. Dacă viitorul licenţiat doreşte cu adevărat să scrie 
o teză valoroasă, aceasta are multe şanse să fie publicată, 
intrând astfel în circuitul ştiinţific românesc sau chiar străin, 

dacă este tradusă într-o limbă de circulaţie internaţională. Se 
cunosc multe cazuri de lucrări de diplomă publicate ulterior 
de autorii lor şi care au fost bine primite de critica de 
specialitate. Întrucât această lucrare se adresează în primul 
rând studenţilor, voi trata subiectul respectiv într-un capitol 
special (a se vedea infra, „Lucrarea de licență", pp. 279-300). 


15. Lucrarea de grad 


Este necesară cadrelor didactice din învățământul preuniver- 
sitar, care, la obținerea gradului didactic I, trebuie să redacteze 
o lucrare asemănătoare celei de licență. Din păcate, şi aici se 
constată o situație asemănătoare cu cea a lucrărilor de licenţă. 
Mulţi autori preferă să abordeze aspecte metodice, nu pro- 
priu-zis ştiinţifice. De altfel, însăşi instituția organizatoare (în 
speţă, universitatea) cere lucrări „metodico-ştiințifice", ca şi 
când ştiinţa nu ar fi ea însăşi metodică! Desigur, un rol im- 
portant în acest caz le revine cadrelor didactice universitare, 
care girează astfel de lucrări. 

Prezentarea unor referate la sesiuni ştiinţifice este impor- 
tantă pentru aşa-zisul „portofoliu" al profesorului. Academi- 
cianul Solomon Marcus (2002) este de părere că: 


Pentru a fi promovați şi, în general, pentru a avea un dosar 
profesional cât mai bun, profesorilor le prinde bine să poată 
dovedi participarea la cât mai multe sesiuni de comunicări şi 
publicarea unor articole în reviste de profil. Ele se contabilizează 
într-o fişă de evaluare. De aici, tendința de a umfla zestrea 
profesională (p. 3). 


Profesorii (în special cei de istorie şi de literatură română) 
ar trebui să facă monografia localităților sau a instituțiilor unde 

lucrează, să exploreze universul etnografic al zonei, viața 
personalităților literare şi culturale locale etc. Publicate în 
reviste de profil, multe informații din aceste lucrări ar putea 


intra în zestrea culturii naționale. 

Vulpe, Magdalena, 2002, „Tipuri de lucrări ştiinţifice", în Magdalena 
Vulpe, Ghidul cercetătorului umanist. Introducere în cercetarea 
şi redactarea ştiinţifică, Editura Clusium, Cluj-Napoca. 


V 


Aparatul critic al unei lucrări 


stiintifice 


1. Preambul 


Orice lucrare ştiinţifică este însoțită de numeroase trimiteri 
bibliografice, care constituie, aşa cum am văzut, chiar unul dintre 
semnele distinctive ale stilului ştiinţific. Întrucât în sfera cunoaşterii şi 
a cercetării ştiinţifice nu se poate avansa fără a şti ceea ce s-a cercetat 
deja înainte în domeniul respectiv, notele şi trimiterile bibliografice 
reprezintă implicit o recunoaştere a cercetărilor anterioare, chiar dacă 
raportarea la acestea poate fi făcută uneori pe un ton polemic. Aşa cum 


arăta Umberto Eco (2000), 


nu se poate exclude că mulţi autori abundă în note, spre a conferi un 
ton important propriei lucrări, nici că mulți alții umplu până la refuz 
notele de informaţii neesenţiale, poate chiar furate ca-n codru din 
literatura critică examinată. Dar asta nu înseamnă că notele, atunci 
când sunt folosite cu justă măsură, n-ar fi de folos (p. 181). 


În continuare (p. 182), celebrul scriitor şi savant adaugă: 

De altfel, după ce am spus că este util a face note, precizăm că, aşa 
cum amintesc Campbell şi Ballou [...], „acuratețea notelor cu scopuri 
de elaborare cere o anumită discreție. Trebuie avut grijă de a nu 
transfera în note informații importante şi semnificative: ideile direct 
relevante şi informațiile esenţiale trebuie să apară în text". Pe de altă 
parte, aşa cum spun aceiaşi autori [...], „orice notă la subsolul 
paginii trebuie să-şi justifice practic propria existență". Nu există 
nimic mai iritant decât acele note ce apar numai spre a face o figură 
bună şi care nu spun nimic important cu privire la obiectivele acelui 
discurs. 


2. Motivația referințelor critice 


Notele critice se folosesc, în opinia lui Umberto Eco, din opt motive pe 


care le prezentăm în continuare: 


2.1. Indicarea surselor diverselor citate 


Dacă aceste note ar fi încorporate în textul propriu-zis, lectura ar deveni 


greoaie, fiindcă cititorul ar pierde firul ideilor, mai ales dacă ar fi vorba, 


aşa cum se întâmplă deseori, despre patru-cinci trimiteri pe aceeaşi 


pagină. Desigur, există modalitatea de a folosi sistemul autor-dată, 


despre care vom vorbi în continuare, numai că, procedând aşa, 


nota serveşte prea puțin acestui scop. Când e notă de referință 
bibliografică, este bine să fie la subsolul paginii, ca şi la sfârşitul 
cărții sau al capitolului, fiindcă se poate imediat controla dintr-o 
ocheadă despre ce este vorba (Eco, 2000, p. 181). 


Când spun acest lucru, am în vedere un cititor avizat, care nu trece 


peste note aşa cum face un cititor grăbit cu descrierile 

de natură dintr-un roman. Se poate întâmpla ca un citat semnificativ să 
se găsească în două lucrări, amândouă citate, pentru ca argumentul să 
fie şi mai convingător. în lucrarea sa, Din istoria Bucovinei (Editura 
Academiei, Bucureşti, 1993), profesorul Mihai lacobescu foloseşte la un 


moment dat următorul citat: 


„Cărturarul Iosif Banky relata şi el că «atât de mare este numărul 
românilor [în Transilvania, n.n.], încât nu numai că le egalează, dar 
le şi întrece cu mult pe toate celelalte neamuri împreună" (p. 38). La 
nota de subsol, cu numărul 42, se indică şi dubla sursă a acestui 
citat: 


David Prodan, Supplex Libellus Valachorum, Editura Ştiinţifică, 
Bucureşti, 1967, p. 185; Jocul periculos al falsificării istoriei, Editura 
Ştiinţifică şi Enciclopedică, Bucureşti, 1986, p. 60. 


22. Trimiterile externe 


Notele de subsol se folosesc pentru trimiterile „externe", în care se oferă 
mai multe indicaţii bibliografice despre acelaşi subiect. În această 
situație, se foloseşte formula Vezi, prescurtată uneori V. sau v, formulă 
pe care o consider uşor nepoliticoasă, propunând să fie înlocuită cu a se 
vedea sau cf, care înseamnă confruntă. lată o notă dată de loana Em. 
Petrescu în D. Popovici, Studii literare, voi. I., Literatura română în epoca 
„luminilor". Postfață de Aurel Martin. Ediţie îngrijită şi note de I.Em. 
Petrescu, Editura Dacia, Cluj-Napoca, 1972, p. 505: 


Asupra versificației în Țiganiada, v. Florea Fugariu, Despre lectura 

manuscriselor lui loan Budai-Deleanu, în „Limba română", anul VII (1958), 

nr. 4, pp. 11-42; Id., Influenţa versificației populare asupra poeziei lui loan 

Budai-Deleanu, în „Limba română", anul VIII (1959), nr. 5, pp. 96-101; 
Pal) 


L. Gâldy, încă o dată despre metrul, Tiganiadei", în „Limba română", anul 
VIII (1959), nr. 2, pp. 102-120. 

2.3. Trimiterile interne 


Notele servesc trimiterilor „interne" atunci când se fac referiri la un 
capitol sau la un paragraf din lucrarea proprie. În această situaţie, se 


folosesc formulele v. infra, supra etc. 


2.4. Introducerea unui citat 


Notele pot introduce un citat de întărire, care ar fi deranjat cititorul 
dacă ar fi fost utilizat în text. De exemplu, profesorul Theodor Hristea 
(1984, p. 134), vorbind despre faptul că o limbă cu numeroase 
„frazeologisme" (aşa cum este şi cazul limbii române) este una cu 
mari resurse de expresivitate, dă drept argumente de întărire o 


lucrare clasică în domeniu, datorată lui lorgu Iordan: 


1 Vezi îndeosebi Stilistica limbii române (ediţie definitivă), de acad. 
Iorgu lordan, Bucureşti, 1975 (pp. 265-304), precum şi unele 
contribuții care au legătură cu cele discutate aici şi care figurează 

an 


în „bibliografia cronologică 
(pp. 349-377). 


anexată acestei fundamentale lucrări 


2.5. Notele de conținut 


Notele se utilizează pentru a da amploare afirmațiilor făcute în text. E 
vorba aici despre aşa-numitele note de conținut, care se folosesc pentru a 
pune în discuţie sau pentru a amplifica diverse opinii lansate în text. 
Unele lucrări clasice în domeniu socotesc că „este util a muta în notă 
discuţii tehnice, comentarii accidentale, corolarii şi informații 
adiționale" (Eco, 2000, p. 182). Discutând, de pildă, apartenența 


Țiganiadei la un 

curent literar, loana Em. Petrescu scria, în comentariile la Studiile 


literare Ac lui D. Popovici (ed. cit., p. 502): 


16 încadrarea operei lui Budai-Deleanu într-un curent literar este o 
operaţie dificilă: Țiganiada a putut fi pusă, de aceea, sub semnul 
unor orientări artistice diferite. P. Cornea [...] vede în 
Budai-Deleanu un spirit renascentist, care „se ascunde în umbra 
marilor modele" clasice pentru a cultiva o artă realistă. D. 
Păcurariu analizează articulațiile clasice ale operei, fără a da însă 
importanță faptului că, în întreg sectorul eroicomic al epopeii, 
clasicismul nu este imitat, ci parodiat (Clasicismul românesc). N. 
Balotă urmăreşte, cu argumente convingătoare, dimensiunile 
baroce ale poemei („Universul baroc la I. Budai-Deleanu", în 
Luceafărul, XIII [1970], nr. 6). Riscantă este încercarea lui M. 
Anghelescu  (Preromantismul românesc) de a descoperi elemente 
preromantice în Țiganiada [...]. 


Şi loana Em. Petrescu continuă dezbaterea acestei probleme în 


nota respectivă. 


2.6. Corectarea unor erori 


Notele servesc pentru a adnota unele observații şi aprecieri făcute în 
corpul textului. Când lansăm opinii mai originale sau mai îndrăzneţe, 
despre care bănuim că ar putea produce opinii contrare, „a insera o 
notă parțial reductivă va fi o dovadă nu doar de lealitate ştiinţifică, ci 
şi de spirit critic" (Eco, 2000, p. 182). 


2.7. Traducerea unor citate 


Notele servesc şi pentru a indica traducerea în limba română a unui 


citat, care trebuia dat în limba străină, dar, pentru 

fluiditatea lecturii, mai ales în cazul în care se folosesc doar câteva 
sintagme, acesta s-a tradus în limba română, citatul original dându-se 


doar în anexă, dacă este mai amplu. 


2.8. „Plata unor datorii" 


„Notele servesc spre a plăti datorii", scrie Eco. A cita o frază dintr-un 


autor înseamnă a-i plăti acestuia o datorie! 


Câteodată, totuşi, trebuie plătite şi nişte datorii mai puțin docu- 
mentabile şi poate deveni regulă de corectitudine ştiinţifică a 
avertiza, spre exemplu, că tot ceea ce expunem nu s-ar fi putut naşte 
fără stimulii primiţi la lectura cutărei opere sau din conversațiile 
private cu cutare cercetător (Eco, 2000, p. 183). 


„Plătirea datoriilor" se poate vedea cel mai bine în lucrările 
autorilor americani, care amintesc în prefețe zeci de persoane care i-au 


ajutat în elaborarea lucrărilor respective. 


În general, se admite că primele trei tipuri de note sunt amplasate în 
subsolul paginii, pe când ultimele sunt mai indicate la sfârşit de capitol 
sau chiar la sfârşitul cărţii, fiindcă acestea pot fi mai lungi. Deşi se 
recomandă ca notele să nu fie niciodată prea lungi, acest lucru nu se 
respectă întotdeauna. Sunt note care ocupă jumătate din spațiul paginii. 
Asemenea note, care se aseamănă cu un apendice, trebuie redate la 
sfârşitul capitolului sau al lucrării. Umbi'erto Eco ne recomandă să fim 


consecvenți: 


În orice caz, fiți coerenţi: ori toate notele la subsolul paginii, ori toate 
notele la sfârşit de capitol, ori scurte note la subsolul paginii şi 
apendice la sfârşitul lucrării (Eco, 2000, p. 183). 

3. Trimiterile bibliografice 


Se poate spune că trimiterile bibliografice reprezintă cartea de vizită a 
unei lucrări ştiinţifice. Dacă acestea sunt exigent redactate, impresia 
despre lucrarea respectivă este una favorabilă încă de la început. 
Tradiţia a impus până în prezent două tipuri de trimiteri bibliografice: 


în note şi în text. 


3.1. Trimiterile bibliografice în note de subsol 


Trimiterea bibliografică în note de subsol este sistemul cel mai răspândit şi 
cu cea mai mare vechime, cu un prestigiu impus de tradiţie. Reamintim 
că toate titlurile din note şi referințe vor fi reluate în bibliografia finală, 
redactată după reguli asupra cărora vom reveni. Sunt rare cazurile 
când folosim citate care nu au de-a face cu lucrarea propriu-zisă, adică 
citate care fie oferă indicații sumare în text, fie dau o notă pe care nu o 
reiau în bibliografie. De exemplu, în prefața primei mele cărți, am 
folosit un citat care mi-a plăcut foarte mult: „Oricum, celor pe care i-am 
dezamăgit le reamintesc o vorbă înțeleaptă, extrasă din Pravila lui Vasile 
Lupu: «Să nu se uite că au scris mână de lut, supusă greşelii!»", deci 
fără a indica exact lucrarea de unde am preluat citatul, anul, editura etc. 
Umberto Eco exemplifică situația de mai sus cu versul „lubirea mişcă 
soare şi-alte stele", arătând într-o notă că acest citat este din Infernul lui 
Dante, dar fără a da referinţele exacte în bibliografia finală. 

Cele mai multe lucrări fac trimitere la subsolul fiecărei pagini, astfel 
încât cititorul interesat şi avizat să poată afla imediat sursa unei 


anumite informații: 

1 Marian Petcu, Tipologia presei româneşti. Prefaţă de loan Drăgan, 
Institutul European, laşi, 2000. 

? Vaier Hossu, Nobilimea Chioarului [Cu Un cuvânt preliminar 

de Prof. univ. dr. loan-Aurel Pop, membru corespondent al 


Academiei Române), Baia Mare, 2003- 


Observaţii 


Subsolul paginii este delimitat de text printr-o linie orizontală, care 
ocupă o treime din lățimea paginii. 

De regulă, notele sunt culese cu un corp mai mic decât restul 
textului. 

Notele sunt marcate cel mai frecvent cu cifre arabe, foarte rar cu 
asteriscuri (un asterisc pentru nota 1, două pentru nota 2 etc.). 
Acestea se vor găsi, evident, şi în textul paginii. 

Cei mai mulți autori încep numerotarea notelor de la cifra 1 pe 
fiecare pagină. Notele pot fi numerotate şi în continuitate, de la 1 la n, 
riscul fiind acela de a se ajunge la cifre foarte mari (Istoria Bucovinei a 
profesorului Mihai lacobescu are peste 450 de note!). 

Cifra care indică numărul notei este urmată de un spaţiu alb 
(blanc), nu de punct, de paranteză rotundă închisă sau de orice alt 
semn grafic. Deci nu vom folosi modelul i 13- sau 13), ci . 

Cifra nu se aşază pe acelaşi rând cu textul notei (cum propune 
Doina Bogdan-Dascălu, 1978, p. 19), ci la „umărul" cuvântului. 

Notele pot fi grupate şi la sfârşitul capitolului sau al lucrării 
respective (în acest ultim caz, grupajele de note vor corespunde 
capitolelor). 

O trimitere se poate face şi la informații obținute prin viu grai, 
deşi acestea sunt mai puțin credibile, tocmai pentru că nu pot fi 
verificate. Voi da un exemplu concret. Un prieten de-al meu din 
Israel (dar născut în România), Eliezer Palmor, mare om de cultură 


si fost ambasador al Israelului în mai 

multe țări ale lumii, a scris un articol despre Mircea Eliade, în care 
compatriotul nostru este acuzat, printre altele, că nu s-a dezis de 
legionarism nici la bătrâneţe (lucru pe care 1-a făcut, de pildă, Emil 
Cioran, care şi-a negat tinerețea legionară). Ca argument al acestei 
teorii, Eliezer Palmor a citat spusele lui Jung, la un congres de 
filosofie din Uruguay. Jung mărturisea că Eliade ar fi susținut că 
România se află unde se află datorită... „jidanilor"! Dar afirmaţia lui 
Jung nu este scrisă, deci argumentul autorității acesteia este serios 
zdruncinat! De aceea, recomand ca sursele documentare de acest fel 
să fie folosite cu prudenţă şi cât mai rar! 
Cifra de la umărul cuvântului se poate poziționa în mai multe 
locuri: 
a) după numele autorului: 
Criticul Constantin Ciopraga! afirma că „Voiculescu îşi 
constrânge temperamentul «pătimaş» să se înscrie în partituri 
fără nerv, vădit în maniera altora". 
b) după aşa-numitul verb dicendi, al cărui subiect este chiar autorul 
lucrării citate: 
Criticul Constantin Ciopraga afirma! că „Voiculescu îşi 
constrânge temperamentul «pătimaş» să se înscrie în partituri 
fără nerv, vădit în maniera altora". 
c) la sfârşitul citatului: 
Criticul Constantin Ciopraga afirma că „Voiculescu îşi con- 
strânge temperamentul «pătimaş» să se înscrie în partituri fără 


nerv, vădit în maniera altora". 


3.11. Informaţiile din notele de subsol 


Informaţiile de care avem nevoie pentru nota de subsol se iau, de 
regulă, de pe foaia (pagina) de titlu. Uneori, din diverse rațiuni 
(politice, comerciale, de cenzură etc.), anumite informații lipsesc de 
pe foaia de titlu. în acest caz, putem folosi caseta redacționala] 

Lector: VIORICA PETROVICI 
Tehnoredactor: ELENA PREDA 


Apărut 1977. Bun de tipar 10. 10. 1977. Tiraj 15 350 ex. 
broşale. Coli tipar 22. 


Tiparul executat sub comanda 
nr. 1438 la 
Intreprinderea Poligrafică 
„13 Decembrie 1918* 
str. Grigore Alexandrescu nr. 89- 87 


- st Bucureşti, 
Pecumenit Republica Socialistă Româriia 


Caseta redacțională a cărţii lui Iorgu Iordan, Memorii, vol. II], 
Editura Eminescu, București, 1977. Se precizează aici numele 
lectorului, al tebhnoredactorului, anul apariţiei, bunul de tipar şi 
tirajul, numele tipografiei şi adresa acesteia 


Pww.polirom.ro 


Redactor: Andreea Grinea 
Coperta: Carmen Parii 
Tehnoredactor : Constantin Mihăescu 


Bun de tipar: octombrie 2007. Apărut: 2007 
Editura Polirom, B-dul Carol | nr. 4 * P.O. Box 266 
700506, laşi, Tel. & Fax: (0232) 21.41.00 ; (0232) 21.41.11 ; 
(0232) 21.74.40 (difuzare) ; E-mail: officeQpolirom.ro 
Bucureşti, B-dul I.C. Brătianu nr. 6, et. 7, ap. 33, 
O.P. 37 * P.O. Box 1-728, 030174 
Tel.: (021) 313.89.78 ; E-mail: office.bucurestiQpolirom.ro 
Tiparul executat la S.C. LUMINA TIPO s.r.l. 
str. Luigi Galvani nr. 20 bis, sect. 2, Bucureşti 
Tel./Fax: 211.32.60, 212.29.27, E-mail: officeQluminatipo.com 


Caseta redacțională a cărții lui Marian Petcu, Istoria jurnalis- 


Coman, Editura Polirom, lași, 2007. Este precizat numele redac- 
torului, al tebnoredactorului, al autorului copertei, anul aparitiei, 
adresa editurii şi a tipografiei. Nu este menționat tirajul cărţii 

O trimitere bibliografică trebuie să conţină toate datele cerute de o fişă 


bibliografică, într-o anumită ordine: - prenumele şi numele autorului: 

- titlul lucrării; 

- localitatea unde a fost publicată; 

- prefaţă, postfață, traducător (dacă e cazul); 

- editura; 

- anul de apariţie (deci trei precizări în ordine invers alfabetică : 
localitate, editură, an. Această ordine, perfect logică, nu este 
respectată întotdeauna. De obicei, se indică editura, localitatea şi anul. Aşa 
procedează lorgu Iordan în Stilistica limbii române, precum şi majoritatea 
lingviştilor); 

- numărul paginii (al paginilor) la care se găseşte citatul sau o anumită 


informație. Aşadar, vom scrie: 


11. Funeriu, Principii şi norme de tehnoredactare computerizată, Editura 
Amarcord, Timişoara, 1995, p. 29. 


Observaţii 
După fiecare notă, folosirea punctului este obligatorie. 

La fel ca în fişa bibliografică, orice informaţie care lipseşte de pe foaia 
de titlu va fi preluată între paranteze drepte (prefață, postfață, numele 
traducătorului etc.). 

Este obligatoriu să folosim pentru fişa cărții pagina de titlu, nu 
informația de pe copertă. Uneori, pot exista anumite diferenţe între 
informația de pe copertă şi cea de pe foaia de titlu. 

Ordinea unor semne de punctuație,este următoarea: ghilimele, indice, 
punct ("4-). între cele trei elemente nu se lasă blancuri. În cazul în care 
folosim sfârşitul unui citat, punctul poate fi utilizat înainte de ghilimele, 
iar după indice nu se mai foloseşte niciun semn de punctuație (14). 

Dacă există doi sau trei autori (coordonatori) pentru o lucrare, vor fi 
menţionate toate numele, separate între ele prin virgulă : Mircea Zaciu, 
Marian Papahagi, Aurel Sasu (coordonare şi revizie ştiinţifică), Dicționarul 


scriitorilor români. M-Q, Editura Albatros, Bucureşti, 2001. 

CAI (PRR TO 


HLU 


Cum se face 0 
teză de licență 


Disciplinele umaniste 


Ediţie revăzută 


Cum se face 0 Traducere de Geormt Popescu 
teză de licenţă 


POLIROM 
2006 


Copertă şi foaie de titlu (Eco, 2006) 


Dacă sunt mai mult de trei autori, este recomandată menționarea 
pe foaia de titlu numai a primului autor, apoi formula et alii sau et al. 
(„şi alții"). Astfel, lucrarea semnată de Alfred C. Kinsey, Wardell B. 
Pomeroy, E. Martin, Paul H. Gebhard şi intitulată Das sexuelle Verhalten 
der Frau (G.B. Fisher & Co., Berlin, 1953) poate fi citată astfel: Alfred 
C. Kinsey et alii, Das sexuelle Verhalten der Frau, G.B. Fisher & Co., Berlin, 
1953. Desigur, la bibliografia finală vom menţiona numele tuturor 
autorilor, indicând, dacă e cazul, şi traducerea românească. 

Unii autori consideră că „indicarea editurii e de dorit, dar nu e 
obligatorie" (Vulpe, 2002, p. 145). Opinia mea este că editura trebuie 
menționată, ca semn al rigorii. Uneori, apariția cărții la o anumită 
editură conferă acesteia un real prestigiu, deşi nu întotdeauna se 
întâmplă aşa. lată ce scria Irina Petraş (2003): 


Apoi, am ales şi aici (ca în Panorama criticii), oricât de condamnabilă 
ar fi alegerea |subl. n.], să nu transcriu editurile şi locul de apariţie 
al cărților (în bulversatul peisaj editorial contemporan, aceste 
date şi-au pierdut, din păcate, relevanța — 

apariţia la o editură sau alta nu mai este un semn sigur al 
valorii, marca e rareori garantată). M-au interesat aici autorul, 
cartea şi timpul ei. Atât (p. 5). 


După Revoluţia din decembrie 1989 au apărut foarte multe cărți, 
adesea nu sub egida unor edituri, ci a unor instituții. În aceste 
cazuri, instituțiile respective pot fi omise; Septimiu Chelcea, Cum să 
redactăm în domeniul ştiinţelor socio- umane, Editura SNSPA, Bucureşti, 
2000 (au fost omise: Şcoala Naţională de Studii Politice şi 
Administrative, Facultatea de Comunicare şi Relaţii Publice „David 
Ogilvy"); Dictionarul literaturii române de la origini până la 1900, Editura 
Academiei Republicii Socialiste România, Bucureşti, 1979 (au fost 
omise: Academia Republicii Socialiste România, Institutul de 
Lingvistică, Istorie Literară şi Folclor al Universităţii „Al.I. Cuza"). 

Dacă trimiterea se face la un studiu apărut într-un volum 
colectiv, vom preciza: autorul, titlul studiului, prepoziţia în, numele 
coordonatorului (dacă acesta este menţionat pe foaia de titlu), 
locul, editura, anul şi pagina: Ilie Rad, „Titlul jurnalistic", în Mihai 
Coman (coordonator), Manual de jurnalism. Tehnici fundamentale de 
redactare, voi. Il, Polirom, laşi, 1999, p. 46. 

Când trimiterea se va face la un articol apărut într-o revistă, 
vom preciza: numele autorului, titlul articolului, anul de apariţie, 
anul curent, numărul şi pagina: Ilie Rad, „Aron Pumnul, ctitor al 
Bibliotecii învățăceilor români gimnazişti din Cernăuţi", în Codrul 
Cosminului, anul VIII, 1997-1998, nr. 3-4 (13-14), p. 270. 

Ordinea anul de apariție, anul curent, numărul, ordine perfect logică, 
nu se respectă întotdeauna, unii autori preferând să indice doar 
numărul revistei, iar după aceea anul. Aşa s-a procedat şi în Dicţionarul 


scriitorilor români. De exemplu: „N. Manolescu, în Tribuna, nr. 2, 1997". 

De obicei, numărul anului de apariție se scrie cu cifre 
romane. Unele publicaţii (Steaua, de pildă), care au în spate o 
îndelungată tradiție, notează anul de apariţie cu cifre arabe: 
anul 42. Lucrările de specialitate sunt contradictorii în această 
privință, dar tradiția românească a impus cifrele romane. 

Pe vremea maşinilor de scris, se obişnuia ca numele revis- 
telor să se scrie între ghilimele, iar titlurile cărților să se culeagă 
cu italice. Astăzi, datorită posibilităților oferite de calculator, 
atât titlurile cărților, cât şi denumirile de reviste se scriu cu 
italice. În felul acesta, se elimină dificultatea încadrării unor 
publicaţii la cărți sau reviste (cum ar fi anuarele, publicaţiile 
ocazionale etc.). 


3.1.2. Prescurtările utilizate 


Înredactarea notelor se folosesc anumite abrevieri, care au 
menirea să economisească spaţiul tipografic şi să evite unele 
repetări inutile. lată câteva dintre acestea: 


- cf. („confruntă", „compară") arată că „trimiterea se face la 
o lucrare unde a fost formulat un punct de vedere diferit 
de al celui care face trimiterea sau numai în parte asemă- 
nător" (Barborică, 1978, p. 59); 

- op. cit. (opus citatum, „opera citată"). Se întâmplă ca la o 
anumită lucrare să ne referim de mai multe ori. În acest 
caz, indicaţiile bibliografice complete se oferă numai prima 
dată, pentru ca apoi să se menţioneze doar numele auto- 
rului, urmat de op. cit. şi pagina respectivă. Exemplu: 


1 G. Călinescu, Viața lui Mihai Eminescu, Editura pentru Litera- 
tură, Bucureşti, 1966, p. 10. 

2].  Funeriu, Al. Macedonski. Hermeneutica editării, Editura 
Amarcord, Timişoara, 1995, p. 89. 

3G. Călinescu, op. cit., p. 65. 


- v. („vezi", „vedeţi!) se foloseşte atunci când se preiau 


anumite idei sau informaţii dintr-o anumită lucrare; 

De remarcat că op. cit. se scrie cu italice, la fel ca orice 


titlu, fiindcă substituie, de fapt, titlul cărții. 


Observaţie 


Dacă op. cit. se referă la un studiu dintr-un volum colectiv 


sau la un articol dintr-o revistă, nu se mai utilizează prepoziția 


în, după op. cit. urmând să fie trecută doar pagina. 


idem („acelaşi autor"). Se foloseşte atunci când se fac 
referiri la acelaşi autor, iar notele urmează imediat una 
după alta: 


1 1. Funeriu, Al. Macedonski.  Hermeneutica editării, Editura 
Amarcord, Timişoara, 1995, p. 89. 
2 Idem, Principii şi norme de tehnoredactare computerizată, 
Editura Amarcord, Timişoara, 1995. 


ibidem („aceeaşi operă", „în acelaşi loc") - altfel spus, 
aceeaşi operă şi acelaşi autor: 


1 1. Funeriu, Al. Macedonski. Hermeneutica editării, Editura 
Amarcord, Timişoara, 1995, p. 79. 
2 Ibidem, p. 57. 


lată cum ar trebui folosite cele trei prescurtări: 


1 |. Funeriu, Al. Macedonski. Hermeneutica editării, Editura 
Amarcord, Timişoara, 1998. 

2 Idem, Editorialişti români, Editura Augusta, Timişoara, 1996. 
3 Idem, Principii şi norme de tehnoredactare computerizată, 
Editura Amarcord, Timişoara, 1995. 

Ibidem, p. 66 (citatul respectiv este din lucrarea indicată la nota 3). 
5 Nicolae Pârvu, Ilie Chelaru, File din istoria radiofoniei bănă- 
țene, Editura Augusta, Timişoara, 1998. 

6I. Funeriu, op. cit., p. 98 (op. cit. se referă la lucrarea imediat an- 
terioară, deci la Principii şi norme de tehnoredactare computeri- 
zată. Dacă am fi citat din lucrarea de la nota 2 - Editorialişti 
români —, ar fi trebuit să reluăm integral numele autorului şi 
titlul cărții, menţionând apoi ed. cit.). 

Observaţii 


Ibidem se scrie cu italice nu numai fiindcă este un cuvânt 
străin, ci şi pentru că aici se include şi titlul cărții. 

Se recomandă ca Idem şi Ibidem să se scrie cu majusculă, 
mai ales dacă sunt la începutul notei. 

În literatura de specialitate, s-a discutat dacă Ibidem în- 
seamnă nu doar acelaşi autor şi aceeaşi carte, ci şi aceeaşi 
pagină. Cu alte cuvinte, dacă avem un citat de la aceeaşi 
pagină, nu mai e nevoie să mai indicăm pagina. Sfatul meu 
este să fie indicată pagina chiar şi în aceste împrejurări, fiindcă 
lipsa cifrei care indică pagina ar putea fi simțită de cititor ca 
o omisiune, producându-i acestuia o neîncredere în surse. 

În afara prescurtărilor amintite, mai pot fi utilizate şi urmă- 
toarele formule: 


- art („articolul") pi 

- cap. („capitolul”); 

- col. („coloana"); 

- de. sau dex. („de exemplu”); 

- ed. („ediţie" - aşadar, nu trebuie folosită prescurtarea ed. 
pentru „editură"); 

- etc. (et caetera, „şi celelalte"); 

- f. („fila" sau „filele"), când cităm manuscrise, care nu sunt 
numerotate după pagini; 

- fasc. („fasciculul”); 

- fig. figura") j 

- înfra („mai jos"), când ne referim la o informaţie aflată la 
una dintre paginile care urmează celei unde s-a făcut 
referirea (de exemplu, „v. înfra, p. 65"); 

- loc. cit. (loco citato, „în locul citat"); 

- ucr. cit. („lucrarea citată”); 

- nr. („numărul'); 

- p. este abrevierea curentă pentru „pagina". Abrevierea pp. 
(„paginile") este folosită atunci când se face referire la 
două sau mai multe pagini dintr-un anumit volum; 

- passim („ici-colo"), prescurtare folosită atunci când „se 
face trimiterea la o idee sau la o interpretare ale cărei 
elemente sunt risipite pe un număr mai mare de pagini" 
(Barborică, 1978, p. 60); 

- or. („rândul"); 

- supra („mai sus") se utilizează atunci când ne referim la 
unele afirmații din propria lucrare, înregistrate la una 
dintre paginile anterioare celei unde se face trimiterea (de 
exemplu, „V. supra, p. 5"); 

- E („tomul”); 

- vol. („volumul"). 


Se înşală cei care afirmă că, dacă avem trimiteri bibliogra- 
fice în note, nu mai este necesar să repetăm aceste informații 
în bibliografia finală, fiindcă 


bibliografia finală serveşte spre a arunca o ocheadă asupra 
materialului consultat şi serveşte spre a extrage informații globale 
asupra literaturii despre subiectul respectiv şi, deci, ar fi nepoli- 
ticos față de cititor a-l constrânge să caute textele cu pagină în 
note (Eco, 2000, p. 186). 


Mai mult decât atât, bibliografia finală poate cuprinde 
informații mai complexe decât cele din cadrul notelor. Dacă 
folosim într-o notă un citat dintr-o carte străină, în bibliografia 
finală se poate da şi traducerea românească a cărții citate, 
pentru eventualii cititori care nu cunosc limba în care a fost 
scris originalul. La fel, dacă cităm un articol apărut inițial 
într-o revistă, publicat ulterior şi într-un volum, în notă vom 
da studiul din volum, despre care se consideră că este mai 
uşor de reperat, în timp ce bibliografia va trebui să înregis- 
treze şi apariţia inițială, în revistă, a studiului respectiv. 

Există apoi şi unele diferențieri de organizare a informației 
(în note şi în bibliografie). în timp ce în note autorul este citat 
cu prenume şi nume, în bibliografie, acesta se va regăsi în 
ordinea alfabetică a numelui de familie. 

Sistemul acesta de note, extrem de greoi pe vremea maşi- 
nilor de scris, este astăzi facilitat de posibilitățile oferite de 
calculator. 

Principalul dezavantaj al sistemului de referințe citat-notă 
constă în faptul că, utilizând diverse prescurtări, trebuie să 
facem efortul de a căuta titlul inițial citat, dacă acesta ne 
interesează. De pildă, op. cit. de la nota 6 ne poate trimite la 
nota 3 sau 4. Dacă aceste note se află pe aceeaşi pagină, nu 
e nicio problemă cu identificarea lor. Dezavantajul poate să 
apară atunci când notele sunt date de la 1 la n. Cartea pro- 
fesorului Mihai lacobescu, Din istoria Bucovinei, are 594 de 
note. Dacă presupunem că o lucrare este citată inițial la nota 
7, iar la nota cu numărul 590 ar apărea numele autorului şi 
op. cit., se înțelege că am avea de verificat 590 de note pentru 
a ajunge la titlul iniţial, ceea ce ar însemna un mare efort din 
partea cititorului. Acest dezavantaj poate fi eliminat prin 
folosirea sistemului autor-dată, despre care vom vorbi în 
paginile următoare. 


3.2. Trimiterea numerică 


Acest sistem folosit de lingvistica sovietică şi rusă constă în 
plasarea imediat după citat, în paranteze rotunde, a unei cifre 
ce reprezintă atât autorul, cât şi titlul cărţii. Lucrările citate 
primesc un număr în funcție de ordinea stabilită de autor. 
Avantajul acestui sistem este că nu întrerupe cu aproape 
nimic fluența lecturii, dar, în acelaşi timp, nu-i oferă cititorului 
nicio informaţie concretă despre cartea citată. Bibliografia 
finală nu poate fi redactată decât la terminarea lucrării. În 

cazul introducerii unei noi trimiteri, toată numerotarea trebuie 
schimbată. În acest sistem este redactată celebra lucrare a lui 
G. Călinescu, Viața lui Mihai Eminescu, care are 257 de 
trimiteri. 


STRĂMOȘII 


Întiia bănuială, dar, este că strămoșul său ar fi fost 
ture. Emin Efendi, neguţător turc, prinășit prin țară, s-ar 
fi aşezat după unii la Vatra-Dornei, după alții la Suceava 
şi mai apoi la Botoșani, s-ar fi botezat creștinește schim- 
bîndu-și numele în Eminovici şi, însurat cu o româncă, 
ar fi pus temelia ilustrei familii (152). Ciudăţenia numelui 
a sprijinit această gencză; prictenii ziceau poetului în glumă 
«turcule » (99), și el însuși, în epoca zătăcirii, lăsîndu-se 
în voia unei amare fantezii, se declara urmaş al lui Utunpi 
Emin Aga (68). Chipul său senin-meditativ ducea gindul 
spre Orient. Cînd pentru întiia oară Slavici îl văzu la Viena, 
pe sălile Universităţii, îl crezu un a/benez sau un persan 
(210). Dar dacă Asia își dispută onoarea de a fi dat obir- 
şie poetului lui Buddha Sakya-Muni, Septentrionul re- 


Sistemul trimiterii numerice, folosit de G. Călinescu în Viaţa lui 
Mihai Eminescu, Editura pentru Literatură, București, 1969. 
Cifrele dintre parantezele rotunde trimit la o listă bibliografică, 
unde sunt oferite toate informațiile despre sursele utilizate, fără 
indicarea paginii 


Desigur, în cazul în care o lucrare va fi citată de mai multe 
ori, cifra care îi indică poziţia din bibliografie va fi repetată. 


3.3. Trimiterile în text 
Trimiterea în text (sistemul Harvard) pare o modalitate mai 


modernă. Ea constă în menționarea la sfârşitul unui citat sau 
al unei parafraze a numelui autorului, a anului de apariție a 

lucrării şi a paginii; exemplu: (Foarță, 1997, p. 73). La folo- 
sirea acestui sistem pot apărea următoarele situații: 


- dacă sunt doi autori cu acelaşi nume de familie, vom face 
distincția dintre ei cu ajutorul inițialei prenumelui sau, in 
extremis, dacă şi acestea coincid, le vom scrie prenumele 
şi numele: (Mircea Popa, 1970, p. 34) vs (Marian Popa, 
1982, p. 87); 

- dacă este citat un autor cu mai multe lucrări publicate în 
acelaşi an, diferenţierea se va face cu ajutorul unei litere 
„lipite" de cifra care indică anul apariţiei lucrării: (Hristea, 
2004a, p. 88). 


Avantajele acestui sistem sunt următoarele * oricând putem 
veni cu o informaţie de ultimă oră, care poate fi uşor introdusă 
în text, fără a afecta restul notelor; oferă şanse egale pentru 
autorii citați, în sensul că aceştia beneficiază de acelaşi trata- 
ment, indiferent de valoare (când nu dorim să amintim numele 
cuiva, putem spune: un cercetător afirma, constata etc., abia 
la notele din subsol urmând să-i dezvăluim numele). în al 
treilea rând, se face o mare economie de spațiu tipografic, 
fiindcă se elimină circa 80% din note. Dacă pe aceeaşi pagină 
vrem să cităm o carte de opt ori (cu formula Ibidem), ar 
trebui să „sacrificăm" opt rânduri, fiindcă e obligatoriu ca 
fiecare notă să înceapă cu un alineat. Pe de altă parte, fiecare 
carte, oricât de citată ar fi, va fi trecută cu datele ei complete 
doar o singură dată, la bibliografie. în legătură cu acest aspect, 
Eco (2000) afirmă că: 


este un sistem de-a dreptul indispensabil atunci când se face o 
trecere în revistă foarte densă a literaturii referitoare la subiect. 
Luaţi, de fapt, o frază precum aceasta: „Problema a fost amplu 
tratată de Stumpf (1994: 88-100), de Rigabue (1956), Azzimonti 
(1957), Forlimpopoli (1967), Colacicchi (1968), Poggibonsi (1972) 
şi Gzbiniewsky (1975), în timp ce este în totalitate ignorată de 

Barbapedana (1950), Fugazza (1967) şi Ingrassia (1970)'. Dacă 
pentru fiecare din aceste citate ar fi trebuit să pun o notă cu 
indicarea operei, pagina s-ar fi aglomerat într-un mod neve- 
rosimil şi, în plus, cititorul n-ar avea sub ochi într-un mod evident 
succesiunea temporală, dezvoltarea interesului pentru problema 
în chestiune (pp. 190-191). 


Sistemul acesta, de origine americană, este încă o expresie 


a celebrei democraţii din Lumea Nouă. La noi, modul tradițio- 


nal de redactare a notelor ne permite, aşadar, să facem ierar- 


hizări, omisiuni, să ne exprimăm simpatiile, idiosincrasiile, 
lucru pe care nu-l permite sistemul autor-dată, în care toți 
autorii citați au acelaşi statut, fiind absolut egali în referințe! 


După opinia lui Eco, sistemul autor-dată funcționează bine 


numai în anumite condiții: 


în lucrare trebuie să fie vorba despre o bibliografie omo- 
genă şi specializată, cu care cititorii lucrării publicate ar 
putea fi la curenti 


Dacă voi faceţi, să zicem, o teză despre cultura italiană din prima 
jumătate a secolului, în care veți cita romancieri, poeți, oameni 
politici, filosofi şi economişti, sistemul nu mai funcționează, 
fiindcă nimeni nu este atât de obişnuit să recunoască o carte 
după dată şi, dacă ştie s-o facă într-un domeniu specific, nu ştie 
s-o facă în toate (Eco, 2000, p. 191); 


sistemul acesta poate fi aplicat numai în cazul bibliografiei 
care citează lucrări din ultimele două secole, fiindcă, într-un 
studiu despre filosofia greacă, nu vom folosi citarea unei 
cărți scrise de Aristotel cu anul publicării, deoarece în 
Antichitate manuscrisele aveau alt regim de circulaţie; 
în fine, sistemul este recomandat atunci când folosim o 
bibliografie ştiințifico-erudită. Prin urmare, nu vom scrie 
„Preda, 1955, p. 6', cu referire la celebrul roman Moromeţii. 
Citarea în acest sistem trebuie să se refere la lucrări ştiinți- 
fice, mai puţin la opere literare. 

Observaţii 


Conform noului sistem, volumele colective, antologiile etc. 
apar după numele primului autor sau după cel care a realizat 
antologia. 

În cartea sa, Eco atrăgea atenţia asupra încă unui dezavantaj 
al vechiului sistem de note: faptul că, la terminarea lucrării, 
am putea constata că avem, de pildă, 125 de note, dar am mai 
descoperit ceva important, care nu ar putea fi ignorat, dar 
care ar trebui citat tocmai la început. Inserarea unei note ar 
modifica întregul sistem, ceea ce ar putea produce anumite 
confuzii şi încurcături, în sensul că indicele din text nu ar mai 
corespunde cu nota aferentă. în realitate, acest lucru nu mai 
constituie astăzi un dezavantaj, datorită programelor speciale 
de calculator, care numerotează notele în mod automat. 

În multe lucrări, între nume şi an nu se pune nimic, iar 
înainte de cifra care indică pagina se pune virgulă: (Chelcea 
2000, 43). O altă metodă, de origine americană, este utilizarea 
celor două puncte între anul de apariţie şi pagină: (Chelcea 
2000: 43); acest fapt contravine punctuației limbii române, 
care solicită folosirea virgulei între entități diferite. Aşadar, 
este corect: (Chelcea, 2000, p. 43), 


4. Trimiterile la dicționare 


Acestea se fac folosind formula s.v. (sub voce), ceea ce în- 
seamnă că nu se indică pagina, ci cuvântul-titlu care ne inte- 
resează. Exemplu: 


„leşi, fetiță, la portiță,/ Că te-aşteaptă Talion,/ Cu tichie de 
frânghie, / Cu peană de ciocârlie" (în DA şi DLRLC, s.o.frengbie) 
(Hristea, 1984, p. 27). 

5. Citatele din Biblie 


Atunci când în lucrările ştiinţifice vrem să reproducem citate 
din Biblie, vom indica mai întâi titlul cărții respective, urmat 
de cifra care indică, în cadrul acesteia, capitolul, apoi cifrele 
cu care sunt numerotate versetele: Ioan, 6, 12-16; Matei, 8, 
9-13; Petru, 2, 15-20. 

Aşa cum se ştie, traducerile Bibliei diferă între ele, mai 
ales din punct de vedere stilistic. Dacă ținem la o anumită 
versiune, vom trece la bibliografie ediția care ne interesează, 
cu toate datele necesare. 


6. Sursele de pe Internet 


În ultimii ani, Internetul a devenit o sursă inepuizabilă de 
documentare, la care recurg mai ales tinerii. Manualele româ- 
neşti de profil nu tratează încă problema referințelor luate de 
pe Internet. În SUA a apărut, de pildă, The Columbia Guide to 
Online Style, ediţia a II-a, avându-i ca autori pe Janice R. 
Walker şi Todd Taylor. în ciuda inconvenientelor pe care le 
prezintă, trebuie să admitem că documentarea de pe Internet 
este perfect valabilă, dacă indicăm şi aici adresa de unde am 
cules informația. 

Vom proceda ca şi când ar fi vorba despre un articol publicat 
într-o revistă, menționând între paranteze rotunde data accesării 
site-ului respecţiv: Ilie Rad, „The Stylistics of Censorship", 
http:/ /politoubbcluj.ro/EAST (15 martie 2002); ***, „Mitro- 
politul Bartolomeu denunţă «criza zilelor noastre»", http:// 
monitor-cultural.com/ (23 decembrie 2007). Data accesării arti- 
colului respectiv trebuie menţionată în eventualitatea că pagina 
citată de pe Internet a fost ulterior ştearsă. 

La fel se procedează şi în cazul cărților postate pe Internet: 
Ilie Rad, „<întâlnire» târzie cu Raoul Şorban'", în Patriarhul 
ardelean, http:/ /raoulsorban.wordpress.com (2 ianuarie 2008). 
De remarcat faptul că, în cazul revistelor sau al cărţilor elec- 
tronice, uneori, nu se poate indica pagina, care nu este pre- 
cizată în această variantă. 

Aşa cum spuneam, în străinătate au apărut deja multe 
lucrări ce reglementează citarea surselor luate de pe Internet. 
Informaţii suplimentare în acest sens se pot găsi la adresa: 
http :/ /library.ubc.ca/hss/citelso.html. 


7. Sursele din arhive 


Lucrările care se bazează pe cercetări de arhivă citează multe 
documente din arhive, care nu sunt publicate. în asemenea 
situaţii, trebuie indicată denumirea oficială a instituției, locali- 
tatea, numele fondului, numărul dosarului, al documentului 
şi al paginii din dosar (unele documente prelucrate din arhive 
au paginile numerotate). Exemplu: Arhivele Naţionale Bucureşti, 
Fondul Ministeriului Cultelor şi Instrucțiunii Publice, Moldova, 
Dosar 164/1860, voi. III, f. 72-74. 


8. Tehnica citatului în textul ştiinţific 


Conform DEXrului (s.v. citat), citatul este „un fragment dintr-o 
lucrare scrisă, reprodus întocmai şi de obicei cu indicarea 
exactă a izvorului, în scopul de a întări şi a ilustra o idee sau 
o argumentare". Citatul este utilizat deopotrivă în textul literar, 
ca şi în cel ştiinţific, fiindcă în niciunul din cele două domenii 

de manifestare a spiritului uman nu poate exista originalitate 
absolută. Concepţia romantică despre originalitatea demiur- 
gică a creatorului a fost de mult abandonată. 

Citatele se pot împărți în două categorii, după locul pe 
care îl ocupă în text şi după legătura care există între text şi 
citat: 


a) în cadrul textului; 
b) separat de text. 


Citatul din cadrul textului, integrat fluxului „narativ", se 
evidențiază doar cu ajutorul ghilimelelor: 

Constantin Noica l-a numit pe Eminescu „poetul marilor 
tristeți", o formulă care depăşeşte metaforele banalizate deja 
(„Luceafărul poeziei româneşti", „bardul de la Ipoteşti" etc.). 

Citatul din cadrul textului se culege, după cum se vede şi 
în exemplul dat, cu aceeaşi literă ca şi textul de bază. O 
veche recomandare preciza: 


Citatele din cadrul textului se culeg cu literă de evidențiere: 
aldine, dacă sunt scurte; spațioase, dacă nu cuprind mai mult de 
două-trei cuvinte; cursive albe, dacă sunt lungi (Tehnoredacta- 


rea..., p. 47). 


Această recomandare trebuie abandonată din două motive; 
mai întâi, pentru că citatul din text oricum este evidențiat 
prin ghilimele; în al doilea rând, presupunând că în citat 
vrem noi înşine să facem sublinieri, respectiv să scriem cu 
italice anumite cuvinte, s-ar produce o confuzie cu citatul 
scris deja cu italice. 

Citatele separate de text pot fi culese cu acelaşi tip de 
literă ca şi textul de bază, dar cu un corp mai mic. În ceea ce 
priveşte tehnoredactarea propriu-zisă, ea se poate realiza în 
două feluri: 

- cu intrând, spaţiul acestuia putând coincide cu cel care 
sugerează alineatul (cum sunt tehnoredactate în această 
carte); 

- fără intrând, dar lăsând un spaţiu între citat şi textul de 
bază. 


Observaţie 


Indiferent despre ce citat este vorba, trebuie să ținem seama 
de următoarele reguli | 


a) dacă într-un citat vrem să evidențiem prin subliniere anumite 
cuvinte, care în original nu sunt subliniate, imediat după evi- 
denţiere, se culege, între paranteze rotunde: (subl. n., I.R.), 
aşadar „sublinierea mea" sau „sublinierea noastră", după 
care urmează inițialele autorului; 

b) dacă citatul reproduce doar un fragment din pasajul res- 
pectiv, părțile omise se evidențiază prin trei puncte aşe- 
zate în interiorul unei croşete: [...]. Nu recomand folosirea 
numai a punctelor de suspensie, pentru că s-ar putea ca 
acestea să aparțină autorului însuşi, creându-se astfel o 
confuzie. Pentru cei inițiați, croşeta are deja semnificația 
unui cuvânt sau fragment omis. 


Spre deosebire de alte domenii ale creaţiei, textul ştiinţific 
cere cele mai multe exigenţe privind utilizarea citatului. De 
aceea, şi acuzaţiile de plagiat s-au produs mai ales în cazul 
textelor scrise, nu în domeniul creaţiei plastice, de pildă. Cu 
totul altfel stă problema în cazul textului ştiinţific. De aceea, 
în acest caz, trebuie să respectăm cele zece reguli stabilite de 
Umberto Eco: 


Regula 1. Fragmentele din alte lucrări, care fac obiectul 
analizei noastre critice, trebuie citate cu o „rezonabilă am- 
ploare". Dacă citatul supus analizei depăşeşte o jumătate de 
pagină, se recomandă ca textul să fie reprodus în extenso în 
apendice, în anexe, urmând să cităm numai fraza care ne 

interesează pentru analiză. în lucrarea mea, Siilistică şi mass- 
media, după capitolul privind repetiţia, am reprodus în extenso 
un inventar de repetiţii realizat de un cadru didactic din Târgu 
Mureş, după ce i-am cerut, evident, aprobarea, astfel încât citi- 
torii să poată observa amploarea acestui fenomen. 


Regula 2. Când cităm din literatura critică, trebuie să ale- 
gem citate care aduc ceva nou, care confirmă, cu autoritatea 
autorului lucrării citate, afirmaţiile noastre. Ideea este să nu 
folosim citate inutile. Exemplu: „Aşa cum spunea Marx, «unel- 
tele perfecționate conduc la creşterea productivității muncii»" 
sau exemplul dat de Eco: „Comunicaţiile de masă constituie, 
cum spunea McLuhan, «unul din fenomenele centrale ale 
timpului nostru»". Analizând cele două citate, vom vedea că 
ele conţin afirmații de domeniul evidenţei, pe care oricine 
le-ar fi putut face, deci nu este nevoie să invocăm autoritatea 
celor doi autori. Dacă vrem totuşi să arătăm că afirmaţiile de 
mai sus nu ne aparțin, putem recurge la câteva formule con- 
sacrate în astfel de situaţii: s-a spus nu o dată, se ştie că..., s-a 
încetățenit opinia că... etc. 


Regula 3. Când evocăm un citat, se presupune că împăr- 
tăşim ideea autorului respectiv. Desigur, asta nu înseamnă că, 
în cursul unei demonstrații, nu putem invoca un citat doar 
pentru a polemiza cu autorul acestuia. Polemicile sunt foarte 
frecvente în ştiinţă (istorie, gramatică ş.a.), unde au loc nume- 
roase dispute. 


Regula 4. La orice citat trebuie să indicăm cu maximă 
rigoare sursa, care poate fi tipărită, electronică sau manu- 
scrisă. Indicarea sursei poate fi făcută în trei modalități: 


a) sistemul expunerii şi trimiterea la nota de subsol (sistemul 
autor-citat); 

b) sistemul autor-dată, cu mențiunea că bibliografia trebuie 
redactată cu maximă rigoare; 

c) printr-o simplă paranteză, în care precizăm doar numărul 
paginii, în cazul în care este vorba despre o analiză critică 
a unei lucrări. De exemplu, dacă ne-am propus să scriem 
o teză despre Constituția României, vom indica o singură 
dată detaliile bibliografice, urmând ca la viitoarele citate 


să indicăm doar pagina din ediția citată. 


Regula 5. Trimiterile la sursele importante trebuie făcute 
apelând la cea mai bună ediţie critică. De pildă, pentru a folosi 
citate din opera lui Eminescu, se recomandă să recurgem la 
ediția Perpessicius, dacă îl cităm pe Blaga, vom utiliza ediția 
lui George Gană, pentru citatele din Rebreanu se recomandă 
ediția Niculae Gheran etc. Desigur, putem utiliza şi ediţii de 
popularizare, care sunt mai la îndemâna noastră, dar numai 
după ce ne-am convins că ele reproduc textele după ediţiile 
cu adevărat ştiinţifice. Pentru autorii contemporani, care pot 
aduce modificări de la o ediţie la alta, se recomandă să folo- 
sim ultima ediție - dacă se poate -, care poartă pe foaia de 
titlu mențiunea ne varietur (expresie latinească ce desem- 
nează, aşa cum am văzut, ediția la care nu se schimbă nimic). 
Romanul Pânza de păianjen al Cellei Serghi, de pildă, poartă 
pe ultima ediție această menţiune. E adevărat că foarte puţine 
ediții fac asemenea precizări, de care ar trebui să se țină seama 
în procesul reeditării. Un exemplu concludent îl reprezintă 
lucrarea loanei Em. Petrescu, Eminescu. Modele cosmologice 
şi viziune poetică, apărut la Editura Minerva, în 1989- Această 
lucrare trebuia să se intituleze Eminescu, poet tragic, titlu ce 
nu a fost acceptat de cenzura vremii, căreia imaginea unui 
Eminescu tragic nu îi convenea. După Revoluţie, lucrarea a 
fost reeditată de loana Both, în colecția „Eminesciana" a Edi- 
turii Junimea din laşi, cu titlul iniţial. Totuşi, când a apărut 
cea de-a treia ediție, la Editura Paralela 45, editoarea, Irina 
Petraş, a folosit prima ediţie! 

Regula 6. Atunci când se studiază un autor străin, citatele 
trebuie să fie în limba inițială, regulă care se recomandă când 
e vorba despre opere literare, unde nuanţa unei traduceri 
este foarte importantă. Rămâne la aprecierea autorului dacă 
traduce sau nu aceste citate. Unii autori le traduc în note, alţii 
imediat după citat, între paranteze. Aşa procedează, de pildă, 
Stelian Tănase în jurnalul său NY vs. LA, unde foloseşte multe 
citate englezeşti, pentru a surprinde culoarea locală, pe care 
le traduce imediat. Eco recomandă ca, în cazul unei lucrări 
despre un filosof, de exemplu, să folosim textul original, dar 
să dăm şi traducerea, „fiindcă aceasta constituie şi un exercițiu 
interpretativ din partea voastră" (p. 171). 


În fine, dacă se citează un autor străin, dar numai spre a extrage 
din el o informație, nişte date statistice sau istorice, o judecată 
generală, se poate folosi şi doar o bună traducere italiană [res- 
pectiv românească, n.n.] sau de-a dreptul a traduce fragmentul, 
spre a nu-l supune pe cititor la salturi continue de la o limbă la 
alta (Eco, 2000, p. 171). 


Regula 7. Trimiterea la autor şi la operă trebuie să fie foarte 


clară. Umberto Eco dă următorul exemplu în acest sens: 


Suntem de acord cu Vasquez atunci când susține că „problema 
examinată este departe de a fi rezolvată" şi, în pofida cunoscutei 
opinii a lui Braun, pentru care „s-a făcut definitiv lumină asupra 
acestei chestiuni", considerăm, împreună cu autorul nostru, că 
„e încă multă cale de parcurs până să se ajungă la un stadiu de 


cunoaştere satisfăcătoare”. 


Primul citat invocat aici este, evident, din Vasquez, al 


doilea din Braun, dar nu se ştie exact cui aparține al treilea. 


Regula 8 se referă la tehnoredactarea unui citat. Umberto 


Eco este de părere că, atunci când un citat nu depăşeşte 

două-trei rânduri, acesta se poate pune între ghilimele, asigu- 
rându-se fluenţa textului. Când citatul este mai lung, se reco- 
mandă să îl reproducem retras în interiorul paginii. în acest 
caz, nu sunt necesare ghilimelele, mai ales că citatul respectiv 
poate fi cules cu un corp mai mic de literă, încât să fie 
asigurată diferenţierea față de textul normal. lată încă o 
recomandare tehnică: 


Subdiviziunea în paragrafe a sursei originale trebuie să fie men- 
ținută în citat. Începuturile de rând ce se succed direct în sursă 
rămân separate de un spațiu, ca şi diversele rânduri ale para- 
grafului. Paragrafele ce sunt citate din două surse diferite şi care 
nu sunt separate de un text de comentariu trebuie separate de 
un spațiu dublu (Eco, 2000, p. 175). 


Acest sistem are avantajul că ne atrage atenția imediat 
asupra citatelor propriu-zise, ne ajută să revenim asupra lor, 
în cazul unei consultări ulterioare. 


Regula 9. Citatele trebuie să fie fidele. Asta înseamnă că e 
necesar ca textul să fie transcris cu maximă fidelitate, urmând 
cele mai exigente reguli filologice de transcriere. Posibilitatea 
de a face greşeli la transcrierea unui citat s-a diminuat, datorită 
copiatoarelor. Când citatele se copiau cu mâna, apoi se 
dactilografiau şi se dădeau ulterior la cules în tipografie, se 
strecurau foarte multe greşeli. Acum avem posibilitatea de a 
culege citatele de pe foaia xeroxată direct la calculator. Eli- 
minându-se câteva verigi în transcrierea citatelor, se înțelege 
că şi posibilitățile de a greşi sunt mai mici. Oricum, trebuie 
reținută recomandarea lui Umberto Eco referitoare la faptul 
că, înainte de a da BT-ul (bunul de tipar), trebuie să mai 
verificăm o dată rigoarea citatelor. 

Înal doilea rând, nu trebuie eliminate părți dintr-un citat 
fără a-l avertiza pe cititor asupra acestui lucru. Eco spune că 
eliminarea unui pasaj dintr-un citat se face „prin inserțiunea a 

trei puncte de suspensie pentru partea lăsată de-o parte" 
(Eco, 2000, p. 174). Trebuie să spun că acest punct de vedere 
este discutabil, cel puţin din perspectiva tradiţiei filologice 
româneşti. În practica noastră editorială, orice eliminare de 
cuvânt, propoziție sau frază dintr-un citat se marchează cu 
trei puncte de suspensie puse între paranteze drepte. Punctele 
de suspensie pot fi chiar ale autorului respectiv (Vizită..., D-l 
Go€...), astfel încât va fi greu pentru cititor să ştie dacă 
punctele de suspensie marchează lipsa unui pasaj din text 
sau deţin o valoare stilistică (aşa cum se întâmplă în cazul 
celor două exemple de titluri din Caragiale). 

în al treilea rând, dacă într-un citat intervenim cu unele 
completări de informație, acestea trebuie să poarte mențiunea 
ca atare. La fel procedăm atunci când vrem să subliniem în 
citat un cuvânt sau o expresie: pentru a atrage atenția asupra 
cuvântului sau expresiei respective, vom scrie, între paranteze 
rotunde: (subl. I.R.) sau (subl. n.) sau forma combinată: 
(subl. n., L.R.). 

Mai poate exista situația când trebuie să adăugăm un 
cuvânt care lipseşte din textul citat, dar care este absolut 
necesar pentru o înțelegere corectă a citatului respectiv. Ne 
referim mai ales la reproducerea textelor mai vechi, culese 
foarte prost şi cu mari omisiuni. 

Dacă autorul din care citez cade într-o eroare evidentă, se 
poate folosi aidoma citatul respectiv, dar după eroare se va 
menționa: (sic!, „aşa", „astfel", în latină), amănunt prin care 
atragem atenţia că eroarea nu ne aparține. 


Regula 10. „A cita este ca şi cum ai depune mărturie 
într-un proces", spune Eco. Asta înseamnă că trebuie să venim 
cu martori, respectiv cu surse credibile, care să ne ajute să 
câştigăm procesul - în cazul nostru, pariul cu textul ştiinţific. 
Se pune întrebarea cum vom proceda dacă utilizăm o infor- 
maţie dintr-o scrisoare personală, dintr-un manuscris, dintr-o 

comunicare la un congres care nu a fost publicată încă. Eco 
este de părere că trebuie să menționăm, după caz, sursa 
informaţiei. Desigur, când textul e publicat, nu avem nicio 
problemă. La fel când cităm un manuscris, care se poate 
aduce ca probă. Mai greu este în cazul informațiilor orale, 
care pot stârni controverse. 


9. „Avertismente, capcane, uzanțe' 


Sub acest generic, Umberto Eco tratează numeroase artificii, 
care nu epuizează „oceanul fără țărm" ce trebuie traversat 
atunci când redactăm o lucrare ştiinţifică: 


+ Să nu oferim referințe pentru noțiuni de cunoaştere univer- 
sală. Aşadar, să nu scriem: „Napoleon, cum scrie Ludwig, 
a murit la Sf. Elena", fiindcă se presupune că biograful 
Emil Ludwig nu este chiar atât de cunoscut încât să-l 
numim fără alte calificative: cunoscutul biograf al lui Napo- 
leon, cel mai sagace cercetător al vieții lui Bonaparte etc. 
E altceva când vorbim despre Marx, în fraza „[esătorii 
mecanici, care, cum spune Marx, au marcat venirea revo- 
luţiei industriale", fiindcă Marx este prea cunoscut ca să 
mai fie necesare alte calificative. 


* Să nu atribuim unui autor o idee pe care o preia de la 
altcineva. 


Nu numai fiindcă veţi da impresia că v-aţi folosit inconştient de 
o sursă de mâna a doua, ci şi fiindcă acel autor poate să fi reluat 
ideea fără ca măcar să o fi acceptat (Eco, 2000, p. 194). 


+ Să cităm cât se poate de riguros sursele de mâna a doua, 
la care am recurs fiindcă nu am avut acces la sursa primară. 

Să oferim întotdeauna informaţii precise despre edițiile 
critice, edițiile revizuite etc. Acest lucru se impune datorită 
faptului că diverse culturi au obiceiuri diferite de a transcrie 
numele proprii de persoane sau de localități. în general, 
în acest caz este bine să consultăm îndreptarele ortografice 
şi de punctuație ale limbii române, care au liste privind 
transcrierea numelor greco-latine sau din alte limbi, con- 
form adaptării tradiționale. Oraşul Haga, de pildă, unde se 
află faimosul Tribunal Internaţional, se ortografiază în 
diferite feluri: Den Haag, The Hague, La Haye sau L'Aja! 
Varşovia este transcris Warszawa, Warsaw etc. 

Să fim foarte atenţi la utilizarea adjectivelor ce provin de 
la numele proprii. De notat este tendința jurnaliştilor şi a 
criticilor literari români de a forma adjective de la nume 
proprii, chiar dacă acestea nu s-au impus suficient în con- 
ştiinţa publică. Nu vorbim despre cazuri precum sado- 
venian, eminescian, caragialian, ci despre forme precum 
ghermanian (de la Sabin Gherman) sau escian (de la 


Andreea Esca). 

VI 


Exigenţele punctuației 


„Punctuaţia, fraților, e gesticulaţia gândirii." 
(I.L. Caragiale) 


1. Preliminarii 


Ortografia şi punctuaţia unei limbi au constituit de multe ori 
pretexte de dispută între lingvişti şi filologi, mai ales atunci 
când a intervenit în discuţie şi factorul politic. în lucrarea sa 
cu caracter memorialistic, Călare pe două veacuri, Sextil 
Puşcariu spune că savanții bizantini „erau atât de preocupaţi 
de chestii de ortografie la mijlocul secolului XV, încât nu băgară 
de seamă că turcii împresurau Constantinopolul" (Puşcariu, 
1968, p. 350). 
Aşa cum se precizează şi în DOOM (ediţia a II-a), 


distincția semne ortografice - semne de punctuație este într-o 
anumită măsură artificială, nu numai pentru că scrierea corectă 
în sens larg include şi punctuația, ci şi deoarece cratima este un 
semn numai preponderent ortografic, bara oblică, *blancul, linia 
de pauză şi punctul sunt mai ales semne de punctuație, iar 
virgula, deşi semn de punctuație, priveşte într-o anumită măsură 
şi ortografia în sens strict (p. XXXVII). 

Se spune că I.L. Caragiale, exilat la Berlin, dădea telefon 
tipografilor săi pentru a schimba câte o virgulă în unele 
dintre textele sale! Chiar dacă faptul în sine ține de domeniul 
anecdoticii, el sugerează cât se poate de bine scrupulozitatea 
în privința problemelor de punctuație a marelui nostru dra- 
maturg. 

Dacă există vreun reproş care s-ar putea face tuturor 
publicaţiilor româneşti din perioada postdecembristă, acesta 
se referă la problema punctuaţiei, mai precis la ignorarea sau 
proasta aplicare a regulilor aferente. Fenomenul nu devine 
alarmant pentru publicațiile respective, în virtutea principiului 
„mulţi văd, puţini pricep"! înmulțirea numărului de reviste, 
ziare, edituri şi tipografii după 1989, apariţia diletanţilor în 
materie de redactare, graba şi superficialitatea cu care se 
lucrează sunt tot atâția factori care facilitează frecvența neper- 
misă a greşelilor de punctuație. 

Adevărul este că, în predarea limbii române în şcoală, 
punctuațţiei nu i s-a acordat atenţia cuvenită. In ultima vreme, 
se constată însă un interes sporit pentru ortografie şi punc- 
tuaţie. La olimpiadele şcolare şi la examenele de admitere 
apar frecvent exerciții ce vizează ortografia şi punctuaţia. 

Dacă e să apreciem presa comunistă pentru ceva (mai cu 
seamă presa centrală), atunci aceasta merită elogiată pentru 
atenţia şi grija acordată punctuaţiei (dincolo de folosirea limbii 
de lemn, practicarea minciunii, a dezinformării şi manipulării). 
Dacă am citi integral numere din Scânteia, de la frontispiciu 
până la ultima pagină, vom constata că textele sunt impeca- 
bile sub aspectul punctuaţiei. Cauzele acestei performanţe tre- 
buie căutate în faptul că în redacție existau stilizatori, fiecare 
articol fiind văzut de mai mulți redactori (cenzori) înainte de 
a fi publicat. 

Invocăm aici afirmaţiile profesorului lon Zamfirescu (1978), 
referitoare la punctuație: 

Văd în punctuație ceva mai mult decât un capitol obişnuit de 
scolastică gramaticală, menit ca atare să fie învățat metodic în 
ani cuminţi de ucenicie şi să devină cu timpul un dispozitiv 
curent în mecanica noastră intelectuală. 

în materie de punctuație, regulile gramaticale spun mai mult, dar 
nu spun totul. În fiecare semn, dincolo de ceea ce stă în definiția 
lui strictă, pulsează şi o parte de imponderabil, capabilă să 
genereze ori să adăpostească în ea nesfârşite virtualități şi deschi- 
deri. [...] 

Punctuaţia, în fond, nu constrânge. Dimpotrivă, ea dă relief 
ideilor, sculptează înţelesuri, intră într-o fiziologie necesară a 
spiritului, asigură o disciplină de substanţă în funcționarea liberă 
şi exprimarea ordonată a gândirii (p. 2). 


2. Definirea punctuației 


Înopinia lui G. Beldescu (1995), punctuaţia este 


o componentă a scrierii, constituită dintr-un ansamblu de semne 
convenționale, care oferă indicii de structurare grafică a unui 
text potrivit cu conținutul lui şi cu intenţiile vorbitorului, în 
vederea citirii corecte, adecvate (p. 7). 


Punctuaţia oferă, aşadar, reguli de organizare sintactică a 
unui text, ea fiind un auxiliar grafic al sintaxei (avem în 
vedere atât sintaxa propoziției, cât şi a frazei). După o defi- 
niție din îndreptarul ortografic,  ortoepic şi de punctuație 
(1995, p. 49), punctuaţia constituie „un sistem de semne 
convenționale, care au rolul de a marca în scris pauzele, 
intonația, întreruperea cursului vorbirii”. 

Anumite semne de punctuație pot fi obligatorii, facultative 
sau interzise. Bunăoară, înainte de conjuncțiile iar, dar, însă, 
ci, virgula este obligatorie, între subiect şi predicat este 
interzisă, iar înaintea unor circumstanţiale este facultativă. 

Ignorarea semnelor de punctuație obligatorii sau interzise 
constituie problema cea mai frecventă. Bunăoară, în Atac de 
Cluj (anul I, nr. 4, 17 iunie 1999, p. 10), un deputat este 
apostrofat pentru că, într-o scrisoare trimisă redacției respec- 
tive (scrisoare reprodusă în facsimil), pune (de două ori, cu 
obstinaţie!) virgulă între subiect şi predicat: „Ceea ce a apărut 
în urmă cu şase luni într-un cotidian național, n-avea cum..."; 
„Nici o instanță pământească, nu poate pedepsi...". 

Semnele de punctuație au un caracter convențional, fiindcă 
forma acestora nu e cerută de conținutul exprimat (semnul 
întrebării şi cel al exclamării din limba română sunt folosite 
bunăoară şi în limba spaniolă, dar sub formă răsturnată, la 
începutul propoziției:  Hola! („Salut!"); Como te llamas? 
(„Cum te cheamă?"). S-a demonstrat că, inițial, câteva semne 
de punctuație puteau fi folosite unele în locul altora. S-a 
ajuns apoi la o specializare a funcției acestora, ținându-se 
seama de context. 


3. Importanța punctuațţiei 


Implicându-se în organizarea sintactică a unui text, punctuația 
contribuie la claritatea, acurateţea şi nuanțarea mesajului 


transmis. lată câteva dintre funcțiile sale: 


a) Poate preveni ambiguitatea unor exprimări. E celebru 
cazul când o sentință de condamnare la moarte a fost comu- 


tată din cauza unui... punct! 


Un condamnat scrie o cerere de grațiere către rege. Neînduple- 
cat, monarhul îi refuză iertarea. înainte chiar de execuţie, soseşte 
telegrama expediată de la palat. Uzând de formulele comprimate 
sintactic ale telegramei, mesajul regal sună astfel: EXECUTAT. 
NU GRAȚIAT! Recepţionând mesajul, funcţionarul de la poştă, 

cuprins de sentimente umanitare demne de veacul XX, îşi per- 
mite o minimă intervenţie grafică, mutând punctul după NU. 
Depeşa sună acum altfel: EXECUTAT NU. GRAȚIAT! (Funeriu, 
1995, p. 229). 


Într-un articol din Făclia Ardealului (nr. 1527, 22 august 


1951, p. 6), care apărea la Cluj-Napoca, în articolul „Programul 


manifestațiilor în zilele de 20-23 august", tot din cauza lipsei 


unei virgule, se schimba sensul frazei: 


Pentru a cinsti memoria ostaşilor sovietici căzuți pentru elibera- 
rea patriei noastre în ziua de 22 august la ora 7,45, delegații de 
oameni ai muncii din Cluj vor depune coroane de flori. 


Prin absenţa virgulei înainte de „în ziua", se înțelege că os- 


taşii sovietici au căzut în ziua de... 22 august 1951, la ora 7,45! 


b) Punctuaţia are o funcţie substitutivă, prin care se reali- 


zează, în scris, economie lexicală. Astfel, printr-o linie de 


pauză, se pot substitui: 


predicatul: „Grădină îmi sta cerul,/ iar munții - parmalâc" 
(Beldescu, 1995, p. 15), unde linia de pauză substituie 
predicatul sta(u) din versul al doilea; 

diverse prepoziții: „S-a inaugurat ruta Bucureşti - Cluj- 
-Napoca", unde sunt substituite prepoziţiile de la... până la. .. 


4. Punctuaţia şi ortografia 


Aşa cum scria G. Beldescu (1995), 


punctuaţia are tangenţe cu ortografia în situaţii în care amândouă 
recurg, la aceleaşi semne (punctul, cratima, linia de pauză şi bara 
oblică), în care semne de punctuație se află în contact (în 
vecinătate) cu semne ortografice, cu consecințe prozodice, şi în 

care punctuaţia se corelează cu ortografia în scriere cu inițială 
majusculă şi inițială mică (p. 67). 


Limba română are cinci semne ortografice: blancul sau 
pauza albă ( ), cratima (-), linia de pauză (-), bara oblică (/) 
şi apostroful ('). Dintre acestea, numai blancul şi apostroful 
nu sunt întrebuințate şi ca semne de punctuație. De aici 
rezultă legătura intrinsecă între ortografie şi punctuație. 

Încele ce urmează, vom lua în discuţie cazurile cele mai 
frecvente de folosire a semnelor de punctuație, fără pretenţia 
de a epuiza toate contextele, performanță pe care nu şi-o 
propun nici măcar lucrările de strictă specialitate. 


5. Semnele de punctuație 


5.1. Punctul 


Este cel mai important semn de punctuație folosit în scrisul 
românesc. E vorba despre textele scrise cu chirilice, atât în 
limba slavă, cât şi în româneşte. La apariția scrisului, punctul 
marca nu numai sfârşitul unei fraze, ci delimita şi propoziții 
din cadrul unei fraze sau chiar grupuri de cuvinte. În general, 
utilizarea punctului nu creează dificultăți, cum se întâmplă în 
cazul altor semne de punctuație. 

Prezentăm în continuare câteva reguli ale utilizării punctului. 

Punctul marchează pauza care se face în vorbire între 
propoziții sau fraze cu sensuri independente:  „Săniile  porniră 
încet. Frigul creştea odată cu lumina" (M. Sadoveanu). 

În ceea ce priveşte punctuaţia grupurilor de cuvinte, a 
propozițiilor sau frazelor care se află între paranteze, se 
disting două situaţii: 

când paranteza apare la sfârşitul unei propoziţii sau fraze, 
punctul se pune, de regulă, după paranteză: „Numeralul 
ordinal îşi păstrează totdeauna articolul posesiv: a cincea 
sesiune, sesiunea a cincea (nu sesiunea cincea)" (îndrep- 
tar..., 1995, p. 55); 

când propoziţia sau fraza se află în întregime între paran- 
teze, punctul se pune în interiorul parantezei, iar după 
paranteză nu se mai foloseşte un alt punct: 


Unele substantive au o formă deosebită şi pentru vocativul 
singular: în -e substantivele masculine şi în -o cele feminine. 
(Alteori însă forma de vocativ este identică cu cea de nomi- 
nativ-acuzativ: frate, mamă.) (îndreptar..., 1995, p. 55) 


Regula este respectată de mulți lingvişti: Iorgu Iordan, 
1975, p. 231; Dumitru Irimia, 1999, p. 136; G.G. Neamţu, 1999, 
p. 7; G. Gruiţă, 1994, p. 134; G. Beldescu, 1995. într-un arti- 
col din Tribuna (Rad, 1998, p. 7), am arătat că această regulă 
poate părea pedantă, motiv pentru care nici măcar lingviştii 
nu o aplică în totalitate. Astfel, profesorul Theodor Hristea 
(1984), un campion al acribiei filologice (şi nu numai!), în 
următorul context, foloseşte punctul după paranteză: 


În lingvistică, astfel de cuvinte şi forme gramaticale se numesc 
Omografe, întrucât se scriu la fel, dar diferă prin accent şi, 
implicit, prin sensul pe care îl au. (Pentru omografe, vezi şi pag. 
22-23)." (p. 171). 


De altfel, nici chiar îndreptarul..., care stipulează o ase- 
menea normă, nu e consecvent, pentru că, la pagina 53, deci 
cu două pagini înainte de precizarea normei, dă următorul 
exemplu: 


Punctul apare şi înaintea propozițiilor sau a frazelor indepen- 
dente introduse prin conjuncţia şi, când aceasta nu are rolul ei 

obişnuit de conjuncţie coordonatoare, ci sugerează succesiunea 
neîntreruptă a unor acțiuni. (Cu acest rol conjuncția şi apare mai 
ales în stilul narativ). 


Un exemplu recent: 


(Titlurile de nobleţe sunt incongruente cu forma de singular a 
verbului utilizat. Desigur, tema dialogului de asemenea contras- 
tează cu titulaturile pretențioase.). 


După cum se vede, în acest caz autorul a pus punct atât 
înainte, cât şi după paranteză! Cred că ne aflăm în fața unei 
situații în care practica va fi mai puternică decât norma, iar 
folosirea punctului după paranteză se va generaliza. 

Punctul este utilizat în abrevieri: O.N.U., S.U.A. Tendinţa 
actuală este de a se renunța la aceste prescurtări, în favoarea 
celor fără punct: CDR, PDSR, ONU, SUA, PNŢCD. 

Punctul mai este utilizat în următoarele situații: 


- după anumite prescurtări: cap. („capitol"), ed. („ediţie"), 
op. cit. („opera citată"), prof. („profesor"), dr. („doctor”), 
În aceste situații, punctul este semn de ortografie; 

- după cifrele arabe care marchează subdiviziunile textului 
ştiinţific: 2.1.1; 2.1.2; 

- după notele de subsol sau referințele bibliografice: IL. Fune- 
riu, op. cit., p. 6 sau LI. Berg, Dicţionar de cuvinte, expresii, 
citate celebre. Ediţia a II-a revizuită şi adăugită, Editura 
Ştiinţifică, Bucureşti, 1969. 


Nu se pune punct în următoarele situaţii: 
- după titlurile de cărți, opere literare, muzicale etc.; 
- după simbolurile şi prescurtările din chimie, fizică sau 


matematică: km, kg, m, cm, A (amper), V (volt) etc.; 
- după punctele cardinale: E, V, N, S. 

Observație 


Punctul pune unele probleme de tehnoredactare. lată câteva 


reguli: 


* Nu se foloseşte spațiul (u) înaintea punctului: 
Greşit: Apa trece, pietrele rămân 
Corect: Apa trece, pietrele rămân. 

* După punct se lasă un singur spaţiu (când pe acelaşi rând 
începe un alt enunţ), deşi multe lucrări americane, chiar 
de dată recentă, folosesc un dublu spaţiu. Acest obicei a 
apărut probabil din dorința de a asigura textului un carac- 
ter mai „aerisit", deşi una dintre cele opt reguli ale lui 
Roger C. Parker afirmă: „Renunţă la obiceiul de a adăuga 
două spații după punct" (apud Funeriu, 1996, p. 282). 

Greşit: Copilăria lui se sfârşise. Intra în adolescența 
plină de neprevăzut. 
Corect: Copilăria lui se sfârşise. Intra în adolescența 
plină de neprevăzut. 

* O problemă disputată este dacă se lasă ori nu un spaţiu 
între abrevierile unor prenume succesive urmate de numele 
de familie scris întreg: I.uL. Caragiale sau I.L. Caragiale. 
I. Funeriu, un autor extrem de meticulos, recomandă cea 
de-a doua variantă: 

-  D.R. Popescu, nu D.uR. Popescu; 

-  N.D. Cocea, nu N.uD. Cocea; 

- LL. Caragiale, nu l.ulL. Caragiale. 

Găsim aceeaşi recomandare şi în câteva lucrări americane. 

* Nu se tastează spațiu după punct, nici când acesta separă 
grupe de numere ce exprimă date calendaristice (18.02.1955, 
nu 18. 02. 1955), conturi bancare etc. 


Mai nou, se obişnuieşte să nu se mai tasteze spaţiu în 
interiorul unor abrevieri precum: S.N.C.F.R., P.S.D., K.G.B., 

5.3. Semnul exclamării 


Acest semn marchează grafic intonaţia frazelor şi a propo- 

zițiilor exclamative şi imperative. El se utilizează şi după 

interjecțiile şi vocativele care exprimă diverse stări afective. 
Se pune semnul exclamării în următoarele cazuri: 


- după o propoziţie exclamativă: „Ce ochi frumoşi avea 
Margareta în seara aceea!" (Al. Vlahuţă); 

- după o propoziţie imperativă: „Fugiţi! Fugiţi!" (G. Galaction); 

- după interjecţii: „He-he-he! râse jupân Năstase, s-au trecut 
acele vremuri!" (M. Sadoveanu); 

- după titluri exprimate prin substantive în cazul vocativ: 
Absalom, Absalom! (titlul unui roman de W. Faulkner); 

- când autorul îşi exprimă îndoiala sau ironia față de cele 
exprimate în propoziţie, semnul exclamării ţinând locul 
cuvântului latinesc sic („chiar aşa"): „Am scris lui Barbu 
în franțuzeşte (!), ca să-l felicit pentru discursul său" 
(I.L. Caragiale); 

- în locul replicilor date prin mimică sau gesturi: 


„— Glumă e să mă arză odată cu o avere de om... 
— Patruzeci de mii de franci!... 
- 1!" (I.L. Caragiale). 


Trebuie reţinut faptul că, uneori, semnul exclamării se 
foloseşte în scrisori, după formula de adresare: „Salut!", 
„Fraţilor români!", „Stimaţi compatrioți!”. 

Dacă o interjecţie este urmată de un substantiv în vocativ, 
semnul exclamării este înlocuit de virgulă: „O, mamă, dulce 
mamă, din negură de vremi/ Pe freamătul de frunze la tine tu 
mă chemi" (M. Eminescu). 

Ca şi în cazul semnului întrebării, după semnul exclamării, 
„inițiala majusculă marchează începutul altui enunţ şi presu- 
pune o pauză precedentă mai lungă, pe când inițiala mică 
semnalează continuarea comunicării în acelaşi enunț şi o 
pauză interioară mai mică, deci un tempo mai grăbit al 
vorbirii" (Beldescu, 1995, p. 72): „Vai de mine! nu-i bună 
asta!" (L.L. Caragiale); „Domnilor!... Onorabili cetățeni!... Fra- 
ților!..." (L.L. Caragiale). 

După o propoziţie exclamativă se pune punct doar dacă 
aceasta este într-un citat: „Din schița lui Caragiale a reținut 
doar îndemnul: «a Peleş! şi mai iute!»". 

Uneori, se pot utiliza mai multe semne de exclamare, în 
funcție de caracterul emotiv al comunicării: „Atunci!!! e-ngro- 


54. Virgula 


Dintre toate semnele de punctuație, virgula este cel mai des 
întrebuințată şi, din această cauză, creează cele mai multe 
probleme. Conform îndreptarului..., virgula 


delimitează grafic unele propoziţii în cadrul frazei şi unele părți 
de propoziţie în cadrul propoziției. Virgula arată felul în care 
fraza şi propoziția se despart în elementele lor constitutive, pe 
baza raporturilor sintactice dintre ele. Aceasta este funcția gra- 
maticală a virgulei (p. 63). 


Regimul folosirii virgulei trebuie studiat în propoziţie şi în 
frază. 

5.4.1. Folosirea virgulei în propoziţie 


Se pune virgulă în următoarele situații: 


între părți de propoziţie de acelaşi fel (subiecte, predicate, 
nume predicative, complemente, atribute), dacă acestea 
nu sunt legate prin conjuncția copulativă şi ori prin con- 
juncția disjunctivă sau: „Chipul rumen, gura fragedă, apele 
ochilor şi focul părului spuneau atâta frumusețe cuteză- 
toare şi iritantă" (G. Galaction); 

în locul unui verb, predicativ sau auxiliar, omis prin elipsă: 
„Adesea, puse alături, caietul lui ai fi zis că este modelul 
de caligrafie tipărit, iar modelul de caligrafie, scris de 


mână" (I.L. Caragiale). 


Observaţie 


Considerăm că ar fi mai sugestivă elipsa verbului prin utiliza- 
rea liniei de pauză („iar modelul de caligrafie - scris de mână"), 
mai ales că, în asemenea context, linia de pauză este flancată 
de blancuri, care fac şi mai vizibilă elipsa. 


când izolează un substantiv de o apoziție explicativă: 
„Zeus, feciorul lui Cronos, făcu semn din sprânceană că 
primeşte" (Al. Odobescu); 

construcţiile gerunziale şi participiale, cu sau fără deter- 
minări, aşezate la începutul frazei se despart prin virgulă: 
„Fiind mediocru şi ca învăţătură, şi ca inteligență, n-a 
putut să izbutească" (G. Galaction); 

se pune virgulă între complementele circumstanțţiale aşe- 
zate între subiect şi predicat, dar numai când subiectul 
este aşezat înainte de predicat: „Povestea bătrână, în 
măreția codrului, aduce înfiorări pe chipurile lor trudite" 
(M. Sadoveanu); 

se despart prin virgulă substantivele în cazul vocativ: „Am 
trei copii, Costică!" (I.L. Caragiale), „Deşteaptă-te, române!"; 
după interjecții se pune virgulă: „Ei, ce veste ne mai aduci 
de pe la târg?" (|. Creangă). 


Observație 


După interjecție se poate pune, aşa cum am văzut, şi semnul 
exclamării. Când interjecțţiile sunt urmate de un substantiv cu 
care formează în rostire o unitate, nu se pune niciun semn: 
„Bre Ilie, vină-ncoace!" (M. Sadoveanu), „Măi animalule!" (cele- 
brul apelativ al lui Ion Iliescu, adresat la Constanţa lui Paul 
Pârvu, pe atunci ziarist în presa scrisă). 


conjuncția aşadar şi locuţiunea conjuncțională prin urmare, 
aşezate în interiorul unei propoziţii, se pun între virgule: 
„Sâmbătă, aşadar, de la amiazi, amândouă aceste doamne 
încep să se pregătească de plecare" (I.L. Caragiale). 


Interdicții de folosire a virgulei în propoziţie: 


nu se desparte prin virgulă subiectul de predicat: „Manoilă 
se uita la gura ei cu admirație" (M. Sadoveanu); 

nu se despart prin virgulă părţile de propoziţie de acelaşi 
fel, legate prin conjuncția copulativă Azori prin sau: „Dis- 
cuta dacă femeia are sau nu un suflet" (G. Galaction); 
complementele directe şi indirecte ce urmează după pre- 
dicat nu se despart prin virgulă: „El a măritat pe fiică-sa 
după un om bun şi harnic" (|. Creangă); 

interjecția ia nu se desparte de verbul următor, cu care 
formează o unitate: „la fii bun dumneata şi-i pune imediat 
la loc" (I.L. Caragiale); 

conjuncțiile însă, deci şi adverbul totuşi, plasate în inte- 
riorul unei propoziții, nu se despart prin virgulă: „Numai 
în cugetele cele mai eminente ale veacului păgân, fără 

însă ca nimeni să bănuiască, amurgul contimporan avea 


tonuri şi clarități" (G. Galaction). 


5.4.2. Folosirea virgulei în frază 


Coordonarea: 


se pune virgulă între propoziţiile coordonate prin juxtapu- 
nere : „Mi-ai făcut un bine, ţi l-am făcut şi eu" (M. Eminescu); 
se pune virgulă între coordonatele copulative, legate prin 
nici, nu numai, ci şi: „Nu caut vorbe pe ales,/ Nici ştiu 
cum aş începe" (M. Eminescu); 

se pune virgulă între coordonatele adversative legate prin 
dar, iar, însă, ci: „| se părea că nu fuge, ci cade din înaltul 
ceriului" (M. Eminescu); 

se pune virgulă între coordonatele disjunctive, când amân- 
două încep cu ba, când, fie, ori, sau: „Fie că plec, fie că 
nu plec, tot aşa rămânem". 


O atenţie deosebită necesită coordonatele legate prin şi 


copulativ ori prin sau, care nu se despart prin virgulă: „Dum- 


neata cercetezi şi numeri marfa şi pui banii pe masă" (Beldescu, 
1995, p. 152). 


Subordonarea  .- 


propozițiile subiective şi predicative nu se despart de re- 
gentă prin virgulă, indiferent de locul lor în cadrul aces- 
teia : „Cine se scoală de dimineaţă departe ajunge"; „Cine 
ştie câştigă"; „Problema este ce va face după absolvire"; 
subordonatele atributive (izolate) se despart prin virgulă de 
regentele lor + „Mesrur a adus pe Abu-Hasan într-altă odaie, 
unde aşteptau o droaie de cântărețe" (I.L. Caragiale); 

completivele directe şi indirecte se despart, de obicei, prin 
virgulă când sunt aşezate înaintea regentei: „Că trenul 

plecase de zece minute, a aflat înainte de a sosi la gară"; 
„Bucuros că vremea era frumoasă, şi-a continuat drumul". 
Când urmează după regentă, cele două subordonate nu se 
despart prin virgulă de regenta lor: „Acum simţea că i-a 
dispărut frica"; „Mă tem că va veni ploaia"; 
circumstanțiala de loc ce urmează după regentă nu se 
desparte prin virgulă de aceasta. Când o precedă, cu mici 
excepții, se desparte prin virgulă : „M-am oprit unde mi s-a 
spus inițial"; „Unde mi s-a spus inițial, acolo m-am oprit"; 
în general, când precedă regenta, circumstanțiala de timp 
se desparte de regentă prin virgulă, iar când urmează 
regentei, nu se desparte prin virgulă de aceasta: „Când 
ajunse în poiană, Lizuca privi cu atenție în jur" vs „Lizuca 
privi cu atenţie în jur când ajunse în poiană"; 

de obicei, circumstanţiala de mod se desparte prin virgulă 
de regenta ei când se află înaintea acesteia şi întotdeauna 
când este intercalată. Când urmează regentei, se desparte 
de ea prin virgule, dacă nu se insistă asupra subordonatei: 
„Cum îţi vei aşterne, aşa vei dormi" vs „Vei dormi cum îţi 
vei aşterne"; „Merse încet, ca şi cum i s-ar fi terminat 
puterile, până la marginea drumului"; 


în general, circumstanţiala cauzală se desparte prin virgulă 
de regenta ei, indiferent de poziție: „N-am mai plecat în 
excursie, fiindcă a plouat toată ziua" vs „Fiindcă a plouat 
toată ziua, n-am mai plecat în excursie"; 

circumstanțiala finală se desparte de regenta ei prin virgulă, 
dacă se află înaintea acesteia. Când îi urmează, se desparte 
prin virgulă numai când vrem să subliniem că este un 
element esențial în frază: „Ca să ajungem la epoca insti- 
tuirii ei, trebuie să suim până aproape de leagănul bisericii 
(L.L. Caragiale); „Se duce drept la frate-său, ca să-i ducă 
bucuria (|. Creangă)"; „Veniseră la Călifar ca să-l pedep- 


seasca ; 

-  circumstanţiala condițională se desparte de regenta ei prin 
virgulă, indiferent de poziția pe care o are, cu excepția 
cazului când se insistă în mod deosebit asupra condiţio- 
nalei (caz în care nu se desparte prin virgulă): „în caz că 
mergi la seminar, te însoțesc şi eu" vs „Le însoțesc şi eu, în 
caz că mergi la seminar"; „Mergem la cursuri, dacă timpul 
este frumos"; 

- subordonata concesivă se desparte întotdeauna prin vir- 
gulă de regenta ei, indiferent de poziţia față de aceasta: 
„Cu toate că întunericul s-a lăsat deplin, domnişoara vede" 
(M. Sadoveanu); „Cetatea n-avem de gând să i-o dăm cu 
una cu două, măcar că nu sunt în ea nici averi, nici 
merinde" (C. Negruzzi); 

- subordonata consecutivă urmează întotdeauna după regenta 
ei şi se desparte, în general, prin virgulă de aceasta: „I-oi 
face eu cumătrului una, de şi-a muşca labele (|. Creangă). 


O atenţie deosebită trebuie acordată propoziţiilor inci- 
dente, intercalate într-o frază, care se despart prin virgulă sau 
linii de pauză: „la citeşte-mi-o şi mie, zise Grigoriță cum stătea 
cu fața-n sus şi căsca, să văd ce prostie ai scris" (C. Hogaş). 


55. Punctul şi virgula 


Punctul şi virgula constituie un semn de punctuație care 
marchează, de obicei, o pauză mai mare decât cea redată 
prin virgulă, dar mai mică decât cea exprimată prin punct. 
Punctul şi virgula despart propoziţii sau grupuri de propoziții 
care formează unități relativ independente în cadrul unei 
fraze. De multe ori, folosirea punctului şi a virgulei rămâne la 
aprecierea scriitorului, căci pauza astfel notată ar putea fi 
marcată prin punct sau prin virgulă, fără ca sensul frazei să 

aibă de suferit. In general, utilizarea acestui semn de punc- 


tuaţie nu constituie prilejul unor erori în scris: 


Un râs; obrazul învăpăiat; o piruetă fluturând fustele; altă 
gâlgâire sonoră de hohot; privirea strecurată cu nevinovată 
şiretenie pe sub gene (Beldescu, 1995, p. 174); 


Euforia după '89 a fost generală; nu s-a mai întrerupt curentul; 
caloriferele s-au încins miraculos; am primit apă caldă nonstop; 
la PECO îți dădeau benzină cu 9 lei şi nu te mai întrebau de bon; 
la pâine nu mai arătai buletinul... (Funeriu, 1995, p. 255). 


5.6. Două puncte 


Acest semn de punctuație are următoarea utilitate: 


anunţă vorbirea directă sau o enumerare, o explicaţie, o con- 
cluzie şi marchează totodată o pauză, în genere mai mică decât 
pauza indicată de punct. Ele se pun atât la sfârşitul unei fraze, 
cât şi în interiorul ei (îndreptar..., 199, p. 76). 


„Erau în casa aceea trei oameni: Busuioc, Iorgovan, Sofron'" 
(|. Slavici). 

Uneori, cele două puncte pot suplini virgula sau pauza: 
„Sufletul vostru: un înger, inima voastră: o liră..." (M. Eminescu). 

După două puncte, cuvântul care urmează poate fi scris 
cu majusculă sau cu minusculă, în funcţie de context. De cele 
mai multe ori, este folosită minuscula: „Veniţi s privighetoarea 
cântă şi liliacul e-nflorit!" (Al. Macedonski). 


Observaţie 


În unele limbi, cele două puncte pot fi folosite şi în alte con- 
texte. De pildă, în limba engleză, ele sunt folosite între oră şi 
minute (5:30). 

C.I.A. etc. Aşa cum am mai afirmat, aceste abrevieri se scriu şi fără punct: 
SNCER, PSD, KGB, CIA etc. Atrag atenţia cî procedeul nu trebuie generalizat sub 
nicio formă şi în cazul numelor de persoane. aşa cum am văzut deja în presă: CV 


Tudlor, NC Munteanu. 


5.2. Semnul întrebării 


Acest semn a apărut prin secolul al XVI-lea, după modelul scrierii greceşti, fiind 
redat prin punct şi virgulă. După un secol, semnul întrebării este folosit într-o 
formă asemănătoare cu cea de astăzi. Faptul că semnul întrebării se pune doar la 
sfârşitul propoziţiilor şi al frazelor interogative poate crea anumite dificultăți 
pentru cititor, care nu cunoaşte de la început sensul interogativ al propoziției sau 
frazei respective. Pentru a remedia acest neajuns. limba spaniolă, de pildă, 
foloseşte semnul întrebării în formă răsturnată şi la începutul propoziției sau al 
frazei. Sub influenţa limbii spaniole, s-a încercat şi la noi introducerea acestei 
metode, dar procedeul a rămas izolat. În general, nici acest semn nu creează mari 


dificultăţi. lată câteva reguli de utilizare a semnului întrebării 


— după cuvinte, grupuri de cuvinte, propoziţii sau fraze cu caracter interogativ: 
„Iar vrei să te pupe cucul armenesc şi să te spurce, ca să nu-ţi meargă bine 
toată ziua?" (|. Creangă) sau „Să fie şi din cauza absenței oricărui cuvânt 
însoțitor, iarăşi ca atunci când este are funcţie predicativă?" (1. Iordan), 

— într-o conversaţie, când unul dintre interlocutori răspunde prin mimică şi 


gesturi: 


„- Ei, da! şi Costică... _? 


- Costică Arion..." (I.L. Caragiale); 

după titlurile constituite din propoziţii interogative directe: 


Ce-i de făcut? (N. Cernîşevski). 


Nu se utilizează semnul întrebării după propoziţii intero- 
gative indirecte, inclusiv atunci când acestea se constituie în 
titluri „Cum am învățat româneşte" (C. Negruzzi); „Se-ntreabă 
ce sî facî" (G. Topîrceanu); „Gheorghieş, copilul, are să-l 
întrebe ce i-a adus de la târg” (Beldescu, 1995, p. 84); „Cum 
îi numesc pe vrânceni vecinii şi cum îi numesc pe aceştia 
vrâncenii" (Beldescu, 1995, p. 85). 

În legătură cu folosirea iniţialei majuscule, G. Beldescu 


(1995) face următoarea precizare: 


După semnul întrebării şi semnul exclamării, inițiala majusculă 

marchează începutul altui enunţ şi presupune o pauză prece- 

dentă mai lungă, pe când inițiala mică semnalează continuarea 

comunicării în acelaşi enunţ şi o pauză interioară mai mică, deci 

un tempo mai grăbit al vorbirii (p. 72). 

Exemple: „Da' slănină nu-i în pod? unt nu-i? ouă nu-s?" 
(I. Creangă); „Ce e cartea asta? De cine e? De unde vine? Ce 
scrie în ea? Ce gânduri ai cu ea? De ce ai cumpărat-o?" 
(Beldescu, 1995, p.91). 

Trebuie reținut faptul că după o propoziţie care se termină 
. cu semnul întrebării nu se pune punct, decât dacă aceasta 
. constituie un citat reprodus între ghilimele: 

Sî ne oprim la replica: „Înţelegi sau nu înţelegi?”. 
Uneori, semnul întrebării poate fi folosit simultan cu cel al 
exclamării: „Tu eşti, mă, tragedianule?!" (G. Galaction). 

Între text şi semnul întrebării nu se lasă blanc (spaţiu alb), 


aşa cum procedează unii tehnoredactori. 

5.3. Semnul exclamării 


Acest semn marchează grafic intonaţia frazelor şi a propo- 

zițiilor exclamative şi imperative. El se utilizează şi după 

interjecțiile şi vocativele care exprimă diverse stări afective. 
Se pune semnul exclamării în următoarele cazuri: 


- după o propoziţie exclamativă: „Ce ochi frumoşi avea 
Margareta în seara aceea!" (Al. Vlahuţă); 

- după o propoziţie imperativă: „Fugiţi! Fugiţi!" (G. Galaction); 

- după interjecţii: „He-he-he! râse jupân Năstase, s-au trecut 
acele vremuri!" (M. Sadoveanu); 

- după titluri exprimate prin substantive în cazul vocativ: 
Absalom, Absalom! (titlul unui roman de W. Faulkner); 

- când autorul îşi exprimă îndoiala sau ironia față de cele 
exprimate în propoziţie, semnul exclamării ţinând locul 
cuvântului latinesc sic („chiar aşa"): „Am scris lui Barbu 
în franțuzeşte (!), ca să-l felicit pentru discursul său" 
(I.L. Caragiale); 

- în locul replicilor date prin mimică sau gesturi: 


„— Glumă e să mă arză odată cu o avere de om... 
— Patruzeci de mii de franci!... 
- 1!" (I.L. Caragiale). 


Trebuie reţinut faptul că, uneori, semnul exclamării se 
foloseşte în scrisori, după formula de adresare: „Salut!", 
„Fraţilor români!", „Stimaţi compatrioți!”. 

Dacă o interjecţie este urmată de un substantiv în vocativ, 
semnul exclamării este înlocuit de virgulă: „O, mamă, dulce 
mamă, din negură de vremi/ Pe freamătul de frunze la tine tu 
mă chemi" (M. Eminescu). 

Ca şi în cazul semnului întrebării, după semnul exclamării, 
„inițiala majusculă marchează începutul altui enunţ şi presu- 
pune o pauză precedentă mai lungă, pe când inițiala mică 
semnalează continuarea comunicării în acelaşi enunț şi o 
pauză interioară mai mică, deci un tempo mai grăbit al 
vorbirii" (Beldescu, 1995, p. 72): „Vai de mine! nu-i bună 
asta!" (L.L. Caragiale); „Domnilor!... Onorabili cetățeni!... Fra- 
ților!..." (L.L. Caragiale). 

După o propoziţie exclamativă se pune punct doar dacă 
aceasta este într-un citat: „Din schița lui Caragiale a reținut 
doar îndemnul: «a Peleş! şi mai iute!»". 

Uneori, se pot utiliza mai multe semne de exclamare, în 
funcție de caracterul emotiv al comunicării: „Atunci!!! e-ngro- 


54. Virgula 


Dintre toate semnele de punctuație, virgula este cel mai des 
întrebuințată şi, din această cauză, creează cele mai multe 
probleme. Conform îndreptarului..., virgula 


delimitează grafic unele propoziţii în cadrul frazei şi unele părți 
de propoziţie în cadrul propoziției. Virgula arată felul în care 
fraza şi propoziția se despart în elementele lor constitutive, pe 
baza raporturilor sintactice dintre ele. Aceasta este funcția gra- 
maticală a virgulei (p. 63). 


Regimul folosirii virgulei trebuie studiat în propoziţie şi în 
frază. 

5.4.1. Folosirea virgulei în propoziţie 


Se pune virgulă în următoarele situații: 


între părți de propoziţie de acelaşi fel (subiecte, predicate, 
nume predicative, complemente, atribute), dacă acestea 
nu sunt legate prin conjuncția copulativă şi ori prin con- 
juncția disjunctivă sau: „Chipul rumen, gura fragedă, apele 
ochilor şi focul părului spuneau atâta frumusețe cuteză- 
toare şi iritantă" (G. Galaction); 

în locul unui verb, predicativ sau auxiliar, omis prin elipsă: 
„Adesea, puse alături, caietul lui ai fi zis că este modelul 
de caligrafie tipărit, iar modelul de caligrafie, scris de 


mână" (I.L. Caragiale). 


Observaţie 


Considerăm că ar fi mai sugestivă elipsa verbului prin utiliza- 
rea liniei de pauză („iar modelul de caligrafie - scris de mână"), 
mai ales că, în asemenea context, linia de pauză este flancată 
de blancuri, care fac şi mai vizibilă elipsa. 


când izolează un substantiv de o apoziție explicativă: 
„Zeus, feciorul lui Cronos, făcu semn din sprânceană că 
primeşte" (Al. Odobescu); 

construcţiile gerunziale şi participiale, cu sau fără deter- 
minări, aşezate la începutul frazei se despart prin virgulă: 
„Fiind mediocru şi ca învăţătură, şi ca inteligență, n-a 
putut să izbutească" (G. Galaction); 

se pune virgulă între complementele circumstanțţiale aşe- 
zate între subiect şi predicat, dar numai când subiectul 
este aşezat înainte de predicat: „Povestea bătrână, în 
măreția codrului, aduce înfiorări pe chipurile lor trudite" 
(M. Sadoveanu); 

se despart prin virgulă substantivele în cazul vocativ: „Am 
trei copii, Costică!" (I.L. Caragiale), „Deşteaptă-te, române!"; 
după interjecții se pune virgulă: „Ei, ce veste ne mai aduci 
de pe la târg?" (|. Creangă). 


Observație 


După interjecție se poate pune, aşa cum am văzut, şi semnul 
exclamării. Când interjecțţiile sunt urmate de un substantiv cu 
care formează în rostire o unitate, nu se pune niciun semn: 
„Bre Ilie, vină-ncoace!" (M. Sadoveanu), „Măi animalule!" (cele- 
brul apelativ al lui Ion Iliescu, adresat la Constanţa lui Paul 
Pârvu, pe atunci ziarist în presa scrisă). 


conjuncția aşadar şi locuţiunea conjuncțională prin urmare, 
aşezate în interiorul unei propoziţii, se pun între virgule: 
„Sâmbătă, aşadar, de la amiazi, amândouă aceste doamne 
încep să se pregătească de plecare" (I.L. Caragiale). 


Interdicții de folosire a virgulei în propoziţie: 


nu se desparte prin virgulă subiectul de predicat: „Manoilă 
se uita la gura ei cu admirație" (M. Sadoveanu); 

nu se despart prin virgulă părţile de propoziţie de acelaşi 
fel, legate prin conjuncția copulativă Azori prin sau: „Dis- 
cuta dacă femeia are sau nu un suflet" (G. Galaction); 
complementele directe şi indirecte ce urmează după pre- 
dicat nu se despart prin virgulă: „El a măritat pe fiică-sa 
după un om bun şi harnic" (|. Creangă); 

interjecția ia nu se desparte de verbul următor, cu care 
formează o unitate: „la fii bun dumneata şi-i pune imediat 
la loc" (I.L. Caragiale); 

conjuncțiile însă, deci şi adverbul totuşi, plasate în inte- 
riorul unei propoziții, nu se despart prin virgulă: „Numai 
în cugetele cele mai eminente ale veacului păgân, fără 

însă ca nimeni să bănuiască, amurgul contimporan avea 


tonuri şi clarități" (G. Galaction). 


5.4.2. Folosirea virgulei în frază 


Coordonarea: 


se pune virgulă între propoziţiile coordonate prin juxtapu- 
nere : „Mi-ai făcut un bine, ţi l-am făcut şi eu" (M. Eminescu); 
se pune virgulă între coordonatele copulative, legate prin 
nici, nu numai, ci şi: „Nu caut vorbe pe ales,/ Nici ştiu 
cum aş începe" (M. Eminescu); 

se pune virgulă între coordonatele adversative legate prin 
dar, iar, însă, ci: „| se părea că nu fuge, ci cade din înaltul 
ceriului" (M. Eminescu); 

se pune virgulă între coordonatele disjunctive, când amân- 
două încep cu ba, când, fie, ori, sau: „Fie că plec, fie că 
nu plec, tot aşa rămânem". 


O atenţie deosebită necesită coordonatele legate prin şi 


copulativ ori prin sau, care nu se despart prin virgulă: „Dum- 


neata cercetezi şi numeri marfa şi pui banii pe masă" (Beldescu, 
1995, p. 152). 


Subordonarea: 


propozițiile subiective şi predicative nu se despart de re- 
gentă prin virgulă, indiferent de locul lor în cadrul aces- 
teia : „Cine se scoală de dimineaţă departe ajunge"; „Cine 
ştie câştigă"; „Problema este ce va face după absolvire"; 
subordonatele atributive (izolate) se despart prin virgulă de 
regentele lor + „Mesrur a adus pe Abu-Hasan într-altă odaie, 
unde aşteptau o droaie de cântărețe" (I.L. Caragiale); 

completivele directe şi indirecte se despart, de obicei, prin 
virgulă când sunt aşezate înaintea regentei: „Că trenul 

plecase de zece minute, a aflat înainte de a sosi la gară"; 
„Bucuros că vremea era frumoasă, şi-a continuat drumul". 
Când urmează după regentă, cele două subordonate nu se 
despart prin virgulă de regenta lor: „Acum simţea că i-a 
dispărut frica"; „Mă tem că va veni ploaia"; 
circumstanțiala de loc ce urmează după regentă nu se 
desparte prin virgulă de aceasta. Când o precedă, cu mici 
excepții, se desparte prin virgulă : „M-am oprit unde mi s-a 
spus inițial"; „Unde mi s-a spus inițial, acolo m-am oprit"; 
în general, când precedă regenta, circumstanțiala de timp 
se desparte de regentă prin virgulă, iar când urmează 
regentei, nu se desparte prin virgulă de aceasta: „Când 
ajunse în poiană, Lizuca privi cu atenție în jur" vs „Lizuca 
privi cu atenţie în jur când ajunse în poiană"; 

de obicei, circumstanţiala de mod se desparte prin virgulă 
de regenta ei când se află înaintea acesteia şi întotdeauna 
când este intercalată. Când urmează regentei, se desparte 
de ea prin virgule, dacă nu se insistă asupra subordonatei: 
„Cum îţi vei aşterne, aşa vei dormi" vs „Vei dormi cum îţi 
vei aşterne"; „Merse încet, ca şi cum i s-ar fi terminat 
puterile, până la marginea drumului"; 


în general, circumstanţiala cauzală se desparte prin virgulă 
de regenta ei, indiferent de poziție: „N-am mai plecat în 
excursie, fiindcă a plouat toată ziua" vs „Fiindcă a plouat 
toată ziua, n-am mai plecat în excursie"; 

circumstanțiala finală se desparte de regenta ei prin virgulă, 
dacă se află înaintea acesteia. Când îi urmează, se desparte 
prin virgulă numai când vrem să subliniem că este un 
element esențial în frază: „Ca să ajungem la epoca insti- 
tuirii ei, trebuie să suim până aproape de leagănul bisericii 
(L.L. Caragiale); „Se duce drept la frate-său, ca să-i ducă 
bucuria (|. Creangă)"; „Veniseră la Călifar ca să-l pedep- 


seasca ; 

-  circumstanţiala condițională se desparte de regenta ei prin 
virgulă, indiferent de poziția pe care o are, cu excepția 
cazului când se insistă în mod deosebit asupra condiţio- 
nalei (caz în care nu se desparte prin virgulă): „în caz că 
mergi la seminar, te însoțesc şi eu" vs „Le însoțesc şi eu, în 
caz că mergi la seminar"; „Mergem la cursuri, dacă timpul 
este frumos"; 

- subordonata concesivă se desparte întotdeauna prin vir- 
gulă de regenta ei, indiferent de poziţia față de aceasta: 
„Cu toate că întunericul s-a lăsat deplin, domnişoara vede" 
(M. Sadoveanu); „Cetatea n-avem de gând să i-o dăm cu 
una cu două, măcar că nu sunt în ea nici averi, nici 
merinde" (C. Negruzzi); 

- subordonata consecutivă urmează întotdeauna după regenta 
ei şi se desparte, în general, prin virgulă de aceasta: „I-oi 
face eu cumătrului una, de şi-a muşca labele (|. Creangă). 


O atenţie deosebită trebuie acordată propoziţiilor inci- 
dente, intercalate într-o frază, care se despart prin virgulă sau 
linii de pauză: „la citeşte-mi-o şi mie, zise Grigoriță cum stătea 
cu fața-n sus şi căsca, să văd ce prostie ai scris" (C. Hogaş). 


55. Punctul şi virgula 


Punctul şi virgula constituie un semn de punctuație care 
marchează, de obicei, o pauză mai mare decât cea redată 
prin virgulă, dar mai mică decât cea exprimată prin punct. 
Punctul şi virgula despart propoziţii sau grupuri de propoziții 
care formează unități relativ independente în cadrul unei 
fraze. De multe ori, folosirea punctului şi a virgulei rămâne la 
aprecierea scriitorului, căci pauza astfel notată ar putea fi 
marcată prin punct sau prin virgulă, fără ca sensul frazei să 

aibă de suferit. In general, utilizarea acestui semn de punc- 


tuaţie nu constituie prilejul unor erori în scris: 


Un râs; obrazul învăpăiat; o piruetă fluturând fustele; altă 
gâlgâire sonoră de hohot; privirea strecurată cu nevinovată 
şiretenie pe sub gene (Beldescu, 1995, p. 174); 


Euforia după '89 a fost generală; nu s-a mai întrerupt curentul; 
caloriferele s-au încins miraculos; am primit apă caldă nonstop; 
la PECO îți dădeau benzină cu 9 lei şi nu te mai întrebau de bon; 
la pâine nu mai arătai buletinul... (Funeriu, 1995, p. 255). 


5.6. Două puncte 


Acest semn de punctuație are următoarea utilitate: 


anunţă vorbirea directă sau o enumerare, o explicaţie, o con- 
cluzie şi marchează totodată o pauză, în genere mai mică decât 
pauza indicată de punct. Ele se pun atât la sfârşitul unei fraze, 
cât şi în interiorul ei (îndreptar..., 199, p. 76). 


„Erau în casa aceea trei oameni: Busuioc, Iorgovan, Sofron'" 
(|. Slavici). 

Uneori, cele două puncte pot suplini virgula sau pauza: 
„Sufletul vostru: un înger, inima voastră: o liră..." (M. Eminescu). 

După două puncte, cuvântul care urmează poate fi scris 
cu majusculă sau cu minusculă, în funcţie de context. De cele 
mai multe ori, este folosită minuscula: „Veniţi s privighetoarea 
cântă şi liliacul e-nflorit!" (Al. Macedonski). 


Observaţie 


În unele limbi, cele două puncte pot fi folosite şi în alte con- 
texte. De pildă, în limba engleză, ele sunt folosite între oră şi 
minute (5:30). 

5.7. Semnele citării (ghilimelele) 


Ghilimelele au început să fie folosite de prin secolul al XVII-lea, 
fiind create de către un presupus tipograf francez, Guillaume, 
de la care li se trage şi denumirea. Guillaume a creat aşa-zisele 
ghilimele franceze («...»). Acest semn de punctuație a fost extins 
apoi şi în alte culturi, în diverse forme: englezii folosesc ghi- 
limelele alcătuite dintr-un fel de virgule, plasate la „umărul" 
cuvintelor ("..."), în timp ce germanii au ales o altă formă gra- 
fică (»...«). Modelul generalizat în cultura română este ,...". 

Semnele citării sau ghilimelele se folosesc atunci când 
reproducem întocmai un text scris sau rostit de cineva: 
„Cineva mă luă de mână şi-mi zise, sărutându-mă pe amândoi 
obrajii: «lorgule, Iorgule, plângi, lorgule, pe acela care nu se 
va mai întoarce!»" (B.Şt. Delavrancea). 

Uneori, semnele citării pot exprima ironia: „Prietenii țin să 
afle pentru care afacere «foarte serioasă» a venit în capitală 
munteanul lor" (I.L. Caragiale). 

În lucrările de lingvistică, se obişnuieşte ca sensul unui 
cuvânt să se dea între ghilimele: 


Unele neologisme intrate în limba română nu au şansa gene- 
ralizării : a acuşa „a naşte" sau a badina „a glumi'. Nouă ni se 
pare mai sugestivă varianta: a acuşa = „a naşte!. 


Se întâmplă uneori ca în interiorul unui citat să apară un 
alt citat. Recomandarea este ca, în asemenea cazuri, să se 
folosească ambele tipuri de ghilimele: „Fiecare plecare «la 
țară» îi producea o imensă bucurie”. 

Mai există un tip de ghilimele, pe care I. Funeriu le 
numeşte „ghilimele iterative", folosite în enumerări şi tabele, 
pentru a evita repetarea aceluiaşi cuvânt de prea multe ori 
(Funeriu, 1995, p- 130): 

Volga 3 531 kilometri 

Dunărea 2 860" 

Ural 2828" 
Nipru 2 201" 


În ceea ce priveşte ghilimelele finale, I. Funeriu precizează : 


Ghilimelele se pun fie după punctul final, fie înainte de acesta, 
după cum cere fraza: când citatul reprezintă o propoziţie sau o 
frază completă (încheiată), ghilimelele stau după punct, iar când 
citatul este o propoziţie sau o frază incompletă, acestea se pun 
înaintea punctului (1995, p. 134). 


Nu se lasă blanc între ghilimele şi cuvântul care urmează 
sau cel anterior. Un tehnoredactor bun trebuie să ştie că 
ghilimelele inițiale nu au ce căuta niciodată la sfârşit de rând, 
după cum un rând nu poate începe cu ghilimele finale. 

I. Funeriu, care a consacrat ghilimelelor un întreg capitol 
în lucrarea sa, Principii şi norme de tehnoredactare computeri- 
zată, afirmă: 


Cine urmăreşte problema, din curiozitate sau din interes profesio- 
nal, observă imediat realitatea că, de când au apărut programele 
computerizate, aproape fiecare publicaţie foloseşte ghilimelele 
sale. Ba mai mult, dacă revistele, ziarele sau editurile au angajați 
mai mulţi operatori pe computer, se întâmplă ca, în interiorul ace- 
leiaşi publicaţii, să găsim inconstanţe grafice la tot pasul (p. 123). 


Pentru a atrage atenția asupra dispersiei dezarmante în 
folosirea ghilimelelor, I. Funeriu a realizat o interesantă „co- 
lecţie" : 

ADEVĂRUL [...”], ln...“ [n.-. ["]: 
CAȚAVENCU [,...”), ...",[.. [i]; 
COTIDIANUL ["..:"), [es], Ls: 
EVENIMENTUL ZILEI ["..."], (,...%], bl le]; 
EXPRES ["..."], (4...) (..."1,[...9; 
RENAŞTEREA BĂNĂȚEANĂ [”..."], [....", [..”]; 
ROMÂNIA LIBERĂ [”...”), ”...",(...“]; 
TIMIŞOARA [,...7], "...7, P...”]; 

ZIUA) pf], Pi Pra bose 


L 


Dispersie dezarmantă în folosirea ghilimelelor (apud 1. Funeriu, 
Principii şi norme de tehnoredactare computerizată, Editura 
Amarcord, Timişoara, 1995, p. 123) 


5.8. Linia de dialog sau de pauză 


Acelaşi semn de punctuație - un fel de cratimă dublă! - are 
două funcţii diferite: 


— ca linie de dialog, marchează începutul vorbirii fiecărei 
persoane care participă la discuţie; 

- ca linie de pauză, redă pauza dintre diferitele părți ale 
propoziției, dintre propoziţii sau fraze. 


Linia de dialog nu creează, în general, niciun fel de dificul- 
tăți în folosire. Menţionăm că, în ultima vreme, probabil din 
nevoia de a economisi spaţiul tipografic sau de a urma 
modelul din alte literaturi (cea italiană, de exemplu), se 
renunţă la folosirea liniei de dialog în favoarea ghilimelelor, 
cuvintele sau propoziţiile aflate între ghilimele nemaiînce- 
pând cu alineat. Aşa sunt scrise, de pildă, ultimele romane 
ale lui Augustin Buzura. 

Linia de pauză se foloseşte în interiorul unei propoziţii sau 
fraze, pentru a delimita cuvinte şi construcții intercalate, ea 
având aici rolul parantezelor (motiv pentru care unii cercetători 

o numesc „paranteză orizontală"): „Moşneagul nostru — Ilie 
Aldea a lui lon — era om vechi" (M. Sadoveanu). 

Linia de pauză poate marca, în construcțiile eliptice, lipsa 
predicatului sau a verbului copulativ: „în stânga — margine 


de pădure, până la râpa unui pârâu" (M. Sadoveanu). 


Observaţie 


Linia de pauză nu poate suplini, în unele situații speciale, şi 
virgula. în cazul în care contextul impune şi folosirea virgulei, 


aceasta se pune după linia de pauză: 


Greşit: Se vor folosi fie steluțe — dacă nu sunt prea 
numeroase, - fie cifre urmate de o paranteză. 
Corect: Se vor folosi fie steluțe - dacă nu sunt prea 
numeroase -, fie cifre urmate de o paranteză. 


Linia de pauză se mai foloseşte şi în situațiile în care avem 
un cuvânt compus scris cu cratimă: americano — sud-coreean-, 


nord - nord-vest etc. 


5.9. Paranteza 


Parantezele rotunde ( ) sau drepte | ] indică un adaos în 
interiorul unei propoziții sau fraze. în piesele de teatru, sunt 
puse între paranteze rotunde indicaţiile de regie. Parantezele 
drepte sunt folosite pentru a închide un adaos făcut de noi în 
text, pentru ca acesta să fie mai clar: „Am găsit de cuviință să 
te poftesc [la praznic - n. I.R.] şi pe d-ta" (I. Creangă). 
Parantezele drepte se mai folosesc pentru a marca lipsa 
unui fragment, a unui cuvânt dintr-un text. Numite şi „cro- 
şete", parantezele drepte au fost utilizate în timpul regimului 


comunist pentru a marca un cuvânt sau un pasaj eliminate de 

cenzură. Ulterior, acest lucru nu s-a mai făcut, astfel că multe 
texte tipărite atunci nu mai reprezintă documente demne de 


încredere, tocmai din această cauză. 


5.10. Punctele de suspensie 


Punctele de suspensie arată o pauză mare în cursul vorbirii. Spre 
deosebire de punct, punctele de suspensie nu marchează sfârşitul 
unei propoziții sau al unei fraze, ci indică, în general, o între- 
rupere a şirului vorbirii (îndreptar..., 1995, p. 86). 


Mulţi scriitori pun puncte de suspensie după anumite 
titluri: O, mamă..., Departe sunt de tine... (M. Eminescu); 
D-l Goe..., Vizită... (L.L. Caragiale), amănunt pe care mulţi 
editori îl ignoră, deşi valoarea stilistică a lor este ridicată în 
aceste contexte. 

Trebuie reținut faptul că, în textele ştiinţifice, punctele de 
suspensie trebuie folosite cât mai puțin, tocmai datorită valorii 
lor conotative. 


5.11. Cratima (liniuţa de unire sau de despărțire) 


Ca semn de punctuație, cratima se foloseşte în următoarele 

situații: 

- în repetiţii de cuvinte ce formează o unitate: „Gânduri- 
gânduri... treceau prin cugetul lui Dănilă" (G. Galaction); 

- în interiorul unor expresii formate din părți de vorbire 
identice sau diferite: „Pe cer nouri: ici-colo clipesc stele" 
(M. Sadoveanu); 

- între cuvinte care indică limitele unei distanțe sau ale unui 
interval de timp: „Şoseaua Turda-Abrud; Perioada 1 iunie- 
30 decembrie 1999". 

5.12. Bara oblică 


Este cel mai nou semn de punctuație. Se foloseşte în urmă- 


toarele situații: 


în interiorul enunţurilor, între cuvinte sau numerale reprezentate 
cifric, cu funcția generală de delimitare şi substituire. Ca şi 
parantezele ori ca şi linia de pauză (cu care poate fi de multe ori 
înlocuită), bara oblică realizează în scris economie de mijloace 
verbale, compensate sau nu la lectură (Beldescu, 1995, p. 199). 


Bara oblică poate substitui: 
prepoziţii: „Legea 99/1998"; 
conjuncții: „teme pentru sesiuni ştiinţifice /simpozioane"; 
elementul a al formei de feminin pentru numeralul ordi- 


nal : „Sosesc cu acceleratul de prânz, în 22/111/199%". 


DOOM (ediţia a Il-a) precizează că bara oblică „nu este 


precedată, nici urmată de blanc". Ea poate fi însă urmată de 


un blanc atunci când sunt citate versuri, situație impusă de 


practică. 


5.13. Tilda 


Este semnul grafic asemănător unui 5 culcat (-) şi e folosit în 


următoarele cazuri: 


pentru a marca substituirea unui cuvânt, mai ales în dic- 
ționare : 


definitiv, -ă adj. care nu se mai poate modifica; absolut, ca- 
tegoric, irevocabil, profesor (sau învățător) = = profesor (sau 
învăţător), care, după trecerea examenului de definitivat, obține 
dreptul de a ocupa o catedră; în = = în sfârşit, la urma urmelor. 
(<fr. definitif lat. definitivus) (DN, s.v. definitiv) 

în indicii de nume, unde substituie numele sau prenumele: 


„Maniu, Nicolae: 133; = Vasile: 161". 


5.14.  Asteriscul 


Are următoarele funcții: 


9 O NYU PP 


10. 


dacă se află după un cuvânt, trimite la o notă de subsol. 
Dacă există două sau mai multe asteriscuri alăturate (pla- 
sate tot în urma unui cuvânt), ele trimit la nota aferentă 
din subsolul paginii; 

dacă este plasat în faţa unui cuvânt (mai ales în studiile de 
lingvistică), indică faptul că respectivul cuvânt nu este atestat. 


Teme pentru seminar 


. Importanţa punctuației pentru jurnalist. 
. Funcţia stilistică a semnelor de punctuație în presa româ- 


nească. 


. Deosebiri între punctuația limbii române şi cea a altor 


limbi (engleză, franceză, maghiară, germană etc.). 


. Tendinţe în punctuaţia limbii, române. 
. Monografia unui semn de punctuație. 
„ Nivelul punctuaţiei în presa actuală. 

. Recenzarea unor cărți de profil. 

. Punctuaţia lui şi. 


.. Reguli imperative şi reguli prohibitive în folosirea virgulei 


(cu aplicaţie la presa actuală). 
Modificările punctuaţiei ca urmare a utilizării calculato- 
rului. 

VII 


Bibliografia 


1. Preliminarii 


Când abordăm o temă de cercetare, este obligatoriu să cunoaş- 
tem bibliografia aferentă temei respective, fie pentru a duce 
măcar cu un pas cercetarea mai departe, fie pentru a ne detaşa 
de anumite puncte de vedere, depăşite sau viciate din diferite 
motive (cenzură, documentare incompletă, subiectivism etc.). 
Pentru un cercetător, este extrem de important să cunoască 
instrumentele de lucru, lucrările din care îşi va culege infor- 
maţia - cu alte cuvinte, bibliografia. 

Pentru stabilirea bibliografiei, avem la dispoziţie astăzi 
Internetul, datorită căruia putem afla numeroase informații 
despre subiectul care ne interesează. La avantajele Interne- 
tului se adaugă mijloacele clasice de informare: fişierele 
bibliotecilor, volumele specializate de referințe critice, indi- 
cele unor lucrări etc. 

Conform  DEX-ului (s.v. bibliografie), cuvântul bibliografie 


are mai multe sensuri: 


1. Descriere de specialitate a lucrărilor unui autor sau a lucrărilor 
referitoare la o anumită problemă. 2. Carte care cuprinde o bi- 
bliografie (1). 3. Ramură a bibliologiei care se ocupă cu descrierea, 

aprecierea, sistematizarea şi răspândirea publicaţiilor. 4. Material 
informativ asupra unei probleme. 


Încazul de față, ne va interesa accepțiunea prezentată la 
punctul 4. 


2. Clasificarea bibliografiilor 


O lucrare ştiinţifică poate să conțină diverse tipuri de biblio- 
grafii, în funcţie de profilul acesteia. 


2.1. Bibliografia generală 


Consemnează toate lucrările aferente temei cercetate, chiar 
şi pe unele pe care, din diverse motive, nu le-am putut 
consulta, dar simpla lor menționare denotă faptul că ştim de 
existența lor. 


Nu mi se pare a fi nici neglijență, nici rea intenţie să menţionăm 
la bibliografie titlurile unor cărți pe care nu le-am putut citi, dar 
despre existența cărora am aflat din consultarea lucrărilor de 
referință. Aceasta poate orienta lecturile altor persoane preocu- 
pate de tema pe care am abordat-o noi (Chelcea, 2007, p. 170). 


De exemplu, dacă facem o cercetare despre fenomenul 
manipulării în presa românească, trebuie să întocmim o bi- 
bliografie generală, cu tot ceea ce s-a scris despre fenomenul 
manipulării în spațiul românesc şi în cel străin. Bibliografia 
generală poate constitui şi un suport teoretic pentru tema pe 
care o vom cerceta. Dacă tema se pretează la o tratare 
interdisciplinară, atunci la bibliografia generală vom aminti şi 
lucrări de istorie, politologie, lingvistică etc., în funcție de 
profilul temei abordate. De exemplu, Romulus Vulcănescu a 

publicat în 1985 un autentic tratat de Mitologie română, lucrare 
cu o bogată bibliografie generală, grupată astfel: „I. Mitologie 
generală" („A. Despre mit", „B. Despre ştiinţa mitologiei") şi 
„Il. Mitologie română". 


2.2. Bibliografia specială 


Se referă la lucrările consultate efectiv, din care s-au preluat 
unele citate sau doar anumite idei. în cartea de față, de 
exemplu, la „Bibliografia generală" am stabilit o listă cu 
numeroase lucrări consultate, dar la sfârşitul fiecărui capitol 
am indicat câte o „Bibliografie specială", aferentă strict temei 
cercetate. Astfel, la „Bibliografie generală" am trecut lucrarea 
lui Septimiu Chelcea, Cum să redactăm în domeniul ştiinţelor 
socioumane, iar la „Bibliografia specială" de la sfârşitul capito- 
lului în care am abordat redactarea indicelui am indicat strict 
capitolul din cartea lui Septimiu Chelcea, care se referă la 
acest aspect: Septimiu Chelcea, „Indicele de nume", în Cum 
să redactim în domeniul ştiinţelor socioumane, Editura SNSPA, 
Bucureşti, 2000, p. 100. 

Înlimba engleză există termenii references pentru biblio- 
grafia specială şi bibliography pentru bibliografia generală, 
care fac bine distincția între cele două categorii de bibliografii. 


Din punctul de vedere al cantității de informație oferite în 
cazul unui titlu, există două tipuri de bibliografie: signaletică 
şi analitică. 


2.3. Bibliografia signaletică 
Este cea mai răspândită şi se rezumă la prezentarea fişei cărții 


respective (sau a articolului, studiului etc.): Marian Petcu, Istoria 
jurnalismului şi a publicității în România. Cuvânt înainte de 

Mihai Coman, Polirom, laşi, 2007; Ilie Rad, Journalistic 
Education at the «Babeş-Bolyai» University in Cluj-Napoca", în 
Perpectives în Higher Education Reform, vol. 13-14, pp. 166-173. 
Edited by Russel ]. Meyer, Colorado State University-Pueblo. 
Published by The Alliance of Universities for Democracy, 
October 2007. 


2.4. Bibliografia analitică 


Include, pe lângă descrierea bibliografică, şi un scurt rezumat 
al lucrării consemnate. Magdalena Vulpe a dat următorul 
exemplu de bibliografie analitică, din Dacoromania. Biblio- 
grafie:  Bogrea, V., Studii de semnatică. |. Observaţii seman- 
tice asupra „lrodot'-ului de la Coşula, II, pp. 406-460. Sub 
raport semantic, această bibliografie se ocupă de unele cuvinte 
ca: pildă, vers, lamură, păretarliu), strajnic, har, a căsători, 
supărare, obraz, obraznic, vărhovwnic,  procajen, a  răduce, 
troian şi Calea lui Troian şi de expresii cum ar fi: a rupe 
prețul etc. din traducerea românească a lui Herodot publicată 
în 1909 de N. lorga, după manuscrisul găsit la mănăstirea 
Coşula, punând în evidenţă însemnătatea acestui manuscris, 
din jurul anului 1650, pentru istoria limbii române. în partea 
a II-a, „Probe de sinonimică românească", autoarea prezintă 
câteva serii de termeni sinonimi, cum sunt cei pentru: gravidă, 
violonist, şobolan, gură, bot, cioc, cascadă, colină (p. 56). 

Desigur, astfel de bibliografii sunt utile pentru că oferă 
cititorului interesat de materia tratată un scurt rezumat al 
conținutului. 

25. Bibliografia unui autor 


Aceasta consemnează tot ce a scris autorul în cauză, respectiv 
tot ce s-a scris despre el: Al. Zub, A.D. Xenopol. Bibliografie, 
Editura Enciclopedică Română şi Editura Militară, Bucureşti, 
1973; D. Vatamaniuc, Lucian Blaga, 1895-1961. Bibliografie, 
Editura Ştiinţifică şi Enciclopedică, Bucureşti, 1977; Barbu 
Theodorescu, Nicolae lorga, 1871-1940. Bibliografie, Editura 
Enciclopedică Română şi Editura Militară, Bucureşti, 1976. 


3. Organizarea repertoriului bibliografic 


Indiferent de tipul bibliografiei (generală, specială, analitică, 
signaletică, bibliografia unui autor), aceasta poate fi redactată 
în ordinea strict alfabetică a autorilor, respectiv în ordine 
cronologică. 


3.1. Bibliografia redactată în ordinea 
alfabetică a autorilor 


Este cea mai răspândită. Această variantă devine absolut obli- 
gatorie în cazul în care, pentru redactarea notelor, folosim 


sistemul autor-dată (sistemul Harvard). Exemplu: 


Elbow, Peter, Writing: without Teachers, Oxford University Press, 
New York, 1987. 

Ferreol, Gilles; Flageul, Noel, Metode şi tehnici de exprimare 
scrisă şi orală. Traducere de Ana Zăstroiu. Argument de 
Corneliu Bîlbă, Polirom, laşi, 1998. 

Gherghel, N., Cum să scriem un articol ştiinţific, Editura Ştiin- 
țifică, Bucureşti, 1996. 

Gibaldi, Joseph, MIA Handbook for Writers of Research Papers, 
Fourth edition, The Modern Language Association of America, 
New York, 1995. 

Gorrell, Robert M.; Laird, Charlton, Modern English. Handbook, 
Fourth edition, Prentice Hali, Englewood Cliffs, Newjersey, 
1967. 

Guery, Louis, Precis de mise enpage, Quatrieme edition actualisee 
et argumentee, CFPJ, Paris, 1995. 

Heffernan, James A.; Lincoln, John E., Writing. A College Hand- 
book, Third edition, 1990, W.W. Norton & Company, New 
York, London. 

Ilovici, Edith, îndreptar de ortografie şi punctuație a limbii en- 
gleze, Editura Didactică şi Pedagogică, Bucureşti, 1972. 

Jordan, R.R., Academic Writing Course, Collins Study Skills in 
English, London & Glasgow, Collins, 1989- 

Laggett, Glenn; Mead, David C.; Charvat, William, Handbook 
for Writers, Seventh edition, Englewood Cliffs, Prentice Hali 
Inc., New Jersey, 1978. 

Li, Xia; Crane, Nancy B., Electronic Style: A Guide to Citing 
Electronic Information, Westport, Conn., Mecklermedia, 1993. 

Massoni, Vittorio, Imparare a scrivere. Lettere. Relazioni.  Ra- 
pporti, Franco Angeli, Milano, 1995- 

Miller, Casey; Swift, Kate, The Handbook of Nonsexist Writing: 
For Writers, Editors, and Speakers, 2"4, Harper and Row, New 
York, 1988. 

Munteanu, Ştefan, Introducere în filologia română, Tipografia 
Universității, Timişoara, 1967. 

Richaudeau, Franțois, Manuel de typographie et de mise en page, 
Editions Retz, Paris, 1993- 


3.2. Bibliografia cronologică sau retrospectivă 


Este utilizată pentru a evidenția evoluţia studiilor dintr-un 
anumit domeniu. De exemplu, celebra lucrare a lui lorgu 
Iordan,  Stilistica limbii române, ediție definitivă, Editura 
Ştiinţifică, Bucureşti, 1975, are o astfel de bibliografie. Aceasta 

inventariază toate lucrările din domeniul stilisticii scrise la 
noi din 1798 până în 1972. În lucrarea Constantin Ciopraga, 
Interviuri. Prefaţă şi notă asupra ediţiei de Ilie Rad. Ediţie 
îngrijită de Ilie Rad şi Raluca-Simona Deac, Editura Limes, 
Cluj-Napoca, 2007, am folosit tot bibliografia cronologică, pentru 
a arăta modul în care a fost receptat autorul (Constantin 
Ciopraga) de-a lungul anilor, înainte şi după 1989. 
Bibliografia cronologică poate fi sugestivă mai ales în cazul 
unor autori a căror operă a răspuns unor comandamente 
politice. Despre Mihai Beniuc, de pildă, s-au scris zeci de 
studii şi recenzii în perioada proletcultistă, pentru ca, ulterior, 
autorul să cadă într-o totală uitare. Desigur, în cazul unei 
secvențe de un an (bibliografiile retrospective se fac, în 
general, pe ani), criteriul alfabetic se îmbină cu cel cronologic. 


4. Norme de redactare a bibliografiei 


Redactarea bibliografiei pune foarte multe probleme. În acest 
caz, tradiția diferă nu numai de la o ţară la alta, ci, în cadrul 
aceleiaşi țări, de la o editură la alta, de la un redactor la altul 
sau de la o publicaţie la alta. Amintim aici câteva situaţii, care 
sunt departe de a epuiza evantaiul dificultăților pe care le 
întâlnim în cazul redactării unei bibliografii. 

În conformitate cu STAS 866-82, lista bibliografică va fi 
alcătuită respectând mai multe reguli: 


e ordinea alfabetică a numelui autorului: 


Bogdan-Dascălu, Doina, Principii şi norme de tehnoredactare a 
lucrării de diplomă, Editura Augusta, Timişoara, 1997. 
Rădulescu, Mihaela Şt., Metodologia cercetării ştiinţifice. Elabo- 
rarea lucrărilor de licență, masterat, doctorat, Editura Didac- 

tică şi Pedagogică, R.A., Bucureşti, 2006. 

Vulpe, Magdalena, Ghidul cercetătorului umanist. Introducere 
în cercetarea şi redactarea ştiinţifică,  Clusium, Cluj-Napoca, 
2002. 


BIBLIOGRAFIE. 


Nicolaa Ceauşescu, Cuviniare la plenara C.C. al P.C.R din 18—19 iunie 
1973 cu privire la dezvoltarea şi petiecțlonarea invâlămbhutuului, 
Bucureşti, Editura pulitică. 1973 

Borcilă. M., Teoria limbajului poctic la Blaga, în „limbă şi literatură”. 
1972, nr. |, p. 33-46 

Cisek, Eugen, Poelica nov şi analiza lierura în liceu, în „Tribuna 
scolii”, 1971, nr. 5. p.4 

Cuheu, J., Structure du langage poctique, Puri». 1%;6 

Dorcescu, E.. Metaiora poetica, Fditnra Cantveu românească, Rucuregli, 
1975 

Ieridan. Mircea, Tipuri de cltitori, în „Luceolătul”, 1973, nr. 25, p.9 

l.andat. D, 1.. Trudiliunul şi modern in procesul de Invălamint, în „Limbă 
și litenatură”. 1972, nr. 2, p. 199- 204 

Mancaş. M,, La synesthenie dans In crâution urtistique de M. Fminescu. 
T. Arghezi el M. Sadoveanu, în „Calivis de linquistiqur theurique 
et appliquce” 1, p. 55—87 

Marcus, 5. Pnetica  matemulică,  Nucureşti, Editura Arademici R.S, 
România, 1970 


Oicanu. V.. limbajul analizei literare, în „Tribuna scolii”, 1971, nr. 16,p.8 

Rosca. Al. Creativituteo, Editura enciclopedică română. 1972 

Urbauczyk. Franriszok, Didacticu pentru adulți, Bucureşti, Editura didac- 
lică şi pedagogica, 1973 


În timpul regimului comunist, ordinea alfabetică nu 
era respectată atunci când se citau cuvântarile lui Nicolae 
Ceauşescu, aşa cum se vede din această bibliografie 
întocmită în 1976 (era ignorată şi ordinea nume de 
familie + prenume, obligatorie în bibliografii) 


Observaţii 


* Între numele şi prenumele autorilor s-a pus virgulă tocmai 
pentru a sublinia că ordinea normală (nume + prenume) 
nu este aceasta, ci prenume + nume. 

* În cazul în care o lucrare are doi autori, vom scrie numele 
de familie al primului autor, al doilea putând fi trecut în 
ordinea firească (prenume + nume), utilizând sau nu con- 
juncția şi: 


Răduică, Georgeta;  Răduică, Nicolin, Dicționarul presei româ- 
neşti (1731-1918), Editura Ştiinţifică, Bucureşti, 1995. 

Dacă lucrarea are trei autori, primului autor i se scrie 
numele şi prenumele, legat prin punct şi virgulă de al 
doilea, iar al doilea şi al treilea se despart prin conjuncția 
şi. Uneori, conjuncţia şi poate lipsi, locul ei putând fi luat 
de acelaşi „separator" ca şi între primul şi al doilea autor : 


Barborică, Elena; Onu, Liviu; Teodorescu, Mirela, Introducere 
în filologia română.  Orientări în tehnica cercetării ştiinţifice 
a limbii române. Ediţia a doua, revăzută şi adăugită, Editura 
Didactică şi Pedagogică, Bucureşti, 1978. 


Dacă lucrarea are mai mult de trei autori (mai ales în cazul 

cărților tehnice, unde munca în echipă este esenţială), 

se trece doar numele primului autor, urmat de mențiunea 

et al. („şi alții"): 

Radu, loan et al., Metodologia psihologică şi analiza datelor, 
Editura Sincron, Cluj-Napoca, 1993 (prin formula et al., sunt 


substituiți următorii autori: Mircea Miclea, Monica Albu, Olga 
Moldovan, Sofia Nemeş, Szamoskozy Ştefan). 


În cazul în care o carte are un coordonator sau un editor, 
menționarea acestei calități este absolut obligatorie, în caz 
contrar putându-se înțelege că numele menţionat este 
autor (unii autori omit voit această menţiune). Exemple: 


Rad, Ilie (coordonator), Schimbări în Europa, schimbări în mass- 
meăia, Editura Limes, Cluj-Napoca, 2005. 

Rad, Ilie (coordonator), SH] şi limbaj în mass-media din România, 
Editura Polirom, laşi, 2007. 

Rad, llie (coordonator), Secvențe din istoria presei româneşti, 
Editura Tribuna, Cluj-Napoca, 2007. 


Intr-o situație similară celei de mai sus, unele edituri 


folosesc următorul artificiu: 


Rad, Ilie (coordonator), Schimbări în Europa, schimbări în mass- 
media, Editura Limes, Cluj-Napoca, 2005- 
(coordonator), SH] şi limbaj în mass-media din România, 
Editura Polirom, laşi, 2007. 

(coordonator),  Secvenţe din istoria presei româneşti, 
Editura Tribuna, Cluj-Napoca, 2007. 


Se mai poate folosi soluţia cu idem -. 


Rad, Ilie (coordonator), Schimbări în Europa, schimbări în mass- 
media, Editura Limes, Cluj-Napoca, 2005. 

Idem (coordonator), SHl şi limbaj în mass-media din România, 
Editura Polirom, laşi, 2007. 

Idem (coordonator), Secvenţe din istoria presei româneşti, Editura 
Tribuna, Cluj-Napoca, 2007. 


* Dacă înscriem în bibliografie un studiu dintr-o lucrare 
colectivă sau dintr-o publicaţie periodică, folosim numele 
şi prenumele autorului, urmate de titlul articolului, la care 
se adaugă prepoziţia în, după care sunt prezentate datele 
cărții respective. Exemple: 

Rad, Ilie, „Aspecte ale cenzurii literare", în Marian Petcu (coor- 
donator), Cenzura în spațiul cultural românesc, Comunicare.ro, 
Bucureşti, 2005, pp. 267-278. 


Idem, „Liberi la exprimarea urii", în învățământul jurnalistic 
clujean, anul II, nr. 11, septembrie 2007, p. 1. 


Observaţie 


+ Dacă acelaşi autor a publicat două cărți în acelaşi an, iar 
noi folosim în note sistemul Harvard, este obligatoriu ca şi 
la bibliografie să distingem anii prin adăugarea literelor 
mici (a, b, cetc.), după anul apariției: 

Rad, Ilie (coordonator), SHl şi limbaj în mass-media din România, 
Editura Polirom, laşi, 2007a. 


Idem (coordonator), Secvențe din istoria presei româneşti,  Edi- 
tura Tribuna, Cluj-Napoca, 2007b. 


Făcându-se aceste mențiuni, în sistemul de note vom scrie: 
(Rad, 2007a, p. 45) sau (Rad, 2007b, p. 89). 


+ Foarte multe lucrări au pe copertă doar titlul, fără menţio- 
narea autorului. În acest caz, folosim trei asteriscuri, urmate 


de virgulă. Exemplu: 


BIBLIOGRAFIA 161 


*** Anuarul General al României. Adrese din Bucureşti şi Districte, 
1896-1897, editat de L'Independence roumaine, Bucureşti, 1896. 


Ca ordine de plasare, putem aşeza titlul respectiv folosind 
ordinea alfabetică după titlul publicaţiei, nu după numele 
autorului, care lipseşte. În cazul de mai sus, Anuarul va fi 
plasat undeva între literele A şi B. 


* Când autorul unei lucrări nu apare pe copertă, în biblio- 
grafie, locul său va fi luat de instituția care editează cartea. 
Exemplu: 


Academia Română. Dicţionarul general al literaturii române. 
P-R, Editura Univers Enciclopedic, Bucureşti, 2006. 

Academia Română. Institutul de Lingvistică „lorgu lordan — Al. 
Rosetti", DOOM. Dicţionarul ortografic, ortoepic şi morfologic 
al limbii române. Ediţia a Il-a revăzută şi adăugită, Univers 
Enciclopedic, Bucureşti, 2005- 


* Dacă o lucrare are şi subtitlu, va fi menționat şi acesta, 
exact aşa cum apare pe foaia de titlu, şi va fi scris tot cu 
italice. Exemple: 


Cristoiu, lon, în vestă, printrefracuri. Note de călătorie satirice 
din străinătate, Editura Historia, Bucureşti, 2007. 

Rad, Ilie, Stilistică şi mass-media. Aspecte ale experienței jurna- 
listice. Prefață de prof. univ. dr. G. Gruiţă, Editura Excelsior, 
Cluj-Napoca, 1999. 

Schneider, Wolf; Esslinger, Detler, Die Uberschrift. Sachzwange, 
Fallstricke, Versuchungen, Rezepte, List Verlag Miinchen-Leipzig, 
1993. 


* Unele cărți sunt tipărite prin colaborarea a două edituri. în 
acest caz, trebuie menţionate ambele instituţii. Exemplu : 


Cernicova-Bucă, Mariana, Punctuația în publicistica românească 
actuală. Editura Artpres & Editura Augusta, Timişoara, 2007. 


Cuvântul editură va fi scris numai dacă face parte din 
numele editurii respective: Editura Ştiinţifică şi Enciclopedică, 

Editura Limes, Editura Dacia, dar Polirom, Humanitas, Insti- 
tutul European, laşi. După 1989 a apărut tendinţa de a evita 
cuvântul editură pe foaia de titlu, editurile respective impu- 
nându-se ca „brand" ce nu mai are nevoie de alte precizări! 

Uneori, numele editurii nu este menţionat, din diverse 
motive (politice, de cenzură, de securitate etc.). De exemplu, 
un titlu mult căutat şi discutat în anii '80 a fost Teroarea 
horthysto-fascistă în nord-vestul Transilvaniei. Septembrie 
1940 — octombrie 1944, o carte extrem de documentată, cu 
multe fotografii, tabele etc., în legătură cu evenimentele 
petrecute în perioada amintită. în mod paradoxal, lucrarea 
nu precizează pe prima pagină editura, aşa cum cer uzanțele, 
ci doar la sfârşitul cărţii, înainte de caseta redacțională. Faptul 
că volumul a apărut la Editura Politică este o dovadă că avea 
girul autorităţilor politice din România. (De fapt, din colectivul 
de autori făceau parte şi lon Ardeleanu şi Mircea Muşat, un 
fel de istorici oficiali ai regimului comunist. Nu întâmplător, 
academicianul Florin Constantiniu şi-a intitulat astfel o carte 
recentă: De la Răutu şi Roller la Muşat şi Ardeleanu, Editura 
Univers Enciclopedic, Bucureşti, 2007.) 

Tot în timpul regimului comunist, Editura Fundațiilor Regale 
(ca şi Revista Fundațiilor Regale) apărea fără termenul Regale, 
din motive de cenzură. 

În orice caz, dacă editura lipseşte de pe foaia de titlu, poate 
fi utilizată varianta fe. („fără editură"). De precizat că, înainte 
de 1900, cărțile nu menționau numele editurii, ci, eventual, al 
tipografiei. La fel se procedează atunci când pe foaia de titlu 
nu este trecută localitatea sau anul editării: sunt utilizate 
mențiunile f.|. („fără loc"), respectiv fa. („fără an") sau, cu 
termeni latineşti, s.l. (sine loco), respectiv s.a. (sine anno). 

Aşa cum s-a spus şi în privința modului de întocmire a fişei 
unei cărți, dacă o carte este tradusă în limba română, este 
obligatoriu să menționăm numele traducătorului (ale traducă- 
torilor). Exemplu: 

Ferreol, Gilles; Flageul, Noel, Metode şi tehnici de exprimare 
scrisă şi orală. Traducere de Ana Zăstroiu. Argument de 
Corneliu Bîlbă, Polirom, laşi, 2007. 


Nu este nevoie să menţionăm titlul ediţiei originale, aşa 
cum recomandă unii autori (Rădulescu, 2006, p. 128). 


Observaţii 


După cum afirma şi Şerban C. Andronescu (1997), „în general, 
din bibliografie se omit titlurile universitare, militare, de no- 
bleţe etc., care preced sau urmează numelui autorului" (p. 21). 

Toate precizările făcute la „intrările" din cadrul indicelui 
de nume sunt valabile şi la întocmirea bibliografiei; când 
avem nume compuse şi unite prin cratimă, le ordonăm după 
primul cuvânt: Papadat-Bengescu, Hortensia; numele autorilor 
francezi care au particula de nobleţe La sau Le vor fi trecuți 
la litera L: La Rochefoucauld, Franţois; Le Bon, Gustave ş.a. 

Unele edituri impun ca, la întocmirea bibliografiei, anul de 
apariţie să fie trecut, între paranteze rotunde sau fără paran- 


teze, imediat între autor şi titlu. Exemplu: 


Ferreol, Gilles; Flageul, Noel, (2007), Metode şi tehnici de ex- 
primare scrisă şi orală. Traducere de Ana Zăstroiu. Argument 
de Corneliu Bîlbă, Polirom, laşi, 2007. 


Mai precizăm că, în conformitate cu ortografia limbii române, 
„separatorul" dintre nume, prenume, titlu, an, editură, locali- 
tate etc. este virgula, ca în exemplul de mai sus. 

În cazul unui titlu cu mai mulți autori, sugerez despărțirea 
autorilor cu punct şi virgulă, pentru a putea fi remarcată 
rapid individualitatea acestora, mai ales când numele poate fi 
un prenume cunoscut: Dragoş, Dacian; Alexandru, George. 
Punctuaţia sugerată (punct şi virgulă) ne poate scoate rapid 
din încurcătură. lată un exemplu în care se foloseşte exclusiv 
virgula: 

Radu, loan, Miclea, Mircea, Albu, Monica, Moldovan, Olga, Nemeş, 
Sofia, Szamoskozy, Ştefan. (1993). Metodologia psihologică şi 
analiza datelor. Cluj-Napoca: Editura Sincron. 


După cum se vede în acest exemplu, s-au folosit ca „sepa- 
rator' nu numai virgulele, ci şi punctul sau două puncte, 
rezultând, din dorința modernizării cu orice preț şi din folo- 
sirea combinată a unor reguli ce ţin de ortografia limbilor 
engleză şi română, un fel de „struțo-cămilă"! 

Până la urmă, fiecare editură sau publicație va impune 
propriile reguli de întocmire a unei bibliografii, pe care cei 
care vor să publice la editura sau revista respectivă sunt 
obligaţi să le respecte. 


5. Tehnoredactarea bibliografiei 


Există mai multe modalități de a tehnoredacta lista bibliogra- 
fică : 


a) marcarea fiecărei „intrări" cu un asterisc. Exemple: 


* Heffernan, James A.; Lincoln, John E., Writing. A College 
Handbook, third edition, W.W. Norton & Company, New York, 
London, 1990. 

* Ilovici, Edith, îndreptar de ortografie şi punctuație a limbii 
engleze, Editura Didactică şi Pedagogică, Bucureşti, 1972. 

* Jordan, R.R., Academic Writing Course, Collins Study Skills in 
English, London & Glasgow, 1980, 1989. 


b) marcarea fiecărei „intrări" cu o linie de dialog: 


-  Heffernan, James A.; Lincoln, John E., Writing. A College 
Handbook, third edition, W.W. Norton & Company, New York, 
London, 1990. 

- Ilovici, Edith, îndreptar de ortografie şi punctuație a limbii 
engleze, Editura Didactică şi Pedagogică, Bucureşti, 1972. 

- Jordan, R.R., Academic Writing Course, Collins Study Skills in 
English, London & Glasgow, 1980, 1989- 


Cc) „retragerea" spre dreapta a rândului (rândurilor) care ur- 
mează după primul rând, care include şi numele autorului: 
Heffernan, James A.; Lincoln, John E., Writing. A College Hand- 

book, third edition, W.W. Norton & Company, New York, 
London, 1990. 

Ilovici, Edith, îndreptar de ortografie şi punctuație a limbii en- 
gleze, Editura Didactică şi Pedagogică, Bucureşti, 1972. 
Jordan, R.R., Academic Writing Course, Collins Study Skills in 

English, London & Glasgow, 1980, 1989. 


d) scrierea cu majuscule a numelui autorilor: 
HEFFERNAN, JAMES A.; LINCOLN, JOHN E., Writing. A College 
Handbook, third edition, W.W. Norton & Company, New York, 
London, 1990. 
ILOVICI, EDITH, îndreptar de ortografie şi punctuație a limbii 
engleze, Editura Didactică şi Pedagogică, Bucureşti, 1972. 
JORDAN, R.R., Academic Writing Course, Collins Study Skills in 
English, London & Glasgow, 1980, 1989- 


Cea mai utilizată formulă este cea de la punctul c. Chiar 
edituri de mare prestigiu, precum Polirom, folosesc mai multe 
modalităţi de redactare şi tehnoredactare a bibliografiei, după 
cum se vede din exemplele care vor urma la paginile 171 
şi 173. 

De altfel, comentariile în privința celor şase fragmente de 
bibliografii „scanate" au rolul de a evidenția lipsa de unitate 
a redactării acestora. Diferenţele se constată nu numai de la 
o editură la alta, ci chiar de la o carte la alta, apărută la 
aceeaşi editură, dar având alt redactor de carte. Comentariile 
făcute la fiecare caz (câte zece la număr!) nu vor să arate ce 
este bine şi ce este rău la fiecare bibliografie, ci au doar me- 
nirea să sublinieze diferențele existente. La urma urmei, ca şi 
normele ortografice, normele de redactare ştiinţifică repre- 
zintă o simplă convenție. 

Dacă în România ar exista un manual unitar, elaborat sub 
girul Academiei Române, am avea pretenţia ca normele stipulate 
acolo să fie respectate de toată lumea. Neavând un asemenea 
manual, existent în alte culturi, aşa cum spuneam, pretenția 
noastră este aceea de a fi respectate norme identice măcar în 


elaborarea aceluiaşi text ştiinţific. 


6. Comentarii la unele modele 
de bibliografii 


Chelcea, Septimiu, Jderu, Gabriel şi Moldoveanu, Andreea. (2006). 
Cultura organizațională universitară — cultură a plagiatului? 
Psihologia socială, 17, 57-76. [...] 

Conea, lon. (1940). Clopotiva — un sat din Haţeg. Bucureşti: 
Institutul de Ştiinţe Sociale al României. 

Constantinescu, Cornel. (1999 decembrie). Tradiţia cercetărilor 
sociologice în Județul Argeş. În Ilie Bădescu (moderator), 60 
de ani de la cercetarea sociologică a plasei Dâmbovnic. Sim- 
pozion. Universitatea din Piteşti. [...] 

Cuba, Lee. [2001] (2002). A Short Guide to Writing about Social 
Science (ediţia a IV-a). New York: Addison-Wesley Educaţional 
Publishers Inc. [...] 

Dicţionarul explicativ al limbii române. (1975). Bucureşti: Edi- 
tura Academiei R.S. România. [...] 

Durkheim, Emile. [1895] (1974). Regulile metodei sociologice. 
Bucureşti: Editura Ştiinţifică şi Enciclopedică. [...] 


Chelcea, 2007, p. 209 


1. Anul apariției cărții este plasat între paranteze rotunde, 
între numele autorului şi titlul cărții, care este scris cu 
italice-. 

Conea, lon. (1940). Clopotiva - un sat din Haţeg. Bucureşti; 
Institutul de Ştiinţe Sociale al României. 


. Utilizarea mai multor „separatori" pentru a delimita ele- 
mentele care compun fişa cărții: punct, virgulă, două 
puncte. De asemenea, în cazul citării unui articol din 
revista Psihologie socială, nu se foloseşte prepoziția în: 


Chelcea, Septimiu, Jderu, Gabriel şi Moldoveanu, Andreea. (2006). 
Cultura organizațională universitară - cultură a plagiatului? 
Psihologie socială, 17, 57-76. 


. La cărțile traduse nu se indică numele traducătorului: 


Durkheim, Emile. [18951 (1974). Regulile metodei sociologice. 
Bucureşti f Editura Ştiinţifică şi Enciclopedică. 


. Titlurile publicate în reviste sunt culese cu drepte, nu cu 
italice: 


Chelcea, Septimiu, Jderu, Gabriel şi Moldoveanu, Andreea. (2006). 
Cultura organizațională universitară - cultură a plagiatului? 
Psihologia socială, 17, 57-76. 


. La lucrările care au cunoscut mai multe ediţii sau la cele 
traduse, se indică între paranteze drepte şi anul apariţiei 
ediției princeps. 

„ Dacă o carte are mai mulți autori, toți autorii sunt trecuți 
în ordinea nume + prenume, iar separarea numelor se 
face prin virgulă + conjuncţia şi: 

Chelcea, Septimiu, Jderu, Gabriel şi Moldoveanu, Andreea. (2006). 


Cultura organizaţională universitară - cultură a plagiatului? 
Psihologia socială, 17, 57-76. 


.. Dacă se citează cărți de acelaşi autor, autorului i se repetă 
numele: 


Durkheim, fimile. [18951 (1974). Regulile metodei sociologice. 
Bucureşti: Editura Ştiinţifică şi Enciclopedică. 

Durkheim, Emile. [1897] (1993). Despre sinucidere. laşi: Editura 
Institutul European. 

8. Lucrările fără autor sunt trecute în ordinea alfabetică a 
primului cuvânt din titlu: 


Dicționarul explicativ al limbii române. (1975). Bucureşti : Edi- 
tura Academiei R.S. România. 


9. Într-un titlu dat într-o limbă de circulație internațională, se 
strecoară şi un cuvânt românesc: 

Cuba, Lee. [2001] (2002). A Sbort Guide to Writing about Social 
Science (ediţia a IV-a). New York : Addison-Wesley Educa- 
țional Publishers Inc. 

10. Sunt invocate şi lucrări aflate în manuscris, respectiv surse 
orale (simpozionul 60 de ani de la cercetarea sociologică 

a plasei Dâmbovița, organizat în decembrie 1999). 


Academia Română, Institutul de Lingvistică „lorgu lordan”, 
Enciclopedia limbii române, Univers Enciclopedic, Bucureşti, 
2001. [...] 

Aspecte ale dinamicii limbii române actuale, Editura Universităţii 
din Bucureşti, 2002. 

Mioara Avram, Cuvintele limbii române între corect şi incorect, 
Cartier, Bucureşti-Chişinău, 2001. [...] 

COR. Clasificarea ocupaţiilor din România, Meteor Press, Bucureşti, 
2003. 

Tullio De Mauro, Dizionario italiano, Paravia Bruno Mondadori 
Editori, Milano-Torino, 2000. 

Dicţionar enciclopedic, vol. L-V (4-0), Editura Enciclopedică, 
Bucureşti, 1993-2004. [...] i 

Florica Dimitrescu, Dicționar de cuvinte recente (DCR), ediția 
a Il-a, Logos, Bucureşti, 1997. 

Duden. Die deutsche Rechtschreibung, 22., văllig neu bearbeitete 
und erweiterte Auflage, Duden Verlag, Mannheim, 2000. 
Felix Gaffiot, Dictionnaire latin-francais. Nouvelle €dition revue 
et augmentee sous la direction de Pierre Fobert, Hachette- 

Livre, Paris, 2000. 

Ion Iscrulescu, Gheorghe Ispăşoiu, Vasile Petrescu, Sistemul inter- 


național de unități de măsură (SI). Generalizarea aplicării 
sale, Editura Tehnică, Bucureşti, 1970. 


Academia Română. Institutul de Lingvistică „lorgu lordan — 
Al. Rosetti”, DOOM. Dicţionarul ortografic, ortoepic și morfologic 
al limbii române. Editia a II-a revăzută şi adăugită, Univers 
Enciclopedic, Bucureşti, 2005, p. 870 


1. Când lipseşte autorul de pe coperta unei lucrări, iar în 
locul acestuia apare o instituţie, se trece instituția respectivă, 
iar „intrarea'" se face în ordinea alfabetică a primului cuvânt 
din numele instituției - în cazul de față, Academia. 


Academia Română, Institutul de Lingvistică „lorgu lordan", Enci- 
clopedia limbii române, Univers Enciclopedic, Bucureşti, 2001. 


2. În cazul în care lucrarea nu are pe copertă numele vreunei 
instituții, „intrarea" se face după primul cuvânt al titlului - 
în cazul de față, Aspecte..., fără a se mai folosi cele trei 
asteriscuri recomandate în unele lucrări: 


Aspecte ale dinamicii limbii române actuale, Editura Universităţii 
din Bucureşti, 2002. 


3. În toate situațiile, „separatorul" elementelor care alcătuiesc 
fişa cărţii (autor, titlu, editură, localitate, an, ediţie etc.) este 
exclusiv virgula, aşa cum cere ortografia limbii române, cu 


excepția punctului din final: 


Florica Dimitrescu, Dicţionar de cuvinte recente (DCR), ediţia 
a Il-a, Logos, Bucureşti, 1997. 


4. Deşi s-a respectat ordinea alfabetică a numelui de familie 
al autorilor, nu s-a făcut inversarea dintre nume şi prenume: 
Felix Gaffîot. Dictionnaire latin-frangais. Nouvelle edition revue 


et augmentee sous la direction de Pierre Fobert, Hachette- 
-Livre, Paris, 2000. 

Ion Iscrulescu, Gheorghe Ispăşoiu, Vasile Petrescu, Sistemul 
internațional de unități de măsură (SI). Generalizarea  apli- 
cării sale, Editura Tehnică, Bucureşti, 1970. 


Cuvântul editură nu a fost generalizat, folosindu-se doar 
acolo unde exista mențiunea ca atare pe foaia de titlu: 
Univers Enciclopedic, Humanitas, Cartier, Meteor Press, 
Logos, dar Editura Universităţii din Bucureşti, Editura Enci- 
clopedică, Editura Tehnică etc. 

Siglele unor lucrări academice - Micul dicționar academic 
(MDA), Dicţionar de cuvinte recente (DCR) - nu sunt scrise 
cu italice atunci când se află după menţionarea integrală a 


titlului, dar se scriu cu italice dacă se află la început: 


COR. Clasificarea  ocupațiilor din România, Meteor Press, 
Bucureşti, 2003- 


Dacă o lucrare a apărut prin colaborarea unor edituri din 
localități diferite sau editura are filiale în mai multe loca- 


lități, se menţionează toate localităţile respective: 


Mioara Avram, Cuvintele limbii române între corect şi incorect, 
Cartier, Bucureşti-Chişinău, 2001. 

Tullio De Mauro, Dizionario italiano, Paravia Bruno Mondatori 
Editori, Milano-Torino, 2000. 


În cazul numelor care au o particulă de nobleţe (De, în 

cazul de față), la stabilirea ordinii alfabetice se ține cont 

de această particulă: 

COR. Clasificarea  ocupațiilor din România, Meteor Press, 
Bucureşti, 2003- 

Tullio De Mauro, Dizionario italiano, Paravia Bruno Mondatori 
Editori, Milano-Torino, 2000. 

Dicţionar enciclopedic, vol. I-V (A-Q), Editura Enciclopedică, 
Bucureşti, 1993-2004. 


Titlurile în limbi străine nu sunt traduse în limba română, 


aşa cum propun alți autori: 

Duden. Die deutsche Rechtschreibung, 22., vollig neu bearbeitete 
und erweiterte Auflage, Duden Verlag, Mannheim, 2000. 


10. În privinţa ordinii unor elemente din fişa cărții, s-a optat 
pentru ordinea: editură, localitate, an, atât la cărţile 
româneşti, cât şi la cele străine: 


Dicționar enciclopedic, voi. I-V (A-Q), Editura Enciclopedică, 
Bucureşti, 1993-2004. 

Duden. Die deutsche Rechtschreibung, 22., vollig neu bearbeitete 
und erweiterte Auflage, Duden Verlag, Mannheim, 2000. 


Givaninovici ].-M., Comment rediger des notes et rapporis efficaces ?, Paris, 
De Vecchi, 1994. 


Guton J.-F. şi LABORDE F., La Note de synthese, Paris, Ed. d'organisation, 
1994. 
Dizertaţia 
AMANCY N. şi VENTURA T., 50 modeles de dissertations, Alleur, Marabout, 
1992. 


DESALMAND P. şi FoREST P., 100 sujets de dissertation frangaise analyses e! 
commentes, Alleur, Marabout, 1994. 

FeantoL G., La Dissertation sociologique, Paris, A. Colin, 1997. 
GaucHon P. (sub direcţia), La Dissertation d'histoire ă L'entree de Sciences 
Po., Paris, Ellipses, 1992. 

MI!KOLAJCZAK-THYRION F., La Dissertation aujourd'hui. Du lieu commun au 
texte de reflexion personnelle (ediţia a doua revăzută şi adăugită), Louvain- 
la-Neuve, Duculot, 1992. 


ScueiBen C., La Dissertation litteraire. Elements de methodologie pour la 
preparation aux examens et aux concours. Suje!s et corrigts, Paris, Bordas, 
1989. 


THoRIs G., La Dissertation d'Economie aux concours, Paris, PUF, 1996. 
Expunerea 


BELLENGER L., L'Expression orale. Une approche nouvelle de la parole 
expressive, Paris, ESF - Entreprise moderne d'&dition et Librairies techniques, 
1982. 

CHAMBON P., Comment vaincre le trac et convaincre son auditoire : radio, 
tele, conferences, reunions ? , Paris, First, 1989. 

CLARET J]., Le Choix des mois, Paris, PUF, 1976. 


Cutmenr E., Comment passer un examen oral ?, Alleur, Marabout, 1994. 


Ferreol, Flageul, 2007, p. 190 

. Bibliografia este împărţită pe capitole („Sinteza", „Dizerta- 


ţia", „Expunerea"), putând fi astfel considerată o bibliografie 
specială, aşa cum se poate constata din pagina anterioară. 
În privința tehnoredactării, fiecare „intrare" este dublu 
marcată: mai întâi prin linia de dialog, iar apoi prin scrie- 


rea cu majuscule a numelui autorilor: 


— THORIS G., La Dissertation d'economie aux concours, Paris, 
PUF, 1996. 


Alături de elementele fişei cărţii, date în limba de origine 
(în cazul de față, franceza), se strecoară şi unele expresii 
româneşti, deşi acestea puteau să fie redate tot în franceză: 


—  MIKOLAJCZAK-IHYRION FE, La Dissertation aujourd 'hai. Du 
lieu commun au texte de reflexion personelle (ediția a doua 
revăzută şi adăugită), Louvain-la-Neuve, Duculot, 1992. 

— GABAY M. (sub direcția), Guide d'expression orale, Paris, 
Larousse, 1991- 


Autorii sunt trecuţi în ordinea numelui de familie, iar pre- 
numele sunt date exclusiv prin inițiale, deşi e greu de 
presupus că astfel au fost semnate toate cărțile citate: 
AMANCY N., VENTURA T., GAUCHON P., SCHEIBER C. ş.a. 


„ Separarea elementelor care alcătuiesc fişa cărții s-a făcut 


exclusiv prin virgulă, întocmai ca în ortografia românească: 


FERREOL G., La Dissertation sociologique, Paris, A. Colin, 1997. 


. În privința ordinii unor elemente din fişa cărții (editură, 


localitate, an), este preferată următoarea: localitate, edi- 
tură, an: Alleur, Marabout, 1994; Paris, Bordas, 1989; 
Paris, Larousse, 1991. 


. Dacă lucrarea are doi autori, numele acestora se leagă prin 


conjuncția şi: 


AMANCY N. şi VENTURA T., 50 modeles de dissertation, Alleur, 
Marabout, 1992. 


8. 


10. 

Dacă lucrarea e semnată de mai mult de trei autori, a fost 
indicat doar primul, apoi s-a folosit expresia latinească etal.: 


MERAUD D. et al., Guide de redaction administrative, Paris, 
Roudil, 1977. 


Între nume şi prenume nu s-a pus virgulă, deşi ordinea 
firească în limba franceză, la fel ca în limba română, este 
prenume + nume: AMANCY N., VENTURA T., GAUCHON 
P., SCHEIBER C. ş.a. 

A fost indicat anul de apariție al ediţiei princeps, dar, în 
cazul unei traduceri, nu s-a menționat numele traducăto- 
rului : 


-  BUZAN T., Une tete bien faite:: exploiter vos resources intel- 
letuelles, trad. fr., Paris, Ed. d'organisation, 1979 (prima ediție 
în limba engleză: 1974). 


Hogwood, B.W.; Gunn, L.A., 2000, /ntroducere în politicile 
publice, Editura Trei, Bucureşti. [...] 

MacRae, Duncan Jr.; Whittington, Dale, 1997, Expert Advice for 
Policy Choice : Analysis & Discourse, Georgetown University 
Press, Washington D.C. 

Malcolm, Jan, 2005, „Why are we spending so much and getting 
relatively little“, prezentare pentru Citizens League, www.citi 
zens-league.org/what/events/publicfinance/Malcolm%20 
Power%20Point.ppt. 

Marshall, Gordon (coord.), 2003, Oxford. Dicţionar de sociologie, 
Editura Univers Enciclopedic, Bucureşti. 

Mărginean, loan, 2004, Proiectarea cercetării sociologice, Editura 
Polirom, laşi. [...] 

Miroiu, Adrian; Rădoi, Mireille; Zulean, Marian, 2002, Politici 
publice, Editura Politeia, Bucureşti. [...] 

Parsons, Wayne, 1995, Public Policy : An introduction to the theory 
and practice of policy analysis, Edward Elgar, Cheltenham. 


Vâlcu, 2007, p. 284 

Numele autorilor sunt scrise la fel ca restul textului, iar 

„intrările" folosesc ordinea nume, prenume, despărțite prin 

virgulă: 

Mărginean, loan, 2004, Proiectarea cercetării sociologice, Editura 
Polirom, laşi. 


În cazul cărților cu mai mulţi autori, se respectă ordinea 
nume, prenume la toți autorii (nu numai la primul), iar 
numele se despart prin punct şi virgulă, nu doar prin vir- 


gulă, pentru a evita confuzia despre care vorbeam mai sus: 


MacRae, Duncan Jr.; Whittington, Dale, 1997, Expert Advice for 
Policy Choise: Analysis & Discourse, Georgetown University 
Press, Washington D.C. 


În cazul lucrărilor traduse, numele traducătorului nu este 
menționat: 


Hogwood, B.W.; Gunn, L.A, 2000, Introducere în politicile 
publice, Editura Trei, Bucureşti. 


Anul de apariţie a cărții este trecut între numele autorului 


şi titlul cărții, dar fără a fi pus între paranteze rotunde: 


Mărginean, loan, 2004, Proiectarea cercetării sociologice, Editura 
Polirom, laşi. 


La unele titluri în limba engleză se respectă regula de a 
scrie toate cuvintele cu majusculă (cu excepția cuvintelor 
de legătură), dar la alte titluri nu se aplică această regulă: 


MacRae, Duncan Jr.; Whittington, Dale, 1997, Expert Advice 
for Policy Choise: Analysis & Discourse, Georgetown 
University Press, Washington D.C. 

Parsons, Wayne, 1995, Public Policy: An introduction to the 


tbeory and practice of policy analysis, Edward Elgar, 
Cheltenham. 


Toate elementele din fişa cărții sunt separate exclusiv prin 


virgulă, cu excepția autorilor, separați prin punct şi virgulă-. 

Miroiu, Adrian; Rădoi, Mireille; Zulean, Marian, 2002, Politici 
publice, Editura Politeia, Bucureşti. 


7. Cuvântul editură este prezent şi în cazul în care paginile 
de titlu ale cărților nu fac această menţiune : Editura Polirom, 
Editura Univers Enciclopedic, Editura Politeia etc. 

8. În cazul unui autor cu statut de coordonator, fişa cărții 


face această mențiune: 


Marshall, Gordon (coord.), 2003, Oxford. Dicţionar de socio- 
logie, Editura Univers Enciclopedic, Bucureşti. 


9. Referințele luate de pe Internet sunt trecute împreună cu 
cele clasice, respectând ordinea alfabetică a numelui auto- 
rului : 


Malcolm, Jan, 2005, „Why are we spending so much and getting 
relatively little", prezentare pentru Citizens League, www. 
citizens-league.org/what/events/publicfinance/ Malcom%20 
Power %20Point.ppt. 


10. Articolele publicate în reviste sunt puse între ghilimele, 
iar numele publicaţiei este scris cu italice, fără utilizarea 
prepoziţiei în-, 


Blalock, Ann Bonar, 1999, „Evaluation Research and Perfor- 
mance Management Movement - from Estrangement to Useful 
Integration?", Evaluation, voi. 5, nr. 2, Sage Publications, 
Londra, pp. 117-149. 


Bibliografie specială 


Chelcea, Septimiu, 2007, „Redactarea listei bibliografice, a indexului 
şi a cuprinsului", în Septimiu Chelcea, Cum să redactăm o 
lucrare de licență, o teză de doctorat, un articol ştiinţific în 
domeniul ştiinţelor socioumane, ediţia a IV-a, revizuită şi adău- 
gită, Comunicare.ro, Bucureşti, pp. 170-179- 

Rădulescu, Mihaela Şt., 2006, „Bibliografia", în Mihaela Şt. Rădulescu, 
Metodologia cercetării ştiinţifice. Elaborarea lucrărilor de licență, 
masterat, doctorat, Editura Didactică şi Pedagogică, R.A., Bucureşti, 
pp. 123-130. 

Vulpe, Magdalena, 2002, „Documentarea bibliografică", în Magdalena 
Vulpe, Ghidul cercetătorului umanist. Introducere în cercetarea 
şi redactarea ştiinţifică, Editura Clusium, Cluj-Napoca, pp. 51-57. 


Redactarea indicelui 


„Cine vrea ca opera lui să fie 
utilizată cât mai mult, trebuie 
să-şi dea toată silința s-o în- 
zestreze cu indice bune." 


(D. Russo, 1912) 


1. Importanța indicelui 


într-o lucrare stiintifică 


La fel ca în cazul bibliografiei, indicele de nume proprii, de 
cuvinte sau expresii este un accesoriu deosebit de important al 
unei lucrări ştiinţifice. D. Russo (1912) spunea în acest sens: 


De la edițiuni de texte mai cu seamă nu trebuie să lipsească 
niciodată un indice de citate şi unul de mărturii [...], un indice de 
cuvinte necunoscute, rare sau interesante dintr-un punct de 
vedere oarecare şi unul gramatical şi, în fine, un indice de nume 
proprii şi de lucruri (p. 83). 


Numai cercetătorii pot prețui aşa cum se cuvine importanța 
indicelui, pe baza căruia pot fi găsite informaţii deosebit de 
utile, într-un timp record, despre o anumită personalitate, 
localitate sau temă care îi interesează. Cu ajutorul indicelui 
de nume, de pildă, putem identifica rapid autorii citați într-o 

lucrare. Când îmi întocmeam bibliografia pentru monografia 
mea consacrată lui Aron Pumnul, am constatat cât de impor- 
tant era indicele de autori în lucrările de critică şi istorie 
literară. Fiecare citare a lui Aron Pumnul la un indice îmi 
putea semnala un studiu, un articol sau o informație utilă 
cercetării. Mi-am dat seama, pe de altă parte, cât de regretabilă 
era absenţa indicelui în diverse lucrări de profil. Mai trebuie 
amintit încă un amănunt: în condiţiile în care, în anumite 
domenii de cercetare (chimie, fizică etc.), cifra care indică de 
câte ori este citat un autor poate deveni un criteriu de evaluare 
a performanței ştiinţifice a unei persoane, indicele de autori 
are importanța sa şi din acest punct de vedere. O dovadă 
concretă a valorii indicelui o constituie şi faptul că multe 
lucrări de specialitate alocă numeroase pagini acestuia. Istoria 
României în date, de pildă, are 526 de pagini, dintre care 
indicele de persoane şi locuri ocupă un număr de 60, adică 
12%, ceea ce este destul de mult. 


Redactarea indicelui este o operaţie extrem de migăloasă, 
care solicită răbdare şi perseverență din partea cercetătorului, 
precum şi un larg orizont cultural. De multe ori, indicele este 
alcătuit de altă persoană decât autorul, al cărei nume nu apare 
întotdeauna menţionat (Virgil Leon, care a redactat indicele 
de nume la monografia mea consacrată lui Aron Pumnul, nu 
este amintit pentru această operațiune.) Alteori, autorul indi- 
celui este menționat, în semn de recunoaştere a efortului pe 
care l-a depus. 


2. Redactarea indicelui 


În general, redactarea unui indice comportă trei operaţii: 
inventarierea numelor de autori, localităţi, cuvinte etc. ţ ordo- 
narea alfabetică şi ordonarea numerică. 

2: do Inventarierea 


Constă în lectura atentă a materialului respectiv (studiu, carte 
etc.) şi notarea tuturor numelor, localităților sau termenilor 
care ne interesează, cu precizarea paginii în dreptul fiecărei 
„intrări". Se vor face atâtea fişe câte litere are alfabetul, sub 
rezerva că, la anumite litere (W, Q, Y), nu va fi probabil 
niciun nume notat, în timp ce la alte litere (B, C, D, M) va fi 
nevoie de mai multe fişe. 

Formatul fişelor pentru indice este, în general, 1/4 dintr-o 
coală A4 („ministerială"). În dreptul fiecărei intrări se notează 
pagina la care apare numele (Caragiale: 3, 12, 29 etc.) sau, în 
cazul indicelui la bibliografii, numărul curent al titlului (Arsenie, 
Dan: 8471, pentru bibliografia la Lucian Blaga realizată de 
D. Vatamaniuc). E important de precizat că această inventariere 
trebuie făcută numai în forma tehnoredactată a materialului 
respectiv, pentru a putea indica pagina/paginile respective. 


Observaţii 


* Dacă o „intrare" apare de mai multe ori pe aceeaşi pagină, 
se subînțelege că indicarea paginii se face o singură dată. 
În cazul indicilor de bibliografii, pagina nu mai contează, 
ci doar numărul curent al titlului. 

* În cazul traducerii sau al reeditării unei lucrări, indicele 
trebuie să fie refăcut, fiindcă avem de-a face cu un alt 
format al cărţii, deci cu o altă paginaţie. E adevărat că 
vechiul indice ne poate ajuta, însă refacerea acestuia cere 
foarte multă atenţie. Stilistica limbii române, ediția defini- 
tivă (1975), a lui Iorgu lordan, precizează următorul aspect: 
„Indicele păstrează structura celui din ediția precedentă 
(1944). Adaptarea la ediția actuală a fost făcută de AUREL 
NICOLESCU". 

2.2. Ordonarea alfabetică 


Odată „intrările" inventariate, se poate începe ordonarea lor 
alfabetică. Aceasta se face în funcție de prima literă a intrărilor 
respective: Oniţiu, Viigil: 181, 184; Oltean, loan: 14, 484, 513; 
Opriş, Tudor: 151; Popescu, Lucreția: 347; Popa, Septimiu: 
188; Popa, Mircea: 151. 

După ce s-a făcut ordonarea în funcție de prima literă, se 
trece la cea a intrărilor în interiorul fiecărei litere: Oltean, 
loan: 14, 484, 513; Oniţiu, Virgil: 181, 184; Opriş, Tudor: 
151; Popa, Mircea: 151; Popa, Septimiu: 188; Popescu, 
Lucreția: 347. 


Observaţii 


* Normele actuale impun diferenţierea literelor cu diacritice 
(&, â, i, ş, $) de cele simple. Profesoara Magdalena Vulpe 
(2002) arăta că o asemenea normă „nu era operantă înainte 
de 1953 (ceea ce implică deosebiri în ordonarea intrărilor 
în dicționare şi în indici)" (p. 112). Această exigență nu 
există, de pildă, în germană, unde coexistă o şi o sau u şi 
ii. Aşa se face, de exemplu, ca Bliihen să fie înainte de 
Blume, deşi în alfabetul german îi şi o se află după u, 
respectiv o. În Dicţionarul scriitorilor români, vol. IV, 
2002, Doblin şi Boli apar înainte de Dobre, respectiv 
Bolliac, iar Durkheim înainte de Diirrenmatt, ceea ce arată 
că autorul indicelui nu a fost consecvent în respectarea 
ortografiei limbii române. 

* În cazul unor scriitori cu nume latinizate (Densusianu, 
Hasdeu), la redactarea indicelui se va lua în calcul varianta 
grafică, nu cea fonetică (Densuşianu, Haşdeu). 

2.3. Ordonarea numerică 


Pentru „intrările" ce apar de mai multe ori, cifrele care indică 
pagina se clasifică în ordine crescătoare: Eminescu, Mihai: 


12, 29, 34, 90. 


Observaţii 


* Pentru economie de spațiu tipografic, numerele unor pa- 
gini succesive (18, 19, 20, 21) vor fi notate astfel: 18-21 
(între cifre se va folosi cratima, nu linia de pauză). 

* Toate observaţiile de până acum se referă la redactarea 
manuală a indicelui. Apariţia calculatorului a produs şi aici 
avantaje enorme, fiindcă acum există programe ce preiau 
automat „intrările" evidenţiate în text cu mărci distinctive 
(li se atribuie semne de index), clasificându-le automat în 
ordine alfabetică. 


3. Tipologia indicelui 


3.1. Indicele de autori 


Cea mai răspândită categorie de indice este cel de autori, 
numit şi indice de nume. El cuprinde lista tuturor autorilor 
citați în lucrarea respectivă, fie că e vorba despre text, fie de 
note, bibliografii etc. Indicele de acest tip poate fi total sau 
parțial. Indicele de nume total se referă la absolut toate nu- 
mele ce apar de-a lungul unui text, putând cuprinde inclusiv 
numele personajelor literare menţionate în text, respectiv 
numele proprii incluse în cuvinte şi expresii celebre: Amicus 
Plato, sed magis amica veritas (indicele va menţiona şi numele 

lui Platon). Indicele selectiv va cuprinde doar numele de 
persoane reale, importante dintr-un anumit punct de vedere. 
Desigur, din perspectiva cercetătorului, e de preferat indicele 
total, care ne oferă informaţii complete. lată ce scria Şerban 
C. Andronescu (1997) în legătură cu acest aspect: 


Câteodată, indicele de nume este deficitar, în sensul că nu 
menționează toate numirile şi numele din text. Faptul e păgubitor 
cercetării în sine, ca operațiune complexă, în situația când alt 
autor de lucrare în acelaşi domeniu doreşte să citeze un episod 
din cartea celui dintâi, consultă indexul de nume şi, negăsind 
ceea ce caută, pune cartea deoparte şi uită de ea. Citatul nu mai 
apare. Faptul pare minor la prima vedere, dar în realitate nu este 
deloc minor - mai ales când episodul scos din circuitul cercetării 
printr-o astfel de neatenție are oarecare importanță. Omisiuni 
regretabile de această natură pot fi evitate uşor prin două-trei 
ore de muncă suplimentară dedicată întocmirii unui indice com- 
plet de nume (pp. 100-101). 


Deşi este dificil de fixat reguli pentru toate situațiile parti- 
culare cu care se va confrunta cel care întocmeşte un indice 
de autori sau de nume, vom enumera câteva recomandări: 


* Pentru evitarea unor confuzii, se recomandă ca prenumele 
să nu fie redat în variantă prescurtată: Petrescu, C. ar putea 
însemna Petrescu, Camil sau Petrescu, Cezar. Desigur, fac 
excepţie de la această regulă autorii care au semnat cu inițiala 
prenumelui: B. Elvin, V. Fanache, G. Gruiţă, D.D. Roşea, 
H. Tiktin. Evident, fiecare autor a avut motivele sale să 
semneze astfel, opțiune care, în principiu, ar trebui respec- 
tată. În calitatea mea de colaborator la Dicţionarul scriito- 
rilor români, mi s-a recomandat să „deconspir" prenumele 
unor autori: Bernstein Elvin, Samuel Damian, Vasile Fanache. 
În schimb, din rațiuni de spaţiu tipografic, la capitolul „Refe- 
rințe critice", toți autorii trebuiau citați cu prescurtarea pre- 
numelui (M. Zaciu, N. Manolescu, E. Simion), doar prenumele 

feminine trebuind date în întregime: Mirela Roznoveanu, 
Dana Dumitriu, lrina Petraş. 

* Magdalena Vulpe consideră că prescurtarea prenumelui 
poate varia în funcție de limba în care este publicată 
lucrarea. Este dat ca exemplu cazul lui Alexandru Rosetti, 
care a semnat Al. Rosetti lucrările tipărite în limba română, 
dar A. Rosetti pe cele publicate în franceză, „limbă în care 
se utilizează, în orice situații, numai inițiala". În cazul în 
care într-o lucrare apar ambele variante, Magdalena Vulpe 
(2002) făcea următoarea recomandare: 


Dacă cele două modalități de citare apar în acelaşi volum, se 
alege ca formă de bază una din ele, cea mai uzuală, sub care se 
dau toate atestările, iar de la cealaltă se face trimiterea (p. 114). 


Autoarea dădea exemplul lingvistului rus de origine poloneză 
Baudouin de Courtenay, citat în literatura rusă cu inițialele 
L.A. (Ivan Aleksandrovici), iar în franceză cu inițiala ]. (Jean); 


Baudouin de Courtenay, L.A. v. Baudouin de Courtenay, ]. 
Baudouin de Courtenay, ].: 11, 59, 80. 


Asemenea trimiteri se fac şi în cazul unui autor care şi-a 
schimbat numele ori a semnat cu mai multe nume. Se va lua, 
ca „intrare" de bază, numele care s-a impus mai mult în 
conştiinţa literară sau publicistică. De exemplu, primele mele 
articole şi studii au fost semnate Ilie Radu-Nandra. Dicţio- 
narul scriitorilor mureşeni (2000) mi-a inventariat numele la 
Rad, Ilie, precizând că Ilie Radu-Nandra este un pseudonim, 
iar la Radu-Nandra, Ilie se face trimiterea: v. Rad, Ilie. La 
indicele de nume se fac însă menţiuni şi la Rad, Ilie (129-130, 
131, 208), şi la Radu-Nandra, Ilie (13, 46, 54, 63, 129, 131, 
136, 139, 161), ceea ce este incorect. Numărul paginilor ar fi 
trebuit trecut în dreptul intrării Rad, Ilie (Radu-Nandra, Ilie): 
13, 46, 54, 63, 129-130, 131, 136, 139, 161, 208. Cine consultă 

doar indicele de nume ar putea trage concluzia că este vorba 
aici despre doi autori, nu despre unul singur, care a semnat 
cu două nume diferite. 


3.2. Indicele de nume 


Este în foarte strânsă legătură cu indicele de autori, ceea ce 
face ca în majoritatea cazurilor cele două tipuri de indice să 
fie amestecate, sub genericul „indice de nume proprii”. 

Dacă o lucrare este alcătuită din mai multe volume, indi- 
cele poate fi tipărit la sfârşitul ultimului volum, menţionân- 
du-se imediat după nume numărul volumului, apoi paginile 
respective: Caragiale, I.L.: II, 43, 58, 95; VI, 23, 45, 67. 

Fiecare intrare va cuprinde numele, prenumele, mențiunile 
de identificare (dacă e cazul), apoi cifra sau cifrele unde 
apare numele respectiv, cifrele fiind despărțite între ele prin 
virgulă. Unele edituri folosesc diverse semne de punctuație 
între prenume şi prima cifră (două puncte, virgulă, linie de 
pauză sau cratimă), iar altele nu pun nimic, deşi corect ar fi 
să se utilizeze două puncte: 


Scridon, Gavril: 343, 481, 518 
Scridon, Gavril, 343, 481, 518 
Scridon, Gavril - 343, 481, 518 
Scridon, Gavril 343, 481, 518. 


Observaţii 


* Numărul paginii se indică pur şi simplu prin cifra respec- 
tivă, fără a se scrie p. sau pp. După ultima cifră punctul nu 
este obligatoriu. 

* Când aceeaşi persoană apare în mai multe pagini conse- 
cutive, se notează doar prima şi ultima pagină, punându-se 
cratimă între ele: Ovidiu, 310-318, ceea ce înseamnă că 
numele lui Ovidiu apare pe fiecare pagină, de la 310 la 318. 

Se înțelege că, dacă un nume este amintit de mai multe ori 
pe aceeaşi pagină, aceasta este menţionată o singură dată. 

* O altă precizare importantă se referă la reliefarea paginilor 
unde găsim cele mai multe informaţii despre persoana 
care ne interesează. De pildă, în lucrarea O istorie deschisă 
a literaturii române din Basarabia a lui Mihai Cimpoi, nu- 
mele lui Grigore Vieru apare pe un total de 44 de pagini: 
10, 11, 13, 22, 403 etc. Dintre acestea, paginile 192-193 
sunt scrise cu bold, ceea ce înseamnă că la aceste pagini 
se găseşte secțiunea pe care autorul a rezervat-o cunoscu- 
tului poet român din Basarabia. 

* În cele mai multe lucrări ştiinţifice, cifrele din dreptul 
numelor indică pagina de carte unde este amintită per- 
soana respectivă. D. Russo (1912) era de părere că: 


trimiterile indicelui trebuie să se facă nu numai la pagini, ci şi la 
rândurile respective, căci cititorul pierde mult timp ca să caute 
un nume într-o pagină, mai cu seamă când acest nume nu se 
deosebeşte prin litere cursive sau rărite (p. 84). 


Opinia mea este că e destul de dificil să îndeplinim acest 
obiectiv, mai ales în cazul cărților care nu au rândurile numă- 
rate (cum se întâmplă la ediţiile critice), ceea ce ar necesita 
un efort în plus: să numărăm rândurile! De altfel, nu am găsit 
niciun exemplu în acest sens. 

În cazul unor bibliografii în care articolele inventariate 
sunt numerotate, cifra din dreptul numelui nu mai trimite la 
o anumită pagină, ci la numărul de inventar al referinței 
respective. Rațiunea pentru care se procedează aşa este că pe 
o pagină pot fi 10-15 trimiteri bibliografice inventariate, astfel 
că lectorul are de parcurs mai puțin text pentru a găsi numele 
care îl interesează. 


* Dacă avem mai multe nume cu aceeaşi inițială, se ia în 
calcul a doua, respectiv a treia etc. literă din numele de 

familie: Alecsandri, Alexandrescu, Alexianu. Dacă numele 
de familie ale mai multor autori sunt identice, ordonarea 
se face tot alfabetic, conform inițialei prenumelui: Ionescu, 


Eugen ; Ionescu, Radu; Ionescu, Toma. 


Dacă e vorba de 3 persoane cu acelaş nume, tustrei d. p. se 
cheamă Iordachi Ghica, dintre cari unul e dragoman, altul vistier 
şi al treilea mitropolit, în indice trebuie pus întâi dragomanul, pe 
urmă mitropolitul şi pe urmă vistierul (ordinea alfabetică după 
numele funcției). (Russo, 1912, p. 85) 


Persoanele care au acelaşi nume de familie vor fi notate 
cu ajutorul tildei: Roman, Alexandru: 60, 66; = Constantin, 
48, 89; = Visarion, 170, 235. După tildă nu se pune virgulă. 

Intenționând să recomande întocmirea unui indice cât mai 
complex, învățatul D. Russo (1912) recomanda ca în dreptul 
cuvântului indexat să trecem 


identificarea numelui localității sau a persoanei, ce se spune 
despre localitate sau persoană, dacă e vorba de un cuvânt, 
înțelesul lui, explicarea formei etc. [...] Cu privire la fiecare 
nume propriu, trebuie alături de pagină să se arate şi despre ce 
e vorba în acea pagină. Şi numai aşa indicele poate aduce servicii 
reale (pp. 84-85). 


Russo dădea următorul exemplu: nu e suficient să scriem 
Mavrocordat: 3, 5, 6, <9>, 10, ci să facem precizările de 
rigoare: Mavrocordat, Nicolae, viața lui, 3; căsătoria sa cu 
Pulheria, 5; raporturile sale cu Bergler, 6; intrigi contra lui, 
<9> ; discurs funebru la moartea sa, 10. Desigur, nu trebuie să 
cădem în extrema cealaltă şi să dăm în indice mai multe 
informaţii decât sunt în text. D. Russo amintea de ediția 
Hronicului lui D. Cantemir, unde, la un text de 500 de pagini, 
indicele care urmează ocupă 300 de pagini, culese cu un 
corp mai mic! „Poarta e mai mare decât casa!", glumeşte 
Russo. Acelaşi D. Russo mai recomanda ca indicele să se facă 

nu numai pentru numele proprii sau lucrurile cari revin în text; 
chiar dacă e vorba de o aluzie la un nume sau lucru, fără ca 
numele sau lucrul să fie pomenit expres în text, chiar atunci e de 
neapărată nevoie ca în indice să se puie o trimitere (p. 84). 


Să spunem că într-o pagină de istorie avem următoarea 
menţiune sau aluzie la regele Burebista : „Văzând permanenta 
stare de beţie a unor locuitori, regele a ordonat să fie distruse 
toate viile, cei care ar fi făcut vin pe ascuns urmând a fi aspru 
pedepsiți". Noi ştim că fapta cu pricina aparţine lui Burebista, 
deci va trebui să-i trecem numele la indice, chiar dacă în text 
nu apare în mod expres numele faimosului rege dac. Din 
punct de vedere tehnic, indicarea paginii cu numele care nu 
apare efectiv ar urma să fie făcută între paranteze ascuțite, 
dacă numele mai apare la alte pagini: Burebista: 6, 19, <68>, 
80, ceea ce înseamnă că la pagina 68 se face doar o aluzie la 
numele lui Burebista. Dacă numele respectiv ar apărea o 
singură dată în text, însuşi numele ar putea fi pus între 
paranteze ascuţite (<Burebista>: 68). Se recomandă să se 
menţioneze nu doar inițiala, ci prenumele întreg, acolo unde 
acesta se cunoaşte şi dacă suntem siguri că deconspirarea 
prenumelui nu produce iritare din partea autorilor. D. Russo 
se întreba dacă e nevoie să separăm indicele de persoane de 
indicele de nume geografice şi de locuri, arătând că se pot 
aduce argumente pro şi contra atât pentru o variantă, cât şi 
pentru cealaltă, încât nu se poate stabili o regulă precisă. 


lată, în continuare, câteva reguli pe care trebuie să le 
respectăm în redactarea indicelui de nume: 

Ca şi în cazul bibliografiei, la redactarea indicelui se ia în 
calcul numele de familie. După numele de familie se pune 
obligatoriu virgulă, ca la fişa bibliografică, tocmai pentru a 
sublinia că nu e vorba despre o „ordine normală", ci una 


SEI 


„inversă": Rebreanu, Liviu; Eminescu, Mihai; Sadoveanu, 

FII) 


Mihail. Aşa cum am mai spus, „ordinea inversă" poate fi, pentru 
multe culturi, „ordinea normală". Ne referim la culturile şi 
tradițiile din Ungaria (Petofi Sândor, Ady Endre, Joseph Attila), 
Turcia (Siileyman Demirel, Kedik Ahmed), China (Ciu En-lai, 
Mao Tze-dun, Hua Kuo-feng), Japonia (Yasunari Kawabata), 
Coreea (Kim Ir-sen), Vietnam (Le Duan), primele nume repre- 
zentând numele de familie. în mod normal, când trecem la 
indice aceste nume, n-ar trebui să punem virgulă între nume 
şi prenume, lucru care nu se respectă întotdeauna. Mai remar- 
căm apoi faptul că în unele culturi există tendința ralierii la 
tendinţele europene. Astfel, fostul lider comunist maghiar era 
cunoscut drept Jânos Kâdâr, un prim-ministru al Ungariei se 
prezenta Victor Orbân, iar cunoscutul politician român, Gyorgy 
Frunda, aproape că a renunţat la ordinea inversă, tipic ma- 
ghiară (Frunda Gyorgy). lată şi o întâmplare personală, care 
dovedeşte tendinţa despre care vorbeam. În 1999, am parti- 
cipat, la Budapesta, la o conferință internațională a Alianţei 
Universităților pentru Democraţie (AUDEM). Preşedintele de 
atunci al Ungariei, Goncz Arpad, a trimis participanţilor un 
mesaj de salut în limbile maghiară şi engleză. Pe varianta en- 
gleză a mesajului a semnat Arpad Goncz, iar pe cea ma- 
ghiară - Goncz Arpad. Exemplul demonstrează că se încearcă 
revenirea la ordinea practicată de majoritatea țărilor din Europa 
şi din America: Charles de Gaulle, Bill Clinton, Helmut Kohl, 
Gerhard Schroder, Vladimir Puțin, Todor Jivkov. Trebuie să 
reținem că „ordinea inversă" este practicată doar la indice şi 
bibliografii, în alte situaţii (textele curente, hotele de subsol, 
notele de la sfârşitul capitolelor) folosindu-se „ordinea normală". 
Fac excepție de la această regulă numele consacrate, care nu 
se inversează: Neagoe Basarab se va trece la litera N, ca să 
nu mai vorbim despre nume precum lancu de Hunedoara, 
loan Vodă cel Viteaz, Mihai Viteazul, Ştefan cel Mare, care se 
trec în funcție de inițiala prenumelui. 

Observaţii 


* În cazul unor nume de persoane identice, mai ales de 
domnitori şi împărați, cărora nu le cunoaştem prenumele, 
este nevoie de precizări, pentru a fi evitată orice confuzie: 
Carol | de Habsburg; Carol 1 de Hohenzollern-Sigmaringen. 
La fel vom proceda în cazul unor nume identice, dintre 
care unul este mai puțin cunoscut: Agârbiceanu, lon (fără 
nicio menţiune, fiindcă toată lumea se gândeşte la scriitorul 
cu acest nume), dar Agârbiceanu, lon, fizician (menţiunea 
fizician este necesară pentru evitarea confuziei cu scrii- 
torul omonim). 

* Dacă unele cuvinte, nume proprii etc. apar în mai multe 
variante în cursul lucrării, unii autori (D. Russo) recomandă 
să se facă trimiterile de rigoare: Babilon v. Vavilon, Grecia 
v. Elada, Roma v. Râm etc. Consider că mai practic ar fi să 
menţionăm între paranteze cele două nume diferite, pentru 
ca lectorul să ştie că este vorba despre unul şi acelaşi nume: 
Roma (Râm): 2, 4; Constantinopol (Vizantia, Țarigrad): 8, 
19 etc. 

* Unele lucrări dau în dreptul unor nume mai puțin cunos- 
cute (sau ştiute doar de către specialişti) scurte explicaţii: 
Abaza, paşă de Rusciuk; Acornion, fiul lui Dionysos; 
Beatrice, soția lui Matei Corvin. 

* Dacă numele de familie este format dintr-o combinaţie de 
două nume, vom proceda în funcție de prezenţa sau absența 
cratimei între ele. Astfel, dacă există o cratimă, vom inven- 
taria persoana respectivă în funcție de primul nume de 
familie: Papadat-Bengescu, Hortensia; Brunea-Fox, Filip; 
Dumitrescu-Buşulenga, Zoe; Dobrogeanu-Gherea, Con- 
stantin (şi nu Gherea-Dobrogeanu, cum se scrie în indicele 
de la Istoria lumii în date). Dacă lipseşte cratima, vom 
inventaria numele în funcție de al doilea nume de familie: 

Dindelegan, Gabriela Pană. Această regulă se aplică şi 
persoanelor care şi-au păstrat la nume pe cel al localității 
de origine: Fischer-Galaţi, Stephen; Snagov-Dumitru, lon; 
Constantinescu-laşi, Petre; Mihăilescu-Brăila, Ştefan; Radu- 
Nandra, Ilie. 

În cazul persoanelor care au rămas în memoria posterității 
cu un grad ştiinţific (dr.), trecerea în indicele de nume se 
face astfel: Groza, Petru, dr. Numele cu anumite particule 
sunt ordonate în funcție de numele de după particula 
respectivă: particule precum von, van sau de necesită 
folosirea tildei: Beethoven, Ludwig van = ; Gaulle, Charles 
de =; Guevarra, Antonio de =; Saussure, Ferdinand de =; 
Killinger, Manfred von Această regulă nu se aplică însă 
întotdeauna: Martin du Gard, Roger 

Există situaţii când majuscula face parte din nume: D'Istria, 
Dora; D'Orleans, Charles; O'Connel, Flannery. 

În cazul unor personalități cunoscute mai ales prin porecla 
lor, e bine să redăm între paranteze şi numele lor real: 
Cloşca (loan Oargă), Crişan (Marcu Giurgiu), Horea (Vasile 
Nicola Ursu). 

Numele consacrate se scriu fără virgulă, fiindcă reprezintă 
o abatere de la ordinea normală: Neagoe Basarab, Alexandru 
Iliaş, Antim Ivireanul. Alte personalități au intrat în istorie 
doar prin numele de familie, deci menţionarea prenumelui 
este facultativă: Augustus (Caius Iulius Octavianus), Aurelian 
(Lucius Domitius Aurelianus), Nero (Lucius Domitius Tiberius 
Claudius). 

Unele persoane pot fi cunoscute sub nume mai mult sau 
mai puțin schimbate, în funcție de documente şi izvoare, 
de pronunție sau de tradiţia fiecărei culturi. În aceste 
situaţii, se recomandă folosirea variantei cele mai cunos- 
cute, urmând ca a doua să fie menţionată eventual între 
paranteze: Asparuch (Isperich), conducător al unor triburi 

protobulgare. La persoanele care au semnat cu nume şi cu 
pseudonim, putem da ambele variante: Barbu, Ion (Barbilian, 
Dan). 


3.3. Indicele de localități 


Este mai puțin folosit, dar nu mai puțin util, fiind întâlnit în 
lucrări de istorie, geografie, folclor etc. Indicele de locuri/ 
localități îşi are importanța sa, mai ales în cazul cercetătorilor 
care îşi propun să facă monografia unor localități, istoricul 
unor bătălii etc. De exemplu, dacă un istoric militar ar dori să 
scrie despre bătălia de la Călugăreni, din 23 august 1595, când 
Mihai Viteazul a înfrânt oastea otomană condusă de Sinan 
Paşa, el va căuta la indicele unor diverse lucrări de istorie 
numele localităţii Călugăreni, obținând rapid un mare număr 
de informații. La fel va proceda când se interesează de luptele 
desfăşurate la Borodino, Waterloo etc. 


În mare, problemele care se pun în cazul indicelui de 
persoane rămân valabile şi la redactarea indicelui ce cuprinde 
numele de locuri. Unele reguli trebuie respectate cu o şi mai 
mare stricteţe, aşa cum e cazul localităților care şi-au schimbat 
de mai multe ori denumirea, datorită faptului că domeniul 
toponimiei a fost mai puternic influențat de imperativele 
politice, decât cel al onomasticii, de exemplu. Puţini tineri 
mai ştiu astăzi că oraşul Braşov s-a numit cândva Stalin, că 
Oneşti a purtat numele lui Gheorghe Gheorghiu-Dej sau că 
Ştei a fost multe decenii cunoscut drept oraşul Dr. Petru 
Groza. Satele I.L. Caragiale, G. Coşbuc, lon Creangă s-au 
numit cândva Haimanale, Hordou şi Humuleşti. lată câteva 
reguli minime, care trebuie respectate şi aici: 


* Va fi avută în vedere ordinea strict alfabetică a localităţilor: 
Săcuieni, Sălciua, Sălişte. 

* În cazul unor localități cu nume identice, e nevoie de 
precizarea comunei sau a județului. Sălişte este o comună 
în județul Sibiu (renumită prin faptul că a dat țării mulți 
academicieni), dar o regăsim şi în județul Alba. 

* Alături de numele vechi vor apărea şi denumirile actuale: 
Ampelum (azi Zlatna, oraş în județul Alba), Axiopolis (azi 
oraşul Cernavodă, județul Constanța), Callatis (azi Mangalia, 
oraş în județul Constanţa). 

* Dacă denumirea este formată din mai multe elemente (re- 
publică, munte, mare, masiv, ocean, insulă, peninsulă etc.), 
se foloseşte tilda: Africa Centrală, Republica =; Ghimeş, 
Valea -; Tatra, Munţii 

* Dacă denumirile de localități sunt luate din surse româ- 
neşti, ele vor fi trecute în varianta românească: Londra, 
Cracovia, Atena, Belgrad. 


Pentru lămurirea unor probleme privind denumirea exactă 
a unor localităţi, poate fi consultat Codul localităților din 
România, editat de Poşta Română, sau cartea semnată de 
Eliza şi Dan Ghinea, Localitățile din România. Dicţionar, 
Editura Enciclopedică, Bucureşti, 2000. 


3.4. Indicele de cuvinte 


Acesta este folosit mai ales în lucrările de lingvistică, filosofie 
etc. De exemplu, dacă mă interesează destinul conjuncției 
căci, pe care unii vorbitori ezită să o folosească, apreciind că 
este un cuvânt învechit, voi căuta în Gramatica Academiei, 
unde voi găsi informaţii utile, la paginile: 386, 387, 401; II 
285, 301, 302, 462. 

La pagina 386 aflăm că această conjuncție, la fel ca şi 
altele, a fost cândva o conjuncție compusă, fiindcă provine 
din că + ce. Dar elementele care o compun şi-au pierdut 

individualitatea, atât ca formă, cât şi ca sens, lucru reflectat şi 
în grafie; conjuncția se scrie acum într-un singur cuvânt. 

La pagina 387 aflăm despre conjuncţia căci că este subor- 
donatoare, introducând propoziţia cauzală. 

La pagina 401 ni se dau două citate din Creangă şi Negruzzi, 
de unde putem vedea că această conjuncție aparținea mai ales 
limbii vechi: „Eu îi cunosc pre boierii noştri, căci am trăit cu 
dânşii" (C. Negruzzi). 

La pagina 285 aflăm că este greşită construcția în care, în 
locul lui că, se foloseşte căci, o conjuncție specifică propo- 
ziției cauzale: „Aflaţi despre mine căci sunt sănătos". 

La pagina 301 se dă exemplu de o cauzală introdusă prin 
căci. „Rămâi cu noi, căci ne zice gândul că vei pieri”. 

La pagina 302 găsim o informaţie foarte interesantă: căci 
e un cuvânt livresc, iar că unul popular. 

In sfârşit, la pagina 462, se dă exemplu din nou de o 
propoziţie cauzală introdusă prin căci. 

Am dat aceste exemple pentru a vedea la ce ne poate 
servi un indice de cuvinte. 


3.5. Indicele de materii 


Este ceva mai complex, fiindcă se inventariază grupuri de 
cuvinte-cheie. De pildă, Stilistica limbii române a lui lorgu 
Iordan are un bogat indice de materii. Cine este interesat de 
valoarea diminutivelor, găseşte aici următoarele informații: 


diminutive 158-175; sensurile şi nuanțele semantice exprimate 
de sufixele diminutivale 158-166 (depreciative 159-160, 166; 
dezmierdătoare 160-163; ironice 163-166); sufixe diminutivale 
cu valoare augmentativă 166-169; cazuri speciale de diminutive 
(la substantive) 170-171; alte părți de vorbire întrebuințate sub 
formă diminutivală 171-175 (pronume 171-172; adjective 172- 
173; diverse 173-175). 

Un alt exemplu din aceeaşi lucrare: „sintaxa: sintaxa 
afectivă (= stilistica) 20; sintaxa în raporturile ei cu stilistica 
19, 20 şi ca izvor de fenomene stilistice 19; construcții sintac- 
tice 19. 


4. Locul indicelui în sumarul unei lucrări 


De la început precizăm că locul indicelui este la finalul 
lucrării, nu înaintea bibliografiei, cum sugerează Şerban 
C. Andronescu (1997): „Locul lui [al indicelui de nume - n.n.] 
este la sfârşitul volumului, înaintea bibliografiei" (p. 99). 
Motivul pentru care se recomandă aşezarea indicelui după 
bibliografie este că indicele va inventaria inclusiv numele de 
autori citați în bibliografia finală. 


5. Tehnoredactarea indicelui 


Aşa cum scria şi Septimiu Chelcea (2000), „indicele de nume 
se dactilografiază (culege) pe două sau trei coloane, în funcție 
de formatul cărții, respectiv de oglinda paginii" (p. 100). 
Trecerea la o nouă literă se marchează fie prin amplasarea 
acesteia la începutul clasificării la litera respectivă, fie prin 
scrierea cu bold a primei litere de la noua clasificare: 


A B 


Almeida, Guilherme de: 2151 Beraru, P.: 2445, 3934, 6543 
Alterescu, S. 4810, 4816 Bergner, Rudolf: 66, 790, 987 
Aman, Teodor: 1853, 6786 Berindei, Dan : 1984, 2966a, 3470 

6. Comentarii la unele modele de indici 


Bengescu-Dabija, G. 743, 2948 B.O. 2506 [...] 

[iesea] Boerescu, V[asile] 415 [...] 
Bertelli 5021 Bogdan-Duică, Gh. 2072, 
Bertha, A. de 85 — 88, 102, 369, 2276a, 3869 

1503, 1511,2080 - 2083, 2086, Bogrea, Vasile] 2757 [...] 


2087, 2103, 2105, 3144, 3161 Boroianu, D[umitru] G. 506 [...] 
Berthelot, [Marcelin] 531 [...] Botez-Sachelar, Al. 3137 
Bismarck 1726 [...] Botiş, T[eodor] 3869 [...] 
Blondel 4998, 5005 [...] 


Al. Zub, A.D. Xenopol. Bibliografie, Editura Enciclopedică 
Română şi Editura Militară, Bucureşti, 1973 


1. Este un indice de nume, redactat pe două coloane, cifrele 
din dreptul intrărilor indicând numărul titlului, nu al paginii. 

2. Între prenume şi prima cifră nu s-a pus niciun semn de 
punctuație. 

3. Autorii care au două nume de familie legate între ele prin 
cratimă au fost inventariaţi în funcție de primul nume de 
familie: Bengescu-Dabija, G; Bogdan-Duică, Gh.; Botez- 
Sachelar, Al. 

4. În cazul unor autori, prenumele este deconspirat cu aju- 
torul parantezelor drepte (Berthelot, [Marcelin]; Boerescu, 
Vfasile]; Bogrea, V[asile]; Boroianu, Dfumitrul; Botiş, 
T[eodor]), în timp ce un autor apare doar cu inițialele 
(B.0.), iar alții doar cu numele de familie (Bertelli, 
Bismarck, Blondei). 

5. Atestările autorilor la mai mult de două pagini consecutive 
au fost notate prin utilizarea liniei de pauză (ar fi trebuit 
folosită cratima): 85 - 88; 2080 - 2083. 

6. Atestări de tipul 3980a, 3980b arată (consultând lucrarea 
cu acest indice) că e vorba despre citarea unor volume 
colective. 


Andreescu-Ladmiss, N. 4637, 5293, 
6054, 6292, 7093, 7620 [...] 
(pseudonim) 4857, 


Asociaţia Scriitorilor Români din 
Transilvania 
5966, 6852 


XXXIX, 5965, 


Apollonius 


6222 [...] 

Aprily Lajos XXXI, 2107, 2109, 
2115, 2123, 2125, 2138, 2149, 
2160, 2168, 2190, 2193, 2194, 
2283, 5773, 5776, 5777 [...] 

Arbiter (pseudonim) 6066 [...] 

Aristarc vezi Călinescu G. [...] 

Asociaţia română pentru legăturile 
de prietenie cu URSS (ARLUS) 


Asociațiunea transilvană pentru lite- 


ratura şi cultura poporului român 
(Astra) XXXII, XXXVII, XL, 
XLII, 1620, 1784, 1807, 1813, 
1820, 2103, 3051, 4555, 5968- 
-5974, 6867, 6922, 7029, 7720 
Assisi vezi Francesco d'Assisi 
Ateneul Român XLII, 1747, 2921, 
6145, 6148, 6158, 6160, 6940, 


6155 — 6157 6941, 8431 [...] 


D. Vatamaniuc, Lucian Blaga, 1895-1961. Bibliografie, Editura 
Științifică şi Enciclopedică, Bucureşti, 1977 


„ Cifrele din dreptul intrărilor indică titlurile, nu paginile (cu 
excepția cifrelor romane, care trimit la paginile din prefață). 

„ Sub denumirea „Indici" sunt incluse numele de autori, de 
persoane, precum şi denumirile unor asociații (Asociația 
Scriitorilor Români din Transilvania) sau instituţii (Ateneul 
Român). 

„ Între prenume şi prima cifră nu s-a pus niciun semn de 
punctuație. 
La Apollonius şi Arbiter se menționează că sunt pseudo- 
nime, fără a se preciza cine se ascunde în spatele acestora, 
dar la Aristarc se face trimiterea la G. Călinescu. 

. Numele sunt despărțite de prenume prin virgulă, cu ex- 
cepția numelui maghiar, Âprily Lajos. 

6. Numele lui N. Andreescu-Ladmiss este inventariat în funcție 
de inițiala primului nume de familie, fiindcă cele două 
nume sunt legate prin cratimă. 

7. Francesco d'Assisi a fost scris fără virgulă, fiind un nume 
consacrat. 

8. Atestările autorilor la mai mult de două pagini consecutive 
au fost notate prin utilizarea liniei de pauză (ar fi trebuit 
folosită cratima): ARLUS: 6155 - 6157; Astra : 5968 - 5974. 


Raoul cel Spân 147 [...] Renver, Reihard van 227 [...] 
Răteşti 249 Richard Inimă de Leu 155 [...] 
Rathenau, Walter 490 [...] Riîşca 294, 397 


Războieni 249, 298 [...] Rist, Ch. 90, 106 [...] 
Recea 399 [...] 


Barbu Theodorescu, Nicolae Iorga, 1871-1940. Bibliografie, 
Editura Enciclopedică Română şi Editura Militară, 
Bucureşti, 1976 


1. Este un indice de nume proprii, incluzând nume de autori, 
de persoane, dar şi de localități (Războieni, Recea, Rîşca). 

2. Numele cu particule au fost ordonate în funcție de numele 
de după particula respectivă : Renver, Reinhard van. 

3. Autorul indicelui nu a ţinut cont de diferenţierea literelor 
cu diacritice (ă, î, ş, 0 de cele simple, ceea ce face ca, în 
mod greşit, Răteşti să fie înainte de Rathenau, Walter, iar 
Rîşca înainte de Rist, Ch. 

4. Între prenume şi prima cifră nu s-a pus niciun semn de 
punctuație. 

5. Numele consacrate sunt scrise fără virgulă: Raoul cel Spân, 
Richard Inimă de Leu. 

Curentul, Bucureşti 7872 [...] Dimineata, Bucureşti 7526 [...] 

Curierul de laşi 4268, 4987 [...] Divanul Ad-hoc al Moldovei 438, 442, 
Dacia, laşi 6968, 6969 [...] 600, 712, 5811, 6928, 6929. 7716, 
Datina, T. Severin 7561 [...] 7776, 7989, 7996 [...] 


Al. Zub, Mihail Kogălniceanu, 1817-1891. Bibliografie, Editura 
Enciclopedică şi Editura Militară, Bucureşti, 1971 


1. Cifrele din dreptul intrărilor indică titlurile, nu paginile. 

2. Indicele de materii cuprinde un spectru larg de informații: 
periodice (Curierul de laşi, Datina, Dimineaţa), informaţii 
despre Divanul Ad-hoc al Moldovei, despre decorări, me- 
dalii, constituția daneză etc. 

3. Între prenume şi prima cifră nu s-a pus niciun semn de 
punctuație. 

4. În dreptul publicaţiilor s-a trecut şi locul apariției: Curentul, 
Bucureşti; Dacia, laşi; Datina, T. Severin etc. 


5. Atestările autorilor la mai mult de două titluri consecutive 


au fost notate prin utilizarea liniei de pauză (ar fi trebuit 
folosită cratima): 642 - 644; 862 - 865; 958 - 982. 


IONESCU-GULIAN, C., 1. 252. Îndreptar, colecție, IV. 113 — 114. 


TV. 43, 120, 117, 121, 329, Îndrumătorul cultural (Bucureşti), 
331340,-577..[-] IV. 581, 611. 
IONESCU-SISEŞTI, G., IV. 482. Învăţământul primar (Bucureşti), 
[...) IV. 473. 
E J. 


Înainte (Craiova), IV. 402, 724, JANCSO, ELEMER, IV. 541. [...] 
734, 776. 


Horia Nestorescu-Bălceşti, Nicolae Bălcescu. Contribuţii biblio- 
grafice. Cu un studiu introductiv de Dan Berindei, Editura 
Enciclopedică Română şi Editura Militară, Bucureşti, 1971 

1. Aşa cum arată şi denumirea indicelui, acesta e general, 
incluzând autori, nume de persoane, locuri, materii etc. 

2. Cifrele din dreptul intrărilor indică titlurile, nu paginile. 

3. Între prenume şi prima cifră nu s-a pus niciun semn de 
punctuație. 

4. Atestările inventariate la mai mult de două titluri conse- 
cutive au fost notate prin utilizarea liniei de pauză (ar fi 
trebuit folosită cratima): 44 - 46; 237 - 239. În mod greşit, 
s-a folosit linia de pauză şi în cazul a două atestări succe- 
sive: 113 - 114; 260 - 261; 277 - 278. 

5. Autorii care au două nume de familie, legate între ele 
prin cratimă, au fost inventariați, în mod corect, în func- 
ție de primul nume de familie: IONESCU-GULIAN, C.l.; 
IONESCU-SISEŞTI, G. 

6. În mod greşit, la numele maghiar Jancso Elemer s-a folosit 
virgula între nume şi prenume. 

7. Trecerea clasificării de la o literă la alta s-a făcut prin 
majuscule (urmate de punct), amplasate la început de 
coloană (î., ].). 


Bibliografie specială 


Chelcea, Septimiu, 2000, „Indicele de nume", în Septimiu Chelcea, 
Cum să redactăm în domeniul ştiinţelor socioumane, Editura 
SNSPA, Bucureşti. 

Lăzărescu, Georgeta, 1966, Introducere în metoda de indexare ordo- 
nată, Academia Republicii Socialiste România, Centrul de Docu- 
mentare Ştiinţifică, Bucureşti. 

Russo, D., 1912, „Indicele", în D. Russo, Critica textelor şi tehnica 
edițiilor, extras din Buletinul Comisiei istorice a României, 1, 

LX 


O problemă dificilă: 


transcrierea textelor 


1. Preliminarii 


Problema transcrierii unui text este deosebit de importantă 
pentru autorul unui text ştiinţific. Nu mă refer aici la transpu- 
nerea unui text de pe bandă audio sau video, care pune 
probleme de o cu totul altă natură, ci am în vedere exclusiv 
transcrierea unui text scris. Dificultatea acestui proces este cu 
atât mai mare, cu cât textele sunt mai îndepărtate de epoca 
actuală. 

Despre Tudor Vianu se spune că venea de la Belgrad, 
unde era ambasador, la Academia Română, pentru a verifica... 
un citat! I.L. Caragiale, autoexilat la Berlin, suna de-acolo prin 
redacții pentru a verifica o... virgulă! Chiar dacă aceste fapte 
țin de domeniul legendei, semnificația lor este profundă, fiindcă 
demonstrează cât de importantă este transcrierea corectă şi 
exactă a unui citat. 

Greşelile de transcriere au devenit infinit mai multe în 
perioada postdecembristă, când numărul editurilor a crescut 
miraculos (în 1999, la Ministerul Culturii erau înregistrate 
circa 10 000 de edituri, față de aproximativ 10-15, câte erau în 

perioada comunistă. Acum au mai rămas pe piaţă în jur de 
1 000!), iar în cadrul lor lucrează, se-nțelege, nu doar filologi 
şi editori experimentați, ci şi mulţi „nechemaţi”. O altă cauză 
a înmulțirii greşelilor de transcriere constă în faptul că nicăieri 
nu se învață această meserie lipsită de spectaculozitate, însă 
care necesită un studiu asiduu în biblioteci. 

Problema editării şi a transcrierii unui text este veche în 
cultura română şi în cea universală (unde coboară până în 
epoca alexandrină, adică secolele III Î.Hr. - II d.Hr.). 1. Funeriu 
(1995) afirma: 


Editările aproximative, neprofesionale, false, într-un cuvânt: 
neştiințifice au caracterizat şi marile culturi ale lumii, ceea ce ar 
trebui nu să ne atenueze exigenţele filologice, nici spiritul critic, 
ci doar să ne exonereze de inhibantele complexe de inferio- 
ritate, căci vorba scriitorului: „au mai păţit-o şi alții" (p. 6). 


În literatura română, calitatea editării este direct proporțio- 
nală cu progresele filologiei şi cu implicarea în actul editorial 
a unor mari personalități, care au avut şi vocaţie benedictină. 
Exemplul care ne vine în minte este, desigur, Perpessicius, 
omul care a orbit de-a lungul redactării ediției monumentale 
a operei eminesciene. Pentru a demonstra importanța trans- 
crierii textelor, vom da câteva exemple de erori de transcriere 
în cazul unor poezii. 

În general, cu excepția filologilor, celelalte categorii de 
specialişti (istorici, sociologi, filosofi, jurnalişti etc.) nu acordă 
prea mare importanţă transcrierii corecte a textelor. Uneori, 
nici filologii nu sunt prea atenți. De exemplu, I. Funeriu a 
scris o carte, Al. Macedonski.  Hermeneutica editării, bazată 
pe modul (nu întotdeauna exigent) în care a fost editată 
opera lui Al. Macedonski de către cunoscutul critic literar 
Adrian Marino. 

În cazul în care transcriem un text în care există o greşeală 
de conținut, de datare, de stil, de gramatică (nu una de tipar), 
vom utiliza cuvântul sic!(„aşa!"), prin care atragem atenția 
cititorului asupra acestei greşeli. De pildă, Magdalena Vulpe 
(2002, p. 51) reproduce următorul citat din Umberto Eco: 


Cercetătorul bun este cel care este capabil să intre într-o biblio- 
tecă fără a avea nici cea mai mică idee despre subiect şi a ieşi 
(sic!) de acolo ştiind ceva mai mult despre asta (Eco, 2000, 64). 


În cazul de față, cuvântul latinesc sic! ne atrage atenția 
asupra faptului că verbul a ieşi este incorect folosit în context, 
el fiind la modul infinitiv, comparativ cu să intre, care este la 
conjunctiv, ignorându-se aici principiul simetriei sintactice. 
Corect ar fi fost: „Cercetătorul [...] este capabil să între [...] şi 
să insă... 

Problema cea mai dificilă pe care o avem de soluționat pe 
parcursul elaborării unei lucrări care citează texte din secolele 
trecute este aceea a transcrierii corecte a textelor. Dacă este 
vorba despre lucrări din secolul al XIX-lea, dificultățile pe 
care le vom întâmpina vor fi mai numeroase, pentru că ne 
aflăm în perioada de formare şi consolidare a ortografiei 
româneşti cu litere latine, după înlocuirea alfabetului chirilic 
cu cel latin (1862), etapă care a coincis şi cu procesul de 
cristalizare a limbii române literare. În plus, trebuie luat în 
calcul şi un aspect de natură tehnică: multe tipografii nu 
aveau semnele diacritice pe care le doreau scriitorii, corec- 
turile nu se făceau întotdeauna cu scrupulozitate, ceea ce 
contribuia la relativizarea străduinţei de a fi cât mai fideli 
textului original. 

În practica editorială, se obişnuieşte ca, imediat după pre- 
față, într-o „Notă asupra ediţiei", să se precizeze şi normele 
de transcriere. 

NOTĂ ASUPRA EDIŢIEI 


Sub titlul Game şi pendulări, corespunzînd conținutului celor 
două volume proiectate de Horia Bottea şi anunţate de revista 
Bilete de papagal (nr. 509 / 1938, p. 627: „Ne facem plăcerea să 
anunțăm două volume aflate sub tipar, ale talentatului nostru 
colaborator, D-l Horia Bottea: Game, versuri, şi Pendulări, cro- 
chiuri literare“), ediţia de față reuneşte partea cea mai impor- 
tantă şi mai extinsă a scrierilor literare datorate poetului, tra- 
ducătorului, pamfletarului şi eseistului. [...) 

Erorile de tipar au fost corectate tacit. 


ZM. şi I.R.-N. 


„Nota asupra ediției”, la volumul lui Horia Bottea, 
Game şi pendulări. Cu o evocare de Geo Bogza şi patru scrisori 
inedite ale lui Tudor Arghezi către autor. Ediţie îngrijită 
de Zabaria Macovei şi Ilie Radu-Nandra. Postfaţă 
de Ilie Radu-Nandra, Editura Dacia, Cluj-Napoca, 1983 


2. Exemple de transcrieri greşite 


Ca să ne dăm seama de valoarea unei transcrieri corecte, să 
ne imaginăm că versul lui Eminescu, „Fiind băiet păduri 
cutreieram", l-am transcrie „Fiind băiat păduri cutreieram". 
Cum ar suna? 

Actualul imn de stat al României conţine o greşeală de 
transcriere : versul „înalță-ți Jatafrunte şi cată-n giur de tine" 
a fost transcris astfel: „înalță-ți a tafrunte şi cată-n giur de 
tine", ceea ce schimbă imaginea poetică a textului de bază. 

În cartea Al.  Macedonscki.  Hermeneutica editării, Ionel 
Funeriu aduce în discuție mai multe exemple de lecțiuni 
greşite. 

Astfel, într-o ediție din Țiganiada, din 1953, s-a înregistrat 
următoarea eroare de transcriere : 


Însă nu ştiu cum, totdeauna pare 
Că mintea bună fu cu sărăcia 
Prietenă, iară tâmpa dezmerdare 
Cu bogătatea şi cu boieria. 


Cuvântul buiecia a fost transcris boieria. Cuvântul buiecia 
este un derivat al substantivului buiac, cu sensul de răsfățat, 
nechibzuit,  zburdalnic,  nebunatic. Introducerea cuvântului 
boierie a prilejuit, în climatul anilor de atunci, „glose de «cri- 
tică socială», de-a dreptul vulgarizatoare şi ridicole" (Funeriu, 
1995, p. 13), fiindcă întregul context este interpretat din 
această perspectivă. 

Un alt exemplu de transcriere eronată provine dintr-o 
poezie populară. Un culegător a transcris un vers astfel: „Vân- 
tul bate pe răpică", răpică însemnând, în zona Banatului 
„arac de viță-de-vie". Contextul în care era plasat versul ne 
oferă altă soluţie: 


Colo sus lângă pădure 
Este-un păr cu pere sure 
Cu crengile la pământ. 
Vântul bate, peră pică. 


Un mare număr de greşeli de editare au suferit versurile 
lui Eminescu. Astfel, în 1989, când, cu ocazia centenarului 
morții poetului, s-a retipărit ediția princeps, lista de emendări 
şi corecții cuprinde 22 de pagini, conținând 350 de corecturi 
pentru doar 303 pagini şi 61 de poezii, ceea ce înseamnă, 
după calculele lui I. Funeriu (1995), „o medie de peste o 
greşeală pentru fiecare pagină şi aproape şase pentru o 
poezie" (p. 14). Prezentăm în continuare câteva exemple. 

Versul 27 din poemul Venere şi Madonă este transcris de 
Maiorescu astfel: „Din demon făcut o sfăntă, dintr-un chiot 

simfonie". Sunt aici cel puţin patru erori de transcriere : făcut 
pentru făcui, o evidentă greşeală de tipar, îndreptată de însuşi 
Maiorescu, începând cu ediția a IV-a, din cele opt pe care le-a 
pregătit pentru tipar criticul junimist; următoarele două erori 
de transcriere sunt sfăntă (termen de origine slavă) pentru 
sfântă (termen de origine latină), precum şi chiot pentru 
Chicot; în fine, ar fi trebuit folosită linia de pauză pentru a 
marca elipsa predicatului făcui între  chicot şi simfonie. 

Un alt caz de transcriere greşită este atunci când se face 
confuzia articulat/nearticulat, care poate să producă structuri 
sintactice diferite, cu alte direcții de interpretare. Versul „Vreme 
trece, vreme vine" din Revedere şi din Glossă este adesea 
transcris „Vremea trece, vremea vine!. I. Funeriu arată că tot 
astfel se găseşte textul în interpretarea vocală a lui Nicolae 
Herlea şi David Ohanesian, respectiv în lectura, de altfel 
inimitabilă, a lui Mihail Sadoveanu. În general, opţiunea lui 
Eminescu este pentru nearticulare. I. Funeriu (1995) afirma: 


Hotărât lucru, opțiunea eminesciană are resorturi estetice serioase, 
motivaţia fundamentală fiind aceea că substantivele nearticulate 
sunt mai vagi, mai puțin precizate, mai tainice, mai misterioase 
şi mai „ne-lămurite", prin urmare mai proprii limbajului poetic, câtă 
vreme acesta manifestă o repugnanţă vizibilă față de orice tendință 
către explicit; „articulatele" sunt mai apropiate de ştiinţă decât 
de poezie, întrucât limbajul ştiinţific cunoaşte o tendinţă cu totul 
contrară, justificată prin nevoia de explicitare şi precizare (p. 17). 


Un alt caz interesant îl găsim în versul „Trecut-au anii ca nori 
lungi pe şesuri", variantă propusă de Perpessicius. Petru Crețţia 
aduce argumente în favoarea variantei „Trecut-au ani ca nouri 
lungi pe şesuri". Dacă acceptăm varianta lui Petru Creţia, ar 
trebui să modificăm şi titlul poeziei în Trecut-au ani... 

În monografia consacrată operei lui Mihai Eminescu, 
G. Călinescu a transcris astfel un vers din Memento mori: 
„Când în straturi luminoase basmele copite cresc", corect 

fiind „basmele copile", cu sensul de tinere, inocente, pure, 
sens pe care copile îl are în multe alte contexte eminesciene. 
Plecând de la transcrierea greşită copite în loc de copile, 
G. Călinescu a făcut un comentariu „seducător şi persuasiv, 
dar, vai, funciarmente fals" (Funeriu, 1995, p. 19). lată comen- 
tariul lui G. Călinescu: 


Scena e însă de mare umflătură barocă. Basmul este văzut ca un 
animal fabulos în continuă generare, contemporană cu ninsoarea 
stelelor, metaforă minunată, prin chiar greşeala prefacerii lui cresc 
în verb tranzitiv, din rațiuni poetice, fiindcă metric se putea foarte 
bine zice „basmelor copite cresc" (apud Funeriu, 1995, p. 19) 


Multe erori de transcriere sunt cauzate de punctuație. 
Uneori, se impune ca aceasta să fie modernizată, fiindcă au 
fost introduse reguli ulterioare redactării textului original. 
Editarea modernă trebuie să aducă la zi ortografia. |. Funeriu 
ilustrează un caz din Luceafărul: 


lar tu, Hyperion, rămâi 
Oriunde ai apune... 

Cere-mi cuvântul meu dentâi - 
Să-ţi dau înţelepciune? 


Unii editori au pus virgulă după cuvântul Hyperion. Această 
virgulă, din punct de vedere gramatical, l-a pus în cazul voca- 
tiv, în loc să aibă funcția de nume predicativ, soluție total 
antipoetică şi în contrast cu marele număr de exegeze consa- 
crate capodoperei eminesciene. Acestei capcane i-au căzut 
pradă şi unii traducători. De fapt, aici, Demiurgul îl sfătuieşte 
pe Luceafăr: „Tu rămâi deasupra omenescului (HYPER EON), 
chiar dacă, din când în când, undeva, te laşi pradă slăbi- 
ciunilor omeneşti" (Funeriu, 1995, p. 20). 

Credem că aceste exemple au fost edificatoare pentru a 
demonstra cât de necesară şi de importantă este transcrierea 
corectă. În continuare, vom arăta o parte din principiile 
transcrierii corecte. 

3. Principii de transcriere a textelor 


Principiul de bază al transpunerii în ortografia modernă a unui 
text mai vechi constă în respectarea grafiei atunci când ea 
notează realitatea lingvistică şi în aplicarea ortografiei obişnuite, 
în cazurile când avem de-a face cu simple particularități grafice 
(Fisher, 1955, p. 71). 


Acelaşi experimentat lingvist spunea în continuare 


O unificare totală în sensul noii ortografii nu este recomanda- 
bilă, deoarece nu avem dreptul să falsificăm apartenenţa crono- 
logică şi dialectală a scriitorului (p. 76). 


Aş adăuga faptul că a schimba textul unui scriitor este la 
fel de grav ca atunci când am încerca să „întinerim" cu pensula 
tablourile lui Grigorescu sau Michelangelo sau să „modelăm" 
cu dalta o statuie de-a lui Brâncuşi! În orice caz, există 
nenumărate reacții (cronici literare, articole de atitudine) care 
critică transcrierea deficitată a textelor, făcută uneori din igno- 
ranță lingvistică şi lipsă de acribie filologică, iar alteori din 
cauza cenzurii. De pildă, într-un poem declarat anticomunist 
de-al lui Aron Cotruş, toate referințele la ruşi au fost înlocuite 
cu „putrezii capitalişti", denaturând foarte grav textul poemu- 
lui. O modernizare excesivă a textului a cunoscut, de pildă, 
o ediţie din corespondenţa lui Al. Papiu Ilarian, realizată de 
Iosif Pervain şi loan Chindriş, ediție căreia reputatul lingvist 
Liviu Onu (1995) îi reproşa faptul că 


nu ne oferă posibilitatea să cunoaştem direct şi să putem deci 
studia ortografia emitenților scrisorilor. Editorii au actualizat 
ortografia, fără să ne ofere o analiză detaliată a ei în nota asupra 
ediției sau într-un studiu introductiv (p. 329). 


În1959, F. Asan, Gh. Bulgăr şi C. Căplescu au publicat un 
Proiect de transcriere a textelor cu caractere latine din secolul 

al XIX-lea, ale cărui principii au rămas în cea mai mare parte 
valabile şi astăzi. Principiile de transcriere se referă la aspecte 
fonetice, morfologice şi lexicale. Cei trei autori afirmă: 


Principala dificultate în transcrierea citatelor din autorii secolului 
al XIX-lea se datorează imensei varietăți de principii ortografice 
aplicate de scriitori, editori şi tipografi. 

Principiul general pe care l-am adoptat în proiectul de față este 
acela al interpretării grafiilor pentru restabilirea realității lingvis- 
tice (p. 21). 


Prezentăm în continuare câteva reguli ce trebuie respectate 
la transcrierea textelor, preluate din studiul amintit. 


CM Păstrarea  particularităților fonetice 


Se vor păstra acele particularități care corespund unei pronun- 
țări învechite sau regionale, fie că ele corespund intenției auto- 
rului de a caracteriza prin particularități de grai un personaj, de 
a obține anumite efecte artistice etc., fie că sunt proprii vorbirii 
autorului însuşi (Asan, Bulgăr, Căplescu, 1959, p. 21). 


Conform acestui principiu, o ediție din Sadoveanu, de 
pildă, va conserva forme precum : barbat, băiet (cum întâlnim 
şi la Eminescu: „Fiind băiet păduri cutreieram..."), calare, 
carare,  cămeşă,  cutriera,  dadacă, galbăn,  năcaz, pacat etc., 
care sunt specifice scriitorului şi Moldovei, zona de unde 
provenea. 


„Se vor înlătura particularitățile grafice, aplicându-se în 
mod obligatoriu normele ortografice în vigoare." De exem- 
plu: d —»z: dille —> zile; livedi —> livezi-, verdi —» verzi-, 
urmeadă —» urmează-, c —> [: oficer —» ofițer, ă —> î(â): 
pălpăe— > pâlpâie-, o-—» oa:  frumose —»frumoase-, pote —» 
putea; e —> ea: pote —> putea; dela —» de la-, înegri —> 
înnegri etc. 

Observaţie 


Se vor înlătura grafiile etimologiste, chiar dacă ele au deter- 
minat o pronunțare pedantă. De exemplu: me—> mă; resare 
—> răsare; rezbi răzbi-, respuns —» răspuns-, reu—> rău-, 
seu —> său-, zimbet — > zâmbet-, zină — > zână-, sin — » sân-, ved 
-> văd etc. 

+ Se vor aplica regulile de punctuație în vigoare. Aceasta 
înseamnă că, de pildă, dacă într-un text pe care îl avem de 
transcris constatăm folosirea greşită a virgulei sau absența 
acesteia din poziţii unde era absolut necesară (de exemplu, 
înainte de dar, iar, însă, ci), vom pune virgula în mod 
tacit. În felul acesta, textul cu pricina nu numai că nu are 
nimic de pierdut, dar poate câştiga în precizie şi nuanțare. 


Detalii în legătură cu aplicarea principiilor adoptate: 


- a se păstrează în: barbat, daca, pacat, tatar, atunci când 
corespunde unei pronunţări regionale (după cum am văzut 
mai sus, în textele lui Sadoveanu); 

- ă, €, î, care puteau reda pe ă şi ?, se vor transcrie ă sau î, 

conform pronunțării literare actuale, în afara cazurilor în 

care se cunoaşte o pronunțare diferită (regională) de cea 
literară. De exemplu: întemplari —> întâmplări; vezănd 
— > văzând; cănd —» când etc., dar pănă, întăi, 

ă se transcrie e în cazuri ca: bucuriă —> bucurie; fiă 

fie, filologiă — > filologie; gloria —> glorie; patriă -> patrie; 

viă —> vie; 

- e la început de silabă se transcrie ie, conform ortografiei 
actuale. De exemplu:  băețibăieți; boerboier;  în- 
temeere — > întemeiere; eri —» ieri; ertare —» iertare; eşi—» 
ieşi (mult timp, în cinematografele noastre se putea vedea 
scrisă inscripția eşire, care corespundea, desigur, unei 
anumite perioade ortografice); epure —> iepure; voeşte -» 
voieşte etc.; 

- e se păstrează în: beutură, strein, pasere, omet, țipet, 
gemet, şepte, jele etc. şi în: uşe, mătuşe, jeratic etc., con- 
form pronunțării regionale; 

- h pentru ch: duch —> duh; monarch monarh; paroch 
— > paroh; 

- _ise înlocuieşte cu î în: 

a) gerunziile şi participiile verbelor în î; de exemplu, 
urind -* urând; urit—> urât; 

b) în poziţie iniţială, urmat de nazală, potrivit ortografiei 
actuale. De exemplu, imbăta —> îmbăta; îmbrăca —» 
îmbrăca; impăca —» împăca; înapoi —» înapoi; intreg 
— > întreg etc.; 

- u în poziţie finală se suprimă, conform ortografiei actuale. 
Ortografierea cu u final era foarte răspândită, mai ales în 
Transilvania. In textele lui Cipariu, vom găsi forme pre- 
cum : organu, decursulu, elementeloru, câtu, firulu,  între- 
ruptu, alu, acestoru, totu, voru. În revista Familia, care 
apărea la Budapesta, Eminescu a publicat, în 1870, arti- 
colul „Repertoriul nostru teatral" („Repertoriulu nostru 
teatralu'), unde u final era frecvent: națiunalu, multu, 
fiindu, va fi permisu,  într-adevăru,  omulu, judecându, 
pretindu, potu, seferescu, redactoru etc. De aceea, când 
Alexandru Roman, primul profesor de literatură română la 
Universitatea din Budapesta, a fost primit în Academia 
Română, Caragiale 1-a întâmpinat cu următoarele cuvinte: 
„Vine Roman din Ardeal/ Călărind pe u final!"; 

- se poate păstra u final în cuvinte precum: ajutoriu, învă- 
țătoriu etc.; 

- ea (sau iea) se transcrie ia, conform ortografiei actuale. 
De exemplu, datoriea —> datoria; earbă —» iarbă; eată —> 
iată; Mariea —> Maria; trebuea —> trebuia; sfătuiea —> 
sfătuia;  Vieana -> Viana; vieața —» viața etc.; 

- ocăşi ue se transcriu uă în: zioă —> ziuă; doă —> două; 
noue —> nouă; doue —» două; 

- consoanele duble nu se păstrează decât în cazurile pre- 
văzute de ortografia actuală; 

-  qu se transcrie c în următoarele situații: qualitate —> cali- 
tate; que —» ce; quantitate —> cantitate; quare—» care sau 
cv în : eloquent —» elocvent; adequat-> adecvat; 

- s intervocalic, urmat de sonore sau în poziţie finală, se 
transcrie z, conform ortografiei actuale. De exemplu: des- 
gust —» dezgust; isbuti —» izbuti; poesie — » poezie; rosă —» 
roză; tesă —» teză; isvor—t izvor; desbrăca dezbrăca; 
frances francez; engles —> englez etc.; 

- 5 se păstrează în: esemplu, espunere, estract etc., unde 
corespunde pronunțării unei anumite etape lingvistice. 
Formele recomandate azi de limba literară sunt: exemplu, 
expunere, extract etc. 


O problemă specială se pune în cazul lui 5 intervocalic din 
cuvântul filosofie. Revista de specialitate continuă să se nu- 
mească Revista de filosofie. DOOM (ediţia a II-a) acceptă 
ambele variante. 

Grupurile ti (pentru 0 şi si (pentru ş) se vor transcrie f 
şi ş. De exemplu: fatia —> fața; asia —> aşa; prefatiune —> 
prefațiune etc. 

Grupurile sci, sce se transcriu şti, şte. De exemplu: Bucuresci 
— > Bucureşti; Bramisce— > Branişte; nisce —> nişte; pesce —» 
peşte; sciu —> ştiu. 

Conform acestor principii, trebuie păstrate toate particula- 
ritățile fonetice:  duminecă, fineță,  întunerec, strein, sălbatec 
etc. Dacă într-un text avem forme fonetice duble (chiema/ 
chemă), acestea se interpretează pe linia indicelui de evoluţie 
fonetică a limbii. Deci vom transcrie chema. 

3.2.  Păstrarea particularităților morfologice 


Se vor conserva formele de plural cu caracter regional: cară 
(pluralul cuvântului car), credinți, făgăduinți, — răchiți, roate 
(cf. a pune bețe în roate), ruini, suliți, scoale, uliți, umi- 
linți etc. 

Se va păstra genitiv-dativul în -ei: atențiunei, firei, inimei, 
magistraturei,  mărirei,  mătuşei,  nopței etc. În 1902, poetul 
Ştefan Petică a publicat volumul de versuri Când vioarele 
tăcură. O antologie de poezie apărută în 1993 la Editura 
Teora a modificat acest titlu în Când viorile tăcură. Pentru 


„consecvenţă", ar fi trebuit să modifice, de exemplu, şi versul 
lui Bacovia „Ie uită cum ninge decembreV' în „Le uită cum 
ninge  decembrie!!. 

Dacă în acelaşi text există dublete morfologice (inimii/ 
inimei, făgăduințe/făgăduinți), avem două soluţii: fie să 
lăsăm ambele variante, pentru a oferi cititorului interesat o 
perspectivă exactă a stadiului în care se găsea limba română 
literară, fie să unificăm aceste dublete, pe linia indicelui de 
evoluţie morfologică a cuvântului respectiv. În orice caz, în 
prefața lucrării sau în nota asupra ediţiei (dacă este vorba 
despre o ediție din opera unui scriitor), trebuie să-l avertizăm 
pe cititor asupra intervențiilor noastre în textul transcris. 

DOOM (ediţia a II-a) recomandă pluralul făgăduinți şi 
forma inimii pentru genitiv-dativ. 


3.3.  Păstrarea particularităților lexicale 
Se vor păstra toate particularitățile lexicale, specifice mai ales 


scriitorilor cu un pronunțat registru regional al limbii: lon 
Creangă, lon Luca Caragiale, Pavel Dan, Mihail Sadoveanu, 

Ion Marin lovescu. Aşadar, vom păstra forme precum aten- 
Hiune,  avantagiu, complect,  humor, personagiu,  solufiune etc. 

O problemă specială o ridică aici transcrierea neologisme- 
lor. Forme ca budget, interwiev, match etc. au circulat o vreme 
în paralel cu formele adaptate sistemului limbii române: buget, 
interviu, meci etc. Cuvântul lied continuă să se scrie astfel, în 
timp ce show a apărut deja scris şou! (cf. emisiunea „Leo şi 
Mircea şou"). 

Numele lunilor care se abat de la formele actuale trebuie 
menținute: fevruarieşi fevruar, mart, april,  septemvrie,  octom- 
vrie,  noiemvrie, decembre (cf. titlul unui volum al lui Emil 
Botta, întunecatul April, sau versul lui Bacovia, „Le uită cum 
ninge decembre!"). 

Problema grafiei sunt/sînt este una extrem de complicată 
şi o vom discuta cu altă ocazie. Consider că aici este mai mult 
decât o problemă ortografică, fiind vorba şi despre una 
politică. De aceea, propun păstrarea ambelor forme, în funcţie 
de opțiunea autorului. Nici chiar atunci când avem texte de 
acelaşi autor, scrise în epoci diferite (lorgu Iordan, de pildă, 
a scris sunt în perioada interbelică, apoi sînt în anii comu- 
nismului) nu avem voie să unificăm. Dicționarul scriitorilor 
români, de exemplu, care nu aplică măsurile recente ale Aca- 
demiei Române, a respectat totuşi forma sunt în titlul lui lon 
Minulescu, „Nu sunt ce par a fi". Nu acelaşi lucru s-a întâmplat 
cu un manual de literatură pentru clasa a VIII-a, în care era 
reprodusă poezia lui Nichita Stănescu, Noi, în care aveam 
rima „pământ/ Sub noi străbunii sînt". Voind să actualizeze 
ortografia, autorii manualului au săvârşit un sacrilegiu față de 
memoria lui Nichita Stănescu, transcriind pământ/sunt. 

Ilustrez aplicarea normelor de mai sus (sau cel puţin a 
unora dintre ele) cu următorul text din Timotei Cipariu: 

Prefatiune 


Aceste studia asupr'a limbei romanesce incepusem a le publică 
inca in a. 1847 in Orgaxnulu Luminarei, inse greutatea obiectului 


sî ocupatiunile cu redactiunea si publicarea acelui organu amenara 
continuarea sî in decursulu anului 1848, forâ de a le pote termină. 


[...] 

După edarea elementeloru de limb'a romana in 1854, cugetu-mi 
eră numai de câtu a reprende firulu intraruptu alu acestoru studia, 
ce erau basea aceloru elemente, si la carele totu atunci me provo- 
casem. 


Blaj, | ian. 1866 TIC, 


(Principia de limba și de scriptura de T. Cipariu. 
Editiunea II revediută şi inmultită. Blasiu, MDCCCLXVI. 
Cu Tipariul Seminariului 


lată transcrierea fragmentului, făcută de un specialist, 
Carmen-Gabriela Pamfil: 


Prefaţiune 


Aceste studie asupra limbei româneşti începusem a le publica 
încă în a. 1847 în Organul luminarei, însă greutatea obiectului şi 
ocupaţiunile cu redacțiunea şi publicarea acelui Organ amânară 
continuarea şi în decursul anului 1848, fără de a le putea termină. 


[...] 


După edarea Elementelor de limba română, în 1854, cugetu-mi 
era numaidecât a reprinde firul întrerupt al acestor studie, ce erau 
basca acelor Elemente... şi la carele tot atunci mă provocasem. 


Blaj, 1 ian. 1866 TC. 


Timotei Cipariu, Opere, 1. Ediţie îngrijită de Carmen-Gabriela 
Pamfil. Introducere de Gavril Istrate, Editura Academiei 
Republicii Socialiste România, Bucureşti, 1987 

Autorii Proiectului de 


latine din secolul al XIX-lea au dat următoarele trei 
ple de texte, preluate din I. Heliade Rădulescu, V. Alecsandri 


şi I. Slavici: 


Toamna 


Salutare ! lemne triste, que verdi 
galbene "nnegriţi, 

Frundi, que cădend risipite pe 
livedi ve vestediţi! 


Leonaș. Ha, ha, ha, ha!... 
încă aşa babă strechietă !... Audi? 
„.„.„ha, ha, ha... Cică] s& nu 


fac abus! (imitând pe Chiriţa), Ah, 


Leonaş. . .dacă me iubești. . .mena- 
jarisește-m&. ..lasă-mă, să fug... 
mă munceşte cugetul... 


Ciasurile treceau şi în trecerea 
lor ea tot mai mult se amețea, în- 
căt, sosind zioa de Sămbătă, ea 
umbla buiguită, fără de a-şi mai 
putea da samă despre vre-un gănd 
hotărit. 


transcriere a 

textelor cu 


Toamna 


Salutare, lemne triste, ce verzi 
galbene-nnegriţi, 

Frunzi ce căzind risipite pe li- 
vezi vă vestejiți! 


Leonaș. Ha, ha, ha, ba!... 
încă aşa babă strechietă !... Auzi? 
„.„ha, ha, ha... Cică să nu fac 
abuz! (imitind pe Chiriţa), Ah, 
Leonaş... dacă mă iubeşti... 
menajariseşte-mă...  lasă-mă să 
fug... mă munceşte cugetul... 


Ceasurile treceau şi în trecerea 
lor ea tot mai mult se ameţea, 
încît, sosind ziua de sîmbătă, ea 
umbla buiguită, fără de a-şi mai 
putea da samă despre vreun gînd 
hotărit. 


Fragmente din Ion Heliade Rădulescu, Vasile Alecsandri şi loan 
Slavici, în text paralel (original şi transcris) (Asan, Bulgăr, 
Căplescu, 1959, pp. 23-24) 


caractere 
exem- 

55. Dpeuwuamea aa Ilepiui. 


(Du „Iona aămii“.) 


sIurpe Iepuri ce vase mxdenarb caspro, wbpb upo- 
KYpETOpi cEY adpoaui. 

Amă „prăanindă „pup sua de zine snă nomicapii npe 
vai mepani nenindi deaa mbueazpie Kb'rpb Kacz, A ănrpebb: 
ge dyue? Ilepanxai pbcuwnce ns mănie: Kapnea, ue o-ami 
uymuibpară de aa mbueaapii. Komicapivai, simiră de 'ro- 
n5Aă, „pn kapeae „pi dedece uepansaă pieuvsncă, uri Boindă 
cb uirib kăvca nemvaubmipii Asi, A'xnrpebb mai denapre: 
n% Kym-Ba ap «i kapuea npea cusmiub! 


Un text din Lepturariu, scris cu caractere chirilice 


lată transcrierea textului: 


55. Dreptatea la perşi” 
(După /coana lumii!) 


Între perşi se face judecată scurtă, fără procurători? sau 
advocaţi?. 

Aşa, întâlnind într-una de zile un comisariu pre un ţeran venind 
de la măcelărie cătră casă, l-întrebă: Ce duce? 

Ţeranul răspunse cu mânie: 

— Carnea ce o-am cumpărat de la măcelariu! 


Comisariul, uimit de tonul în carele îi dedese țeranul răspunsu” 
şi voind să ştie cauza nemulțămirii lui, l-întrebă mai departe: Nu 
cumva ar fi carnea prea scumpă!? 


* Text preluat din Lepturariu rumânesc cules den scriptori rumâni pren 
Comisiunea denumită de cătră Naltul Ministeriu al Învățământului, 
aşăzat spre folosânța învățăceilor den clasa I şi II a gimnaziului de jos 
de Arune Pumnul, profesoriu de limba şi literătura rumână în Gimna- 
ziul Plinariu den Cernăuţi. Tomul |. La C.-R. Edătură a Cărţilor Sco- 
lastice, Viana, 1862, p. 81. 

| Icoana lumei era o publicaţie periodică săptămânală de literatură şi 
ştiinţă, apărută la laşi, între 20 mai 1865 şi 4 august 1866, avându-l ca 
redactor pe Gh. Asachi (vezi Remus Zăstroiu, Dicționarul literaturii 
române de la origini până la 1900, Editura Academiei Republicii 
Socialiste România, Bucureşti, 1979, pp. 447-448). 
„Procurator, procuratori, s.m. |. Magistrat roman, ales de obicei 
dintre liberţi, însărcinat cu strângerea dărilor şi cu conducerea provin- 
ciilor imperiale. [...] - Din fr. procurateur, lat. procurator, -oris.” 
(DEX) Conform teoriei lingvistice a lui Aron Pumnul, a neaccentuat 
s-a transformat, în cuvintele latine, în ă (fontana > fântână ; masa > 
masă; terra > ţară). Prin urmare, trebuie să scriem şi să rostim: 
căritate, nu caritate, lătină, nu latină ; literătură, nu literatură ; măte- 
rial, nu material, deci şi procurător, nu procurator. 
Advocat — forma veche, etimologică a cuvântului avocat (< lat. ad- 
vocatus). 


Observaţie 


Uneori, la transcrierea textelor e nevoie de lungi note expli- 
cative. Aici sunt doar câteva precizări lingvistice, istorice etc. 


Bibliografie specială 


Asan, F.; Gh. Bulgăr; Căplescu, C., 1959, „Proiect de transcriere a 
textelor cu caractere latine din sec. al XIX-lea", în Limba română, 
anul VIII, nr. 1, pp. 21-24. 

Fisher, 1., 1955, „Aplicarea noii ortografii în editarea scriitorilor 
noştri", în Limba română, anul IV, nr. 3, mai-iunie, pp. 55-81. 

Idem, 1962, „Principii de transcriere a textelor româneşti", în Limba 
română, anul IX, nr. 5, pp. 577-581. 

Funeriu, I., 1995, „Cuvânt înainte", în |. Funeriu, Al. Macedonski. 
Hermeneutica editării, Editura Amarcord, Timişoara, pp. 5-38. 

Istrate, G., 1956, „O problemă controversată: literarizarea", în Studii 
şi cercetări ştiinţifice, Seria Filologie, laşi, VII. 

Rad, Ilie, 1994, „Şi eu sînt pentru sunt!", în Excelsior, anul IV, nr. 9, 
p. 5. 

Ursu, N.A., 1960, „Problema interpretării grafiei chirilice româneşti din 


jurul anului 1800", în Limba română, anul IX, nr. 3, pp- 33-46. 


X 


Originalitate şi plagiat 


1. Consideraţii generale 


Termenul plagiat provine din limba latină, în care plagiarius 
însemna „răpitor sau negustor de oameni (vânduți ca sclavi)”. 
Cuvântul a evoluat de-a lungul timpului, cunoscând o restrân- 
gere de sens. Cum negustoria cu sclavi s-a terminat, a rămas 
doar înțelesul de „răpitor', de data aceasta fiind vorba despre 
„Trăpirea" unor bunuri intelectuale. Aceeaşi definiție o găsim 
şi în lucrări apărute în străinătate: using an author's words or 
ideas without giving credit (Rubin, Piele, 1996, p. 324). Ter- 
menul plagiat nu trebuie confundat cu cel foarte răspândit de 
piraterie, prin care se înțelege reproducerea fără autorizaţie a 
unei melodii, a unui disc sau CD, a unui spot publicitar sub 
numele autorului, dar fără autorizația acestuia, în scopul 
obținerii unor câştiguri materiale. Se vorbeşte, de exemplu, 
despre ediţii-pirat, scoase fără aprobarea autorilor şi prin 
ignorarea drepturilor de Copyright. 

Dată fiind structura societăţii - cariată de invidii, orgolii, 
suspiciuni şi parvenitism, de corupție şi de alte metehne 
orientale -, e de presupus că plagiatul are o lungă tradiţie în 
cultura noastră, mai ales în literatură. Într-adevăr, încă din 
1935, G. Călinescu scria: 


220 CUM SE SCRIE UN TEXT ŞTIINŢIFIC 


Cel mai absurd şi mai inutil furt mi se pare cel literar, şi pentru 
aceea că e mai devreme sau mai târziu descoperit, şi fiindcă esența 
creaţiei fiind sentimentul puterii personale, plagiatul e o minţire 
în sine. Cu toate acestea, furtul literar se practică des şi uneori cu 
o astfel de naivitate, încât se vede limpede că intenţia „autorului" 
a fost de a mistifica pe cineva (Călinescu, 1973, p. 276). 


Dacă în literatura beletristică sau ştiinţifică plagiatul este 
destul de răspândit, în presă, plagiatul este mai rar. Se cunosc 
puţine cazuri în care o instituție mass-media să revendice 
dreptul de proprietate asupra unui articol/material difuzat 
sau publicat de o altă instituție de profil, iar această constatare 
echivalează cu un elogiu adus presei româneşti dintotdeauna. 
Explicaţia constă în faptul că ziarele, emisiunile de radio şi tele- 
viziune au milioane de cititori, ascultători sau telespectatori, 
încât şansele ca acela care plagiază să fie prins sunt infinit 
mai mari decât în cazul unei lucrări ştiinţifice, de pildă, tipărită 
într-un număr limitat de exemplare, despre care se presupune 
că se adresează unui cerc relativ restrâns de specialişti. Dacă 
în practica mass-media plagiatul este, aşadar, foarte rar, tre- 
buie să recunoaştem presei deconspirarea multor cazuri de 
plagiat în domeniul ştiinţific, literar, diplomatic, parlamentar, 
muzical etc. 


2. Plagiatul studenţesc 


Are o tradiție bogată, ca urmare a faptului că lucrările de 
diplomă, unde acest fenomen se manifestă cel mai frecvent, 
nu se publică, pentru a putea intra în circuitul ştiinţific. în 
felul acesta, o lucrare prezentată la Bucureşti, de exemplu, 
poate fi susținută cu uşurinţă şi la Cluj de către alt student, 
fără ca autorul să poată fi prins asupra faptului. De altfel, în 

anunţurile de la mica publicitate apar frecvent oferte de 
vânzare a unor lucrări de diplomă, specificându-se domeniul 
şi nota care a fost luată la susținere! Pentru eradicarea acestui 
fenomen, consider că este esențial rolul profesorului îndru- 
mător, care trebuie să se implice mai mult în etapele elaborării 
lucrării, pentru a vedea în ce măsură lucrarea este efectiv 
munca studentului în cauză. La fel stau lucrurile şi în învăță- 
mântul preuniversitar, în cazul întocmirii lucrărilor pentru 
obținerea gradului didactic I. 

Informaţii foarte importante legate de plagiatul comis de 
studenți găsim în articolul semnat de Szâsz Alpâr Zoltân, 
Plagiatul: forme şi tehnici de evitare, postat pe  http://www. 
polito.ubbcluj.ro/ polito/ documente/reguli_plagiat.pdf (6 ia- 
nuarie 2007). 

Găsim aici o informație ce ar putea da de gândit multor 


studenţi, şi nu numai: 


Legea federală americană referitoare la drepturile de autor pe- 
depseşte preluarea necorespunzătoare a fragmentelor formate 
din cel puțin opt cuvinte [subl. L.R.]. Vezi Earl îbid., şi idem, The 
Practice of Social Research, 8h ed., Belmont, CA, Wadsworth 
Publishing Company, 1998, p. A18. 

Aviz amatorilor! Jandarmii au primit noi competenţe 


- interviu cu inspectorul şef al Inspectoratului de Jandarmi Judeţean “Gelu Voievod”, colonelul Ionel 
Cimuca 


Ultimele modificări în legislaţia existentă au sporit competențele jandarmilor. Despre ce este vorba? 


Într-adevăr, în conformitate cu prevederile Legii 210/2007, privind modificarea și completarea unor acte 
normative prin care se stabilesc şi se sancţionează contravenţii, personalul Jandarmeriei Române a primit 
competenţa de a constata şi sancţiona faptele de natură contravenţională prevăzute în trei acte normative: 
Legea 12/1990 privind protejarea populaţiei împotriva unor activități comerciale ilicite, Legea 31/2000 
privind stabilirea şi sancţionarea contravenţiilor silvice şi OUG 27/2000 privind produsele petroliere. 


Concret, în ce constau aceste modificări? 


Personalul Jandarmeriei Române este abilitat să constate contravențţiile din sfera comerțului ilicit, 
exploatării materialului lemnos, precum şi a recuperării de produse petroliere, ceea ce va contribui la 
simplificarea procedurii de sancţionare, acoperirea mai bună a zonelor în care se săvârşesc astfel de fapte, 
scopul final fiind diminuarea fenomenului contravenţional în cele trei domenii. Acest act normativ se 
înscrie în Strategia de Dezvoltare a Jandarmeriei Române, prin care se urmăreşte o sporire a prezenței “în 
stradă”, alături de cetățeni, şi implicarea tot mai activă a jandarmilor în prevenirea şi combaterea faptelor 
antisociale. 


Care ar fi “avantajele” Jandarmeriei în urma intrării în vigoare a Legii 210/2007? 


Avantajul acestor atribuţii sporite conferite de Legea nr. 210/2007 îl constituie, printre altele, şi 
simplificarea procedurii de sancționare. Potrivit noii legi, contravenienţii nu mai trebuie conduşi la secția 
de poliţie pentru a fi amendaţi. Infracţiunile în domeniul silvic sunt sancţionate drastic: în ce priveşte 
contravențiile silvice, jandarmii vor putea amenda şi întocmi dosare penale în cazul tăierii, ruperii sau 
scoaterii din rădăcini a arborilor, dar şi în cazul transportului lemnelor fără documente de proveniență, 
situaţie în care Legea nr. 31/2000 la art. 1, lit ”p” conferă jandarmilor dreptul de a opri în trafic mijloacele 
de transport auto sau hipo încărcate cu material lemnos, în vederea verificării legalităţii transportului. 


Mai aveţi şi alte competenţe în domeniul silvic, cinegetic sau piscicol? 


Pădurile din România au avut de suferit foarte mult după 1989, mai ales atunci când a început și 
fenomenul retrocedării. Dacă ținem seama şi de incendiile cu care ne confruntăm în ultimul timp, în 
sectorul forestier, este clar că se impun anumite măsuri pentru a mai salva câte ceva din “plămânul verde” 
al patriei. Aşa că, jandarmii vor putea sancţiona şi deteriorarea amenajărilor silvice, vânătoreşti, piscicole 
din apele de munte, a împrejmuirilor, barierelor sau a altor lucrări asemănătoare, aflate în fondul forestier 
naţional. Aceste fapte au fost catalogate ca infracţiuni, pentru care pedeapsa a fost stabilită prin lege, cu 
închisoare de la 2 luni la 6 luni sau cu amendă de la 1000 la 3000 de lei. 


Fragment din interviul publicat în Mesagerul de Bistriţa-Năsăud 
(6 septembrie 2007), realizat de Ovidiu Lăzăroaie 

Interviu 


Interviu cu d-l lon Cimuca inspectorul sef al Inspectoratului de Jandarmi 
Judetean "Gelu Voievod” 


Reporter: Ultimele modificări în legislaţia existentă au sporit competențele 
jandarmilor. Despre ce este vorba? 


L.C.: Într-adevăr, în conformitate cu prevederile Legii 210/2007, privind modificarea 
şi completarea unor acte normative prin care se stabilesc şi se sancţionează 
contravenţii, personalul Jandarmeriei Române a primit competența de a constata şi 
sancţiona faptele de natură contravenţională prevăzute în trei acte normative: Legea 
12/1990 privind protejarea populaţiei împotriva unor activități comerciale ilicite, 
Legea 31/2000 privind stabilirea şi sancţionarea contravenţiilor silvice şi OUG 
27/2000 privind produsele petroliere. 


Reporter: Concret, în ce constau aceste modificări? 


I.C.:Personalul Jandarmeriei Române este abilitat să constate contravenţiile din sfera 
comerțului ilicit, exploatării materialului lemnos, precum şi a recuperării de produse 
petroliere, ceea ce va contribui la simplificarea procedurii de sancționare, acoperirea 
mai bună a zonelor în care se săvârşesc astfel de fapte, scopul final fiind diminuarea 
fenomenului contravenţional în cele trei domenii. Acest act normativ se înscrie în 
Strategia de Dezvoltare a Jandarmeriei Române, prin care se urmăreşte o sporire a 
prezenței “în stradă”, alături de cetățeni, şi implicarea tot mai activă a jandarmilor în 
prevenirea şi combaterea faptelor antisociale. 


Reporter: Care ar fi “avantajele ” Jandarmeriei în urma intrării în vigoare a Legii 
210/2007? 


I.C.:Avantajul acestor atribuții sporite conferite de Legea nr. 210/2007 îl constituie, 
printre altele, şi simplificarea procedurii de sancționare. Potrivit noii legi, 
contravenienţii nu mai trebuie conduși la secția de poliţie pentru a fi amendaţi. 
Infracțiunile în domeniul silvic sunt sancţionate drastic: în ce priveşte contravenţiile 


Acelaşi interviu, plagiat de studentul I.Gb.M. şi prezentat la un 
examen, ca interviu realizat de el 

Mircea Cărtărescu tradus in portugheză , de Oana Popiţiu 


(Material propus pentru publicare la data de: 19-03-2007) 
"De ce iubim femeile” în Lisabona 


Cea mai vândută carte în România, „De ce iubim femeile” a lui Cărtărescu a 
fost tradusă şi în portugheză. Traducătorii, profesorul român Simion Doru 
Cristea şi Maria Joao Coutinho, au fost aleşi de către cei de la editura "Guerra 
e Paz” (Război şi pace) din Portugalia. Marea dramă a traducătorilor aflaţi în 
Portugalia este tocmai carenţa publicaţiilor româneşti contemporane. Aparuta 
la Editura Humanitas, Colectia Cartea de pe noptiera, cartea lui Mircea 
Cartarescu, De ce iubim femeile, a incitat publicul cititor in special pe cel 
feminin. Daca pana acum, in modernism, autorii se straduiau sa fie amorezii 
perfecti ai misterioaselor doamne, postmodernul Cartarescu isi intreaba, in 
genere, propriul sine ce iubeste la femeie. Alcatuita initial din texte ce au 
aparut in reviste prestigioase, „De ce iubim femeile”, devine o oda inchinata 
femeii, un soi de inaltare pe un piedestal, impus de insasi conditia ei. Ei bine, 
nu va asteptati sa gasiti aici femei fantastice, spatiale si mirobolante. Idealul 
feminin este regasit cu perspicacitatea unui chirurg in fiecare femeie, fie ea 
mama, adolescenta, copila, bunica. Fiecare primeste doza de dragoste, de 
adulare sau de adorare. Caci in acest nesemnificativ detaliu consta 
impetuozitatea cartii. Cartarescu nu iubeste idealul, perfectiunea. El iubeste 
si daruieste dragostea sa tuturor. Adeziunea salbatica pe care a avut-o 
asupra reprezentantelor sexului frumos aceasta carte este unul dintre 
criteriile de baza care sustin ipoteza conform careia cartea reprezinta o 
scriitura exceptionala. Experientele destainuite in roman aduc in prim plan 
aceea nota de veridicitate, de realism exacerbat in viziunea unora, in fine o 
nota de autenticitate. Care este, oarecum, acel detaliu semnificativ si 
sugestiv in acelasi timp pentru introducerea experientei proprii in general 
este insusi faptul ca autorul prin retrospectiva femeilor care au intrat in viata 
lui starneste amintirile cititorului. Caci proiectia sinelui in fiecare carte aduce 
cu sine proiectia receptorului a carui memorie se dezlantuie odata cu lectura. 
Finalul este intr-adevar apoteotic. Ce poate fi mai frumos decat enumerarea 
unor serii de motive pentru care ai putea sa iubesti femeia. Plecand de la cele 
mai insignifiante detalii, trecand la cele mai importante lucruri, Cartarescu 
reuseste sa surprinda tumultul sentimentelor intr-un singur capitol. Registrul 
lingvistic este accesibil si publicului mai putin avizat, poate intr-o anumita 
masura datorat stilului jurnalistic pe care il adopta autorul. Ei bine, „De ce 
iubim femeile” nu este nici „Levantul”, nici „Nostalgia”, aici il avem in fata pe 
Cartarescu dezgolit, plin de pudoare un amorez tardiv care proclama in fata 
intregii natiuni o declaratie de dragoste fulminanta. Un Cartarescu de care cu 
siguranta ne vom indragosti numai pentru ca... 


Articolul „Mircea Cărtărescu tradus în portugheză”, semnat de 
Oana Popiţiu şi publicat în România liberă, din 19 martie 2007 

Mircea Cartarescu ne e “De ce iubim femeile” 


Apardtă la Editura Humanitas, Colectia Cartea de pe noptier: 

Cartarescu, De ce iubim femeile, a incitat publicul cititor in special pe cel feminin. Daca 
pana acum, in modernism, autorii se straduiau sa fie amorezii perfecti ai misterioaselor 
doamne, postmodemul Cartarescu isi intreaba, in genere, propriul sine ce iubeste la 
femeie. Alcatuita initial din texte ce au aparut in reviste prestigioase, „De ce iubim 
femeile”, devine o oda inchinata femeii, un soi de inaltare pe un piedestal, impus de 
insasi conditia ei. Ei bine, nu va asteptati sa gasiti aici femei fantastice, spatiale si 
mirobolante. Idealul femenin este regasit cu perspicacitatea unui chirurg in fiecare 
femeie, fie ea mama, adolescenta, copila, bunica. Fiecare primeste doza de dragoste, de 
adulare sau de adorare. Caci in acest nesemnificativ detaliu consta impetuozitatea cartii. 
Cartarescu nu iubeste idealul, perfectiunea. El iubeste si daruieste dragostea sa tuturor. 
Adeziunea salbatica pe care a avut-o asupra reprezentantelor sexului frumos aceasta carte 
este unul dintre criteriile de baza care sustin ipoteza conform careia cartea reprezinta o 
scriitura exceptionala. Experientele destainuite in roman aduc in prim plan aceea nota de 
veridicitate, de realism exacerbat in viziunea unora, in fine o nota de autenticitate. Care 
este, oarecum, acel detaliu semnificativ si sugestiv in acelasi timp pentru introducerea 
experientei proprii in general este insusi faptul ca autorul prin retrospectiva femeilor care 
au intrat in viata lui stameste amintirile cititorului. Caci proiectia sinelui in fiecare carte 
aduce cu sine proiectia receptorului a carui memorie se dezlantuie odata cu lectura. 


Finalul este intr-adevar apoteotic. Ce poate fi mai frumos decat enumerarea unor serii de 


motive pentru care ai putea sa iubesti femeia. Plecand de la cele mai insignifiante detalii, 


trecand la cele mai importante lucruri, Cantarescu reuseste sa surprinda tumultul 
sentimentelor intr-un singur capitol. Registrul lingvistic este accesibil si publicului mai 
putin avizat, poate intr-o anumita masura datorat stilului jurnalistic pe care il adopta 
autorul. Ei bine, „De ce iubim femeile” nu este nici „Levantul”, nici „Nostalgia”, aici il 


avem în fata pe Cartarescu dezgolit, plin de pudoare un amorez tardiv care proclama in 


Aceeaşi recenzie prezentată ca lucrare originală de către 
studentul V.A., jurnalist la o publicație clujeană. Nici măcar 
diacriticele nu au fost puse. Adnotările sunt ale cadrului didactic 

3. Concluzii 


Plagiază românii mai mult decât alte popoare ? Nu cred că se 
poate afirma aşa ceva. Plagiatul este şi el o formă a corupției, 
iar acest fenomen îl găsim peste tot în lume. Diferenţa este că 
democrațiile îndelungate şi stabile reuşesc să diminueze acest 
flagel, lucru care se va întâmpla şi în societatea românească 
în anii care vor veni. 

Dezvoltarea şi răspândirea plagiatului în cele mai diverse 
medii intelectuale se explică şi prin faptul că acesta a rămas, 
de cele mai multe ori, nepedepsit, din cauza inexistenței unei 
legislații de profil. În „cultura" academică română s-a pus atât 
de puţin accent pe subiectul furtului intelectual, încât, nesanc- 
ționat cu adevărat, a devenit o adevărată regulă. 

Abia în 1996 a apărut în România Legea nr. 8/1996, privind 
dreptul de autor şi drepturile conexe, lege care nu se aplică 
riguros nici acum. Alta este situația în țările cu tradiție demo- 
cratică. lată, de exemplu, ce aflăm dintr-un articol publicat în 
ziarul Gardianul, din 23 ianuarie 2004: 


Tribunalul Suprem din Paris l-a condamnat pe cineastul Jean-Luc 
Godard pentru plagiat. Godard s-a folosit în filmul său, Regele 
Lear, de un fragment din cartea scriitoarei Viviane Forrester, La 
violence du calme, fără să ceară permisiunea acesteia. „Repro- 
ducând şi difuzând acel paragraf în filmul său, d-l Godard şi 
Casa de Producţie «Bodega Films» au atentat la dreptul moral al 
d-nei Forrester şi la drepturile edițiilor Seuil", a declarat judecă- 
torul. Hotărârea judecătorească a interzis firmei „Bodega Films" de 
a continua difuzarea filmului [...]. (cf. Gardianul, 23 ianuarie 2004). 


Înstrânsă legătură cu plagiatul trebuie discutat fenomenul 
interpolării. A  interpola înseamnă „a introduce, a intercala 
într-un text cuvinte sau fraze care nu aparțin originalului, 
pentru a-l explica, a-l completa etc." (DEX, s.v. interpola). 

În fine, trebuie să pomenim aici şi de compilație, care este 
o „lucrare, operă care cuprinde idei şi fragmente din diverşi 
autori, neprelucrate în mod personal" (DEX, s.v. compilație). 
În accepțiunea largă, termenul compilație are o conotație 
peiorativă, de „text lipsit de originalitate”. Dar, în Evul Mediu, 


ca, de altfel, până în zilele noastre, o lucrare ce se vrea bine 
informată trebuie, prin forța lucrurilor, să se întemeieze pe 
rezultatele cunoaşterii anterioare din domeniu. Alcătuirea ei 
presupune exercițiu cultural, lecturi multiple, excerptări şi notițe 
din contribuții datorate altor autori; într-un cuvânt, era vorba de 
un întreg, anevoios travaliu erudit (Pecican, 1998, pp. 257-258). 


Se poate lupta împotriva plagiatului, care este acum atât 
de favorizat de Internet? Există deja firme specializate în 
depistarea plagiatului. Astfel, firma americană Trinitin.com a 
creat, în 1996, un sistem de prevenire a plagiatului. În cel 
mult 24 de ore, firma marchează în textul trimis spre expertiză 
pasajele sau frazele plagiate. În România, s-a creat site-ul 
plagiat.ro, unde putem citi următoarele: 


Acest site este dedicat tuturor celor care, prin munca lor, încearcă 
să arate că a fi creativ este o virtute. Toţi ceilalți vor fi aspru sanc- 
ționaţi şi apostrofați. Aici îi veţi găsi deopotrivă pe inspirați, cât 
şi pe plagiatori. Şi dacă nici măcar de ruşine nu vor îndrepta lucru- 
rile, blocaţi-le adresa de mail cu mesaje, daţi-le telefon în miez 
de noapte sau sunați la uşă şi fugiți! (http://www.plagiat.ro/, 
19 mai 2008). 


lată o concluzie formulată de academicianul Solomon 
Marcus (2002): 


Plagiatul a fost, pe de o parte, eludat, tolerat şi stimulat, pe de 
altă parte, diabolizat, pus la stâlpul infamiei. Să intrăm în norma- 
litate şi să judecăm proprietatea intelectuală cu rigoarea, dar şi 
cu relativitatea inevitabilă. Să stigmatizăm plagiatul, mai cu seamă 

în formele sale grave, extreme, dar nu şi pe plagiatori, pe care 
trebuie desigur să-i judecăm, să-i pedepsim, dar nu să-i înlă- 
turăm, ca pe nişte paraziți. Acum, a devenit o modă să se fure cu 
ajutorul Internetului, unde pentru orice temă găseşti paginile 
potrivite. Profesorii au obligaţia de a educa simțul onestității 
intelectuale, de la vârsta cea mai fragedă (p. 3). 

XI 


Corectura textului stiintific 


„Corectura e o meserie ingrată, care sur- 
menează, uzând atenţiunea şi nervii, din 
cauza marii încordări şi concentrări sub 
care stai tot timpul. Cu toate acestea, 
corectura este ucenicia unui bun ziarist, 
căci nicăieri ca la această corectură nu 
prinzi mai bine secretele gazetăriei." 


(Nicolae Straje, 1933) 


1. Exigenţe sporite în corectarea textului 


ştiinţific 


Corectura este una dintre cele mai importante etape în drumul 
pe care textul îl are de parcurs de la autor la cititor. Ea este 
cu atât mai importantă în textul ştiinţific, caracterizat prin 
rigoare şi exactitate. Se recomandă ca această corectură să se 
facă în faza de tehnoredactare a cărţii sau articolului de 
revistă, fiindcă tehnoredactarea la calculator a unui text corec- 
tat poate genera noi greşeli, cum ar fi despărțirea arbitrară a 
cuvintelor în silabe, semne de ortografie sau de punctuație 
poziționate la început de rând etc. 

Până la apariţia calculatorului, traseul unui text de la 
manuscris la pagina tipărită era destul de anevoios. După ce 


230 CUM SE SCRIE UN TEXT ŞTIINŢIFIC 


autorul îşi scria textul, şi-l dactilografia sau îl preda unei dac- 
tilografe de meserie, care îl bătea la maşină. Odată obținută 
dactilograma, ea era corectată de autor sau chiar de dactilo- 
grafa respectivă, uneori prin colaționarea cu manuscrisul ori- 
ginal. De multe ori, această colaţionare nu se făcea cu textul 
inițial, ceea ce avea ca rezultat numeroase confuzii, mai ales 
la transcrierea citatelor. Cum nu existau copiatoare, autorii îşi 
copiau cu mâna citatele din cărți sau reviste, iar la corectură 
era greu, dacă nu chiar imposibil, să confrunți dactilograma 
cu toate cărțile sau publicaţiile din care s-au reprodus anumite 
fragmente. E adevărat şi faptul că foarte mulți autori aveau 
prea mare încredere în dactilografe, încât nu mai verificau 
textul înaintat spre tipărire, deschizând astfel poarta unor 
greşeli, mai ales de transcriere. 


Textul era dus la tipografie, pentru a fi cules de către 
linotipist. După ce textul era cules şi tehnoredactat, se dădea 
o listare (şpalt). Când şpaltul era gata, urma o corectură în 
paralel a textului, făcută de către autor, respectiv de corec- 
torul sau redactorul cărții. Şpalturile erau trimise apoi la 
cenzură (când aceasta exista în mod oficial), care putea să 
opereze noi modificări în text. În general, fiecare şpalt avea 
două corecturi, notate ca atare: corectura 1 şi corectura II, 
fiecare cu data şi semnătura celui care a făcut-o. Abia după 
aceea se dădea BT-ul (bunul de tipar). De multe ori, bunul de 
tipar se dădea sub rezerva înlăturării unor greşeli care mai 
rămăseseră în urma celor două corecturi. Chiar şi după ce 
cartea era tipărită, se mai puteau face unele mici îndreptări, 
prin aşa-numitele erate, care erau nişte foi ataşate, lipite la 
sfârşitul lucrării respective. Se înțelege că astfel de erate conți- 
neau mai ales în lucrările ştiinţifice, câte un + (plus) sau un - 
(minus) la matematică, o vocală sau un accent la gramatică, 
de pildă, care puteau să schimbe radical conținutul textului. 
Erata avea câteva rubrici: indicele paginii şi a rândului în care 

era strecurată greşeala; varianta tipărită; varianta corectă; 
specificarea vinovatului (care putea fi editura, tipografia sau 
autorul însuşi). 

lată două exemple de erate din două cărți ştiinţifice: 


în loc de: se va citi: 


pag : rind: 


37 şi în parte şi cel în parte 


turcă 
turcă 
în Valahia în secolele 
XII—XII, «în latină 


si sau o magie 

titlul și subtitlul 
Proto-indo-europeană 
altarele crude 

«lavă 

terra quctum 

heron 


mongolă 

mongoloidă 

“În Valahia în secolele 
XII—XIII în latină 

intercalate între rîndurile 33—34 
şi o mancie 


Protoindo-europe-ii 
altarele scunde 
slavonă 
tetraquetun 

heroon 


Erată la Romulus Vulcănescu, 1985 


FERATA 


rândul în loc de 


21 delinii 


Tabela 11 
rândul 5 de v Ipsilon 
jos 


Tabela 12 
coloana 2-a 


Ga: "| 


Gpge: dun 


se va citi din vina 


en linii Editurii 
v Ipsilon 


a ut] 
: determinant 


Li 


în :-- nn 


rândul 13 | a 


î, k |= determinant 


i 


= 1,2...n [ai 12.-. 


Erată la ***, Tehnoredactarea. Noţiuni elementare de prezentare 
grafică și poligrafică a cărţii, Editura Tehnică, București, 1954 


Existau greşeli de tipar care nu puteau fi sesizate de autor, 
cum ar fi un vers sărit sau un adverb negativ, care puteau 
schimba sensul frazei. În general, acurateţea textului era dată 
de mai mulți factori: la apariţia lui concurau nişte profesionişti 


232 CUM SE SCRIE UN TEXT ŞTIINŢIFIC 


autentici, oameni care învățau în şcoli de meserii arta tipo- 
grafică sau făceau ucenicie îndelungată la locul de muncă. Se 
putea întâmpla ca unii tipografi să fie în „complicitate" cu 
autorii, cărora le cunoşteau toate pretenţiile şi slăbiciunile. 
Aşa au fost George Lesnea sau Petre Ispirescu, scriitori care 
au lucrat şi ca tipografi. Arghezi cerea corectorului să nu 
intervină, poetul afirmând că „un corector mărginit prețuieşte 
mai mult pentru literatură decât un corector foarte deştept şi 
rațional" (apud Pârvulescu, 2001, p. 7). 

Nu toţi autorii de texte ştiinţifice acordă importanța cuve- 
nită acestui stadiu obligatoriu pe care trebuie să-l parcurgă 
textul: corectura. 


Pentru texte lingvistice dificile, cu exemple în alte limbi decât 
cea a textului de bază, cu multe semne diacritice sau cu variația 
frecventă a caracterelor de literă, pot fi necesare până la cinci 
sau chiar zece corecturi! (Vulpe, 2002, p. 184). 


La fel ca orice alt text, textul ştiinţific trebuie corectat cu 
atenţie, atât înainte de a fi dus la tipar, cât şi în timpul 
tipăririi, până în faza BT-ului. Culegerea şi tehnoredactarea 
textelor pe calculator uşurează infinit activitatea corectorului, 
chiar dacă, uneori, şi calculatorul ne mai poate juca feste. 
Când e vorba despre studii mai lungi, aproape fiecare redacție 
solicită textul cules pe dischetă, precum şi un exemplar listat, 
în aceste condiții, întreaga responsabilitate pentru corectură 
revine autorului. Se ştie că, în general, cea mai bună corectură 
a unui text nu şi-o poate face autorul însuşi, care ştie textul 
aproape pe de rost, încât nu mai citeşte toate cuvintele. 
Corectura trebuie să fie făcută de o persoană străină. În 
România este greu să găseşti un text fără nicio greşeală de 
tipar. Din acest punct de vedere, trebuie să apreciem presa şi 
cartea politică din România comunistă, unde greşelile de tipar 
erau o rara avis, tocmai datorită faptului că existau mulți co- 
rectori, redactori şi cenzori, foarte atenți în meseria lor. 

2. Comedia erorilor de tipar 


În regimurile dictatoriale, o greşeală scăpată de cineva îl putea 
costa serviciul. Am cunoscut un redactor de la un ziar central 
care a fost dat afară pentru că în titlul de pe prima pagină a 
ziarului, „Tovarăşul Nicolae Ceauşescu va face o vizită de 
lucru în județul Hunedoara", a apărut „vită de lucru", silaba 
prețioasă pierzându-se la despărţirea cuvântului în silabe. 
Într-un număr al ziarului Flacăra roşie din Arad, într-un 


titlu a apărut „schimb de... masaje" în loc de „schimb de 
mesaje”, între Ceauşescu şi un lider arab. În timpul terorii 
staliniste, în URSS, pentru o greşeală de tipar puteai fi deportat 
în Siberia. În romanul Copiii din Arbat, Rîbakov arată că un 
om a fost deportat pentru că, la culegerea unei cuvântări a lui 
Stalin, în loc de „a demasca greşelile" a cules „a masca gre- 
şelile". Au fost arestaţi, pentru această... neglijență de neiertat, 
şase oameni! 

Încartea sa consacrată cenzurii comuniste, Bogdan Ficeac 
a reprodus mai multe rapoarte ale cenzurii din această peri- 
oadă, în care sunt semnalate diverse greşeli de tipar (şi nu 
numai!) apărute în presa anilor 1949-1951. Astfel, se arăta că, 
în ziarul Uzina şi ogorul, care apărea la Caransebeş, în nr. 165 
din 5 decembrie 1951, în Mesajul adresat lui Stalin de către 
participanţii la Conferința Unională a Partizanilor Păcii din URSS, 
din cuvântul muncii dispăruse consoana n, astfel că apăruse 
expresia „mucii tovarăşului Stalin" (Ficeac, 1999, p. 57). În 
Scânteia tineretului din 21 noiembrie 1950, în loc de „forței 
economice socialiste" a apărut „fostei economii socialiste”. În 
Sportul popular din 20 decembrie 1950, în loc de „CC al PMR" 
a apărut „Ca Ca al PMR!. În Scânteia din 19 octombrie 1950, 
propoziția „În ţară se dezvoltă mişcarea de constituire a 


activelor cetăţeneşti" a apărut cu următoarea greşeală: „In 

țară se revoltă mişcarea...". Într-un articol din Frontul pluga- 
rilor, intitulat „Oamenii muncii din Capitală şi-au exprimat 
voința de a contribui...", verbul şi-au exprimata, fost înlocuit 
cu şi-au suprimat (Ficeac, 1999, p. 59). 


FĂCLIA 


TELEGRAME EXTERNE 


BELGRAD. — Din purtea  tovurăsului Nicolae 
Ceaușescu, secretar general al Partidului  Camunist 
ltowmăân, presedinlele Republicii Socialiste Romănia, au 
fust transmise tovarișului Vidoie Jarkovici, preşedintele 
Prezidiului C.C. al U.CI., un salut cordial, tovărăşesc, 
impreună cu cele mai bune urări de succese în destă- 
suraren lucrărilur forumului suprem al comunistilor din 
luzoslavia, iar oamenilor muncii iuzoslavi, urări de nui 
succese în edificareu sotialismului, în traducerea în viaţă 
a hotâririlor actualului consres. 

Mulţumisnul pentru urările exprimale, tovarăsul Vidoie 
Jarkovici a rugat să se transmită tovarăzului Nicolae 
Ceauşescu un cald s e! arări prietenesti de 
succes deplin în Setivitatea obosită pe care o desfă- 
şvară în fruntea idului şi stat pentru usigurarea 
dezvoltării dinamice u 50 spre binele și fericirea 
ponorului român. Yutosdută, a tost exprimată hotărirea 


Făclia, anul XLII, nr. 12.3003, 28 iunie 1986, p. 8. Pentru greșeala 
de tipar din interiorul telegramei („activitatea obosită” în loc de 
„activitatea neobosită ”), redactorul care a dat! „bunul de tipar”, 
E.P, a fost dat afară din redacție, iar redactorul-șef al ziarului — 
sancţionat. În aceeaşi zi, la ora 9.00, s-a convocat o şedinţă a 
secretariatului Comitetului Județean Cluj al PCR, pentru a discuta 
gravitatea fără precedent a acestui caz. Toate exemplarele Făcliei 
din ziua respectivă au fost retrase de pe piată. Ioachim Moga, 
prim-secretar al CJ] Cluj al PCR, a sunat-o pe Elena Ceauşescu pentru 
a 0 preveni asupra acestei greșeli și pentru a o informa în legătură 
cu măsurile luate. Ancheta desfăşurată ulterior a stabilit că toți cei 
patru tipografi de serviciu, în noaptea de 27-28 iunie 1986, erau 
etnici magbiari. Să fi fost o mică formă de protest? 

LUNI — Programul 1 


15,00 Telex : 15,03 Emisiune în 

Umba rr l-a 17,50 1001 des 

sari. 18,00 ncheler: gra- 

mului ; 20,09 Telejuimal : 20.20 Ultima parte : 22.00 'elejurnal. 
Orizont  tehnloo — ştiinţific; 

20,45 Tezaur folcloric: 21,13 RO- JOI — Programul £ 


man tolleton. DOCHERII. Episo- 
dul 7; 21.45 Studioul muzicii u- 11,00 Telex $ 11,05 tcrân de varan- 
goare ; 22.00 Telejurnal. ță. Aventurile lui Babuşcă. Par- 
tea I.; 11,50 Argeşule. plai de 
MARȚI — Programul 1 dor; 12,15 Paşi de viată lungă: 
12,45 Muzică uşoară instrumenta- 
11,00 Telex : 11,0$ Ecran de va- 4 ; 13,00 închiderea programului: 


canţă : 12,09 Studenţii la matineu: „00 meiex: 16.05 Ecran fe vanan- 


O altă greșeală de corectură, din ziarul Dâmboviţa, „organ al 
Comitetului Judetean Dâmbovița al PCR şi al Consiliului Popular 
Judetean” (8 ianuarie 1983, p. 4): titlul emisiunii din program — 
„Occident '83, într-o orânduire ainecbității socialiste ”. Greşeala 
a dus la anchetarea redactorului care a dat „bunul de tipar”, George 
Coandă (cf. George Coandă, O cetate, o patrie, Editura Bibliotheca, 
Târgoviște, 2005, pp. 106-107) 


Greşelile de tipar, intenționate sau nu, îmbrăcau cele mai 
diverse forme. Astfel, într-un număr din Dobrogea nouă, s-a 
scris că, pe lângă o anumită şcoală, funcționează „şi un curs 
de analfabetizare". În sfârşit, în ziarul înainte din Brăila s-a 
strecurat următoarea greşeală: „Regimul de democrație populară 
a deschis drum larg spre cultura cea mai înapoiată fiilor şi 
fiicelor poporului muncitor" (Ficeac, 1998, p. 60). E interesant 
că aceste greşeli au fost sesizate în faza şpalturilor, fiindcă în 
ziarele consultate de noi, existente în fondurile documentare 
ale bibliotecilor, ele nu au putut fi descoperite. Sau poate că 
fuseseră sesizate în ziarele deja tipărite, care ulterior s-au 
retras de pe piaţă. 

Povestea măgarului bătrân 


Într-o bună zi,măgarul unui țăran căzu într-o fântână.Nefericitul 
animal se puse pe zbierat,ore întregi,în timp ce țăranul căuta să vadă ce e de 
făcut. Până la urmă,ţăranul îşi zise că măgarul şi-aşa era bătrân şi că fântâna 
oricum secase,încât aceasta tot trebuia să fie acoperită,odata şi-odata. 

El a ajunse la concluzia că nu mai merită osteneala de a-l scoate pe 
măgar din adâncul fântânii.Aşa că țăranul îşi chemă vecinii,ca să-i dea o 
mână de ajutor.Fiecare dintre ei luă câte o lopată şi începu să arunce de zor 
pământ înăuntrul fântânii. 

Măgarul pricepu deîndată ce i se pregătea şi se puse şi mai abitir pe 
zbierat.Dar,spre mirarea tuturor,dupa câteva lopeţi bune de pământ,măgarul 
se potoli şi tăcu. Țăranul privi în adâncul fântânii şi rămase uluit de ceea ce 
văzu.Cu fiecare lopată de pământ,măgarul cel bătrân făcea ceva neaşteptat: 
se scutura de pământ şi paşea deasupra lui.În curând,toată lumea fu martoră, 
cu surprindere,cum măgarul,ajuns până la gura fântânii,sări peste ghizduri şi 
ieşi fremătând... 

Viaţa va arunca poate şi peste tine cu pământ şi cu tot felul de 
greutăţi...Secretul pentru a ieşi din fântână este să te scuturi de acest pământ 
şi să-l foloseşti pentru a urca un pas mai sus. 

Fiecare din greutățile noastre este o şansă pentru un pas înainte. 

Putem ieşi din adâncurile cele mai profunde,dacă nu ne dăm batuţi. 

Foloseşte pământul pe care neamicii îl aruncă peste tine,ca să mergi 
înainte. 


Exemplul 1. Greşeală de tebnoredactare: după unele semne 
de ortografie și de punctuație (virgulă, punct, două puncte, 
puncte de suspensie) nu a fost lăsat blancul necesar 


Observ cu tot mai mare amarăciune , aici , la Viena, departe de 
oraşul meu natal , că pe rafturile magazinului Billa anotimpurile 
sunt condensate , lunile se amestecă unele cu altele. Succesiunea 
anotimpurilor îmi pare „tocmai de aceea , anulată, lipsită de 
farmec şi mister . O floare sua un fruct, care apar într-un alt timp 


decât al lor , constiutuie la noi o raritate şi generează , de cele mai 
multe ori , un uşor sentiment de nelinişte . Mă gândesc mereu că 
aceşti copii zglobii din fața mea , care tocmai ies de la şcoală şi 
care au Internetul în degetul cel mic, nu au ce-am avut eu și ce mai 
au încă , din fericire , mulţi copii de-acasă: farmecul primelor 

fructe proaspete şi coapte, acele “ trufandale ” ( de la tc. rrufanda 
) .Un farmec care venea odată cu interdicţia de rigoare: cor- 
coduşele trebuie lăsate până se îngălbenesc „ cireșele — până se 
înroşesc (“* Că tot voi le mâncaţi ! ” — ne zicea Mama) . Dar cine 
să asculte !? Noi le mâncam pe furiş , imediat ce le cădea floarea... 
Parfumul melancolic al fructelor de-acasă... 


(Ilie Rad, 1998, Peregrin prin Europa. File de jurnal: Viena, 
Praga, Varşovia, Budapesta. Prefaţă de Constantin Ciopraga, 
membru al Academiei Române, Editura Didactică şi Peda- 
gogică R.A., Bucureşti)! 


Exemplul 2. Greşeală de tebnoredactare: între unele semne de 
ortografie şi de punctuație (virgulă, punct, două puncte, semnul 
întrebării, semnul exclamării) și cuvintele care le precedă a fost 
lăsat un blanc, împotriva normelor ortografice și de punctuație. În 
cazul ghilimelelor, a fost lăsat un blanc şi între ghilimelele de des- 
chidere şi cuvântul care urmează. 

lată precizările din DOOM (ediția a II-a, 2005, p. LXXVIII) refe- 
ritoare la aceste aspect de tehnoredactare: „În ce priveşte semnele de 
punctuație, spre deosebire de alte limbi, în română, punctul, semnul 
întrebării, semnul exclamării, virgula, punctul şi virgula şi două 
puncte nu se despart prin blanc de elementul care le precedă (dar 
sunt urmate de blanc, ca și linia de dialog); parantezele şi ghilimelele 
deschise se despart de elementul care le precedă, dar nu de cel care 
le urmează; parantezele şi ghilimelele închise nu se despart de ele- 
mentele care le precedă; punctele de suspensie și linia de pauză (în 
afară de cazul când este folosită ca semn ortografic) se despart prin 
blanc atât de elementul care le precedă, cât şi de cel care le urmează; 
cratima ca semn de punctuatie se comportă la fel ca atunci când 
este semn ortografic” 


! Textul a fost corect tehnoredactat, greșelile de tehnoredactare 
fiind introduse de noi, în mod intenţionat. (lie Rad) 

3. Erori de tipar cu intenţii stilistico-satirice 


Erorile de tipar au fost utilizate dintotdeauna şi ca un mijloc 
de satirizare a adversarului, a oamenilor politici în general. În 
capitolul consacrat corecturii din cartea deja citată I. Funeriu 
relevă mai multe situații comice care vizau greşelile de tipar. 
Astfel, într-o prefață la ediţia de Versuri a lui Tudor Arghezi, 
Ion Caraion evocă două situații, două „întâmplări tipografice" 
de prin anii '40. Astfel, în ziarul Timpul se afla pe prima 


pagină 


un clişeu pe două coloane înfățişându-i pe cei doi dictatori ai 
momentului şi purtând sub el următoarea legendă: „Generalul 
Antonescu, conducătorul Statului, şi dl. Horia Sima, comandantul 
Mişcării Legionare, au păşit pe peronul gării Timişoara". Numai 
că, la cuvântul al treisprezecelea, în loc de p (de la „păşit”) se 
culesese b... şi aşa a rămas (p. 233). 


În acelaşi ziar, 


sub un clişeu pe trei coloane, arătându-le generoase printre 
paturile mutilaţilor, generoase şi elegante, pe Maria Antonescu, 
Veturia Goga, Sanda Mănuilă şi altele, sta, lămuritor scris, cu 
litere de tipar, că „Femeile române dau pildă ostaşilor noştri”. 
Oroare însă, de astă-dată într-al patrulea cuvânt al explicaţiei, | 
fusese înlocuit prin z şi ziarul — pretind colegii mei - aşa ar fi 
ieşit, alergându-se apoi să se confişte de pe la chioşcuri foile 
nevândute. Ce să mai confişti? Se-nfulecaseră ca pâinea caldă 
(apud Funeriu, 199, p. 233). 


Înpresa de azi, marele maestru al acestor procedee este 


Academia Caţavencu. lată câteva exemple : „La Otopeni, 
dl X s-a purtat ca pe pista lu' mă-sa!'; „Măta Hari" (pentru 
Mata Hari), „Maiko Belea" (pentru Marko Bela), „Daudeanus" 


CORECTURA TEXTULUI ŞTIINŢIFIC 239 


pentru Gaudeamus, „Gututenberg" pentru Gutenberg. O revistă 
ne informează că doamna X „aspiră la europenism'", numai că 
m final a fost omis! 

Noi suntem departe încă de performanţa unor edituri din 
străinătate, care organizează adevărate concursuri pentru cei 
care descoperă greşeli de tipar în lucrările publicate de aces- 
tea. În Principii şi norme de tehnoredactare computerizată, 
I. Funeriu citează următorul exemplu, pe care l-a găsit într-un 
ziar românesc (nemenţionat în text): 


Compania chineză Moon God Drinking Product Co. va oferi 
premii în bani cetățenilor care depistează greşeli de tipar şi de 
scriitură în trei din cele mai mari ziare din Shangai şi într-o 
revistă ilustrată, informează agenția Reuter. [...] Firma va înmâna 
120 de dolari pentru fiecare greşeală găsită de cititori. Pe lângă 
faptul că acest original concurs face reclamă companiei de pro- 
duse cosmetice, el încurajează publiciştii să-şi îmbunătățească 
stilul şi să fie mai atenți (p. 227). 


Dintr-o carte a profesorului Ştefan Munteanu, Scrisori vie- 
neze, aflăm că şi în Coreea există obiceiul ca unele edituri să 
ofere premii pentru cine găseşte o greşeală de tipar într-o 
carte, însă foarte puțini cititori au primit asemenea recom- 
pense. Se mai spune că, în Germania, există ediţii la sfârşitul 
cărora se poate citi: „Această carte apare fără nicio greşeală 
de tipar" (Funeriu, 1998, p. 229). 

Scriitorii români au fost, în general, foarte exigenți când e 
vorba despre corectură: 


Eminescu cere expres să nu i se schimbe „nici măcar o iotă" din 
manuscris, Caragiale vrea să-i amendeze pe editori pentru fiecare 
greşeală în parte, Macedonski dă erate (unde, spre disperarea 
sa, găseşte noi erori!), Geo Bogza vorbeşte de „greşeli perfide", 
care-l pot compromite pe autorul textului ş.a.m.d. (Funeriu, 1998, 
p. 230). 

Dintre scriitorii străini, cunoaştem cazul lui Milan Kundera, 
care mărturisea într-un interviu * „M-am rupt odată de un edi- 
tor, deoarece a încercat să-mi anuleze punctele de suspensie 
în favoarea unor simple puncte" (apud Funeriu, 1998, p. 230). 

După Revoluţia din decembrie 1989, când numărul edituri- 
lor şi al publicaţiilor a crescut în ritmuri nemaiîntâlnite vreodată, 
a crescut şi numărul greşelilor de tipar, care au redevenit, 
după expresia lui Iorgu lordan, o adevărată „instituție naţio- 
nală" ! Trebuie să recunoaştem că nu am văzut după Revoluţie 
nicio carte care să mai aibă o erată ataşată la finalul paginilor, 
dovadă clară a scăderii vigilenței în corectură. Doar în România 
literară şi în revista 22 am mai întâlnit mici erate. 


4. Rolul calculatorului în corectarea 
greşelilor de literă 


Informaticienii au creat opțiuni speciale pentru corectarea 
greşelilor de tipar. 

lată ce se poate citi într-un manual despre intervenția 
calculatorului în probleme de ortografie: 


Programul de verificare a ortografiei este un instrument foarte 
util atunci când vreţi să vă asiguraţi că documentul dumneavoas- 
tră nu conţine greşeli supărătoare. Totuşi, programul are un 
scop foarte limitat: nu încearcă decât „să potrivească" ceea ce 
scrieți dumneavoastră cu cuvintele pe care nu le cunoaşte şi vă 
propune alte cuvinte care se scriu aproape la fel. Programul nu 
ia în considerare contextul în care se află cuvântul, dincolo de 
faptul că vă cere să confirmaţi corectitudinea apariţiei unui 
cuvânt de două ori pe acelaşi rând. 

înainte de apariţia generaţiei de procesoare de text (din care 
face parte şi Word sub Windows 95), verificarea ortografiei se 
făcea în principal după terminarea introducerii textului. Acum, 

Word (ca şi rivalele acestuia, cum ar fi WordPerfect şi Lotus 
Word Pro) vă oferă posibilitatea verificării ortografiei în timpul 
lucrului şi semnalează apariția unui cuvânt necunoscut la câteva 
microsecunde după ce l-ați scris (apud |. Funeriu, 1998, p. 247). 


Desigur, există programe şi pentru limba română, astfel că 
învățătorii şi profesorii de română nu îi vor mai stresa pe 
elevi cu probleme de genul: noştri, voştri se scriu cu un 
singur i, fii se scrie cu doi de i, nufi cu un singur i etc. 


5. Corectura standard 


Principalele semne utilizate în corectura unui text sunt prevă- 
zute de STAS 6524-82. Unele dintre recomandările acestui 
STAS nu mai sunt de actualitate, datorită apariţiei calcula- 
torului, care a schimbat radical industria tipografică. 

În general, corectura se face pe partea albă a foii, în 
dreptul greşelii din rândul respectiv, pentru ca persoana care 
efectuează introducerea corecturii să identifice cât mai rapid 
greşelile. Semnele tradiționale pentru corectură sunt tot mai 
puţin folosite, din cauza utilizării calculatorului, care permite 
corectarea greşelilor direct pe text, fără a mai fi nevoie de o 
semnalare a acestora pe varianta tipărită. 

Atrag atenția asupra importanței pe care o are corectura 
exigentă a unui text, mai ales atunci când acesta este trimis 
pentru tipărire. E clar că un text neglijent corectat îşi dimi- 
nuează şansele de a fi publicat, în comparaţie cu unul scris 
impecabil. 

Fragment din cartea lui Aurel Sasu, Cartea mea de muncă, 
Editura Eikon, Cluj-Napoca, 2007. Corectura unei pagini cu 
indice de nume 

Teme pentru seminar 


1. Citiţi cu atenţie presa de azi şi descoperiți greşeli de tipar. 
Se va aduce pagina din respectivul ziar sau o copie xerox 
care să cuprindă greşelile de tipar descoperite. 

2. Realizaţi un mic studiu privind utilizarea greşelilor de tipar 
în scopuri stilistice (mai ales în Academia Cațavencu). 

3. Încercați să scrieți, după modelul Ioanei Pârvulescu, un 
articol intitulat „Comedia erorilor", folosind şi comentând 
alte greşeli de tipar. 

4. Realizaţi corectura unei pagini care conţine numeroase 
greşeli de tipar, folosind semnele convenţionale pentru 
corecturi, indicate şi în DEX. 

5. Greşelile de tipar ca „armă" politică. 


6. Tipuri de greşeli şi modul lor de corectare 


Aşa cum spuneam, etapa de corectare a unui text este mult 
uşurată astăzi, grație programelor de editare oferite de calculator. 
Dacă înainte un autor dădea manuscrisul unei dactilografe, 
atunci când corecta dactilogramele, el trebuia să folosească 
un sistem destul de unitar de înlăturare a greşelilor de tipar, 
care să poată fi înțelese de către tipografi. Acelaşi lucru îl 
presupuneau şi corecturile care se făceau pe şpalturile primite 
de la tipografie. În prezent, autorii de texte au enormul 
avantaj de a-şi putea corecta ei înşişi textele, la un calculator 
sau pe varianta printată, ceea ce duce, adesea, la crearea 
unui sistem propriu de înlăturare a greşelilor. 

Totuşi, câteva reguli generale, cunoscute şi acceptate de 
toată lumea, trebuie date, în ciuda diferenţelor care există de 
la o cultură la alta. 

6.1. Înlocuirea unei/unor litere 
Cine se scoapă de dimineaţă departe ajunge. 9 
Un om prevăggzător valorează cât doi oameni. U 


În cazul în care în același rând sunt două sau mai multe 
greşeli, se va recurge la anumite semne distinctive: 


Nu plntru şcoală, ci pentțu viață învățăna, Le n L i-a 


0.2. Eliminarea unei/unor litere 


Oamenii sunt adesea neînțelejăgători, iraționali şi egoişti... Cu L 
toate acestea, iartă-i! 


0.3. Eliminarea unui cuvânt sau a unui grup 
de cuvinte 


Acest tip de corectură se face prin anularea cu o linie a 
cuvântului/cuvintelor şi folosirea semnului bi în dreptul 
rândului respectiv: 


Dacă eşti bun, oamenii te pot acuza de “ego intenții î 
ascunse... Cu toate acestea, fii bun! 


6.4. Apropierea unor litere într-un cuvânt 
sau a unor cuvinte într-un enunţ 


Această corectură se va face prin semnuifi 


Dacă ai succes, poți câştisța prieteni falși şi duşmani adevărați... i 
Cu toate acestea, caută succesul! 

0.5. Despărțirea a două litere sau cuvinte 


Acest lucru se marchează prin semnul, uneori combinat cu 
semnul de apropiere: 


puck cinstit şi sincer, oamenii te pot înşela... Cu toate 
acestea, fii cinstit şi sincer! 


0.0. Inversarea locului a două sau mai multe litere 
într-un cuvânt sau inversarea a două sau mai 
multe cuvinte într-un enunt 


Acest tip de corectură se marchează prin semnul( 0 : 


Ceea cefin ană se construieşte)alții pot dărâma într-o zi... Cu 


toate acestea, construieşte! 


6.7. Mutarea în alt loc a unui cuvânt 
sau a unui pasaj 


În acest caz, se procedează astfel: se încercuiește cuvântul sau 
pasajul respectiv, iar printr-o săgeată se indică locul potrivit: 


Dacăţliniştea şi fericirea âsc3), oamenii pot fi geloşi... Cu toate 
acestea, fii fericit! 


0.8. Introducerea unui nou alineat într-un text 


Acest lucru se marchează prin semnul [ Ş 


Binele pe care îl faci azi, oamenii îl vor uita mâine. [Cu-toate_ 
acestea, să faci bine! 

0.9. Eliminarea unui alineat dintr-un text 


Această corectură se semnalează astfel: 


Dă-i lumii tot ce ai mai bun şi poate nu va fi de ajuns... 
Cu toate acestea, dă-i lumii tot ce ai mai bun! 


6.10. Schimbarea corpului sau a caracterului 
literelor dintr-un cuvânt 


Se marchează cuvântul respectiv și se notează pe albitură 
corpul sau caracterul dorit: 


Mi se par de mare profunzime cuvintele: „lartă-i, (amr) că 
nu ştiu ce fac!”. 


Notă 


Sentințele de la punctele 6.1.- 6.9 reprezintă fragmente dintr-un 
poem scris de Maica Tereza şi gravat pe zidul unei case de 
copii din oraşul indian Calcutta. 

XII 


Noţiuni de tehnoredactare 


1. Preliminarii 


Tehnoredactarea unei lucrări este o fază deosebit de impor- 
tantă în drumul pe care aceasta îl are de parcurs de la autor 
la cititor. A tehnoredacta înseamnă a pregăti un manuscris 
pentru tipar, respectiv pentru imprimantă. Aspectul tehnic al 
unei lucrări s-a bucurat întotdeauna de atenţia autorilor ei. 
Este destul de citat, mai ales de către tipografi, elogiul pe 
care Arghezi l-a adus muncii tipografilor. Un fapt interesant, 
care poate arăta cât de important devine aspectul exterior al 
unei cărți, este şi următorul: în iulie 1945, când al Doilea 
Război Mondial abia se încheiase, iar omenirea şi mai ales 
Uniunea Sovietică erau distruse din punct de vedere material 
şi moral, când la ordinea zilei se găseau atâtea priorități, CC 
al PCUS a emis Hotărârea „Despre prezentarea poligrafică a 
cărților”. Este demn de remarcat încă un fapt: în URSS exista 
un Institut Unional de Cercetări Ştiinţifice pentru Tehnica 
Tipografică şi Editorială, în timp ce la noi meseria de editor 
nu putea fi învățată nicăieri. Înainte de 1989, multe edituri din 
România aveau ca angajaţi în schema de personal redactori 
artistici, care se îngrijeau de aspectul grafic al cărții. 

Încele ce urmează, vom trece în revistă câteva principii 
generale de tehnoredactare a unei lucrări de cercetare, urmând 
ca aceia care vor lucra în edituri să-şi îmbogăţească şi să 
aprofundeze cunoştinţele de tehnoredactare a cărților. 


2. Formatul lucrării 


Cărţile nu se aseamănă în ceea ce priveşte formatul, lucru 
care se poate vedea cu uşurinţă în momentul când sunt aşe- 
zate într-un raft de bibliotecă. Recomandabil ar fi ca toate 
cărțile ce apar în aceeaşi colecție sau serie să aibă aceeaşi 
înălțime (fiindcă grosimea oricum diferă). Dar nici acest lucru 
nu se respectă întotdeauna. De pildă, în seria de Opere a lui 
Lucian Blaga, apărută la Editura Minerva, volumul 4 este mai 
redus ca înălțime cu 1 cm decât primele trei volume! 

De obicei, o lucrare studenţească de cercetare sau cea de 
licenţă au format A4. Acesta datează de pe vremea maşinilor 
de scris. Tehnoredactarea la calculator permite acum şi tipări- 
rea a cel puţin două pagini pe aceeaşi parte a unei foi de 
hârtie A4, dar nimeni nu profită de această posibilitate (sau 
de cea a tipăririi textului pe ambele fețe ale foii). În general, 
când se stabileşte formatul unei cărți, se are în vedere şi 
profilul ei. Dacă e vorba despre o carte ştiinţifică, despre 
manuale, atlase etc., care sunt citite sau consultate la masa de 
lucru, se stabileşte un format mai mare. Dacă e vorba despre 
cărți care se vor citi în tren, în metrou, în parc etc., se alege 
un format mai mic, specific unei „cărți de buzunar”. 

3. Mărimea rândului 


Cercetările privind actul citirii au demonstrat că rândul scurt 
favorizează lectura: 


În cazul rândului lung, se pierde mai multă vreme, deoarece, 
pentru perceperea integrală a rândului, sunt necesare mai multe 
fixaţii ale privirii, cu prilejul trecerii la un rând nou, în cazul 
rândului lung, apar mai multe greutăți decât în cazul rândului 
scurt. Rândul lung necesită mai multe mişcări reflexe decât rândul 
scurt. Citirea unui text cu rânduri prea scurte este însă de 
asemenea dificilă, deoarece ritmul citirii, în acest caz, este între- 
rupt prea des (Tehnoredactarea..., p. 16). 


De aceea, lucrările în format mai mare (dicționare, enciclo- 
pedii etc.) se tipăresc pe coloane, la fel ca şi ziarele. Dar 
acest mod de aranjare în pagină atrage după sine alte aspecte 
de tehnoredactare, despre care vom vorbi ceva mai încolo. 


4. Alegerea corpului de literă 


În limbajul tipografilor, prin literă se înțelege „orice material 
tipografic care serveşte la redarea textului, făcând posibilă 
transmiterea ideilor cărţii către cititor" (Tehnoredactarea..., 
p. 26). Prin urmare, literele vor include semnele grafice pro- 
priu-zise ale alfabetului, cifrele, semnele de ortografie şi de 
punctuație, precum şi semnele convenţionale (cum ar fi: 

$, simbolul telefonului etc.). Calculatoarele au înlocuit noțiu- 
nea de literă cu cea de semn sau caracter. Mulţi tehnoredac- 
tori calculează acum dimensiunile unui text prin numărul 
semnelor pe care le conţine, pe care orice calculator le însu- 
mează automat. 

Vechile tehnici de tipărire ofereau relativ puține posibilități 
de culegere a unui text, comparativ cu calculatoarele de astăzi, 
care au zeci de programe, cu sute de variante fiecare. Există 
câteva reguli de bază care trebuie respectate şi în tehnica 
ultramodernă. În general, cărțile pentru preşcolari sau şcolarii 
din clasele mici trebuie culese cu un corp mai mare (14 sau 
16). Cărţile normale se culeg cu corp cuprins între 10 şi 12. 
Literele prea mici pot face astfel încât lectura să fie obositoare. 
Acesta era, înainte de 1989, cazul revistei Săptămâna, tipărită 
cu un corp 8, pentru a intra în paginile ei cât mai mult text. 


5. Formatul de text 


Prin format de text se înţelege lățimea şi înălțimea suprafeței 
dreptunghiulare tipărite a paginii. Pentru a respecta cerința ca 
rândurile tipografice să fie cât mai scurte, se optează pentru 
formatul „vertical", puţine fiind cărţile tipărite în format „orizon- 
tal". În general, formatul ideal este dat de raportul 5/8, în care 
5 reprezintă lățimea, iar 8 înălțimea formatului unei cărți. 


6. Formatul ramelor albe ale paginii 


O pagină cuprinde, pe lângă formatul de text, şi ramele albe 
ale paginii (care se mai numesc şi albituri). Se înțelege că, 
întotdeauna, formatul de text este mai mic decât cel al paginii. 
Dimensiunile ramelor depind de formatul colii de hârtie, de 
formatul de text şi de metoda de legare. În primele cărți, 
ramele albe erau foarte mici, ceea ce determina o lectură 
greoaie, obositoare. 

Mărimea ramelor albe diferă de la o carte la alta. În 
limbajul tipografilor, cele patru rame se numesc astfel: rama 
de la cotor, rama de sus, rama laterală şi rama de la picior. 
Dimensiunile ramelor albe trebuie să fie direct proporționale 
cu formatul paginii şi cu formatul textului, alcătuind împreună 
un ansamblu unitar, perfect echilibrat. În practica editorială 
(dar şi în lucrările studenților), există uneori câteva exagerări: 
unele au text puţin şi având rame albe supradimensionate. 
Alteori, pentru a face economie de hârtie, se micşorează la 
limită ramele, ambele practici dând cărții un aspect inestetic 
(în al doilea caz, lectura paginii este obositoare). 

Se pune problema dacă aceste albituri pot fi folosite pentru 
însemnările şi comentariile noastre la cărți. Practica trebuie 
exclusă din capul locului, în cazul în care cartea citită aparține 
unui fond public. Când e vorba despre un exemplar personal, 
putem face însemnări şi comentarii, recomandabil cu creionul. 
Există un foarte interesant studiu, plecând de la însemnările 
pe care Titu Maiorescu le-a făcut pe marginea cărților din 
biblioteca sa. 

În ceea ce priveşte formatul de text al unei coli A4, acesta 
are, de regulă, 14,5 x 23 cm, ceea ce înseamnă că albiturile 
din jur pot avea circa 3 cm. Uneori, la lucrările de diplomă, 
rama de la cotor se măreşte cu circa un cm, această suprafață 
fiind „absorbită prin tehnica de compactare. 


7. Textul scris 


Referindu-se la deosebirile dintre limba scrisă şi cea vorbită, 
I. Funeriu (1998) remarca următoarele: 


Exprimându-se oral, vorbitorul are la dispoziție foarte multe 


bine, în funcție de scopul urmărit. 

Vrea să impresioneze şi să se impună? Ridică vocea. Vrea să fie 
delicat şi tandru? O coboară până când devine şoaptă. Doreşte 
să insiste asupra unei propoziții? O repetă, o explică sau o 
accentuează într-un fel aparte. Încearcă să fie ironic? Face pauze 
semnificative înaintea unor cuvinte-cheie. Se adresează unui 
public numeros, în condiţii auditive improprii ? Articulează cuvin- 
tele individual, răspică mai atent sintagmele, îşi modifică inflexiu- 
nile vocii. Însuşi ritmul discursului suferă modificări substanțiale, 
în raport cu împrejurările în care este rostit (p. 193). 


Aşa a luat naştere arta de a vorbi în public, despre care 
s-au scris tratate în toată regula. Limba scrisă nu posedă un 
asemenea arsenal de mijloace. 


Semnele de punctuație, punerea în pagină, precum şi alte pro- 
cedee grafice sau tipografice - oricât de rafinate ar fi ele - nu 
pot suplini subtilităţile acustice ale vorbirii reale (Funeriu, 1998, 
p. 193). 


Cele câteva artificii pe care le folosim în scris (titluri, 
alineate, paragrafe, evidenţieri de text, semne de ortografie şi 
de punctuație etc.) au tocmai rolul de a suplini, chiar dacă 
într-o măsură mai mică, virtuțile limbii vorbite. 


7.1. Alineatul 


Prin alineat se înțelege un rând dintr-un text în care primul 
cuvânt este retras puţin la dreapta, pentru a marca începutul 
unui nou pasaj sau paragraf. Dimensiunea unui alineat este în 
funcţie de lungimea rândului: dacă avem un text cu rânduri 
mai lungi, şi albitura alineatului va fi mai mare. Nu insistăm 
aici asupra confuziei care există şi în alte culturi dintre alineat 
şi paragraf. În general, alineatul echivalează cu apăsarea de 
cinci ori a tastei SPACE, începând de la marginea din stânga 
a rândului. 

La calculator, stabilirea dimensiunilor unui alineat nu mai 
constituie nicio problemă, deoarece se tastează automat TAB. 
Mai mult, în ultima vreme se constată renunțarea la alineat nu 
numai în scrisori, ci şi în cărți propriu-zise, poate din cauza 
comodităţii pe care ne-o oferă calculatorul. În mod semni- 
ficativ, însă, marcarea alineatului se face printr-un spațiu alb, 
ceea ce arată că valoarea lui rămâne încă mare în textul scris. 


7.2.  Paragraful 


Dacă e să vorbim în termeni strict tipografici, paragraful 
reprezintă „textul scris între două alineate consecutive". De 
multe ori, prin paragrafse mai poate înțelege o parte dintr-o 
lucrare ce tratează o anumită temă. Spaţiul alb de la începutul 
paragrafului (id est alineatul) şi cel de la sfârşit au rolul de a 
marca vizual un paragraf. Mai nou, în unele cărți, în special 
americane, a apărut un alt semn distinctiv care delimitează 
paragraful: un rând alb înainte şi altul după paragraf. În 
astfel de situaţii, se renunţă la alineat, pentru a nu marca în 
mod redundant acelaşi lucru. Un maestru al tehnoredactării 
computerizate, Roger K. Parker (1996), ne sfătuieşte: „Nu 
utilizați, în acelaşi timp, atât deplasarea primei linii a paragra- 
fului, cât şi liniile goale suplimentare între paragrafe" (p. 270). 
Deocamdată, acest exemplu nu s-a impus în practica edito- 
rială românească. Ce trebuie spus aici neapărat este că nu e 
bine să abuzăm de utilizarea prea frecventă a paragrafelor, 
care l-ar putea irita pe cititor. Un autor englez, Eric Partridge 
(1963), dădea următorul sfat: „Nu scrieţi un articol, un eseu, 
un capitol într-o serie de foarte scurte paragrafe; acest obicei, 
comun în aşa-numita Presă Naţională, îl irită pe cititor" (p. 168). 

7.3.  Alinierea  paragrafelor 


a) Alinierea la stânga, când toate spaţiile dintre cuvinte au 
aceeaşi dimensiune. Un cercetător francez, Francois Riell, 
autor al unui studiu despre lizibilitate, arăta că astfel de texte 
se citesc „cel mai rapid şi mai comod" (apud Funeriu, 1998). 
Parker (1996) susține şi el acelaşi lucru: „cititorii consideră 
spațierea unitară a cuvintelor în textele aliniate la stânga mai 
uşor de citit" (p. 97). Dezavantajul acestei metode este că, 
întrucât rândurile nu sunt egale, se produce un efect inestetic 
al paginii, asemănător cu cel al textelor dactilografiate la vechile 
maşini de scris (care aveau, cel puţin, scuza „neputinţei" lor 
tehnice). Iată un text (aparţinând lui G. Călinescu) tehnore- 
dactat astfel: 


Astfel se stinse în al optulea lustru de viață cel mai mare 
poet pe care l-a ivit şi-l va ivi vreodată, poate, pământul 
românesc. Ape vor seca în albie, şi peste locul îngropării 
sale va răsări pădure sau cetate, şi câte o stea va vesteji pe 
cer în depărtări, până când acest pământ să-şi strângă toate 
sevele şi să le ridice în țeava subțire a altui crin de tăria 
parfumurilor sale. 


Această tehnică este aplicată de multe reviste americane, 
dar şi de unele publicaţii româneşti (Tribuna, Apostrof). 

Neajunsul poate fi atenuat prin despărţirea unor cuvinte în 
silabe, operație pe care nu o pot îndeplini deocamdată toate 
programele de calculator. 

b) Alinierea la centru se foloseşte în cazul unor texte de 
dimensiuni mai mici (reclame, lozinci, antete, colontitluri, 
texte de prezentare pe coperta unor cărţi). De asemenea, am 
întâlnit acest procedeu la unii poeţi care ţin la o anumită 


NOȚIUNI DE TEHNOREDACTARE 257 


formă grafică a poemelor publicate. lată acelaşi citat, aliniat 
la centru: 


Astfel se stinse în al optulea lustru de viață cel mai mare poet 
pe care l-a ivit şi-l va ivi vreodată, poate, pământul românesc. 
Ape vor seca în albie, şi peste locul îngropării sale va răsări 
pădure sau cetate, şi câte o stea va vesteji pe cer în depărtări, 
până când acest pământ să-şi strângă toate sevele şi să le 
ridice în țeava subțire a altui crin de tăria parfumurilor sale. 


c) Alinierea la dreapta e utilizată mai ales de graficieni pe 
coperta unor cărți, pentru a se scrie numele autorului şi titlul 
cărții. De remarcat că această aliniere nu se întâlneşte nici- 
odată singură pe aceeaşi pagină. Sistemul ca atare se foloseşte 
la colontitlurile paginilor de dreapta, la numerotarea paginilor 
impare, la aşezarea datei într-o scrisoare etc. lată acelaşi text 
aliniat la dreapta: 


Astfel se stinse în al optulea lustru de viață cel mai mare poet 
pe care l-a ivit şi-l va ivi vreodată, poate, pământul românesc. 
Ape vor seca în albie, şi peste locul îngropării sale va răsări 
pădure sau cetate, şi câte o stea va vesteji pe cer în depărtări, 
până când acest pământ să-şi strângă toate sevele şi să le 
ridice în țeava subțire a altui crin de tăria parfumurilor sale. 


d)  Alinierea la ambele extremități ale rândului tipografic 
este cea mai răspândită. Ea conferă paginii un aspect relativ 
îngrijit, în ciuda faptului că spaţiile dintre cuvintele diferitelor 
rânduri nu sunt egale între ele. Această dublă aliniere prezintă 
dezavantaje mai ales în coloanele de ziar, cu rândurile foarte 
scurte. Echilibrarea spațiilor se poate face şi aici prin recurgerea 

la despărţirea cuvintelor în silabe, operație pe care mulți 
calculatorişti o ignoră: 


Astfel se stinse în al optulea lustru de viață cel mai mare poet 
pe care l-a ivit şi-l va ivi vreodată, poate, pământul româ- 
nesc. Ape vor seca în albie, şi peste locul îngropării sale va 
răsări pădure sau cetate, şi câte o stea va vesteji pe cer în 
depărtări, până când acest pământ să-şi strângă toate sevele 


şi să le ridice în țeava subțire a altui crin de tăria parfumu- 


rilor sale. 


I. Funeriu (1998) arăta că „studiile asupra lizibilității, pre- 
cum şi anumite exigențe care țin de estetica paginii impun 
câteva restricții, recomandând o limitare rezonabilă a numă- 
rului de despărțiri în silabe" (p. 217). În tradiția tipografică 
engleză, numărul despărţirilor în silabe de pe o pagină este 
limitat la trei (Ilovici, 1972, p. 129). 


7.4. Evidenţierile în text 


În general, citatele nu trebuie evidenţiate de restul textului 
prin caractere speciale, fiindcă ghilimelele marchează oricum 
statutul de citat. Dacă avem citate mai mari, se poate conveni 
ca lățimea lor să fie mai mică decât a textului propriu-zis. 
Această practică este tot mai mult folosită de editurile româ- 
neşti, în efortul lor de a se ralia la standardele occidentale, 
mai ales americane. 

8. Coloncifra 


Indică numărul de ordine al paginii. Coloncifrele trebuie 
culese cu acelaşi caracter şi corp de literă ca şi textul de bază. 
Ele pot fi aşezate în partea superioară sau în cea inferioară a 
formatului de text, centrate sau la marginile exterioare. În 
general, coloncifrele se găsesc mai greu în poziția centrală a 
paginii. Ele se despart de formatul de text printr-un spaţiu alb 
(corespunzând cu un rând). De obicei, coloncifra prefeței 
este indicată cu cifre romane. Pe paginile inițiale nu se vor 
pune coloncifre, în cazul în care acestea sunt amplasate în 
partea de sus. În astfel de cazuri, unele edituri folosesc totuşi 
coloncifra, dar, prin excepţie, o pun în partea de jos. Această 
situație este valabilă şi în cazul paginilor finale. 


9. Colontitlul 


Se numeşte colontitlu rândul separat de text, care se paginează 
deasupra formatului de text şi cuprinde, în general, numele 
autorului pe pagina din stânga şi titlul lucrării pe pagina din 
dreapta (Tehnoredactarea..., p. 91). 


Colontitlurile facilitează găsirea unui capitol, iar în dicțio- 
nare - a unui cuvânt. Colontitlul nu poate avea mai mult de 
un rând. De remarcat că unele edituri folosesc colontitlul şi 
sub formatul de text. 

10. Tabla de materii 


Tabla de materii (cuprinsul) îndeplineşte rolul unui ghid; de 
aceea, trebuie să fie foarte clară, aşezată eventual pe pagini 
față în față (în cazul în care depăşeşte spaţiul unei pagini), 
pentru ca lectorul să poată avea o viziune de ansamblu asupra 
conținutului. 

Cuprinsul va repeta titlurile părților, capitolelor şi chiar al 
secțiunilor, aşa cum se întâmplă în cărțile americane. De 
reținut că trebuie să existe o concordanță perfectă între 
titlurile din interiorul cărţii şi cele din cuprins. În lucrările 
ştiinţifice, tabla de materii este destul de complexă. La lucră- 
rile literare, aceasta este necesară doar atunci când există 
titluri de text, ea devenind inutilă în cazul cărţilor ce au 
numai capitole numerotate. 

Culegerea tablei de materii se face cu litere de acelaşi 
caracter ca textul de bază, dar cu un corp mai mic. În 
marginea dreaptă se culege numărul paginii, cifrele fiind 
aşezate unele sub altele (aliniate la dreapta), astfel încât 
unitățile să fie aliniate sub unități, zecile sub zeci etc. între 
titlu şi numărul paginii, spaţiul disponibil se umple cu puncte. 

Locul tablei de materii poate varia. Mai nou, din raţiuni 
editoriale, tabla de materii este amplasată la începutul cărții. 
Spaţiul de sus al primei pagini din fiecare capitol va fi egal cu 
cel al oricărui nou capitol, adică o treime din înălțimea 
formatului de text. 

Capitolele se numerotează în tabla de materii cu anumite 
simboluri, pornind de la cel mai mare la cel mai mic: 


a) cifre romane; I, II, III etc.; 
b) litere majuscule: A, B, C etc.; 
c) cifre arabe urmate de punct: 1., 2., 3. etc; 

d) litere minuscule: a, b, c etc.; 
e) cifre arabe urmate de semiparanteză: 1), 2), 3) etc.; 


f) litere minuscule, urmate de semiparanteze: a), b), c) etc. 


Nici aceste reguli nu mai sunt respectate în practica edito- 
rială curentă. 


Anexă! 


Reguli de paginaţie 


(după l. Funeriu) 


Tebnoredactarea paginilor iniţiale 


„Convenţional, prin pagini iniţiale înțelegem „toate paginile 
de la începutul capitolelor unei cărți”. În privinţa acestora, 
lucrările de specialitate recomandă respectarea următoarelor 
reguli, pe care le-a impus, de-a lungul timpului, tradiţia tipo- 
grafică: 

e Pagina iniţială a capitolelor să fie pagină de dreapta 
(impară). Cercetările asupra lizibilităţii au arătat că această 
pagină e „mai importantă” pentru cititor. 

La paginile iniţiale nu se folosesc niciodată colontitluri 

(peadere). 

Paginile iniţiale nu se numerotează în partea lor supe- 

rioară (top of page), chiar dacă în restul volumului nume- 

rotarea este amplasată astfel. 


1 Textul de față este prelucrat (rezumat, emendat, adaptat) după 
volumul  Tehnoredactarea. Noţiuni elementare de prezentare grafică 
şi poligrafică a cărții, Editura Teora, Bucureşti, 1994, elaborată de 
un colectiv de autori format din: Vlad Muşatescu, Adrian Zahareanu, 
Anatolie Rosmarin şi Achille Daniel [notă I. Funeriu]. 

e Când pagina din stânga (de sfârșit de capitol) este nume- 
rotată, pagina iniţială din dreapta nu se mai numerotează 
ori se numerotează în partea de jos, chiar dacă în restul 
cărţii numerotarea paginii e la beader. 
. Înălțimea albiturii superioare a paginii iniţiale ar trebui să 
fie egală peste tot în cadrul cărţii. Înălțimea acestei albituri 
nu va depăşi o treime din înălțimea paginii de text. 


Observaţie 


Prin albitură se înţelege, în acest context (tot convenţional), 
spaţiul alb cuprins între marginea de sus a paginii și primul 
rând al titlului. 


Tebnoredactarea paginilor finale 


Prin pagini finale înţelegem: „toate paginile cu care se 
termină capitolele unei cărţi”. 
Exigenţe şi recomandări: 

* Înălțimea textului paginii finale se va calcula în așa fel 
încât să reprezinte cel puţin 1/5 din înălțimea formatului 
de text al unei pagini complete. În cazul când rândurile 
rămase pentru pagina finală reprezintă mai puţin de 1/5, 
paginatorul reface ultimele două-trei pagini ale capitolu- 
lui, astfel încât această exigenţă să fie respectată. 


Observaţie 


În acest scop, dacă textul este tehnoredactat la computer, ar 
fi recomandabil să nu se apeleze la rarefierea sau îndesirea 
rândurilor tipografice de pe paginile anterioare, prin apelul 
la comenzile specifice FORMAT, PARAGRAPH, SPACING LINE, 
EXACTLY (LI sau POINTS), ci mai bine să se recurgă la 
FORMAT, CHARACTER (EXPANDED sau CONDENSED, după 
împrejurări). Evident, un bun operator se poate folosi și de 
alte artificii tehnice pentru a respecta întru totul această 
exigenţă impusă de tradiţia tipografică. 

Pe paginile finale nu se folosesc coloncifre la piciorul 
paginii (bottom of page), decât atunci când textul depă- 
şeşte o jumătate de pagină. Excepţii se admit, din motive 
didactice, pentru manualele școlare sau pentru cursurile 
universitare. 

Notele de subsol (foornotes) nu se vor așeza la limita 
inferioară a formatului de text, ci imediat după text, cu 
albitura prescrisă. În felul acesta, pagina finală va avea un 
aspect estetic, cu text continuu. 


Tebnoredactarea paginilor obișnuite 


Exigenţe, recomandări: 


Paginile unei cărţi trebuie să cuprindă un număr fix de 
rânduri (cu excepţia, fireşte, a paginilor iniţiale și a celor 
finale). 

Dreptunghiul formatului de text trebuie să fie perfect 
închis; în consecinţă, paginile nu pot începe cu ultimul 
rând al unui paragraf (stări), mai scurt decât lățimea 
formatului de text, și nici nu se pot încheia cu primul rând 
al unui paragraf (abzap). 


Observaţie 


Se admite însă ca primul rând al paginii să înceapă cu un 
alineat. Se admite, de asemenea, ca ultimul rând al paginii să 


fie sfârșit de paragraf. Evident, în asemenea cazuri, oglinda 
paginii nu mai formează un dreptunghi perfect, așa cum s-a 
stipulat mai sus. 


Se va evita, pe cât posibil, despărțirea cuvintelor în silabe 
de pe o pagină pe alta. În mod special, se va evita despăr- 
țirea în silabe de pe o pagină impară pe pară (pentru alte 
detalii, vezi capitolul despre despărțirea cuvintelor în 
silabe). 

Paginarea prefeței (introducerii) şi a postfeței 


Prefaţa începe pe prima pagină după paginile de gardă. 
Textul prefeţei (postfeţei) începe pe pagină impară. 
Textul prefeţei (postfeţei) poate fi paginat cu cifre romane 
(dacă numărul paginilor nu e prea mare). 

Numărul paginilor trebuie astfel calculat, încât textul să se 
sfârșească pe o pagină pară. Dacă acest lucru este impo- 
sibil de realizat, atunci după prefaţă se lasă o pagină de 
stânga goală. 

Dacă volumul are mai multe prefețe (postfeţe), se va 
pagina mai întâi prefața (postfața) la ediţia respectivă, iar 
apoi, în ordinea cronologică a apariţiei lor, prefeţele 
(postfeţele) celorlalte ediţii. 

Dacă volumul are colontitlu cu urmărire, prefața va avea 
un colontitlu (peader) identic. Dacă prefața este nesem- 
nată, se va trece atât pe pagina din dreapta, cât şi pe 
pagina din stânga cuvântul Prefață. 

Postfaţa este amplasată, evident, la sfârșitul cărţii, înainte 
de tabla de materii (cuprins). 


În ceea ce privește prefața, se recomandă: 


Prefaţa care nu depășește 16 pagini se culege cu literă 
cursivă, cu același corp ca textul de bază. 

Dacă prefața cuprinde mai mult de 16 pagini, aceasta se 
culege cu litere drepte, având un corp cu două puncte 
tipografice mai mic decât textul de bază. 

Introducerile lucrărilor cu caracter tehnico-știinţific, atunci 
când fac parte integrantă din textul de bază, se culeg cu 
corpul de literă al textului principal.” 


! Aceste Reguli de paginație sunt reproduse după 1. Funeriu, Prin- 
Cipii şi norme de tehnoredactare computerizată, Editura Amarcord, 
Timişoara, 1998, pp. 263-267. Mulţumesc prietenului și colegului 
lonel Funeriu pentru acordul de a reproduce aceste reguli. 

XIII 


Lucrarea de licență 


1. Date generale despre licență! 


În conformitate cu regulamentul de organizare şi desfăşurare 
a examenului de licenţă la Universitatea „Babeş-Bolyai", înce- 
pând cu anul academic 2007-2008, examenul constă într-o 
singură probă: prezentarea şi susținerea lucrării de licenţă. 

În aceste condiţii, se înțelege că va creşte exigenţa eva- 
luării lucrării de diplomă, pe considerentul că, nemaiavând 
de susținut o probă scrisă, studenţii vor avea mai mult timp la 
dispoziție pentru elaborarea acesteia la parametri cât mai înalți. 

Alegerea temei se face, de regulă, la începutul anului 
universitar, catedrele putând stabili un termen precis pentru 
alegerea temei şi a coordonatorului ştiinţific. 

La unele facultăţi, alegerea temei pentru lucrarea de licență 
se face la sfârşitul anului III, respectiv II (după sistemul 
Bologna). 

Conform regulamentului în vigoare, conducătorul ştiinţific 
trebuie să aibă gradul de conferențiar sau profesor universitar. 


1 Unele sugestii din acest ghid au fost preluate de pe site-ul Facultății 
de Studii Europene din Cluj-Napoca, disponibil la adresa: http:// 
euro.ubbcluj.ro/ avizier/ ghid_licenta.doc (18 martie 2008). 

Cadrele didactice care au dreptul de a coordona lucrări de 
diplomă sunt obligate să propună un număr de 15-20 de 
subiecte, aferente cursurilor pe care le predau. Dacă un 
subiect propus nu este abordat în anul respectiv, profesorul 
îl poate propune din nou în anul următor. 

În cazul în care un student nu agreează niciunul dintre 
subiectele propuse de cadrele didactice, el poate veni cu 
propria propunere, pe care o va discuta cu îndrumătorul 
ştiinţific, acesta din urmă trebuind să-şi dea acordul. Apoi 
cadrul didactic are obligația să supravegheze îndeaproape 
procesul de elaborare a lucrării, iar studentul are obligaţia de 
a urma toate sfaturile şi sugestiile profesorului şi de a se pre- 
zenta periodic la evaluarea stadiului în care se află lucrarea. 


2. Structura lucrării de licență 


2.1. Coperta 


Aceasta corespunde copertei unei cărți. Lucrarea de licență 
poate fi „legată" în două moduri: a) prin compactare la un 
atelier de legătorie şi b) prin spiralare. Recomand prima 
variantă, chiar dacă este puţin mai costisitoare, datorită ținutei 
academice pe care o impune această variantă. 

Este posibil ca legătoria să nu poată imprima pe copertă 
toate datele cerute de client, ceea ce nu reprezintă o pro- 
blemă, fiindcă esenţială este pagina de titlu. 

Informaţiile care trebuie să existe pe copertă se găsesc la 
p. 298. 

2.2. Pagina de titlu 


Aceasta repetă informațiile de pe copertă, cu mențiunea că, 
în locul genericului „Lucrare de diplomă", apare titlul pro- 
priu-zis al lucrării. 

Informaţiile care trebuie să existe pe pagina de titlu se 
găsesc la p. 299. 


Greşeli frecvente 


Atât pe copertă, cât şi (sau mai ales) pe foaia de titlu, apar 
frecvent următoarele greşeli: 


a) dacă universitatea organizatoare are în denumire un nume 
propriu, acesta nu se pune între ghilimele. Prin urmare, 
forma corectă este: Universitatea „Babeş-Bolyai", Cluj- 
Napoca, Universitatea „Al.I. Cuza", laşi, Universitatea „Spiru 
Haret", Bucureşti etc.; 

b) nu se respectă întodeauna denumirea oficială, actuală a 
facultății respective: Facultatea de Litere (nu Facultatea de 
Filologie), Facultatea de Ştiinţe Politice, Administrative şi 
ale Comunicării (nu Facultatea de Ştiinţe Politice şi Admi- 
nistrative), Facultatea de Ştiinţa Mediului (nu Facultatea 
de Mediu) etc.; 

c) gradele didactice ale coordonatorilor sunt greşite sau in- 
complete : Prof. univ. Ilie Rad (în loc de Prof. univ. dr. Ilie 
Rad - nimeni nu poate fi conferențiar sau profesor dacă 
nu deţine şi titlul de doctor, cu excepţia unor facultăți cu 
profil vocaţional [teatru, arte plastice], unde titlurile de 
conferențiar şi profesor se obțin pe baza altor criterii); 

d) absenţa localităţii şi a anului (sesiunii) de susținere a licenţei; 

e) scrierea cu majusculă a unor prescurtări, graţie „ajutoru- 
lui" dat de calculator: Prof. Univ. Dr. Ilie Rad (în loc de 
Prof. univ. dr. Ilie Rad). 

2.3. Sumarul 


Lucrarea de licență va avea poziționat imediat după foaia de 
titlu pagina cu „Sumarul" („Tabla de materii", „Cuprinsul”), 
care va conține titlurile tuturor capitolelor şi subcapitolelor, 
ordonate după regulile indicate la capitolul „Structura textului 
ştiinţific". 


2.4. Lista cu sigle şi abrevieri 


Imediat după „Cuprins" urmează o listă cu siglele şi abrevie- 
rile folosite, care îl ajută pe cititor să consulte eficient lucrarea 
respectivă. 

Foarte multe lucrări valorifică din plin avantajele tehnicii 
moderne, inserând în lucrare materiale auxiliare ce pot argu- 
menta şi susține ideile şi tezele expuse. Acestea vor fi prezen- 
tate imediat după „Cuprins" (respectiv în locul listei cu sigle 
şi abrevieri) sau după acesta, indicându-se pagina la care se 
află în lucrare. Rolul unei asemenea liste este acela de a ne 
oferi o imagine asupra materialului auxiliar (grafice, fotogra- 
fii etc.) folosit în lucrare. 


2.5. Introducerea 


Extinsă pe circa două pagini, aceasta va conţine motivația 
alegerii temei, gradul de noutate al acesteia, eventuale limite 
ale lucrării cauzate de varii motive (lipsa unor surse docu- 
mentare, colecții incomplete de reviste, absenţa unei biblio- 
grafii aferente, dacă tema este absolut nouă etc.), metodologia 
folosită etc. 

Motivația poate fi extrem de diversă: dezvoltarea unui 
referat prezentat cândva la un seminar care s-a bucurat de 
succes; accesul la anumite informaţii (de pildă, mulți absol- 
venți care lucrează deja într-o instituție doresc să-şi valorifice 
experiența câştigată şi datele oferite de instituția respectivă); 
valorificarea unui aspect cultural local, de care autorul este 
ataşat etc. 

Precizez că „Introducerea" nu se numerotează ca un capi- 
tol separat, având statutul unei „Prefeţe" de la o carte. 


2.6. Cuprinsul (conținutul) 


Acesta va fi structurat pe capitole, subcapitole, paragrafe, în 
funcție de specificul textului. în general, o lucrare de licen 
trebuie să aibă între 3 şi 10 capitole, fiecare putând avea 


secțiune de concluzii. 


ă 
7 
o 


Nu există o rețetă universal valabilă pentru orice lucrare 
de diplomă în ceea ce priveşte structura. La unele lucrări este 
obligatorie o parte teoretică şi una practică, la altele se 
impune un studiu de caz, iar altele au o structură racordată la 
specificul temei tratate. 


CUPRINS 
ProfRRI ie icae seci ăi atei a iai ile Da ia că 4 
|. Anii '50 în România. Instaurarea comunismului .......eenneeneeaee 6 
?.. Scurt 1St0r10 al PCR. s:cooezi cute ceccar căt czna ei ca iai za 9 


2. Contextul istoric ... 


3; Contextul politici sc zi insectă a cacao Acad 

4. Contextul cultural 
5. Concluzii 
1]. Proletcultismul 
1. Originea etimologică a cuvântului 


2. Definiţia fenomenului 


3. Periodizarea proletcultismului 


4. Revoluţia culturală 


5. Realismul socialist 


III. Presa proletcultistă 
1. Trăsături generale 
2. Presa politică şi „obsedantul deceniu” 
3. Reflexe ale proletcultismului în presa culturală 
4. Ziarişti şi scriitori proletcultişti 
5. „Trădarea” intelectualilor 
IV. Teme şi atitudini proletcultiste 
1. Propaganda proletcultistă 
2. Teme proletcultiste 


3. Limba de lemn 
3.1. Definirea limbii de lemn 
3.2. Limba de lemn la nivel lexical 
3.3. Limba de lemn la nivel sintactic 
3.4. Limba de lemn la nivel semantic 


Concluzii 
Bibliografie 


Indice de nume 


Cuprinsul lucrării de licență a absolventei Mariana Surd, Presa 
românească sub zodia proletcultismului, Cluj-Napoca, iunie 2001 

2.7. Concluziile 


Reprezintă o componentă extrem de importantă a lucrării, care 
trebuie valorificată la maximum în timpul susținerii. Aici sunt 
prezentate pe câteva pagini cele mai importante rezultate ale 
cercetării, modul în care acestea vor fi valorificate (prin publi- 
care sau dezvoltare în proiecte de masterat, doctorat etc.). 

Concluziile lucrării nu se numerotează ca un capitol se- 
parat. 


2.8. Bibliografia 


Constituie o altă componentă importantă a lucrării de licenţă, 
care este în mod sigur „studiată" de membrii comisiei în 
timpul susținerii. Ea conține, aşa cum am spus în capitolul 
„Bibliografia" (pp. 151-175), lista tuturor surselor de infor- 
maţie utilizate de către absolvent pentru redactarea lucrării 
de licenţă. 

BIBLIOGRAFIE 


Umberto Eco, Cum se face o teză de licenţă 
Septimiu Ghelcea, Cum redactăm ! 


J. Bremond, G. Geledan, Dicţinar economic şi social, Editura Expert, București, 
1995. 


Jean Claud Bertrand, 0 introducere în presa scrisă şi vorbită, Polirom, laşi, 2001. 


Paul Marinescu, Managementul instituţiilor de presă din România, Polirom, lași, 
1999, 


Bernard Miege, Societatea cucerită de publicitate, Polirom, laşi, 2000. 
Francois Brune, Fericirea ca obligatie, Editura Trei, București, 1997. 
Cristina Coman, Relaţii publice, principii şi strategii, Polirom, lași, 2002. 


Ball, Donald și Wendell, International business, the challenge of global 
competition, Chicago, 1996. 


Vasile Dâncu, Arhitectura discursului publicitar, Dacia, Cluj-Napoca, 1999. 


Crina Petrescu, Creativitate şi investigare în publicitate, Carpatica, Cluj-Napoca, 
2002. 


Mihai Coman, Din culisele celei de-a patra puteri, Editura Carvro, Bucureşti, 
1996. 


Bogdan Ficiac, Tehnici de manipulare, Editura Nemira, 1998. 


R. Lindekens, Semiotica discursului publicitar, în semnificaţia şi comunicare în 
lumea contemporană, Editura Politică, 1985. 


Jean-Noel Jeanneney, O istorie a mijloaceleor de comunicare: de la origini până 
astăzi, Editura Institutul European, laşi, 1997. 


Mihai Coman, Manual de jurnalism: Tehnici fundamentale de redactare, Polirom, 
laşi, 1997. : 


Maria Moldoveanu și Dorina Miron, Psihologia reclamei: publicitatea în afaceri, 
Editura Libra, București, 1995. 


O pagină din „Bibliografia ” întocmită superficial 
de studenta C.D.P. (iunie 2004) 

* Ficeac, Bogdan, Tehnici de manipulare, Editura Nemira, Bucureşti, 1998. 


* Jeanneney, Jean Noăl, O istorie a mijloacelor de comunicare. De la origini şi până 
astăzi. Traducere de Mihaela Calcan. Prefață de Bogdan Ghiu, Institutul European, laşi, 

* Lindekens, Rene, Semiotica discursului publicitar, în Solomon Marcus (coordonator), 
Semnificație şi comunicare în lumea contemporană, Editura Politică, Bucureşti, 1985. 

* Marinescu, Paul, Managementul instituțiilor de presă din România, Polirom, laşi, 
2000. 

* Moldoveanu, Maria; Dorina Miron, Psihologia reclamei: publicitatea în afaceri, 
Editura Libra, Bucureşti, 1995. 

* Petrescu, Crina, Creativitate şi investigare în publicitate, Editura Carpatica, Cluj- 
Napoca, 2002. 


Bibliografia studentei C.D.P, refăcută după standardele 
academice româneşti 

2.9. Site-ografia 


Referințele bibliografice de pe Internet, care ar putea constitui 
Site-ografia (de la fr. siteographie), cu adresa de Internet completă, se 
pot da şi separat. Este obligatorie precizarea între paranteze a 
datei accesării adresei respective. 

Nici „Bibliografia" („Site-ografia") nu va fi numerotată ca un 
capitol al lucrării. 


2.10. Aparatul critic (notele) 


Acesta trebuie redactat după toate rigorile prevăzute (v. supra, 
„Aparatul critic al unei lucrări ştiinţifice", pp. 89-121). Ca şi 
„Bibliografia", aparatul critic va fi urmărit sigur de membrii 
comisiei, care îşi pot forma o idee despre valoarea lucrării şi în 
funcție de modul în care sunt redactate notele de subsol, 
referinţele etc. 

De asemenea, aşa cum am arătat în capitolul „Corectura 
textului ştiinţific" (vezi supra, pp. 243-260), o atenţie sporită va fi 
acordată corectării cu maximă atenţie a lucrării. 


2.11. Indicele de nume 


Acesta se redactează după regulile stabilite la capitolul „Re- 
dactarea indicelui" (v. supra, pp. 177-199). Indicele de nume este o 
marcă a modului profesionist în care a fost elaborată lucrarea. 


LUCRAREA DE LICENȚĂ 277 


2.12. Anexele 


Acestea includ materiale care pot completa ideile şi tezele din 
lucrare, la unele făcându-se referire (eventual, preluân- du-se 
unele citate) pe parcursul lucrării. 

De exemplu, lucrarea cu tema Presa românească sub zodia 
proletcultismului a avut, la capitolul „Anexe", următoarele 


documente: 


* Anexa 1: articolul editorial din revista Presa noastră (anul |, nr. 1, 
martie 1956), cu titlul „Sarcinile presei din țara noastră în 
lumina documentelor celui de-al II-lea Congres al PMR". 

* Anexa 2: sumarul numerelor din revista Presa noastră pe anul 
1956 (pentru a vedea cât de marcată era din punct de vedere 
ideologic presa acelor ani). 

* Anexa 3 : poemul Lenin citeşte gazeta, preluat din Presa noastră şi 
prima parte a articolului „V.I. Lenin ziarist" (preluat din Presa 
noastră). 

* Anexa 4: articolul „Ruşinea profesiunii noastre" (un atac la 
adresa postului de radio Europa Liberă). 

* Anexa 5: articolul „Un ziar scris de muncitori: Fusul şi 
suveica". 

* Anexa 6: articolul „învățământul ziaristic în RPR". 

* Anexa 7: Fotografii şi portete din ziarele epocii (Lenin, Stalin, 
Tânăra Gardă, Gheorghe Gheorghiu-Dej, Marx, Engels ş.a). 


Sub fiecare anexă se fac precizările de rigoare (ce reprezintă 
fiecare, sursa de unde este preluat documentul respectiv etc.). 


„Anexele" nu se numerotează ca un capitol distinct. 

3. Reguli de redactare a lucrării de licență 


Se recomandă elaborarea a trei exemplare din lucrarea de licență 
(unul oficial, care va rămâne în arhiva instituţiei respective, unul 


pentru cadrul didactic îndrumător şi unul pentru candidat). 


3.1. Formatul 


Formatul tradițional al unei lucrări de licență este A4. O lucrare 
trebuie să aibă minimum 70 de pagini, cu text imprimat pe o singură 
față a unei coli „ministeriale" (deci nu şi pe verso). Deşi 
imprimantele de astăzi pot imprima un text pe ambele părți ale 
unei coli, această cutumă provine din perioada maşinilor de scris, 
când era mai dificilă dactilografierea pe ambele fețe, mai ales din 
cauza diacriticelor, care perforau pagina. 

Unele facultăți au impus şi numărul maxim de pagini (100). 
Consider că numărul de pagini nu trebuie limitat, fiindcă acest 
lucru ne-ar aminti de perioada regimului comunist, când, de 
exemplu, sub pretextul crizei de hârtie, o teză de doctorat nu 
putea depăşi 200 de pagini pe ambele feţe. (în Republica Moldova 
există şi acum o dispoziție conform căreia o teză de doctorat nu 
poate depăşi 120 de pagini!) Numărul de pagini al unei lucrări de 
licenţă diferă şi în funcţie de subiectul abordat. 


3.1.1. Formatul de text 


Aşa cum am văzut în capitolul „Noţiuni de tehnoredactare", prin 
format de text se înţelege lățimea şi înălțimea suprafeţei 
dreptunghiulare tipărite a paginii. În general, formatul ideal este 
dat de raportul 5/8, în care 5 reprezintă lățimea, iar 8 înălțimea 
formatului unei cărți. 

Albiturile unei pagini dintr-o lucrare de licență vor fi 
următoarele: 
- stânga: 2,5 cm; 
-  dreapta:2 cm; 
-  sus:2cm; 
- jos:2cm. 
Albitura din partea stângă este puţin mai mare față de cea din 


dreapta deoarece 0,5 cm „se pierd" la compactarea lucrării. 


3.1.2. Spaţierea dintre rânduri 


Textul imprimat va respecta o spaţiere între rânduri de 1,5 linii. 
Textul din cadrul paragrafelor normale va fi aliniat între 
marginile din stânga şi dreapta prin opțiunea justified. 

Primul rând al fiecărui paragraf va avea o „retragere" la 
dreapta de 1,5 cm. 


3.1.3. Fontul utilizat 


La redactarea lucrărilor de diplomă se foloseşte, de obicei, fontul 
Times New Roman, cu dimensiunea (Font Size) de 12 puncte, 
utilizând, în mod obligatoriu literele cu diacritice specifice limbii 
române (ă, Â, ş, ţ, î şi majusculele lor), în cazul în care lucrarea se 
redactează în limba română. 


Observaţie 

Exigenţele cerute în secțiunile 3.1.1, 3.1.2 şi 3.1.3 au fost impuse de 
practică. Unii studenți utilizau un format mic de text (cu margini 
până la 4 cm), cules la două rânduri, cu corp de 14 sau chiar 16, 
pentru a avea numărul de pagini impus. 

Numerotarea paginilor se face începând cu pagina de titlu 
până la ultima pagină a lucrării. Pentru detalii (numerotarea 
paginilor iniţiale şi finale), a se vedea capitolul „Noţiuni de 
tehnoredactare" (pp. 261-277). 

imagyfiea include cunoştinţe, expeniențe sau percepții. Pe de altă partefimaginea implică sisteme de £ 
valfri, prejudecăţi, aşteptări, speranţe, cu alte cuvinte trăiri emoționale pe care persoanețe le) au 
s-a vide obiectele imaginii. Werner Kroeber-Riel. pănntele cercetării în domeniul publicității şi 
| comportamentului consumatorului în Germania, defineşte imaginea ca “părere pe care cineva şi- 
despre un anumit lucru. Imaginea oglindeşte puncte de vedere subiective ți impresii despre Lă 
biectul său”.! Nu trebuie omis contextul amplu sociall în care imaginile se nasc, context l 
impregnat de valori culturale, de elemente tabu 

Pentru Philip Kotler imaginea repre ansamblul percepțiilor pe care un individ le are față 
de un obiect” ? În sinteză, i mea se poate defini ca şi ansamblul reflectărilor de natuă materială SE 
sau imatenală cu confnut raţional/emoțional, impregnate social şi cultural despre Anumite obiecte le E 
formate de-a lungul timpului în conştiinţa unui individ sau a unui grup de indivizi. Obiect al unei 
imagini este relevant pentru cercetarea în domeniul marketingului, d relati ilor publice, [ publicităţii : ll A 
[i f comunicării politice sunt imaginea unei instituții, a unui produs, Y wfiei mărci sau a unei [4 Î 
persoane publice. O imagine pozitivă crează în general o atitudine poziti ță de biectul în |€Q 
timp ce o imagine negativă aduce cu sine atitudini negative față de acesta. Atu | ? A - 

Imaginea este aceea care dă unicitate unui produs, serviciu, firmă “unique selling proposition, 
unique advertising proposition”, este conexă cu conceptul de poziţionare? 

Conceptul de imagine, aşa cum e utilizat în psihologid prezintă şi anumite probleme, cum ar fi , 
de cele mai multe on este destul de dificil ca mesajul transmis de către obiectul imaginii 
(firmă/instituţie) să fie ca atare perceput şi acceptat de către public. 

În domeniul economic, imaginea îmbracă cel ma: adesea tre: forme de manifestare. i A 

A, a unui produs, imaginea une: mărci şi | ;maginea firmei producătoare |imagine unși firme sau UN, 
imaginea corporativă este reputația de care se bucură acea firmă; sunt dependente/fle capacitatea A 
firmei sau instituției de a satisface pe deplin nevoile clienților săi Crearea i gestionarea de |, 4 
imagine corporative este o preocupare relativ nouă, dar intens aplicată în diferite firme. Practic a la 
fost determinată de intensificarea concurenței pe diferitele segmente de piață. Dezvoltarea imaginii lă [ 


corporative sau instituționale poate avea obiective diferite şi poate să se adreseze unui public 


cea creată în interiorul instituției. Dacă între imaginea dorită şi ceţa percepută de către publicul 


£ 

A 

diferit. n acest caz se vorbeşte despre imaginea dorită, imaginea ideală, imaginea exterioară, şi [I 
V 


țintă apar distorsiuni, acesta este un indicator ch procesele comunicatonale nu s-au desfăşurat la a 


Li 
retea Rare Bildkommunikation. Verlag Vahlen, Munchen, 1996,p.90. | [4 
? Philip Kotler, cung Management, Englewood Cliffs, New i, 1991, p. 85 diane 
> Ingomar K! se zen, si Pa | 
iza: de bu: , Vnddim - nel pWadsebiaze ere 


90 dot “£) Wieu, 2000, p- 1-13, 


O pagină din lucrarea de licență a studentei C.D.P. 
(iunie 2004), corectată de profesorul îndrumător 

4. Reguli la susținerea lucrării de licență 


4.1. Generalități 


Prezentarea lucrării de licenţă în fața comisiei de examinare este 
cel puţin la fel de importantă ca redactarea acesteia. Nota finală 
obținută de către absolvent reprezintă atât rezultatul evaluării 
lucrării de către cadrul didactic coordonator (evaluare 
consemnată într-un referat), cât şi rezultatul evaluării comisiei, 
în urma prezentării şi susținerii acesteia de către absolvent. 


(http:/ /euro.ubbcluj.ro/avizier/ ghid_licenta.doc, 20 ianuarie 2008) 


Lucrarea de licenţă este prezentată în fața unei comisii 
alcătuite din trei cadre didactice şi un secretar, componența 
comisiei fiind aprobată de catedră şi de consiliul facultății. 

Susținerea lucrării este publică. În mod obligatoriu, la 
susținere participă şi îndrumătorul ştiinţific, ce întocmeşte un 
referat pe marginea lucrării şi propune o notă. Candidatul 
face o scurtă prezentare a lucrării sale, insistând mai ales 
asupra concluziilor şi rezultatelor la care a ajuns în cercetare, 
apoi răspunde la întrebările membrilor comisiei. 

Nota propusă de îndrumătorul ştiinţific este orientativă. 
Nota finală rezultă din media celor trei note propuse de cei 
trei membri ai comisiei. 

Comisia de organizare a examenului de licenţă are obli- 
gaţia de a anunţa din timp data şi locul susținerii examenului. 
La fel ca în cazul examenului de bacalaureat, organizatorii 


vor face o planificare a intrării candidaţilor înscrişi la examen, 
în funcție de cadrul didactic coordonator sau în ordine strict 


alfabetică. 
Absolvenţii se vor prezenta cu cel puţin o jumătate de 


oră înaintea orei programate. Ei îşi pot susține lucrarea în 

PowerPoint, având la dispoziție circa 10 minute, pentru a da 
posibilitatea membrilor comisiei să le adreseze anumite întrebări, 


să clarifice unele aspecte etc. 


4.2. Sugestii pentru prezentarea în PowerPoint 


* Prezentarea va conţine între 15 şi 20 de slide-uri. 

* Primul slide va conţine titlul lucrării, numele absolventului şi 
numele cadrului didactic coordonator. 

* Al doilea slide va prezenta cuprinsul lucrării. 

* Următoarele 8-10 slide-uri vor prezenta conţinutul capitolelor 
din lucrare. 

* 2-3 slide-uri vor prezenta aspecte importante, inedite, insolite 
etc. din cuprinsul lucrării (de exemplu, dacă cineva are o 
lucrare dedicată manipulării prin fotografie în regimurile 
totalitare, va putea prezenta câteva „studii de caz" ale unor 
fotografii: cum era „alungit" Ceauşescu dacă avea o întâlnire 
cu un şef de stat mai înalt decât el; cum, într-o fotografie din 
Scânteia, cu o secvenţă de la ONU, Ceauşescu este şi la pupitru, 
şi în sală - o mică „scăpare" a celor care mistificau fotografiile 
etc.). 

e 2-3 slide-uri vor fi rezervate concluziilor lucrării, rezultatelor 
obținute etc. 


5. Evaluarea lucrării de licență 


În evaluarea lucrării de licenţă, rolul cel mai important îi revine 
cadrului didactic coordonator. În vederea evaluării unitare a 
lucrărilor de licenţă, se pot alcătui diferite grile de evaluare, 


fiecare comisie putând să-şi elaboreze propria grilă. 


LUCRAREA DE LICENȚĂ 283 


Catedra de Management de la Facultatea de Studii Euro- 
pene a Universităţii „Babeş-Bolyai" a propus următoarea grilă 
de evaluare a lucrării de către cadrul didactic coordonator!: 


Evaluarea calității lucrării/cercetării 
întreprinse 


Respectarea regulilor de structurare a lucrării | 1,5 
conform prezentului Ghid puncte 


Respectarea regulilor de redactare a lucrării 
conform prezentului Ghid (cu accent pe 


Prezentăm și grila de evaluare a lucrării de către membrii 
comisiei. 


Evaluarea calităţii lucrării/cercetării 
întreprinse 


2 munae | 


1,5 puncte | 


Respectarea regulilor de structurare a lucrării 
conform prezentului Ghid 


Respectarea regulilor de redactare a lucrării 
conform prezentului Ghid (cu accent pe 
modul de tratare a referințelor bibliografice) 


4. Prezentarea lucrării și răspunsurile la întrebări 


! Grilă disponibilă la adresa: http://www.euro.ubbcluj.ro. 

Anexe 


UNIVERSITATEA „BABEȘ-BOLYAI”, CLUJ-NAPOCA 
Facultatea de Științe Politice, 
Administrative şi ale Comunicării 
Secţia de Jurnalism 


LUCRARE DE LICENȚĂ 


Conducător ştiinţific : 
Prof. univ. dr. Ilie Rad 


Absolvent: 
Mariana Surd 


Cluj-Napoca 
Iunie 2008 


Coperta lucrării de licență 

UNIVERSITATEA „BABEȘ-BOLYAI”, CLUJ-NAPOCA 
Facultatea de Ştiinţe Politice, 
Administrative şi ale Comunicării 
Secția de Jurnalism 


Presa românească 
sub zodia proletceultismului 


Conducător ştiinţific : 
Prof. univ. dr. Ilie Rad 


Absolvent: 
Mariana Surd 


Pagina de titlu a lucrării de licenţă 

UNIVERSITATEA „BABEŞ-BOLYAI”, CLUJ-NAPOCA 


Declaraţie 


Prin prezenta declar că lucrarea de licenţă cu titlul TITLUL 
COMPLET AL LUCRĂRII este scrisă de mine şi nu a mai fost prezentată 
niciodată la o altă facultate sau instituţie de învățământ superior 
din țară sau străinătate. 

De asemenea, declar că toate sursele utilizate, inclusiv cele de 
pe Internet, sunt indicate în lucrare, cu respectarea regulilor de 
evitare a plagiatului: 

— toate fragmentele de text reproduse exact, chiar şi în traducere 
proprie din altă limbă, sunt scrise între ghilimele şi dețin 
referinţa precisă a sursei; 
reformularea în cuvinte proprii a textelor scrise de către alți 
autori deţine referinţa precisă; 
rezumarea ideilor altor autori deţine referința precisă la textul 
original. 


Cluj-Napoca, data 
Absolvent PRENUME NUME 


(semnătura în original) 


O declaraţie standard privind originalitatea lucrării 
(cf. bttp://vww. euro.ubbcluj.ro), 
propusă la Facultatea de Studii Europene 

